PAUL ȘTEFĂNESCU 
ISTORIA SERVICIILOR SECRETE ROMÂNEŞTI 
CUVÂNT ÎNAINTE 


Revenim cu acest volum (al nouălea) asupra unei probleme şi domeniu de care ne- 
am ocupat de foarte multă vreme!. De astă dată ne-am oprit asupra istoriei serviciilor 
secrete ale României. Este un subiect de strictă actualitate, dificil de abordat, mai 
ales dacă ne referim la epoca contemporană (după 1944). Este drept că au existat 
autori” cu preocupări în domeniu, dar care toți s-au oprit la anul 1944. 

După cum cititorii îşi pot da seama am avut de întreprins o muncă extrem de 
laborioasă în direcția documentării şi strângerii materialului, mai ales în privinţa fostei 
Securităţi. Am considerat util să creionăm şi biografia câtorva dintre cei care au avut 
funcţii de răspundere. Viaţa lor se împleteşte cu istoria serviciilor secrete. Lucrarea 
noastră este o încercare de scriere a unei istorii mai puțin cunoscute. Nu avem 
pretenția că am găsit soluția cea mai potrivită. Poate că cei care ne vor urma vor 
beneficia de experiența noastră. Am încercat să fim cât mai obiectivi şi imparțiali, de 
aceea nu am pedalat pe latura politică şi nu am împletit descrierea evenimentelor 
politice cu cele ale evoluţiei serviciilor secrete. A fost un punct de vedere, poate nu 
cel mai fericit. 

Intentionat nu am abordat domeniul diplomației secrete. La drept vorbind nu am 
dispus nici de timpul materialmente necesar. Poate că într-o lucrare viitoare să 
cuprindem la un loc toate aceste direcţii, dar aceasta este o treabă de mare 
anvergură. 

Nu ne-am propus nici să interpretăm materialul documentar, lipsă care ne-ar 
putea fi reproşată. Fără să ne motivăm, dar lucrurile nu sunt încă complet clarificate, 
există multe pete negre. 

În încheiere îi asigurăm pe cititorii noştri de onestitatea noastră şi aşteptăm 
completări şi sugestii pe care le vom primi cu plăcere şi le vom acorda atenţia 
cuvenită. Vă mulțumim. 


Prof. Dr. PAUL ŞTEFĂNESCU 


P. S. Menţionăm că de un real folos în actualitatea de documentare a fost colecţia 
publicaţiei „Spionaj-contraspionaj” de sub conducerea domnului Neagu Cosma. li 
exprimăm întreaga noastră gratitudine. 

PARTEA A I-A 


ÎNFIINŢAREA SERVICIULUI DE INFORMAŢII 


Apelul de la 24 ianuarie 1859 care a consfințit Unirea 
Principatelor Române şi aducerea la cârma ţării a lui Alexandru 
loan Cuza impunea rezolvarea grabnică a unor probleme ce nu 
mai suportau amânare. Încă de la început independenţa 
tânărului stat a fost ameninţată de unele ţări vecine. În atari 
condiţii se impunea cu acuitate cunoaşterea operativă a 
intenţiilor adversarilor unirii, aceasta constituind o problemă de 
viaţă şi de moarte. Marile puteri recunoscuseră Unirea 
Principatelor Române. Acum, printre numeroasele sarcini ce 
trebuiau a fi rezolvate se impunea cu precădere organizarea 
justiţiei, a armatei şi bineînţeles a aparatului de informare şi 
represiune. 

Pe deplin conştient de importanţa şi dificultatea deciziilor 
sale, domnitorul Alexandru loan Cuza a trecut de îndată la 
emiterea unui decret graţie căruia lua fiinţă Serviciul de 
Informaţii. Rădăcinile acestui act trebuiesc căutate în activitatea 
desfăşurată de Alexandru loan Cuza încă din perioada 
premergătoare Unirii, când în calitate de ministru de interne şi 
locţiitor al hatmanului şi pârcălab de Galaţi, a avut posibilitatea 
să se iniţieze în subtilităţile diplomaţiei secrete, să se pună la 
punct cu modul în care sunt obţinute informaţiile şi mai ales 
cum să fie utilizate. 

Deplin conştient de utilitatea acestui serviciu, ca o 
consecinţă, în fruntea acestui organ şi în posturile mai 
importante, Cuza anumit persoane pe care le cunoştea bine, 
prieteni ce se făcuseră remarcaţi prin ataşamentul lor şi prin 
sentimentele patriotice şi de devotament faţă de ţară. 

Iniţial activitatea Serviciului de Informaţii a îmbrăcat forma 
unor misiuni speciale sau a unor reprezentanţe particulare, cu 
caracter semioficial. Astfel, Domnul l-a trimis pe poetul Vasile 
Alecsandri în misiune specială, la Paris şi Londra iar la Berlin şi 
Viena, pe doctorul Ludovic Steege. În acest timp, Ştefan Golescu 
a plecat de asemenea cu o misiune specială în Franţa, Prusia şi 
Sardinia. 

Misiunea acestor emisari a fost să se introducă în cele mai 
înalte cercuri politice - cum ar fi de exemplu în preajma lui 


Napoleon al Ill-lea, Victor Emanuel al Il-lea, Cavur, primul 


ministru al Sardiniei etc. - unde să pledeze cauza Unirii 
Principatelor. Aşa după cum arăta Radu Rosetti: „departe de 
ţară, lipsiți de informaţii, luptând singuri cu uneltirile 


reacţionarilor şi cu şiretenia diplomaților, deseori răuvoitori, 
însărcinaţii cu misiuni speciale ai tinerei diplomaţii româneşti și- 
au îndeplinit satisfăcător datoria”?. 

Subliniem că în această perioadă de debut, activitatea 
diplomatică a Principatelor Unite şi contactul lor cu statele 
străine s-a realizat practic cu ajutorul misiunilor speciale. 
Membrii misiunilor au militat punând mult suflet pentru cauza 
Unirii, scoțând în relief cu pregnanţă dorinţa nestrămutată a 
poporului român pentru unitate şi dragostea de care se bucura 
domnul din partea aleşilor săi. 

Sunt demne de reţinut rândurile pe care le scria Vasile 
Alecsandri în noiembrie 1859, când se referea la activitatea 
depusă de aceste misiuni: „numai patriotismul o poate motiva, 
că numai luptând cu dârzenie împotriva unor duşmani care erau 
cu atât mai primejdioşi, cu cât aveau acces pretutindeni”. 

Aflaţi pe meleaguri străine, luptând cu uneltirile reacţiunii şi 
culisele diplomaţiei secrete, cei însărcinaţi cu misiuni speciale 
şi-au dat toată silinţa cu prisosinţă. Dând dovadă de 
ingeniozitate şi inventivitate, pentru expedierea în ţară a 
informaţiilor, se utilizau curieri improvizaţi, cum ar fi studenţi 
români aflaţi la studii în străinătate, rude şi prieteni ai 
însărcinaţilor, precum şi agenţi diplomatici şi consulari străini, 
care veneau şi plecau din ţară. 

Prin intermediul misiunilor speciale s-au efectuat o serie de 
tratative oficiale şi semioficiale, cu guvernele unor ţări apusene, 
privitor la recunoaşterea de către acestea a Unirii Principatelor. 
Mai mult, în foarte multe cazuri, emisarii trimişi au reuşit să 
stabilească legături şi contacte secrete cu unii capi ai 


3 Radu Rosetti: Amintiri din prima tinereţe, Editura Cultura 
Românească, Bucureşti, 1927, p. 10. 

* La întocmirea primei părţi a lucrării noastre am consultat 
valoroasele lucrări ale domnilor C. Neagu, D. Marinescu şi R. 
Georgescu: Fapte din umbră, Editura Politică, Bucureşti, 1977 şi 
lon Bodunescu şi lon Rusu-Sirianu: Descifrarea unei istorii 
necunoscute, Editura Militară, Bucureşti, 1975 fată de care îmi 
exprim întreaga gratitudine. 


revoluţionarilor maghiari şi polonezi aflaţi în exil, care în 
schimbul unor promisiuni de sprijin politic şi ajutor material, au 
pledat la rândul lor pentru cauza Unirii Principatelor. 

La scurt timp după înfiinţarea lor, tinerele organe create 
pentru apărarea ţării din punct de vedere informativ şi 
contrainformativ, s-au pus la treabă, depunând toate eforturile 
pentru a suplini numărul insuficient de cadre ce constituiau noul 
Serviciu şi mai cu seamă gradul modest de dotare, ca să nu mai 
punem la socoteală lipsa unei pregătiri speciale. 

Sarcinile care le-au fost trasate noilor organe priveau 
deopotrivă, în primul rând, de a afla şi cunoaşte intenţiile 
duşmanilor ştiuţi şi mai ales potenţiali, şi în al doilea rând de a 
proteja propriile secrete. In acest scop au fost reorganizate de 
urgenţă şi adoptate conform noilor condiţii poşta şi telegraful. 
Ambele instituţii au fost luate din mâna particularilor, fiind 
trecute imediat în proprietatea statului român. Treptat s-a trecut 
la generalizarea cifrării şi codificarea corespondenţei oficiale, ce 
avea caracter secret şi confidenţial. 

S-a efectuat un inventar al locurilor şi mediilor propice urzirii 
de comploturi împotriva statului român, implantându-se cu 
discreţia cuvenită agenţi informatori. 

Nu a fost uitată nici Sublima Poartă, şi la Constantinopol au 
fost trimişi agenţi capabili ai serviciului special nou creat. La 
alegerea şi selectarea acestora, un accent deosebit s-a pus pe 
incoruptibilitatea lor. 

Rezultatele nu au întârziat să apară. Astfel, graţie strădaniei 
agenţilor trimişi afară, a fost dejucat complotul pus la cale de 
boierii reacţionari, antiunioniştii Constantin Şuţu şi Panait Balş, 
care urmăreau compromiterea Domnului şi în final înlăturarea 
lui. S-a dovedit fără tăgadă că aceşti boieri se ocupau cu 
furnizarea de informaţii Turciei şi urzeau în mare taină 
înlăturarea Domnului. A mai fost descoperit agentul de taină al 
lui Şuţu însărcinat cu transmiterea documentelor, în persoana 
doctorului Lamberti. Ajuns din urmă la Giurgiu, acesta a fost 
arestat, descoperindu-se asupra sa documente 
compromiţătoare referitor la amestecul unor înalţi diplomaţi 
turci în organizarea unui complot şi recompensarea acestora în 
caz de reuşită. Din documente rezulta că Constantin Şuţu ar fi 
urmat să fie făcut mai întâi caimacam şi apoi domn al [ării 
Româneşti. Drept urmare a descoperirii făcute, s-a dispus 


arestarea lui Constantin Şuţu şi a lui Panait Balş. 

Despre importanța documentelor descoperite asupra 
doctorului Lamberti, ne putem da seama din scrisoarea pe care 
şeful de cabinet al lui Cuza a adresat-o la 10/22 mai 1864, lui 
lancu Alecsandri, la Paris: „Hârtiile ajunse în mâna autorităților, 
constată existența unui complot având ca scop răsturnarea 
principelui domnitor, despărțirea Principatelor Unite, întoarcerea 
la vechiul sistem şi numirea unui vechi ministru al lui Ştirbei, 
Constantin Şuţii, drept caimacam. Şuţu a fost arestat împreună 
cu un doctor Lamberti, agentul său, care a sosit ieri de la 
Constantinopol. Hârtiile îl compromit pe Ali-Paşa, pe Sanfet 
Efendi şi pe Haggi-bey, ale căror pecete şi iscălituri figurează în 
josul unui act relatând scopul complotului”5. 

S-a bucurat de un mare răsunet dejucarea acestui complot, 
ca şi demascarea publică a imixtiunii în afacerile interne ale 
Ţării Româneşti de către înalta Poartă. A fost un apreciabil 
succes al organelor informative şi de siguranţă ale Principatelor 
Române. De subliniat că Alexandru loan Cuza dând dovadă de o 
mare intuiţie diplomatică nu a folosit documentele capturate 
pentru a-i compromite pe înalții demnitari turci, ci i-a obligat în 
schimbul tăcerii să lucreze în favoarea sa. 

Trebuie să subliniem faptul că pentru înfăptuirea politicii sale, 
urmărită cu consecvență, Alexandru loan Cuza nu a ezitat să 
apeleze la serviciile a numeroşi străini, prieteni devotați ai 
poporului român, care prin relaţiile şi experienţa lor au adus 
servicii deosebite Principatelor. Din numărul mare al acestora, i- 
am cita în primul rând pe Baligot de Beyne, cunoscut om politic, 
diplomat şi ziarist francez, care ocupase funcţia de secretar al 
Consulatului Franţei la Constantinopol; publicistul filoromân A. 
Ubicini, conducătorul primului centru de presă de la Paris al 
Principatelor, medicul Carol Davilla, organizatorul şi făuritorul 
serviciului sanitar al armatei române, precum şi diverşi mulţi alţi 
simpatizanți francezi, greci, polonezi, turci şi maghiari. O mare 
parte dintre aceştia au făcut-o în mod complet dezinteresat ca 
urmare amarii simpatii manifestate faţă de poporul român iar o 
mică parte fiind stimulaţi material, conform regulilor 
conspirative ale serviciilor secrete de pretutindeni. 

Informațiile secrete călătoreau între Bucureşti şi marile 


> Gheorghe Duzinchevici: „Cuza Vodă şi revoluţia polonă din 
1863”, Editura Cartea Românească, Bucureşti, 1935, pag. 2. 


capitale ale Europei, apelându-se după caz în funcţie de 
împrejurări, fie la poştă sau telegraf, fie prin apelarea la curieri 
speciali sau ocazionali. Majoritatea corespondenţei era cifrată 
sau semicifrată, lucru care a avut ca urmare păstrarea 
secretului corespondenţei. 

Până în anul 1958, activitatea poştei interne din Principate 
era prestată de persoane particulare, iar corespondenţa externă 
era expediată graţie birourilor speciale aparţinând consulatelor, 
francez, austriac, rus, grec şi britanic. Din acel an Alexandru 
loan Cuza va numi la conducerea serviciului telegrafic pe unul 
dintre cei mai apropiaţi colaboratori ai săi, Cezar Librecht, un 
vechi agent secret Acesta avea vechi state de serviciu, fiind 
utilizat cu precădere în misiuni cu caracter informativ. Librecht 
şi-a sporit încrederea Domnului, mai ales datorită rapidităţii şi 
modului sistematic în care îl informa, apelând din plin la reţeaua 
telegrafică şi telefonică, cenzurarea corespondenţei, ca şi a 
datelor furnizate de diverşi informatori plătiţi. 

Alexandru loan Cuza îl cunoscuse pe Librecht încă de la 
Galaţi, când acesta din urmă îndeplinea funcţia de şef al 
Oficiului telegrafic al Comisiei europene a Dunării. Ajuns domn, 
Alexandru loan Cuza nu va întârzia să-l folosească pe belgianul 
Cezar Librecht ca agent secret, numindu-i în fruntea serviciului 
de poştă şi telegrafie. După ce reorganizează pe baze moderne 
serviciul, Librecht are de acuma posibilitatea de a-şi culege 
informaţiile de care avea nevoie. Dar nu se rezumă la o 
activitate pasivă şi organizează o reţea personală de agenţi 
informatori, plasându-şi oamenii în diverse locuri. Cu o abilitate 
ieşită din comun, Librecht şi-a făcut prieteni printre mai marii 
zilei, oameni politici ai vremii, printre funcţionari şi conducători 
din aparatul administrativ, fiind capabil în orice moment să-l 
informeze pe domnitor despre activitatea desfăşurată de rivalii 
săi politici. 

Dar în viaţă se ivesc şi rateuri. Aşa a fost cazul rupturii care a 
intervenit între Alexandru loan Cuza şi colaboratorul său cel mai 
devotat, Mihail Kogălniceanu, în care un rol negativ l-a jucat din 
nefericire tocmai Cezar Librecht. Importanţa evenimentului ne 
determină să-l menţionăm pe scurt. 

În toamna anului 1864, Mihail Kogălniceanu a întreprins o 
călătorie în Muntenia şi Oltenia. Bineînţeles că Cezar Librecht l-a 
urmărit pas cu pas pe primul ministru, raportându-i lui Cuza 


modul cum se desfăşura călătoria, cu cine se întâlnea şi ce 
spunea Kogălniceanu. În materialele trimise, Librecht a 
strecurat şi o serie de păreri strict personale, prezentând cu de 
la sine putere în mod vădit denaturat călătoria întreprinsă de 
Kogălniceanu. De notat că această deplasare fusese întreprinsă 
începând cu a doua zi după anunţarea publică a legii rurale. 
Librecht a raportat dacă şi în ce măsură primul ministru şi-a 
atribuit personal meritul legii. Drept urmare, la revenirea 
acestuia la Bucureşti a survenit o ruptură neaşteptată şi 
ireconciliabilă între Cuza şi primul său ministru, spre satisfacția 
reacţiunii, care a reuşit în acest mod să-l lipsească pe domnitor 
de serviciile unui colaborator capabil şi devotat. Apare 
întrebarea firească dacă nu cumva Librecht a fost cumpărat sau 
şantajat de opozanţii lui Cuza. În orice caz s-a ajuns ca în 
ianuarie 1865 guvernul lui Kogălniceanu să demisioneze. 

Aflându-se în bune relaţii cu consulul general rus, baronul 
Offenberg, Cezar Librecht a obţinut de la acesta informaţii 
importante referitor la activitatea opoziţionistă depusă de 
principele Barbu Ştirbei la Paris, date pe care le-a furnizat 
neîntârziat domnitorului. 

Pe bună dreptate, ca urmare a organizării eficiente a reţelei 
sale de funcţionari şi informatori, Librecht a reuşit să pună pe 
picioare un veritabil serviciu de informaţii şi contrainformaţii. Ca 
urmare a relaţiilor dobândite în sânul aparatului de stat, el 
reuşea să afle la timp ce se petrece şi îl informa pe domn 
asupra comportării şi loialității prefecţilor, şefilor de instituţii şi 
chiar a miniştrilor şi a însuşi prim-ministrului, Mihail 
Kogălniceanu. În acest sens, la 9 octombrie 1861 el îi prezintă o 
informare privitor la activitatea depusă în ultimele zile de către 
ministrul de interne, precum şi asupra activităţii poliţiei. 

La drept vorbind, aparatul informativ de care dispunea şi pe 
care-l coordona Cezar Librecht, reprezenta în fond o dublură a 
organelor informative ale statului, având ca destinaţie 
efectuarea unor operaţiuni cu caracter cu totul special destinată 
Domnitorului. 

De reţinut că Librecht îl informa pe Cuza despre tot ce se 
petrecea, adăugând şi aprecieri personale, uneori chiar 
permiţându-şi să avanseze soluţii şi măsuri asupra unor 
probleme referitoare la cadrele de conducere ale administraţiei 
şi armatei, la comportarea şi la anturajul pe care îl frecventează 


etc. 

Urmare a volumului mare de informaţii, diversităţii şi mai ales 
a exactităţii datelor furnizate, Alexandru loan Cuza îl aprecia în 
mod deosebit pe Cezar Librecht. Cunoscând acest lucru, 
oamenii politici aflaţi în anturajul Domnitorului, se comportau 
atent şi prevenitor cu Librecht, iar cei din opoziţie, în schimb, îl 
detestau pe faţă. Mai târziu, după înlăturarea lui Cuza, toţi 
opozanţii şi-au dat mâna şi au dispus arestarea lui Librecht care 
a fost imediat destituit şi judecat, fiindu-i sechestrată întreaga 
avere. 

In concluzie, se poate spune despre Cezar Librecht că trecând 
peste toate afacerile pe care le-a tranzacţional în virtutea 
relaţiilor avute cu Alexandru loan Cuza, el a jucat un rol 
important în domeniul activităţii informative, impusă de 
conjunctura politică şi economică din acei ani. In ciuda faptului 
că era străin, se pare că totuşi l-a slujit cu credinţă pe Domnitor, 
mai puţin episodul petrecut cu primul ministru Mihail 
Kogălniceanu, care a rămas până în zilele noastre un mister 
neelucidat. Ne întrebăm dacă a fost o eroare sau... 

Ar mai fi de menţionat că în domeniul activităţii informative 
din acei ani, un rol important i-a revenit unei femei, Maria 
Obrenovici, fiica cea mai mare a lui Constantin Catargi. Acesta 
era cunoscut ca fiind drept unul dintre cei mai înverşunaţi 
antiunionişti. Maria Obrenovici a constituit prototipul femeii 
fatale: văduvă, tânără, frumoasă şi ispititoare şi-a închinat viaţa 
activităţii din umbră. S-a bucurat de o reputaţie îndoielnică în 
societatea ieşeană pe care o frecventa. După alegerea sa ca 
domn, tânăra femeie plină de ambiţii şi-a îndreptat atenţia spre 
noul ales, reuşind să-l subjuge cu pasiunea cu care l-a urmărit în 
toţi anii de domnie şi chiar mai tărziu. 

In ciuda strădaniilor depuse deopotrivă de către cei doi, 
legăturile intime dintre ei nu au putut fi ascunse publicului, 
acestea cauzându-i Domnitorului însemnate prejudicii, mai ales 
ca urmare a înstrăinării unor prieteni apropiaţi şi devotați şi 
înlocuirea lor cu linguşitori şi afacerişti. 

Nutrind proiecte secrete, Maria Obrenovici a intenţionat să-l 
determine pe Cuza să divorţeze şi a organizat o campanie 
susţinută împotriva doamnei Elena, urmărind-o pas cu pas până 
în străinătate. 

Pe de altă parte, Maria Obrenovici a reuşit să-i câştige 


încrederea Domnitorului fiind nu o dată utilizată de către acesta 
în folosul activităţii informative. Astfel, prin intermediul ei, Cuza 
a trimis la Paris o scrisoare confidențială, pe care reprezentantul 
României, lancu Alecsandri, a înmânat-o împăratului Franţei, 
Napoleon al III-lea. Prin relaţiile sale cu diferite cercuri din ţară, 
mai cu seamă cele ce aparţineau opoziţiei antiunioniste, Maria 
Obrenovici a constituit pentru Alexandru loan Cuza o 
permanentă sursă de informaţii deosebit de prețioasă. Dar în 
nemăsurata ei ambiţie de parvenire cu sau fără voia ei, în ciuda 
sentimentelor declarate domnului, ea a făcut şi jocul 
complotiştilor, sprijinindu-i în mod inconştient în acţiunea de 
răsturnare a lui Cuza. Ca punct culminant, în noaptea fatală a 
complotului ce a avut loc în noaptea de 10 spre 11 februarie, 
când s-a produs răsturnarea lui Cuza, Maria Obrenovici a 
colaborat cu complotiştii, arătându-le drumul în palat spre 
camera în care dormea Domnitorul. 

Deşi a jucat pe acest plan un rol mai puţin important, o altă 
femeie care avea să îndeplinească o misiune secretă pentru 
Domn, a fost soţia acestuia, Elena Cuza. A fost o femeie 
virtuoasă care a dat dovadă de multă dragoste şi devotament 
faţă de soţul ei şi interesele ţării. Amintim un ultim episod, când 
corpul ofițeresc al garnizoanei Bucureşti i-a încredinţat Doamnei 
o misiune secretă, spunându-i că aşteaptă cuvântul 
Domnitorului pentru a-l readuce la tron. Din păcate, misiunea 
secretă a principesei, s-a lovit însă de dorinţa neclintită a lui 
Cuza, care în ideea de a evita o vărsare de sânge provocată de 
vina sa, a refuzat cu hotărâre ajutorul armatei care îi rămăsese 
credincioasă. 

x 

Putem spune fără a greşi că Alexandru loan Cuza şi-a dat 
perfect de bine seama de importanţa activităţii informative, de 
exploatarea informaţiilor în rezolvarea unor probleme, fără a 
apela la forţă. În vederea obţinerii de informaţii Domnitorul a 
făcut apel la utilizarea absolut a tuturor mijloacelor ce îi stăteau 
la dispoziţie, începând cu tinerii patrioţi aflaţi la studii în 
străinătate şi sfârşind cu agenţiile diplomatice. A recurs la 
întreaga gamă de posibilităţi. Unora dintre străini, de pildă, le 
oferea mari sume de bani pentru a-i atrage de partea sa, iar la 
alţii apela la sentimentele lor patriotice. Astfel, a reuşit să-i 
atragă pe foarte mulţi de partea sa şi în cele din urmă să 


depună o activitate informativă. Am amintit printre aceştia, 
dintre foarte mulţi alţii, pe poetul Vasile Alecsandri, pe fratele 
acestuia lancu Alecsandri, Costache Negri, Nicolae Bordeanu, 
Dimitrie Bolintineanu, M. Marghiloman, Baligot de Beyne şi 
Cezar Librecht. 

Astăzi, la aproximativ 135 de ani de la înlăturarea lui Cuza, a 
rămas tot atât de vie şi actuală întrebarea: cum de a fost 
posibilă schimbarea domnului în acest mod? 

Rememorând mersul evenimentelor, ne amintim că la 
sfârşitul anului 1865 şi începutul anului următor, acţiunile 
complotiştilor s-au intensificat, crescând în amploare. Într-una 
din nopţile lunii ianuarie 1866 a fost răspândit ziarul clandestin 
„Clopotul” condus mai întâi de Eugen Carada şi mai apoi de D.A. 
Sturza. Prin conţinutul articolelor sale, ziarul îndemna la revoltă 
şi asasinat. Mai mult, pe zidurile caselor începuseră să apară 
lipite afişe ce îndemnau opinia publică la nesupunere şi chiar la 
opunerea de rezistenţă faţă de autorităţi. 

Ca urmare a situaţiei grele economice şi financiare, guvernul 
condus de N. Creţulescu demisionează. După 4 zile de reflecţie 
şi tatonări, Cuza respinge demisia guvernului, hotărând doar 
înlocuirea ministrului de interne, Savel Mânu şi a celui de război, 
lon M. Florescu, în fond oamenii cei mai devotați şi dornici de a-l 
sprijini pe domn. Măsura luată a căzut cum nu se poate mai bine 
pentru complotişti. Astfel, schimbările produse, mai cu seamă la 
Departamentul militar, a uşurat intrarea complotiştilor în 
acţiune, determinându-le succesul final. Fapt incredibil dar 
domnul nu era câtuşi de puţin informat despre starea de spirit şi 
situaţia din armată, despre planurile şi intenţiile complotiştilor. 
În schimb, prin natura funcţiei lor, consulii străini, care ce e 
drept erau mai bine informaţi, au prins de ştire ce se punea la 
cale în anturajul complotiştilor. Drept urmare, la 2/14 august 
1865, Tyllos, consulul general al Franţei la Bucureşti, a transmis 
la Paris, vestea că în Bucureşti se vorbeşte de iminentă unei 
revoluţii. Mai mult, el a avut chiar o discuţie în acest sens cu 
Domnitorul, cu care prilej i-a făcut cunoscute unele deficienţe 
ale guvernării. 

Eder, consulul Austriei la Bucureşti, făcea cunoscut la Viena, 
faptul că „unii din fruntașii celor două fracțiuni - conservatorii şi 
liberalii radicali - luaseră parte la o întrunire în seara din ajunul 
mişcării, obiectul discuţiilor fiind modul în care s-ar putea 


debarasa de Cuza”. 

Istoricul T.W. Riker menţiona referindu-se la situaţia din anul 
1865 din România că: „există elemente ce fac să se bănuiască 
itele unei conspirații”. 

„Nu este mai puţin adevărat că Domnitorul era la curent cu 
complotul pregătit de monstruoasa coaliţie, dar ce e drept nu i-a 
acordat importanţa cuvenită. În schimb, diplomaţii străini, după 
cum am menţionat, l-au avertizat, chiar cu câteva săptămâni 
înainte de data izbucnirii complotului. De exemplu, în seara zilei 
de 24 ianuarie 1866, cu ocazia balului care a avut loc la teatru, 
consulul general al Italiei, cavalerul Aibal Strambio, i-a spus lui 
Alexandru Papadopol-Calimah, ministrul de externe, 
următoarele: „Domnule ministru, ţara dumneavoastră stă pe un 
vulcan; regret că sunt consul; nu pot să vă spun mai multe”. 

O avertizare, ce e drept mult mai voalată, a venit şi din partea 
consulului Rusiei, baronul Offenberg, care i-a prevenit în aceeaşi 
zi pe unii miniştri, cerându-le să-l informeze pe Cuza să nu 
participe la balul organizat cu prilejul aniversării Unirii. Dar cu 
acest prilej a fost linişte şi nu s-a petrecut nimic deosebit. 

În seara zilei de 10 februarie, Cezar Bolliac l-a încunoştiinţat 
pe Cuza despre cele ce se punea la cale, înmânându-i o 
scrisoare printr-un om al său de încredere, Gheorghe |. 
Dogărescu. Tânărul Dogărescu a fost introdus cu mari dificultăţi 
în palat şi i-a predat scrisoarea chiar în mâna Domnitorului. 
Acesta impresionat de conţinutul scrisorii şi mai ales de faptul 
că aducătorul a refuzat sub orice chip să primească vreo 
recompensă, a dispus să vină imediat şeful siguranţei statului, 
loan G. Valentineanu, prefectul Poliţiei Capitalei Al. V. Beldiman 
şi pe colonelul Alexandru Zefcari, comandantul comenduirii 
garnizoanei Bucureşti. Aceştia erau complet în afară şi lipsit de 
informaţii s-au grăbit să-l liniştească pe Domnitor. Mai mult, Al. 
V. Beldiman, prefectul Poliţiei Capitalei, deşi era prevenit, în 
seara conflictului în loc să ia măsuri aflând despre ce se punea 
la cale, s-a dus la petrecerea organizată în casa lui C. A. Rosetti, 
unul dintre principalii complotişti şi aici a fost atras la jocul de 
cărţi, unde câştiga mereu, adversarii săi având grijă să-i facă 
jocul, pentru a-l reţine cât mai mult timp pe loc şi a-i distrage 
atenţia de la obligaţiile profesionale. 

In mod inexplicabil, Alexandru loan Cuza fără să întreprindă 
imediat acţiuni ferme de cercetare, demobilizare a organelor de 


stat, armată, siguranţă şi poliţie şi a face apel în ultimă instanţă 
chiar la populaţie, Domnitorul s-a rezumat doar la faptul de a 
ordona numai să se dubleze garda palatului, fără a şti că însăşi 
conducerea acesteia trecuse în secret de partea complotiştilor. 

Complotiştii au organizat în cel mai desăvârşit secret, 
deplasarea, după miezul nopţii, spre palatul domnesc, a câtorva 
subunități din Regimentul 7 de linie, precum şi a două baterii de 
artilerie. La palat, erau aşteptaţi de garda palatului comandată 
de maiorul Dimitrie Lecca. Acesta a permis accesul în palat a 
grupului de complotişti şi ofiţeri ce urmau să facă presiuni 
asupra Domnitorului pentru a-l determina să abdice. 

O primă greşeală care i se impută Domnitorului a fost 
neglijenţa conceperii unui sistem de informare operativ în 
rândurile armatei. 

Dacă ar fi existat, complotul putea fi prevenit la vreme. O a 
doua greşeală imputabilă lui Cuza a fost lipsa de fermitate în 
reprimarea acţiunilor complotiste şi antistatale. După cum se 
ştie, Cuza era un om blând, căruia nu-i plăcea răzbunarea. 
Astfel, în momentul în care reacţiunea a declanşat o mişcare în 
Bucureşti şi în alte oraşe din ţară, vizând înlăturarea 
domnitorului, acesta îi graţiază pe răzvrătiți, în rândul cărora se 
număra lon C. Brătianu, C. A. Rosetti, Eugen Carada, Brăiloiu, 
Golescu şi mulţi alţii. Drept urmare, doar la câteva luni mai 
târziu, conspiratorii amnistiaţi în 1864 şi 1865, pregătesc actul 
din 11 februarie, reuşind în final să-l înlăture pe A. |. Cuza. 

Această atitudine nejustificată nu servea la întărirea 
autorităţii statului, a domnului şi impunerea respectului legilor. 
Nu mai puţin adevărat este faptul că Cuza se împăcase de 
acuma cu ideea renunţării la domnie, pentru a evita declanşarea 
unui război civil, ca dovadă declaraţia cuprinsă în mesajul de 
deschidere a corpurilor legiuitoare din decembrie 1865. Mai 
mult, acest fapt este confirmat şi de scrisoarea trimisă de Cuza 
din casa lui Ciocârlan lui N. Golescu, unul dintre cei trei 
locotenenţi domneşti. Aspecte cu privire la o posibilă 
abandonare a tronului o descifrăm şi în scrisoarea trimisă la 21 
octombrie 1865 de Cuza lui Napoleon al Ill-lea, împăratul 
Franţei. 

Pentru a înfrânge împotrivirea moşierilor majoritari în Cameră 
şi a realiza împroprietărirea ţăranilor, Alexandru loan Cuza a fost 
nevoit să recurgă la o „lovitură de stat”, adică să dizolve 


Camera (2/ 14 mai 1864) şi să înlocuiască Constituţia printr-un 
Statut care sporea considerabil drepturile puterii executive şi 
diminua pe acelea ale puterii legislative. Supus plebiscitului, 
Statutul a fost în cele din urmă aprobat în mod copleşitor de 
către popor: 682.621 de voturi - da, 1.307 voturi - nu şi 70.220 
de abţineri. Pe temeiul Statutului, legea rurală a fost promulgată 
la 14/26 august 1864 şi împroprietărirea ţăranilor s-a îndeplinit. 

În afară de secularizarea averilor mănăstireşti (care a readus 
în patrimoniul statului 25, 26 la sută din teritoriul ţării) şi 
împroprietărirea ţăranilor, în timpul guvernării lui Mihail 
Kogălniceanu (11/23 octombrie 1863-26/7 februarie 1865) se 
votează o suită de legi care organizează noul stat al României 
moderne. 

Cităm astfel Legea comunală, Legea consiliilor judeţene şi 
Legea contabilităţii publice, Legea Curţii de Conturi şi Legea 
Consiliului de Stat, Legea învăţământului, Codul Civil, Codul 
Penal şi altele. 

Lovitura de stat şi Legea rurală i-au adus lui Cuza mulţi 
duşmani. 

Mogşierii erau nemulţumiţi fiindcă li se luase o parte din 
pământ; o parte dintre fruntaşii politici, îndeosebi muntenii, 
învinovăţeau pe domn de dictatură. Starea critică a finanţelor 
ţării, existenţa în anturajul lui Cuza a unor persoane interesate 
şi cu moralitate îndoielnică, toate acestea au creat o atmosferă 
grea. 

Pe acest fond s-a ajuns la un complot al opoziţiei alcătuit din 
liberali şi moşieri conservatori în care a fost atrasă şi o parte din 
armata Bucureştilor, care şi-a călcat astfel jurământul de 
credinţă, în noaptea de 11/23 februarie 1866, conjuraţii au intrat 
în palat (garda fiind alcătuită de ei) şi l-au forţat pe Domnitor să 
iscălească actul de abdicare. Ultimele cuvinte ale lui Cuza 
înainte de a pleca în exil, au fost: „Să dea Dumnezeu să-i 
meargă ţării mai bine fără mine, decât cu mine! Trăiască 
România!” 

Domnul Unirii şi al marilor reforme şi-a petrecut restul vieţii 
dincolo de hotare, mai ales la Viena şi Florenţa. O boală 
necruțătoare îi curmă zilele la 3/15 mai 1873 la numai 53 de 
ani, pe când se afla la Heidelberg, în Germania. În semn de 
cinstire, trupul i-a fost adus în ţară şi odihneşte astăzi în biserica 
„Trei lerarhi” din laşi, alături de Dimitrie Cantemir. 


După abdicarea lui Cuza urma să fie ales un principe străin 
pentru a se îndeplini astfel dorinţa exprimată de divanurile ad- 
hoc. 

La început, tronul a fost propus Contelui de Flandra, fratele 
regelui Belgiei la sugestia împăratului Napoleon al Ill-lea; el nu a 
primit însă. Atunci cei ce detronaseră pe Cuza, s-au gândit la 
Carol de Hohenzollern-Sigmaringen, în vârstă de 27 de ani, al 
doilea fiu al principelui Carol-Anton. Napoleon al Ill-lea se arătă 
favorabil acestei candidaturi. De altfel, principele Carol se şi 
înrudea prin mama sa losefina, cu împăratul Franţei. Anglia a 
adoptat aceeaşi atitudine. În preajma războiului ei cu Prusia, 
Austria nu privea cu ochi buni prezenţa unui Hohenzollern pe 
tronul României... între timp, avusese loc plebiscitul din ţară, 
organizat în grabă de autorităţi pentru a ratifica alegerea făcută 
de guvernul instaurat la 11 februarie 1866. 

Carol | traversă Austria sub un nume şi o înfăţişare schimbată 
şi cu paşaport elveţian. La 8 mai, călătorul purtător de ochelari 
al unei clase a ll-a (aşa ni-l înfăţişează Nicolae lorga), cobori în 
oraşul Turnu-Severin, unde-l aştepta lon Brătianu, ca să-l 
însoţească în mare triumf spre Bucureşti. La 10 mai el a depus 
jurământul, fapt care a consemnat urcarea pe tronul României a 
Regelui Carol |. 

Scurt timp după aceea, s-a alcătuit noua Constituţie a 
României, înlocuind Statutul lui Cuza. Ea avea ca model 
Constituţia Belgiei, faţă de care, însă avea şi o serie întreagă de 
deosebiri. Era o Constituţie liberală dând multe drepturi 
cetăţenilor, între care şi prevederea că nu pot deveni cetăţeni 
români decât creştinii (art 7). Legile erau votate de către 
Cameră şi Senat; Domnul le promulga, dar putea să exercite şi 
un drept de veto. Responsabili de actele de guvernământ erau 
miniştrii şi numai ei. Persoana Domnului nu putea fi pusă în 
discuţie. 

Noua constituţie a fost votată cu unanimitate în ziua de 29 
iunie (11 iulie) 1866. Primii cinci ani ai domniei Regelui Carol | 
au fost anii cei mai dificili din punct de vedere intern. Patimile şi 
resentimentele politice erau vii. Ministerele, instabile aveau şi 
ele o viaţă scurtă. În acest interval, s-au schimbat 10 guverne şi 
au avut loc 30 de remanieri. Criticile nu cruţau nici pe Domn, 
manifestând, uneori vădit, atitudini antimonarhice. Presa 
opoziţiei avea un limbaj extrem de violent. 


În 1870, a fost ales ca deputat de Mehedinţi - şi Camera a 
validat alegerea fostului Domn A. |. Cuza. Acesta însă nu a 
primit mandatul şi a refuzat să vină în ţară. 

Momentul cel mai critic pentru regele Carol | s-a consumat în 
ziua de 10/22 martie 1871 când s-a desfăşurat o puternică 
manifestaţie în favoarea Franţei, înfrântă în războiul cu 
Germania şi contra acesteia din urmă şi, când manifestanţii au 
strigat pe străzi „Trăiască Republica”. 

A doua zi Carol a vrut să abdice. Intervenţia rapidă şi energică 
a fruntaşului conservator Lascăr Catargiu, care a format în 
aceeaşi zi un nou guvern, a împiedecat însă acest act. 


ACTIVITATEA INFORMATIVĂ ÎN PREAJMA ANULUI 1877 


În 1866 locotenentul de dragoni Carol de Hohenzollern- 
Sigmaringen acceptă tronul României sub numele de Carol |. În 
istoria ţării noastre începe o nouă epocă, caracterizată prin 
lupta pentru găsirea unei identități naţionale, a făuririi statului şi 
a căpătării independenţei. In această perioadă în Europa şi mai 
ales în Balcani aveau loc importante pregătiri de modificarea 
graniţelor. 

Turcia, ca o mare putere ce stăpânea o vastă arie geografică, 
subjugând numeroase ţări şi popoare, se străduia să fie perfect 
informată atât despre ce se petrece în vastul său imperiu, cât şi 
în ţările europene ce o amenințau. Ea îşi urzea cu viclenie o 
adevărată reţea de informatori care apelând la întreg 
diapazonul sentimentelor omeneşti: lăcomia de bani, viciile, 
ambițiile, invidia, dragostea sau ura faţă de patrie, se ocupa cu 
atragerea şi expedierea de agenţi capabili să afle tainele pe 
care dorea să le cunoască Constantinopolul. 

Care era situaţia României: pe plan intern se zbătea în nevoi, 
orânduirea existentă oferind maselor largi, mizerie şi sărăcie. Pe 
plan extern, relaţiile cu Sublima Poartă erau proaste. Turcia nu 
recunoştea numele de România şi îi contesta dreptul de 
reprezentare diplomatică, nefiind recunoscute cetăţenia şi 
paşaportul românesc, în fond, Turcia trata Principatele Unite ca 
pe o provincie otomană. 

In acest timp evenimentele se precipitau. Naţiunile subjugate 
de Imperiul Otoman se pregăteau pentru începerea luptei finale, 
care să le conducă la dobândirea independenţei de stat. De 
pildă, sârbii îşi reorganizau armata, se înarmau şi se instruiau, 


pregătindu-se de lupta finală. Popoarele din Bosnia, Herţegovina 
şi Muntenegru se pregăteau în acelaşi mod. Bulgarii nu erau mai 
prejos şi cu sprijinul conaţionalilor lor din România se înarmau în 
vederea războiului. Intr-un cuvânt, toate popoarele subjugate îşi 
dădeau perfect de bine seama că Imperiul Otoman se afla în 
declin şi că se apropia momentul când trebuia să acţioneze. La 
19 iulie 1870 a izbucnit războiul franco-prusian. Printre cauzele 
care au condus la izbucnirea acestuia se numără şi acceptarea 
tronului Spaniei de către fratele lui Carol, prinţul Leopold de 
Hohenzollern. Napoleon al Ill-lea care se temea să nu fie 
înconjurat de Prusia, declară război, Franţa pierzându-l. 

Poziţia ţărilor europene faţă de frământările ce agitau 
popoarele din Balcani, constituia un adevărat şi veritabil nod 
gordian. Supoziţiile contradictorii lansate voit sau în mod 
inconştient au făcut cape arena vieţii politice internaţionale să 
domnească o atmosferă apăsătoare de teamă şi suspiciune, de 
nesiguranţă şi confuzie. 

Iminenţa izbucnirii unui război ruso-turc plutea în aer. Modul 
în care era privit de marile puteri europene şi mai ales 
atitudinea adoptată, era diferită. De pildă Anglia, ale cărei 
interese economice erau vizate imediat de tendinţele 
expansioniste ale Imperiului țarist ce priveau, alungarea turcilor 
din Europa şi ocuparea Constantinopolului de trupele ruseşti, 
oferind astfel ţarului controlul asupra strâmtorilor Bosfor şi 
Dardanele, afirma că în caz de izbucnire a războiului, nu se va 
rezuma să joace doar un rol pasiv de simplu spectator. 

În ceea ce priveşte imperiul Austro-Ungar, în ziarul „Politik” 
din Praga se menţionau următoarele: îndată ce se vorbeşte 
despre duşmanii Rusiei, totdeauna e vorba despre Austria 
actuală, deşi atitudinea ei e necontenit misterioasă şi 
întunecată. Ştirile despre atitudinea Austriei faţă de 
evenimentele din Balcani sunt contradictorii. Unii susțin că 
Austria ar negocia cu Anglia ca într-un moment dat să între în 
activitate contra Rusiei, iar alţii, din contră, afirmă că Austria va 
coopera cu Rusia împotriva Turciei. Maghiarii propagă alianţa cu 
Anglia în contra Rusiei, însă cine ştie dacă vor reuşi să se 
realizeze programa lor de alianţă? 

În ziarul berlinez „Naţional Zeitung” s-a ventilat ştirea ce 
circula în cercuri bine informate cum că între Rusia şi Austria ar 
exista o deplină înţelegere şi de aceea se pare a fi exactă ştirea 


că Austria va ocupa Bosnia. 

Cât priveşte Germania, despre care se considera că ar fi 
aliata potenţială a Rusiei, într-un raport adresat ţarului 
Alexandru al II-lea, la data de 26 decembrie 1876, marele duce 
Nicolae arăta că, după declaraţia consulului rus Stuart la 
Bucureşti, România se găsea „sub influenţa secretă 
duşmănoasă nu numai a Austriei, ci şi a Germaniei”. 

Cât le priveşte pe Franţa şi Italia, se presupunea că vor fi de 
partea Rusiei. Izbucnirea conflictului ruso-turc a fost precedată 
de o vastă activitate informativă dusă atât de cei implicaţi direct 
în conflict, cât şi de ceilalţi potenţiali beligeranţi, printre care şi 
România. 

Rusia îşi împânzise cu agenţi Balcanii pentru a nu scăpa nimic 
din activitatea febrilă a Turciei. O atenţie deosebită se acorda 
viitoarelor zone operaţionale cum ar fi problemelor logistice de 
hrănire şi încartiruire a trupelor, organizarea spitalelor de 
campanie, amplasarea depozitelor de alimente şi muniții, 
asigurarea mijloacelor de transport, folosirea drumurilor etc. 

Turcia, la rândul ei, depunea eforturi să fie operativ informată 
despre evenimentele întâmplate. 

Se pune în mod firesc întrebarea: care era stadiul de 
pregătire la marile puteri europene privind munca informativă? 

Ţările europene se străduiau să găsească o formă nouă, atât 
din punct de vedere al concepţiei cât şi al organizării artei de a 
culege informaţii. Până la sfârşitul sec. Al XVIll-lea existau 
birouri speciale de spionaj numai pe lângă statele majore ale 
comandamentelor supreme şi numai în timp de război”. 

Se făcea tot mai mult simțită nevoia de a se dispune de 
informaţii cât mai complete, de utilizarea lor la momentul 
oportun, lucru care impunea o organizare cu caracter 
permanent, care să funcţioneze atât pe timp de pace cât şi de 
război. 

În perioada premergătoare războiului din 1877 spionajul 
trecea prin mari prefaceri, cuprinzând treptat toate sferele vieţii 
politice, militare, economice şi sociale, cu vădite tendinţe de 
spionaj total ca în Franţa şi Prusia. Spre deosebire de marile 
puteri europene, Rusia rămăsese cu mult în urmă, aflându-se 
abia în faza organizării „unui serviciu secret în misiunea 
modernă. Ruşii lucrau - menţionează Max Runge în lucrarea sa: 
Spionaj şi contraspionaj - fără sistem şi fără energie”. 


Centrul de greutate al activităţii de spionaj continuă să se afle 
în armată. Unui ataşat militar priceput nu-i era dificil să 
îndeplinească acest serviciu cu atât mai mult cu cât el rămânea 
la post nu pe termene prestabilite, ca în prezent, ci cât mai 
mulţi ani, uneori reuşind să-şi îndeplinească într-un singur post 
întreaga activitate de ataşat militar, de ofiţer specializat în 
spionaj. Călătoriile în străinătate pe care le efectuau sub 
pretextul unor misiuni, de către ofiţerii spioni pentru a culege 
nemijlocit de la faţa locului, informaţiile de care marele stat 
major avea absolută nevoie, constituia o metodă des folosită. 

În fine, mai trebuie menţionată metoda utilizării în ministerele 
de externe, sub acoperire diplomatică a agenţilor, ofiţeri din 
statul major. 

Care era situaţia în România? Ţara noastră nu dispunea de un 
serviciu de spionaj specializat, lipsa de profesionalism fiind 
înlocuită de spiritul de patriotism şi abnegaţie faţă de ţară. 

Astfel, la 13 septembrie 1876, conducerea statului a primit de 
la Roma o informare trimisă de reprezentantul diplomatic al 
României în Italia, G. Cantacuzino, ce furniza informaţii exacte 
privitor la politica marilor puteri. Reproducem un fragment: 
„Informările pe care le pot comunica excelenţei voastre (...) le 
deţin din notele mele redactate în urma convorbirilor cu 
personalul ambasadei austro-ungare acreditat pe lângă 
Maiestatea Sa Regele Italiei, fie mai ales din notele secrete 
scrise de la Viena, de către o persoană sus pusă şi în situaţia de 
a putea comunica date importante, de cele mai multe ori 
extrase chiar din izvoarele diplomatice şi din cercul restrâns al 
contelui Andrassy”, cancelarul Imperiului austro-ungar. 

Se naşte întrebarea: e de aşa mare importanţă oare pentru 
România informaţiile ce se puteau obţine din cancelaria de la 
Viena? Conform spuselor lui Cantacuzino „mai ales în baza 
notelor de la Viena” schimburile de păreri ce aveau loc între 
guvernele de la St. Petersburg, Londra, Viena şi Berlin se 
impunea să fie cunoscute. Diplomatul român îşi întemeia 
afirmaţia pe conţinutul verificat al notelor prin care sursa din 
Viena îl informa că: „Domnul Novikov se ducea în fiecare zi la 
domnul Andrassy cu câte o propunere (...) împăratul Alexandru 
ar fi făgăduit împăratului Germaniei să nu facă niciodată niciun 
demers în chestiunea Orientului fără consimţământul prealabil 
al celor două puteri din Nord şi împăratul Wilhelm s-ar fi 


angajat, în cazul în care Rusia ar fi fost silită să pornească război 
împotriva Turciei, să păstreze neutralitatea”. 

Se impunea cu acuitate completarea şi verificarea şi din alte 
surse a informaţiilor de mai sus. Drept urmare, la 18 octombrie 
1876, generalul Ghica, agentul diplomatic al României la 
Constantinopol, raporta o informaţie cum că împăratul Rusiei a 
însărcinat pe generalul Ignatiev „să declare sublimei Porţi că 
dacă în termen de două zile nu acceptă un armistițiu de şase 
săptămâni sau de două luni şi nu dă ordine imediate pentru 
oprirea operațiilor militare, ambasadorul va părăsi 
Constantinopolul cu tot personalul ambasadei şi legăturile 
diplomatice vor fi întrerupte”. Era de fapt un ultimatum adresat 
de Rusia, Turciei. 

Conducerea ţării noastre analizând în mod realist informaţiile, 
din care am reprodus o mică parte, a trecut la iniţierea unor 
măsuri adecvate. Printre acestea menţionăm telegrama trimisă 
la 22 oct 1876 către toţi reprezentanţii noştri diplomaţiei, prin 
care li se cerea să sondeze cu cea mai mare discreţie „dispoziţia 
guvernului” în legătură cu obţinerea unei garanţii printr-un act 
internaţional, privind neutralitatea României. 

La informaţiile provenind din sursă diplomatică s-au adăugat 
rapoartele informative înaintate de pichetele de pază a 
frontierei, de punctele vamale şi de căpitanii porturilor 
dunărene, ca urmare a unei dispoziţii exprese a primului 
ministru de a fi la curent cu toate bastimentele de război 
otomane ce trec în susul Dunării, asemenea şi cu orice 
concentrare de trupe din partea dreaptă a Dunării. Astfel, 
căpitanii porturilor româneşti au raportat cu operativitate 
despre prezenţa navelor de război turceşti, armamentul de care 
dispunea la ord, concentrările de trape, armamentul şi lucrai la 
fortificațiile militare ce se edificau cu repeziciune. Rezulta că 
este vorba de pregătiri specifice de luptă. Aceste informaţii 
coroborate cu cele care se refereau la activitatea informativă şi 
de cercetare reţinută în sarcina turcilor şi despre care 
autorităţile române aveau cunoştinţă, duceau la concluzia 
indubitabilă că Sublima Poartă nu va ceda presiunilor Rusiei, ci 
va căuta numai o conjunctură favorabilă pentru a porni lupta. 
Din acest punct de vedere, este sugestivă următoarea 
informaţie: generalul maghiar Clapka a trecut prin Viena venind 
din Constantinopol. El a transmis confidenţial ambasadorului 


francez că turcii vor ocupa patra puncte pe malul nostru pentru 
a distrage calea ferată şi a ocupa Bucureştiul”. 

Forurile conducătoare şi-au dat repede seama că trebuie 
curmată starea de improvizație şi  neprofesionalism, şi 
pregătirea de luptă se impunea a fi asigurată. Drept urmare, 
prin Decretul nr. 380 din 17 martie 1877, s-a organizat 
„Depozitul general de război”, în cadrul căruia s-a constituit şi 
Secţia a Il-a cu însărcinări de informare şi cercetare. 

La 4 aprilie 1877, generalul Cernat, noul ministru de război, 
dă un ordin de zi prin care cere ca armata să fie gata pentru a-şi 
face datoria. 

Se continuă măsurile de organizare şi de instruire superioară 
în armată; se înfiinţează unităţi şi subunități noi, se fac numiri 
de comandanţi, se elaborează planuri de operaţii. Se înţelege că 
s-a intensificat şi preocuparea pentru obţinerea de informaţii. 

In anul 1876, Serbia şi Muntenegru declară război Turciei, 
primele operaţiuni de luptă începând să se desfăşoare pe linia 
Dunării, între Vidin şi Lom-Palanca. Pentru a opri trecerea 
Dunării pe teritoriul românesc, este trimis în zonă Alexandru 
Cernat, colonel şi mai apoi general. 

Alexandru Cernat îşi stabileşte cartierul general în localitatea 
Gruia, judeţul Mehedinţi şi urmăreşte cu ajutorul trupelor sale 
mobile evoluţia luptelor dintre sârbi şi turci, observând în 
acelaşi timp vasele turceşti care navigau pe Dunăre. Pentru a 
putea transmite imediat informaţiile obţinute şi a primi ordine 
de la eşaloanele superioare, colonelul Alexandru Cernat solicită 
să se urgenteze organizarea legăturii telefonice între turnu- 
severin şi Craiova. Intr-un raport adresat ministrului de război, 
Alexandru Cernat cere să i se pună la dispoziţie cât mai urgent 
un „dicţionar de corespondenţă”, cu alte cuvinte un cifru. Dar 
operaţia de la Gruia rămâne singulară în acea perioadă. În 
general activitatea informativă a armatei a fost neglijată şi 
problemele privind înzestrarea şi pregătirea ei. 

In ziua de 6/18 aprilie este decretată mobilizarea generală, iar 
trupele române ocupă poziţii de apărare de-a lungul Dunării. 
Prima ciocnire dintre armata română şi cea turcească a avut loc 
în ziua de 26 aprilie, moment în care artileria română, situată în 
zona Calafat, deschide focul şi bombardează Vidinul. La 9 mai 
1877 cu prilejul unei sesiuni extraordinare a Adunării 
deputaţilor, este proclamată independenţa de stat a României. 


În perioada care a trecut de la mobilizarea generală până la 
intrarea în luptă, armata română a luat măsuri eficace de 
apărare a hotarelor ţării, desfăşurând totodată şi o hotărâtă 
activitate informativă. În ziua de 30 august 1877, zi rămasă 
memorabilă a avut loc cea de a treia bătălie pentru Plevna. 

Un istorics arată că: „Statul major rus ignora cu totul forţele 
turceşti ce avea să combată la Plevna” fapt care a avut drept 
rezultat înfrângerea catastrofală suferită de armata rusă în luna 
iulie. Cauza era una singură: insuficienta recunoaştere a 
terenului şi lipsa unor informaţii corecte şi precise. Rezultatul: 
armata rusă a pierdut circa 7000 de oameni, plus 200 de ofiţeri. 

Fapt de neînțeles şi inexplicabil, dar comandamentul român 
nu a tras nici-o concluzie practică din aceste înfrângeri şi nu a 
trecut la efectuarea în teren a unor acţiuni de recunoaştere şi 
informare, bazându-se doar pe recunoaşterea cu totul 
superficială executată în trecut de serviciul de informaţii al 
armatei ruse. 

Generalul Alexandru Cernat, un ofiţer cu experienţă, numit 
proaspăt ministru de război, a neglijat latura informativă şi în 
plus a menţinut corpul de observaţie în spatele frontului pentru 
a face siguranţa zonei Calafat. 

Fără a intra în detalii, amănunte se găsesc în lucrările de 
specialitate, datorită lipsei de informaţii şi a carenţelor hărților 
topografice, asaltul Griviței s-a soldat cu mari pierderi de vieţi 
omeneşti: aproape 800 de ostaşi şi ofiţeri la care se adaugă 
1200 de răniţi. Datorită jertfelor aduse de ostaşii români, valea 
din faţa redutelor, necunoscută statului major al armatei 
române datorită lipsei de informaţii, a intrat în istorie sub 
denumirea de Valea Plângerii. Baia de sânge din faţa redutelor 
de la Griviţa, a făcut obiectul unor critici severe adresate 
comandamentului român, care a dat dovadă de o totală 
neglijenţă privind activitatea de informare. Subliniem faptul că 
lipsa de informaţii a fost una din principalele cauze a numărului 
mare de morţi şi răniţi la luarea Griviței. Ofițerii participanţi şi 
supraviețuitori la atacul de la Griviţa din 30 august 1877, i-au 
criticat aspru şi vehement pe cei ce fuseseră însărcinaţi cu 
recunoaşterea terenului şi cu obţinerea informaţiilor cu privire la 
situaţia inamicului. 

O altă lipsă care trebuie menţionată este aceea că pe timpul 
luptelor de la Plevna nu au fost luate măsuri pentru zădărnicirea 
şi prevenirea acţiunilor de sabotaj şi de spionaj efectuate de 
turci. Aceasta a permis spionilor turci şi bulgari ca în noaptea de 
27/28 noiembrie 1877, să taie sârmele de telegraf ale armatelor 
aliate, fapt care i-a permis lui Osman-paşa, generalul turc să 
iasă din încercuire, lipsind armata rusă şi română de 
posibilitatea de a se informa şi comunica cu operativitate. 

De altfel subliniem încă odată că a fost resimţită lipsa unui 
serviciu de informare bine organizat şi încadrat cu ofiţeri 
pregătiţi, capabili şi plini de iniţiativă. Această lipsă s-a 
manifestat pe tot timpul desfăşurării războiului de 
independență, fapt care explică pierderile importante suferite 
de armata română. 

Comandamentul armatei române, în plină campanie, a 
încercat să apropie şi mai mult organizarea activităţilor 
informative şi de cercetare ale nevoilor frontului. Drept urmare 
la 14 august 1877, secția a Il-a a fost inclusă în corpul Marelui 
Cartier General, iar o bună parte din efectivele secţiei au fost 
trimise să opereze direct în cadrul trupelor operative pe front în 
ciuda măsurilor luate, secţia a Il-a nu corespundea cerinţelor de 
informare solicitate de Statul Major. Işi spunea acum cuvântul 
lipsa de cadre specializate şi cu experienţă în domeniu. De pildă 
se resimțea nevoia unor chestionare judicios elaborate din care 
să rezulte informaţiile despre inamic. Concret, o serie de 
prizonieri capturați de trupele române nu au fost chestionaţi în 
mod corespunzător despre fortificațiile inamicului. 

In general datele care priveau desfăşurarea operaţiunilor erau 
dobândite mai ales prin observarea directă de ostaşi aflaţi sub 
comanda unui ofiţer sau subofițer, de cele mai multe ori lipsit de 
pregătirea de specialitate. 

Referitor la modul de obţinere a informaţiilor, şeful statului 
major al armatei române, colonelul Slăniceanu, a trimis la 6 iulie 
1877 marilor unităţi, o instrucţie în care se făcea mai întâi 
sublinierea că informaţiile se obţin de la prizonieri, dezertori, 
spioni şi alte surse, menţionând: „Având în vedere însemnătatea 
ce o au informaţiile exacte asupra mişcării şi situaţiei inamicului 
se prescriu mai la vale mijloacele cele mai obişnuite 
întrebuințate pentru a dobândi asemenea ştiri, precum şi un 
sumar de chestiunile principale ce se adresează prizonierilor, 


dezertorilor şi locuitorilor.” 

Dacă se examinează chestionarul anexat la Instrucţiune, se 
constată că a fost judicios întocmit şi că mai mult ca sigur şi-a 
adus o contribuţie valoroasă la obţinerea de informaţii necesare 
comandamentului armatei române. | se poate reproşa faptul că 
nu era adaptat nevoilor acelui front de luptă, fiind valabil în 
oricare război. Nu este mai puţin adevărat că purta menţiunea 
de a se lărgi aria întrebărilor după caz, dar aceasta nu putea 
suplini lacuna principală a chestionarului. 

Nu erau în chestionar întrebări referitoare la fortificațiile, 
obstacolele naturale sau artificiale existente în terenul inamic. 
Trebuiau puse întrebări precise pentru ca informaţia căpătată să 
aibă valoare. Dar pentru acesta era nevoie ca cel ce întreabă să 
posede cunoştinţele necesare, or din acest punct de vedere 
chestionarul nu le putea fi de niciun folos. Ca o concluzie se 
poate constata că atât chestionarul cât şi instrucţiunile 
demonstrează lipsa de experienţă a celor însărcinaţi cu 
elaborarea lor, fapt cu atât mai pregnant la nivelele inferioare 
de execuţie. 

In instrucţiuni se mai făcea referire şi la faptul că se mai pot 
obţine informaţii şi prin interceptarea scrisorilor şi telefoanelor 
sau controlarea acestora din urmă prin interceptarea 
convorbirilor purtate. Nu era trecut cu vederea pericolul 
dezinformării prin preluarea  neverificată a informațiilor, 
făcându-se recomandarea în legătură cu prizonierii ca aceştia să 
nu fie forţaţi să facă declaraţii privind armata din care provin, ci 
să se discute cu ei cu mult tact pentru a-i determina să fie cât 
mai corecţi în declaraţiile lor. 

Lipsurile constatate cu prilejul războiului din 1877 au condus 
la idea necesităţii înfiinţării unui serviciu de informaţii şi 
pregătirii cadrelor necesare desfăşurării activităţii de informaţii 
pe timp de pace şi război. S-a trecut rapid la elaborarea a 
numeroase proiecte de organizare a serviciului de informaţii al 
armatei, stabilindu-se cu acest prilej rolul, sarcinile şi mijloacele 
necesare pentru a-şi desfăşura activitatea cât mai bine. 

In anul 1881 vede lumina tiparului lucrarea „Serviciul de 
siguranţă în campanie” semnată de colonelul lpătescu, 
comandantul regimentului 17 Mehedinţi, care descrie câteva 
dintre procedeele de recunoaştere a terenului şi de obţinere a 
informaţiilor despre inamic, în acest scop autorul propune 


formarea unor patrule constituite de la doi oameni până la 
companie sau un batalion, în funcţie de necesităţi. Pentru 
recunoaşterea dintre ei a celor care acţionează, se recomandă 
apelarea la o parolă secretă, concretizată printr-un anumit mod 
de a bate cu palma pe patul armei, pe sabie sau pe giubernă 
sau nume de oraşe şi personalităţi istorice. Printre recomandări 
se arată că patrulele vor merge în cea mai mare ferire până la 
marginea localităţii, acolo vor pune lumina pe întâiul om ce-l vor 
găsi şi-l vor întreba dacă satul este ocupat de inamic. Acesta va 
fi reţinut până la confirmarea informaţiei furnizate. Totodată 
patrulele vor afla de ce forţe dispune inamicul, cum este el 
încartiruit şi unde se găseşte garda sa. In continuare, autorul 
enumeră şi sursele care, după părerea sa, ar fi în măsură să 
furnizeze informaţii preţioase, fără a-i uita şi pe copii. 

Actul de naştere al Serviciului Secret Român modern poate fi 
considerat în elaborarea „instrucţiunilor provizorii privind 
înfiinţarea pe lângă comandamente a unor servicii de exploraţie, 
recunoaşteri şi informaţiuni secrete”, din anul 1886”. 

În instrucţiuni sunt formulate obiectivele acestui serviciu ca şi 
procedeele de îndeplinire a misiunilor. În capitolul i se 
menţionează că în război este de cea mai mare importanţă a se 
avea ştiinţă despre poziţiile, mişcările şi intenţiile inamicului şi 
de a împiedica ca el să descopere pe ale noastre. Serviciul de 
exploraţie are datoria să spioneze pe comandat, să procure şi să 
dea informaţii asupra mişcărilor adversarului. Pentru obţinerea 
informaţiilor se indică un sistem greoi care cuprinde efective 
numeroase - până la trei regimente - dar şi ofiţeri ce au cai 
buni. Instrucţiunile mai oferă şi modul de acţiune al patrulei de 
la întâlnirea cu inamicul, în cazul Când este descoperită, precum 
şi unele procedee de distrugere a liniilor ferate şi telegrafice. 
Ministerul de război recomandă ca ofiţerul care realizează 
activitate de informaţii să aibă libertatea de acţiune după 
propria lui judecată. Dacă patrula acţionează în spatele 
inamicului, este necesar să între în posesia corespondenţei de la 
oficiile poştale şi telegrafice, să examineze scrisorile 
autorităţilor şi să ia la nevoie prizonieri. In cazul în care la 
activitatea de informaţii participă ofiţeri izolaţi, aceştia sunt 
obligaţi să culeagă date generale cu privire la teatrul de război, 

să identifice lucrările de apărare şi mijloacele cu ajutorul cărora 
vor putea fi atacate poziţiile fortificate. În capitolul VI al 
instrucţiunilor, destinat obţinerii informaţiilor secrete, se arată 
că pe lângă comandamentul suprem al armatei va exista un 
birou de informaţii secrete, ce va lucra cu emisari şi agenţi, 
cercetând în timp de pace corespondenţa şi ziarele şi 
procurându-şi în timp de război informaţii prin interogarea 
prizonierilor, a dezertorilor sau a locuitorilor din zona de 
operaţii. 

Tot în anul 1866, Ministerul de război a elaborat instrucţiuni 
privitor la modul de efectuare a pazei frontierelor, în care se fac 
precizări privind atitudinea ce trebuie avută faţă de străini şi 
măsurile împotriva persoanelor care încearcă să treacă frontiera 
sau să facă contrabandă. 

În anii ce au urmat se dezvoltă activitatea de informaţii în 
cadrul armatei române. Un număr tot mai mare de ofiţeri sunt 
trimişi în străinătate pentru a urma cursuri de specializare sau a 
recepționa material militar. 

Munca de informaţii prestată până la începutul secolului XX 
reprezintă o perioadă de pionierat în domeniu. Ea rămâne totuşi 
prin faptul că a contribuit la constituirea serviciului român de 
informaţii. 

Aşa după cum menţionează unii autori*: „Analizată prin 
prisma experienţei dobândite ulterior, greşeala comici de statul 
major al armatei române în pregătirea şi executarea atacului de 
la 30 august 1877 apare ca o adevărată crimă săvârşit 
inconştient împotriva ostaşilor şi a ofiţerilor, care au fost trimişi 
direct la moarte, datorită lipsei de informaţii” 

„PERIOADA DINTRE RĂZBOIUL DE INDEPENDENŢĂ ŞI PRIMUL 
RAZBOI MONDIAL 

Perioada de care ne ocupăm se caracterizează pe de o parte 
prin activitatea de spionaj depusă de Germania şi Austro- 
Ungaria pe teritoriul ţării noastre, perioadă pregătitoare primului 
război mondial, şi pe de altă parte, derularea a două mari 
procese de spionaj: furtul planurilor fortului Jilava şi cazul de 
trădare al lui Rodrig Goliescu. 

Nu vrem să ştirbim sentimentele monarhice ale cuiva, dar 
restabilind adevărul istoric, trebuie să recunoaştem sincer - pe 

baza evenimentelor - că regele Carol | în timpul domniei sale, 
cel puţin după cum rezultă din cercetarea documentelor, a 
facilitat pătrunderea capitalului străin şi a promovat cu 
consecvență politica impusă de mai marii săi protectori 
germani. 

Prin atitudinea adoptată faţă de puterile centrale şi mai cu 
seamă prin înlesnirile acordate investitorilor germani care 
doreau să între în România, Carol | a permis agenţilor germani 
să pătrundă în ţară sub diferite pretexte şi să depună o 
activitate sporită informativă. 

În paralel cu multiplicarea activităţii de spionaj pe teritoriul 
României, Germania şi Austro-Ungaria au început să expedieze 
trupe şi armament prin ţara noastră, cu destinaţia Turcia, 
utilizând căile ferate române. Sub privirea îngăduitoare a 
autorităţilor române, Germania trimitea în Turcia, ţară inamică 
nouă, ofiţeri îmbrăcaţi civil, armament şi muniții, transportul 
efectuându-se la adăpostul şi după căderea nopţii. Ambasadorii 
marilor puteri la Bucureşti au raportat guvernelor respective că 
prin România au trecut în grupuri şi individual pentru a merge în 
Turcia, circa 7-8000 de soldaţi şi 350 de ofiţeri. 

Practic, Germania şi Austro-Ungaria au declanşat împotriva 
României un război nedeclarat. Austro-Ungaria a dispus 
înfiinţarea pe teritoriul ţării noastre a unor centre de spionaj, 
mai întâi la Timişoara, apoi la Sibiu, Cluj, Braşov şi Cernăuţi iar 
Germania a înfiinţat un mare centru de spionaj la Sofia, în 
Bulgaria. În aceste centre se pregăteau viitorii spioni care după 
terminarea cursurilor pregătitoare, erau dotați cu aparatura 
tehnică modernă şi răspândiţi în întreg teritoriul României 
pentru a desfăşura o activitate informativă. 

Agenţii erau coordonaţi de cele două legaţii de la Bucureşti, 
conduse de contele Czernin pentru Austro-Ungaria şi de von 
dem Bussche pentru Germania. 

Ca modalitate de pătrundere a agenţilor celor două mari 
Puteri Centrale, s-a apelat la calea economică. Astfel, folosind 
subterfugiul diverselor acoperiri, ca reprezentanţi comerciali, 
tehnicieni şi specialişti la diferite întreprinderi, au fost introduşi 
în ţară foarte mulţi spioni. Reprezentanţele firmelor germane 
devin pépinière de agenţi secreţi. 

Spionajul german şi austro-ungar a fost îndreptat în două 
direcţii frontale: în primul rând, pentru obţinerea unor informaţii 


cu caracter militar şi economic, descoperirea tratativelor secrete 
purtate de România cu Puterile Antantei, iar în al doilea rând, 
pentru crearea unui curent de opinie favorabil Puterilor 
Centrale, care să permită atragerii în cele din urmă a ţării în 
tabăra acestora. 

In domeniul economic, obiectivul activităţii informative consta 
în a determina ţara noastră să livreze Germaniei produsele 
necesare aprovizionării frontului, iar în domeniul militar în a 
pune mâna pe planurile de operaţii ale armatei române. În 
acelaşi timp spionii Austro-Ungariei depuneau mari eforturi să 
descopere legăturile românilor cu mişcarea de eliberare 
naţională dusă de confrații noştri din Transilvania. 

De asemenea, Puterile Centrale depuneau eforturi susţinute 
pentru coruperea unor militari, politicieni, gazetari şi oameni de 
cultură români, pentru a-i determina să lucreze pentru serviciul 
lor de spionaj. 

Capitalul german şi austro-ungar investit în acţiunile de 
spionaj pe teritoriul patriei noastre, s-a ridicat la sume 
astronomice, iar Puterile Centrale şi-au atins, trebuie s-o 
recunoaştem, scopul. Sub diverse modalităţi de acoperire s-au 
introdus în România diverşi agenţi care cu ajutorul banilor au 
constituit o reţea vastă de informatori, constituită din politicieni 
gazetari, ofiţeri superiori şi funcţionari. 

In acest timp a fost pusă în evidenţă o grupare politică, e 
drept de mici dimensiuni, dar extrem de periculoasă, alcătuită în 
majoritate din gazetari, grupaţi în redacţiile ziarelor „Ziua”, 
„Seara” şi „Moldova”, care pe lângă propaganda favorabilă 
Puterilor Centrale, pe care o răspundeau prin articolele lor, 
desfăşurau totodată şi o intensă activitate informativă de 
culegere a informaţiilor, fiind favorizați de liber accesul pe care 
îl aveau în diferite instituţii politice şi militare. Astfel, ministrul 
de externe austro-ungar contele Berchtold într-o comunicare 
făcută şefului Statului-Major al armatei austro-ungare Conrad 
von Hoetzendorff menţiona: „Pentru influențarea opiniei publice 
din România şi anume atât a personalităţilor politice cât şi a 
ziarelor - am întreprins deja de câteva vreme, împreună cu 
guvernul german, o acţiune secretă, pentru a-l cărui scop am 
pus la dispoziţia ambilor noştri reprezentanţi la Bucureşti sume 
de bani în cantitate extraordinară. Această acţiune, care nu 
trebuie forţată şi care trebuie să fie condusă prin intermediari, 


cu cele mai mari precauţiuni, păşeşte cu succes şi trebuie să 
aducă, în scurt timp, rezultate simţite”. 

Începând din 1915, Hans Bennig - sas originar din Braşov şi 
cetăţean austro-ungar - a desfăşurat o intensă activitate de 
propagandă şi spionaj în favoarea Puterilor Centrale. Mai întâi a 
scos cotidianul „Ziua” ce a devenit principalul instrument de 
propagandă al Puterilor Centrale, fiind finanţat de comercianţi şi 
bogătaşi germani. 

Bennig a efectuat în Transilvania o călătorie de racolare de 
agenţi informatori, în care scop a contactat diferite persoane 
oficiale şi a difuzat materiale de propagandă primite de la 
Bucureşti. 

Dintre societăţile petroliere din România, un loc aparte îi 
revenea firmei „Steaua română”. În urma denunţurilor s-a 
efectuat un control şi în casa de fier a fostului său director, s-au 
descoperit documente care aveau să dezvăluie că „Steaua 
română” constituia în realitate paravanul unei reţele ce 
desfăşura în ascuns o vastă acţiune de informare şi corupere a 
oamenilor politici şi a presei, cu ajutorul cărora Puterile Centrale 
încercau să atragă România în sfera lor de influenţă. 

Director ai societăţii petroliere era Alfred Gunther, un 
specialist în informaţii şi abil corupător. În calitate de şef al 
reţelei de spionaj, conducea acţiunile acesteia, făcea sinteza 
rapoartelor şi trimitea cu regularitate şefilor săi de la Berlin sau 
de la legaţiile din Bucureşti, note informative. Banii necesari 
pentru plata spionilor şi agenţilor informatori, îi parveneau prin 
intermediul lui Strauss, directorul Băncii germane din Berlin. 

Ministerul Justiţiei a propus Consiliului de Miniştri instituirea 
unei comisii de anchetă, care a stabilit că Puterile Centrale 
urmăreau ca prin activitatea numitei reţele, realizarea 
următoarelor obiective: 

a) schimbarea sentimentelor ţărilor ostile nouă; 

b) influențarea guvernului şi partidelor hotărâtoare prin toate 

mijloacele, pentru ca regimul să devină prietenos faţă de 

Puterile Centrale. 

In concepţia serviciilor secrete germane şi austro-ungare, 
schimbarea sentimentelor ţării în raport de Puterile Centrale se 
putea realiza numai printr-o intensă propagandă de masă 
concretizată în primul rând cu ajutorul mass-mediei (presă, 
cinema şi teatre). 


Josef Hermenvogel, agent ce lucra în subordinea lui Gunther, 
reuşise să-şi croiască drum spre redacţiile ziarelor: „Adevărul”, 
„Universul”, „Epoca” şi „Ziua”. 

Documentele aparţinând lui Alfred Gunther fac dovada că şi 
publicaţiile  „Viitorul”, „Dreptatea”, „Libertatea”,  „Steagul”, 
„Agrarul”, „Eclair” şi „Opinia” au primit de la „Steaua română” 
diverse subvenţii decontate de către Gunther, fără justificări 
scriptice, la Deutsche Bank din Berlin. 

Teatrele şi cinematografele ofereau un alt mijloc vizat de 
propagandă prin intermediul căruia spionajul german spera să 
realizeze modificări în opinia românilor şi favoarea Puterilor 
Centrale. În acest sens cităm convenţia realizată între Bonetti, 
ca proprietar al mai multor teatre şi cinematografe şi Gunther 
pentru constituirea unei societăţi române pe acţiuni având ca 
obiect exploatarea acestor teatre şi cinematografe. 

Din alte documente găsite asupra lui Alfred Gunther şi la 
„Steaua română” s-a constatat că prin intermediul banilor ca 
mijloc de corupţie, agentura germană a acţionat în direcţia 
anihilării influenței exercitate asupra maselor de către 
personalităţi politice sau culturale ale vremii. 

Printre procedeele folosite se număra şi discreditarea 
adversarilor politici şi prin infiltrarea la întrunirile politice 
organizate a unor agenţi provocatori ce fie că răspundeau fiţuici 
cu conţinut compromiţător, fie că provocau încăierări, astfel ca 
să intervină în final poliţia. 

În fine, un alt procedeu folosit de reţeaua lui Gunther consta 
în adâncirea  disensiunilor din partidul conservator şi 
determinarea alegerii lui Alexandru Marghiloman la conducerea 
acestui partid în defavoarea lui Filipescu. 

Paralel cu acţiunea de culegere de informaţii se acţiona în 
vederea desfăşurării unei vaste activităţi de dezinformare, ce 
putea fi dusă cu succes numai dacă se acţiona cu oameni 
politici şi şefi de autorităţi administrative locale. De aceea există 
o preocupare tot mai sporită a reţelei lui Gunther de a recruta 
cât mai multe personalităţi cu relaţii în cercurile conducătoare 
din România. 

În final, anchetarea cazului a fost tergiversată, principalul 
vinovat, Gunther fiind lăsat să plece în Germania nepedepsit. 

Formele de acoperire sau escamotare a activităţii de spionaj 
şi orientare a opiniei publice româneşti în vederea dorită de 


Puterile Centrale erau dintre cele mai diferite. Pentru 
contracararea lor a fost înfiinţat serviciul supravegherii ştirilor 
(SSS), care îşi avea sediul în Palatul Poştei Centrale (actualul 
Muzeu de Istorie a României). Personalul acestui serviciu era 
obligat să depună jurământ în legătură cu păstrarea secretului. 
Călcarea jurământului atrăgea răspunderea penală în 
conformitate cu Legea spionajului din 31 ianuarie 1913. Printre 
măsurile luate vom cita pe cele cuprinse în instrucţiunile din 5 
ianuarie 1915, relativ la modul de funcţionare şi organizare al 
„Serviciului supravegherii ştirilor”, organ creat în scopul: a) 
interceptării şi distrugerii la timp a oricărei ştiri despre armata 
noastră de operaţiuni şi care ar putea ajunge la inamic; b) 
interceptării oricărei ştiri asupra inamicului, ce ar putea să ne 
intereseze din punct de vedere militar sau politic; c) informării 
opiniei publice cu ceea ce considera necesar, fără a dezvălui 
secretul militar. 

În vederea îndeplinirii sarcinilor ce-i reveneau, Serviciul 
supravegherii ştirilor” era organizat pe două secţii: 1) Secţia 
poştală şi telegrafică, dispunând de compartimentele a) poşta 
cu străinătatea; corespondenţa privată de la şi la armată; b) 
corespondenţa telegrafică cu străinătatea, precum şi cea de la 
şi la armată; c) corespondenţa telefonică. Acestei secţii îi 
reveneau atribuţiile următoare: interceptarea corespondenţei 
poştale pentru a distruge pe cea codificată sau criptografiată; 
culegerea informaţiilor din scrisori; interceptarea 
corespondenţei poştale şi telegrafice la cererea organelor de 
urmărire sau a celor de informaţii; asigurarea exploatării 
urgente a telegramelor oficiale de la şi la armată; consemnarea 
telegramelor politice cu aprobarea ministrului de război, 
informarea regelui, primului ministru, miniştrilor de război, 
interne, externe, Marele stat-major, Marelui cartier general, 
secretarului general al ministrului de război - unele informaţii se 
trimiteau pe specific numai unde prezentau interes; reținerea 
telegramelor criptografiate particulare (telegramele 
criptografice convenţionale erau permise numai legaţiilor şi 
autorităţilor române), mutilarea sau interzicerea telegramelor 
criptografice ale ataşaţilor militari străini inamici; interzicerea 
sau reținerea telegramelor privind comenzi militare pentru ţări 
inamice; suprimarea corespondenţei telefonice particulare cu 
străinătatea. 


2) Secţia presei, avea în componenţa sa compartimentele; a) 
comunicate şi relaţii cu corespondenţii presei din ţară şi cu 
ziarele; b) cenzura ziarelor. Atribuţiile Secţiei presei se 
concretizau în; identificarea ştirilor ce nu ar fi trebuit să apară şi 
urmărirea vinovaţilor conform Legii spionajului; cenzurarea 
ştirilor după  decretarea stării de asediu; difuzarea de 
comunicate pentru informarea populaţiei; eliberarea de permise 
corespondenţilor români şi străini pentru însoţirea armatei în 
operaţii. 

Vom trece acum la relatarea celor două mari procese de 
spionaj. Vom începe cu furtul planurilor fortului Jilava. Războiul 
de independenţă recent terminat a demonstrat cu prisosinţă că 
fortărețele bine amplasate şi înzestrate cu puncte de foc, ridică 
mari obstacole în faţă atacantului, măsurate în timp şi jertfe 
omeneşti. În consecinţă s-a luat hotărârea pentru apărarea 
Bucureştiului la construirea fortului Jilava, punct situat în 
apropierea Bucureştiului peste apa Dâmboviţei, în partea de sud 
a oraşului. 

Construcţia fortului a fost încredinţată arhitectului Szoke 
Ferenez din Sighişoara, iar executarea ei a durat cinci ani. 
Planul cuprindea 81 de planşe păzite de a fi copiate sau 
sustrase de lt. Col. Minculescu. Fortul fiind o construcţie militară, 
avea un caracter secret Arhitectul a scos copii de pe planuri, iar 
de pe o parte are ţinut chiar originalele. La un moment dat au 
intervenit neînţelegeri între arhitect şi guvernul român în 
privinţa plăţii lucrării. S-a ajuns la proces care a durat şapte ani 
şi pe care în cele din urmă l-a pierdut. Supărat şi-a făcut bagaj 
ele, fără să uite să ia cu sine copiile de pe toate planşele fortului 
şi să plece în Ungaria unde şi-a stabilit domiciliul la Budapesta. 
Aici a cunoscut pe un oarecare Baranyi Emo, comandant de 
pompieri. Acesta din urmă după ce a făcut publicitate în 
anumite cercuri, l-a întâlnit pe un domn Boross, mare amator de 
câştiguri uşoare, care i-a promis că se va ocupa de vânzarea 
planurilor şi-i va aduce cumpărătorul dorit. Boross s-a gândit că 
cea mai mare sumă nu va putea fi obţinută decât de la chiar 
statul român care e interesat în mod normal să-şi apere 
secretele construcţiei, şi în consecinţă va plăti orice sumă. Prin 
urmare, în 1902 Boross s-a prezentat la consulul român la 
Budapesta, Victor Cuciurano. Consulul l-a convins pe Boross să 
accepte un joc dublu, adică să vândă şi planurile aşa cum 


doreau Szoke şi Baranyi, dar să facă şi ceea ce-i va cere 
consulul în schimb, Cuciurano i-a promis lui Boross că va fi 
recompensat cu mult mai mult decât ar fi primit de la Szoke. 

El a cerut să-i fie depusă suma de 50 000 franci cu parolă la o 
bancă, iar când planurile îi vor fi remise consulului, Boross va 
primi parola şi va ridica banii depuşi la bancă. 

Consulul Cuciurano şi-a expus planul şi conform acestuia 
Boross a fost de acord să-i spună lui Baranyi că a reuşit să între 
în contact cu un ataşat militar rus acreditat la Viena, care va 
veni la Budapesta să examineze planurile şi dacă le va găsi 
interesante, îi va plăti pe ele 500.000 franci. Boross a acceptat 
să primească suma de 10.000 franci din mâna lui Cuciurano, 
fiind de acord să colaboreze cu consulul român în condiţiile 
expuse. Consulul român l-a informat pe primul ministru Dimitrie 
Sturza, aflat în trecere prin Budapesta despre combinaţia pusă 
la cale, şi ministrul şi-a dat acordul. Totodată s-a cerut concursul 
poliţiei maghiare, care a pus la dispoziţie doi detectivi. 

După ce a obţinut avizul prefectului poliţiei, Cuciurano i-a 
cerut lui Boross să-l anunţe pe Baranyi că ataşatul rus a sosit la 
Budapesta şi a tras la hotelul „Joseph Foherceg” sub numele” 
Alexandre Gueorguievitch Sergueeff, officier de stat-major. 

Cu hotelul se vorbise de către prefectul poliţiei şi se alesese 
două camere ce comunicau între ele. Ofiţerul de stat major rus, 
nu era în realitate decât locotenentul Gorski, ofiţer român ce 
vorbea  ruseşte. lată cum descrie consulul întâmplarea 
petrecută. 

„Lui Szoke am făcut să-i parvină o carte de vizită cu numele 
de împrumut al lui Gorski şi i s-a dat întâlnire marţi 11/12 iunie 
1902 la 10 ore dimineaţa. Szoke a venit şi cu amicul său, a 
aranjat planurile şi a căutat să-l convingă pe ofiţerul rus de 
importanţa lor. Din toată atitudinea în cursul întrevederii rezultă 
că era convins că are a face cu un ofiţer rus”. 

După ce pretinsul ofiţer rus a examinat planurile şi s-a 
convins că sunt reale, a făcut semnalul convenit, şi cei doi 
detectivi şi-au făcut apariţia din camera alăturată, împreună cu 
consulul Cuciurano. Cei doi negustori prinşi în flagrant delict au 
fost conduşi la poliţie unde au fost supuşi unui riguros 
interogatoriu. A doua zi consulul a raportat la Bucureşti personal 
şi confidenţial lui lonel C. Brătianu rezultatul acţiunii. Se mai 
cerea suma de 10.000 lei promisă lui Boross ca recompensă, 


deoarece şi-a trădat amicii, iar cu noi a fost corect. 

Astfel s-a încheiat un caz aparte din care rezultă două 
aspecte: neîndeplinirea corectă a sarcinilor de serviciu de către 
lt. Col. Minulescu de păstrare a secretului militar şi în al doilea 
rând acţiunea patriotică contrainformativă depusă cu mult 
succes de consulul Cuciurano. 

Al doilea caz ce a creat multă vâlvă la vremea respectivă şi 
care mai trezeşte şi astăzi ecouri, este cel al lui Rodrig Goliescu. 

Dacă deschideţi orice lucrare care tratează despre istoria 
aviaţiei în ţara noastră, la loc de cinste figurează inventatorul 
unui avioplan. Să reproducem dintre numeroasele lucrări 
închinate istoriei aviaţiei din ţara noastră? un scurt fragment 
care ilustrează de fapt toate celelalte referinţe şi trimiteri. 

„Rodrig Goliescu (1882-1942) construieşte şi experimentează 
la Bucureşti aeromodelul” avioplanului, „un aparat cu fuzelaj 
tubular prin care se scurgea aerul (micşorând rezistenţa la 
înaintare) şi cu aripi având o curbură foarte pronunţată. In 
acelaşi an, 1909, el brevetează avioplanul în Franţa şi îl 
Construieşte în mărime naturală, într-o variantă perfecționată; 
în noiembrie 1909, aparatul a zburat, pilotat de inventator, pe 
aerodromul Juvissy, lângă Paris. Chiar din această etapă, 
avioplanul Goliescu premergea aviocoleopterul zilelor noastre, 
iar studiile teoretice publicate de specialistul român au găsit o 
înaltă apreciere la autorităţile ştiinţifice ale vremii (Paul Apel, 
Gustove Eiffel ş.a.). Ulterior, începând din 1911, mecanicul 
francez Jourdau, profesorul austriac Kuacler şi italianul Stipa au 
experimentat şi ei aparate cu fuzelaje tubulare, iar în 1934 
Goliescu a brevetat şi el un nou model aviocoleopterul 
mecanic”. 

Ce rezultă: existenţa unui iscusit inventator, Rodrig Goliescu, 
al cărui nume se leagă, fapt menţionat fără excepţie de toate 
lucrările existente, de istoria aviaţiei româneşti şi mondiale. Dar 

care este realitatea; s-o depănăm conform dosarului aflat la 
Arhivele Ministerului Apărării Naţionale şi din lucrările dedicate 
istoriei spionajului în România. 

Rodrig Goliescu s-a născut la 12 mai 1877 în Dorohoi. Tatăl 
său, Jean Demconitzech Dobrăzanschi, polonez de origină, s-a 
stabilit în România prin anul 1863 şi după căsătoria sa cu 
Hortensia Gallo, şi-a schimbat numele în Goliescu. Tânărul 
Rodrig absolvă şcoala militară de artilerie şi geniu din Bucureşti, 
fiind avansat sublocotenent la 27 octombrie 1900. Documentele 
vremii îl caracterizează ca pe un individ dominat de dorinţa 
avansării prin orice mijloace, lipsit de scrupule, invidios, 
impulsiv, linguşitor şi slugarnic cu şefii şi superiorii, aspru şi 
neîndurător cu subalternii, distant faţă de colegi şi rău cu toţi 
cei de la care nu putea să obţină vreo favoare, el reuşi să înşele 
buna-credinţă a şefilor, să se impună atenţiei acestora şi să 
devină în scurt timp adjunctul generalului Vartiadi, comandantul 
Corpului 3 armată, în care calitate şi-a format numeroase relaţii 
pe care avea să le exploateze mai târziu în scopuri personale. 

După ce şi-a făcut ucenicia punând la cale mijloace ilicite de 
procurare a banilor necesari cheltuielilor făcute cu interminabile 
chefuri, a recurs la escrocherii. De la primirea de furaje pentru 
doi cai şi până la împrumuturi şi semnături false pe numele 
soției fratelui său, şi-a făcut mâna pentru a trece la ceva în stil 
mare. Era la modă în vremea aceea, sfârşit de secol, inventatorii 
de avioane. Inspirându-se şi anticipând cu o ingeniozitate ieşită 
din comun specifică escrocului, a imaginat proiectul unui nou tip 
de avion. Profitând de haina militară care-i oferea un 
acoperământ ideal, a bătut la porţile autorităţilor, reuşind să le 
inspire încredere şi un sprijin bănesc în valoare de 20.000 lei de 
la Ministerul Instrucțiunii Publice şi aprobarea de a pleca la Paris 
pentru construirea aeroplanului. În timpul şederii la Paris - vara 
anului 1909 şi până în vara anului următor - a cheltuit repede 
banii şi a contractat numeroase noi împrumuturi. În acest timp a 
tipărit broşura „Philosophie et mecanique nouvelle” şi a pus 
bazele unei societăţi fictive, denumită „Societatea de aviaţie 
Goliescu et comp.” De asemenea, a obţinut acordul de principiu 
al unui patron pentru construirea avioplanului imaginat şi 
desenat de el, în atelierele acestuia în schimbul unei sume 
fabuloase, pe care căpitanul Goliescu a cerut-o guvernului 
român. 


Dar fiind informat de modul cum îşi petrece viaţa şi îşi 
cheltuieşte banii la Paris, guvernul român i-a refuzat suma 
solicitată şi l-a somat să se reîntoarcă acasă. 

La Bucureşti, folosindu-se de broşura menţionată şi a actului 
de constituire a societăţii de aviaţie, Rodrig Goliescu încearcă 
să-i atragă în plasă pe numeroşi amatori de plasare a 
capitalurilor în afaceri rentabile. Încearcă să-şi extindă aria 
peste hotare şi cu prilejul unei încercări privind obţinerea 
aprobării de către ministrul industriei de la Petersburg a unei 
cereri de brevet pentru aeroplan, intră sub incidenţa serviciului 
tarist de informaţii. Astfel, în iunie 1912 este contactat de 
agentul țarist Petre Altinovici care îl recrutează ca informator. 
Rodrig Goliescu îşi asumă în scris obligaţia să transmită 
serviciului țarist de informaţii o serie de documente referitoare 
la siguranţa şi apărarea ţării; planul de mobilizare al unui 
regiment de infanterie cu toate datele necesare; ultima ediţie a 
Regulamentului de mobilizare şi planul de concentrare al 
armatei române în caz de război cu Rusia sau cu Austria; planul 
statului major al transporturilor militare pe căile ferate în caz de 
mobilizare, etc. 

Trecem peste descrierea actelor de trădare! şi menţionam că 
Rodrig Goliescu a recrutat pe un fost subaltern al său M. 
Predescu, aflat în jenă financiară şi care îşi făcea serviciul la 
Statul-major. In schimbul unor sume de bani, Predescu îi 
procura informaţiile de care Goliescu avea nevoie. Totul a 
decurs normal până când faptele sale au intrat în atenţia 
Siguranţei. Astfel, în ziua de 13 februarie 1913 pe la orele 11,30 
seara, M. Predescu a transmis ştirea căpitanului Goliescu că a 
reuşit să procure documentele solicitate de acesta, şi îi cere o 
întrevedere pentru a i le înmâna cât mai repede. Întâlnirea a 
fost fixată, pe strada Modei. Lucrurile au decurs la început 
normal: Predescu i-a înmânat lui Goliescu plicul cu tabelul de 
mişcare a trupelor şi serviciilor Corpului | armată şi acesta 
scoate portofelul şi în ciuda întunericului achită o parte din banii 
promişi după care se despart, apucând-o fiecare în direcţii 
opuse. Când Goliescu a ajuns în str. Ştirbei-Vodă, agenţii 
Siguranţei l-au arestat. Goliescu simulează că e ofensat şi 
scoate sabia pentru a se apăra. Agenţii scot revolverele şi-l 

forţează să-i urmeze. Ştirea arestării căpitanului Goliescu a 
făcut înconjurul Capitalei, creând o mare vâlvă. Petre Altinovici 
aflând de aceasta şi dându-şi seama de ce îl aşteaptă, părăseşte 
clandestin ţara. Căutat de poliţie la domiciliul său din str. 
Pătraşcu-Vodă nr. 15 este dat dispărut fără nicio urmă. 

Peste câteva luni, interval în care a durat instruirea cazului, a 
început judecarea procesului de către Consiliul de Război al 
Corpului II de armată. Prin sentinţa nr. 188 din 22 iunie 1913, 
căpitanul Rodrig Goliescu a fost condamnat la douăzeci de ani 
muncă silnică şi degradare militară pentru „înaltă trădare şi 
contrafacere de sigilii şi semnătură”. 

Prin Decizia nr. 38 din 28 iunie 1913, în urma recursului, 
sentinţa dată a rămas definitivă şi a fost pusă în executare. În 
ziua de 2 iulie 1913, orele 8,00 în curtea cazărmii Malmaison, în 
faţa unui careu format din efective din toate armele, Rodrig 
Goliescu a fost degradat. 

La 7 august 1925, Rodrig Goliescu a fost eliberat din 
penitenciarul Văcăreşti, unde executase 12 ani şi jumătate din 
pedeapsa pronunţată împotriva sa. 

In 1936 a făcut o ultimă tentativă la vârsta de 60 de ani dea 
solicita ştergerea tuturor decăderilor şi incapacităţilor rezultate 
din condamnarea pentru actele de infidelitate faţă de patrie. 
Inalta Curte de Casaţie prin Decizia nr. 127 din 10 noiembrie 
1938 a respins cererea. 

Rodrig Goliescu a murit în 1942. Cazul său a rămas o enigmă 
ce îşi aşteaptă rezolvarea definitivă. Este interesant de remarcat 
că aproape toţi istoricii aviaţiei române nu cunosc această 
latură a vieţii sale şi îl trec în rândul marilor pionieri ai aviaţiei. 
Cercetările pe care le-am efectuat la Arhiva Ministerului Apărării 
Naţionale au rămas fără niciun rezultat. 


DUELUL SERVICIILOR SECRETE 


După războiul din 1877, a urmat o perioadă de neutralitate şi 
apoi de înclinare spre puterile Antantei, de partea căruia în cele 
din urmă România a intrat în război împotriva Puterilor Centrale. 
In această vreme, atenţia serviciilor secrete româneşti a fost 
concentrată în direcţia anihilării acţiunilor desfăşurate de agenţii 
spionajului Puterilor Centrale, a descoperirii trădătorilor care 
colaborau cu aceştia. De asemenea o atenţie deosebită a fost 
acordată în direcţia Transilvaniei, Banatului şi Bucovinei, unde 


românii aşteptau de veacuri să fie eliberaţi de sub jugul străin. 

De ce forţe pe linie informativă dispunea România la acea 
dată? La Marele stat major al armatei iau fiinţă biroul 1 şi biroul 
2 pe lângă secţia 1, cu sarcini precise de informare a armatei şi 
de contraspionaj pe teritoriu. De asemenea, conform uzanțelor 
vremii, mai desfăşurau activitate informativă şi ataşaţii militari 
acreditaţi pe lângă legaţiile din diferite ţări. 

In acelaşi timp spionajul străin nu stătea cu braţele 
încrucişate. Astfel serviciile secrete austriac şi german au depus 
toate sforţările să obţină date cu privire la tratativele pe care le 
bănuiau că au loc între guvernul român şi ţările Antantei. 
Exceptând unele greşeli şi indiscreţii, spionajul german nu a 
reuşit să între în posesia informaţiilor dorite. Totodată 
contraspionajul român a studiat cu deosebită atenţie pe oamenii 
politici români ce simpatizau cu Puterile Centrale. O grijă 
deosebită a fost acordată contelui Ottokar Czernin, ambasador 
al Austro-Ungariei la Bucureşti în perioada 1913-1916 şi lui von 
Leur Busche, ambasadorul Germaniei în România. Au fost luate, 
de asemenea, măsuri discrete şi sistematice pentru urmărirea 
legăturilor suspecte ale legaţiilor germană şi austro-ungară cu 
diferite personalităţi politice din ţară, cu oameni de afaceri, cu 
reprezentanţele economice austro-ungare şi germane. 

Urmărirea îndeaproape a celor doi ambasadori susmenţionaţi 
a condus la descoperirea practicării de către aceştia a unei 
intense activităţi de spionaj, fapt care a dus în final la căderea 
reţelei de agenţi pe care o utilizau. Organele române de 
siguranţă au organizat un filaj permanent al ambasadorului 
Ottokar Czernin şi în toamna anului 1914, mai precis în luna 
octombrie, au reuşit să-i sustragă conţinutul unei serviete. Într- 
una din zile, ambasadorul austriac a oprit automobilul pe care-l 
conducea singur - fapt neadmis în diplomaţie - în faţa unei case 
de pe o stradă mai puţin circulată, în faţa casei unui cetăţean 
român. A intrat în casă, unde a rămas o vreme stând de vorbă 
cu gazda. Cei doi agenţi de Siguranţă care îl urmăreau, au 
deschis portiera maşinii şi au luat servieta diplomatului, ducând- 
o cu rapiditate la un atelier fotografic al serviciului. Acolo au 
fotografiat cu rapiditate documentele aflate în ea şi după aceea 
au adus servieta înapoi. Numai că, între timp ambasadorul a 
ieşit din casă, a urcat în maşină şi a constatat lipsa servietei. 
Speriat, a pornit-o spre ambasadă. Peste câteva minute un 


poliţist în uniformă a venit la ambasadă cu servieta dispărută, 
declarând că a găsit-o asupra a doi indivizi suspecți. 
Controlându-i conţinutul şi cunoscând puţin limba germană, 
ghidându-se mai mult după antetul documentelor, a dedus că 
aparţine ambasadei austro-ungare. Ambasadorul, în persoană |- 
a ascultat pe poliţist şi controlând conţinutul servietei a 
constatat că nu lipseşte nimic şi documentele se află în ordine. 
După aceea, Czernin i-a înmânat poliţistului o frumoasă 
recompensă. Dându-şi seama de greşeala comisă, mai ales că a 
început să fie şantajat de câţiva gazetari ce aflaseră despre 
întâmplarea cu furtul servietei, ambasadorul Czernin şi-a 
informat împăratul, cerând să i se aprobe demisia. Impăratul 
Franz Josef nu a fost de acord, mai ales că a ţinut seama de 
activitatea diplomatică şi informativă desfăşurată până atunci 
de Czernin. 

Printre documentele fotografiate de agenţii Siguranţei 
române, s-a aflat şi cifrul diplomatic, fapt care a permis 
autorităţilor române de contrainformaţii să descifreze 
corespondenţa ambasadei austro-ungare la Bucureşti. Printre 
altele, s-a luat notă de numele informatorilor recrutaţi de agenţii 
spionajului austro-ungar din România. 

Această acţiune de subtilizare a cifrului diplomatic şi de 
decriptare a întregii corespondențe purtate de ambasada 
austro-ungară în decurs de mai mulţi ani, a constituit o 
performanţă a serviciului de spionaj şi contraspionaj din timpul 
primului război mondial, fiind unică în felul ei. 

Ottokar Czernin avea să-şi dea seama mult mai târziu de 
grava greşeală pe care o săvârşise, când cu prilejul ocupaţiei 
Bucureştiului, organele spionajului german şi austro-ungar au 
găsit la începutul anului 1917 în podul casei primului ministru 
lonel |. C. Brătianu fotografii de pe documentele secrete aflate 
în servieta ce-i fusese furată în luna octombrie 1914. 

Max Runge, şeful serviciului de spionaj austro-ungar, i-a 
prezentat lui Ottokar Czernin trei dintre fotografiile găsite la 
Bucureşti în podul casei primului ministru, dovedindu-i în mod 
netăgăduit că românii avuseseră posibilitatea de a descifra 
corespondenţa ambasadei austro-ungare încă din toamna anului 
1914. Intuind că sfârşitul carierei sale diplomatice se apropie, 
Ottokar Czernin, şi-a concentrat preocupările în sfera 
economică, intrând în afaceri, mare parte ilicite. 


Cel de-al doilea diplomat spion, ambasadorul german von 
dem Busche, nu a fost lipsit de o surpriză asemănătoare cu cea 
a colegului său, rămânând fără servieta diplomatică chiar în ziua 
când urma să părăsească Bucureştiul, ca urmare a încheierii 
misiunii sale şi izbucnirii războiului. Dat fiind însă că ţara 
noastră nu mai avea nicio obligaţie faţă de Germania, 
documentele sustrase au rămas în posesia organelor de 
siguranţă române. Printre acestea se aflau mai multe liste, cca. 
200 de pagini, cu numele celor care trădaseră patria în schimbul 
banilor oferiţi de von dem Busche. Alături de marcante 
personalităţi politice, în aceste liste figurau numele unor 
generali şi ofiţeri superiori, gazetari, oameni de casă ai şefilor 
partidelor politice sau ai membrilor guvernului. Organizatoric, 
von dem Busche ţinea legătura cu centrul de spionaj german de 
la Sofia, prin intermediul căruia primea şi banii necesari 
răsplătirii agenţilor ce-i furnizau informaţii. Astfel s-a găsit o 
scrisoare prin care centrul de spionaj german cu sediul la Sofia 
comunica delegaţiei germane din Bucureşti că i-a transmis 
suma de 25 milioane mărci aur necesare plăţii informatorilor. 

Directorul general al Siguranţei - lancu Panaitescu a înaintat 
fără întârziere, regelui Ferdinand şi primului ministru lonel I. C. 
Brătianu dosarul sustras de subordonații săi din automobilul 
ambasadorului german. 

Astfel, guvernul român a intrat în ceasul al doisprezecelea în 
posesia unor documente extrem de preţioase, dar nu a luat 
nicio măsură împotriva trădătorilor. Primul ministru lon C. 
Brătianu a considerat că s-ar produce demoralizare în armată, 
dacă s-ar face public numele colaboratorilor cu serviciul de 
spionaj german. 

Aflând că lista cu numele informatorilor organelor Serviciului 
german de spionaj care acţiona în România a intrat în posesia 
organelor române de siguranţă şi dându-şi seama de soarta 
care-i aştepta, în final pedeapsa capitală, generalul A. Zottu, 
şeful Marelui Stat-Major al armatei române şi maiorul lonescu, s- 
au sinucis trăgându-şi câte un glonte în tâmplă. 

Printre colaboratorii lui von dem Busche, s-a numărat şi 
Alexandru Marghiloman, preşedinte al Partidului Conservator, 
politician veros şi sprijinitor al Puterilor Centrale. 

Făcând bilanţul acestei perioade, se poate spune că s-au 
comis însă şi numeroase greşeli, dintre care am enumera lipsa 


de colaborare între Serviciul de informaţii şi contrainformaţii ca 
şi lipsa de finalizare a unor acţiuni. | se mai poate reproşa 
organului de contrainformaţii lipsa fermităţii şi curajului, mai 
ales că făcuse dovada unor calităţi deosebite în combaterea 
activităţii agenţilor serviciilor german şi austriac în România. 

Max Runge a recunoscut de altfel!! că serviciile de spionaj 
german şi austriac au primit lovituri puternice din partea 
Serviciului român de contrainformaţii, lucru care s-a concretizat 
prin anihilarea lui pentru o perioadă îndelungată. 


PERIOADA PREMERGĂTOARE PRIMULUI RĂZBOI MONDIAL 


În anii premergători primului război mondial se remarcă o 
intensificare, explicabilă de altfel, a activităţii informative. 
Atenţia organelor informative române s-a concentrat mai cu 
seamă în direcţia Transilvaniei, Banatului, Bucovinei şi sudului 
Basarabiei. 

Trebuie să subliniem faptul că serviciul secret român a găsit 
dincolo de Carpaţi numeroşi colaboratori benevoli, animați de 
un înalt spirit patriotic. Max Runge a menţionat acest lucru, 
scriind: „serviciul de spionaj românesc a găsit în sânul populaţiei 
din Transilvania multe simpatii”, iar în timpul ostilităţilor, 
comandanții armatei „au găsit o sumedenie de oameni care îi 
informau asupra mişcărilor trupelor noastre”. Agenţii recrutaţi 
de serviciul secret de informaţii român aparţineau celor mai 
diferite categorii sociale: ingineri, doctori, farmacişti, preoţi, 
avocaţi, funcţionari, factori poştali, funcţionari feroviari şi 
comercianţi. 

Domeniile urmărite de agenţii din Transilvania acopereau o 
arie largă de interes: informaţii de importanţă strategică privind 
geografia fizică, topografia, oraşele, întreprinderile industriale, 
mijloacele de transport, populaţia şi localizarea ei, toate cu 
privire la autorităţile comunale şi orăşeneşti şi mai cu seamă 
informaţii cu caracter militar referitor la dislocarea de trupe, 
existenţa fortificațiilor, gradul lor de apărare cu guri de foc. 
Toate aceste informaţii au servit imens Marelui Stat Major în 
elaborarea planurilor de operaţii. 

Din reconstituirea făcută, a rezultat că Serviciul secret român 

a implantat în Transilvania o puternică reţea de informaţii care 
cuprindea circa o mie de agenţi. Pot fi citate grupurile conduse 
de profesorul Aurel Moldovan, la Suceava, Spiridon Boita la 
Braşov, David Pop la Hărman şi mulţi alţii care au desfăşurat o 
activitate deosebit de fructuoasă. Grupul condus de Spiridon 
Boita purta denumirea simbolică de „Clubul spânzuraţilor” 
numărând peste 200 de membri. Se numea aşa întrucât 
pedeapsa care îi aştepta, dacă erau prinşi, era spânzurătoare. 
Memorialistica genului rămâne încă datoare pentru elucidarea 
cât mai deplină a vieţii şi activităţii agentului B9 care îşi 
desfăşura activitatea în Banat. Sub acest indicativ se ascundea 
o tânără femeie, originară din Banat, recrutată de serviciul 
secret român. 

Agentul „B9” reuşise să aibă relaţii cu o serie de ofiţeri 
germani şi austro-ungari din Timişoara, procurând informaţii 
referitoare la pregătirile militare şi la mişcările trupelor austro- 
ungare din Banat şi la planurile Puterilor Centrale împotriva 
României. A trebuit să treacă multă vreme până ca 
contraspionajul german să reuşească să identifice cine era 
agentul „B9”. Descoperirea s-a făcut tocmai la Bucureşti, în 
persoana frumoasei Maria Bălan. Tânăra femeie este arestată 
imediat şi judecată de un tribunal militar, care o condamnă la 
moarte. În dimineaţa execuţiei, temnicerii găsesc celula goală. 
Evadarea a fost pusă la cale de serviciul secret român, Maria 
Bălan ajungând în Bucureşti. Ea a fost un agent dublu, care a 
servit două puteri aliate, România şi Serbia, culegându-şi 
informaţiile din cercurile ofiţerilor Puterilor Centrale. Comparată 
cu celebra Mata Hari, Maria Bălan a avut o activitate mult mai 
rodnică, punându-şi talentul în slujba unei cauze nobile. 

Serviciul secret român a reuşit performanţa de a organiza o 
reţea informativă chiar în capitala Imperiului Austro-Ungar, la 
Viena. Aici, ataşatul militar, căpitanul Traian Stircea a organizat 
o reţea ce cuprindea aproximativ 50 de agenţi, printre 
colaboratorii acestora numărându-se numeroşi diplomaţi şi 
ataşaţi militari străini. Am menţiona pe italienii Valerio Benuzzi 
şi Mario Reusi, secretarul ambasadei Chiliene, Filip Aninat şi pe 
ataşatul militar argentinian Villegas. 

Max Runge în memoriile sale, referindu-se la activitatea 
căpitanului Traian Stircea, arată că diplomatul român îşi obținea 
informaţiile chiar de pe frontul austro-ungar, servindu-se de un 


permis special de liberă trecere. Informaţiile pe care le obținea 
le prezenta sub forma unor rapoarte pe care le înainta 
guvernului român. Mai târziu s-a stabilit că atât Vasile Candiani 
cât şi căpitanul Traian Stircea erau agenţi dubli, colaborând cu 
agenţii spionajului unor ţări neutre sau interesate. 

O activitate informativă fructuoasă a desfăşurat-o şi ataşatul 
comercial, Vasile Candiani. Colaboratoarea acestuia, studenta 
Tereza Colbeu a fost arestată în octombrie 1918. În gulerul ei de 
blană, a fost descoperit un sul subţire de hârtie ce conţinea o 
misiune de spionaj şi cheia cifrului. La anchetă, a recunoscut că 
lucra pentru ataşatul comercial Vasile Candiani, care îi 
propusese să transmită informaţiile culese prin chilianul Filip 
Aninat, şi care la rândul lui le transmitea în Elveţia prin curieri. 

Un alt agent care a desfăşurat o activitate prodigioasă a fost 
David Pop. Acesta a acţionat în apropiere de Braşov, la Harman, 
dar aria sa era mult mai largă, frecventând mediul militar. Este 
atras într-o cursă şi e arestat. Va fi grațiat şi eliberat din 
închisoare la 25 octombrie 1918, adică la trei ani şi trei zile de la 
arestare. | s-a înscenat un proces, fiind acuzat de colaborare cu 
inamicul. Va trebui să suporte oprobiul public până la moarte (în 
1936). Tot timpul vieţii a solicitat să fie rejudecat şi să i se 
permită să se apere. Rămâne ca o sarcină istoricilor genului 
reabilitarea memoriei acestui mare patriot, căruia i-au refuzat 
ajutorul până şi Vaida Voevod şi luliu Maniu. 

Incepând din anul 1914 serviciul secret român şi-a intensificat 
supravegherea zonei de la Sud de Dunăre, în Bulgaria. Erau 
urmărite mişcările şi concentrările de trupe germane şi bulgare. 
O atenţie deosebită a fost acordată porturilor de la Dunăre şi 
pregătirilor pe care Puterile Centrale le făceau împotriva 
României. 

În primăvara anului 1916 în baza ordinului lui lancu 
Panaitescu, comandantul brigăzii de siguranţă din Constanţa, 
ofiţerul Constantin Ducă organizează în sudul Dobrogei un 
veritabil serviciu de informaţii. După ce îşi alege şi selectează 
câţiva agenţi capabili, trece clandestin graniţa în Bulgaria, 
străbătând zona Vama-Şumla şi revine acasă cu informaţii 
deosebit de preţioase privind fortificațiile, trupele şi armamentul 
din dotarea acestora. O atenţie deosebită a fost acordată stării 
de spirit a populaţiei şi armatei bulgare, care privea cu 
nemulţumire trupele germane bine hrănite şi cantonate în 


cazărmi. De un real folos au fost şi informaţiile transmise de 
ataşatul nostru militar la Sofia, colonelul Ţenescu care într-unul 
din rapoarte indica până şi numărul batalioanelor de care 
dispuneau Turcia, Germania şi Bulgaria. 

Din păcate, Marele stat major al armatei române a săvârşit o 
serie de greşeli elementare, subestimând informaţiile furnizate 
de serviciul secret român, fapt care s-a tradus printr-o serie de 
înfrângeri în primele luni ale războiului, în toamna anului 1916 
în Dobrogea. 

Serviciul secret român a prezentat Marelui stat major la 
vremea respectivă un bogat material informativ, de care însă nu 
s-a ţinut seama. Ceva mai mult succes au avut însă acţiunile 
armatei române din Transilvania, care a exploatat informaţiile 
furnizate de serviciul secret român. Pentru a ne face o imagine 
despre gradul de detaliere a informaţiilor, menţionăm că la 
dispoziţia comandanților au fost puse liste cu localităţile şi 
oamenii demni de încredere, gata să sprijine armata în acţiunile 
ei. Colonelul M. Urdăreanu, comandantul regimentului de 
infanterie Argeş, pe baza informaţiilor primite a fost în măsură 
să indice subordonaţilor săi localităţile unde oamenii de 
încredere transilvăneni se putea utiliza drept ghizi. Preotul din 
Sălişte a oferit, de pildă informaţia, că la Miercurea lângă Sebeş 
sunt concentrate trupe germane, iar o tânără fată pe nume 
Maria Manciulea din comuna Piriu a indicat unei coloane de 
militari români locul de trecere a Oltului. Acestea sunt numai 
câteva exemple dintre multe altele care grăiesc în mod elocvent 
despre patriotismul fierbinte al fraţilor noştri din Transilvania. 

Prima parte a campaniei din 1916 a însemnat pentru ţara 
noastră începutul unei perioade extrem de critice. Înfrântă în 
Dobrogea de trupele coaliţiei germano-bulgare-turce comandate 
de mareşalul Mackensen pe de o parte iar pe de altă parte 
suferind pierderi grele în zona munţilor Carpaţi din partea 
armatei austro-germane, armata română este forţată să 
abandoneze o mare parte a teritoriului - Muntenia, Oltenia şi 
Dobrogea - şi să se retragă în Moldova. 

Cauzele acestei înfrângeri îşi găsesc explicaţia în greşelile 
făcute de conducătorii politici şi militari ai ţării. Începând cu 
nivelul de pregătire al cadrelor militare de conducere care lăsa 
mult de dorit şi sfârşind cu dotarea armatei, sunt tot atâtea 
cauze care au condus la înfrângeri plătite cu mari jertfe 


omeneşti. Bărbăţia soldaţilor nu a putut surmonta lipsa unor 
fortificaţii care să permită opunerea unei rezistenţe în faţa 
inamicului. 

Concomitent cu înregistrarea înfrângerilor pe front, apar şi 
mari lipsuri ale serviciului de siguranţă, care mergând din 
greşeală în greşeală în privinţa asigurării frontului cu 
informaţiile necesare, înregistrează o adevărată dezagregare. 

La toate aceste deficienţe, se vor adăuga curând şi nişte acte 
de înaltă trădare venite din partea unor înalţi ofiţeri care au 
pactizat cu inamicul. 

Mai întâi ne vom referi la generalul A. Zottu, şeful Marelui stat 
major şi maiorul lonescu care sunt recrutaţi de spionajul 
Puterilor Centrale. Prin informaţiile pe care le-au furnizat până a 
fost descoperită activitatea lor ocultă, au cauzat pierderi de sute 
de mii de vieţi omeneşti. Descoperiţi de serviciul de siguranţă, 
cei doi se sinucid. 

Armata era dominată de un spirit de nesiguranţă, propice 
săvârşirii unor grave greşeli. Astfel, în timpul retragerii, Corpul 6 
de cavalerie rus, ce acţionase în Dobrogea, pierde cifrul 
Ministerului de Război şi legătura radio!? iar la 2 decembrie, pe 
frontul din Muntenia, cade în mâinile duşmanilor un automobil 
aparţinând Marelui stat major în care se aflau ordine şi planul de 
operaţii al armatei române. Inamicul mai face prizonier şi un 
ofiţer de stat major din divizia 8-a română ce avea asupra lui 
ordinul referitor la viitoarea contraofensivă. lată deci că inamicul 
este perfect informat despre contraofensiva proiectată la 
începutul lunii decembrie de armatele română şi rusă, 
permițându-i să ia măsurile de rigoare. 

În toamna anului 1916 zepelinele germane efectuau raiduri 
nocturne deasupra Bucureştiului, aruncând bombe şi manifeste. 
Aeronavele veneau din Bulgaria şi erau dirijate de la sol de 
agenţi străini dotați cu aparatură radio. 

O altă carenţă remarcată s-a datorat grabei cu care a fost 
efectuată retragerea din Muntenia. O serie de instituţii au 
neglijat să-şi evacueze arhivele care au încăput pe mâna 
ocupanților. Se citează cazul găsirii unor importante documente 
în podul casei lui Brătianu. 

Dar starea de confuzie ce domnea a făcut imposibilă 
urmărirea tuturor persoanelor suspectate de spionaj şi numărul 

colaboraţioniştilor a fost tot mai mare. Printre aceştia un loc 
aparte îl ocupă colonelul Victor Verzea, informator al serviciilor 
de spionaj german şi austro-ungar. El nu a putut fi identificat de 
organele de siguranță, deşi în perioada neutralității 
premergătoare intrării României în război, activase în slujba 
Germaniei. 

După ce urmează o parte din cursuri la Liceul „Andrei 
Șaguna” din Braşov este exmatriculat pentru furt. Trece 
fraudulos frontiera şi ascunzându-şi fapta este primit cu 
bunăvoință, ca toţi transilvănenii, fiind admis în Şcoala militară 
de ofiţeri activi de artilerie, pe care o absolvă cu gradul de 
sublocotenent. 

Dornic de parvenire pune ochii pe fiica generalului Tamara, pe 
care o ia de soţie. Socrul său, care avea o mare influenţă în 
armată şi în anumite cercuri politice, îi asigură protecţia, 
promovându-l în diverse funcţii la Arsenal, Pirotehnie şi 
Ministerul de Război, unde avansarea în grad îi e uşurată şi 
asigurată. 

Caracterul său aventuros nu putea fi camuflat la infinit. Duce 
în paralel o viaţă facilă, în compania unor femei de moravuri 
uşoare, deşi era căsătorit şi cu copii. Pe când era căpitan, îşi 
părăseşte serviciul şi familia şi fuge cu o actriţă de varieteu la 
Bruxelles. 

În urma intervenţiei socrului său, care mai spera într-o 
îndreptare a sa şi pentru a salva căsnicia fiicei sale, reuşeşte să 
i se dea o pedeapsă simbolică pentru dezertare. Ba mai mult, 
curând este avansat maior. În anul 1908, maiorul Victor Verzea 
îi predă lui Alexandru Marghiloman, şeful Partidului Conservator 
şi adept al politicii în favoarea Puterilor Centrale, o serie de 
documente de care acesta avea nevoie pentru a-l interpela în 
Parlament pe ministrul de război, generalul Averescu. La scurt 
timp s-a descoperit actul său de divulgare a unor secrete 
militare şi a fost nevoit să demisioneze din armată, intrând în 
Partidul Conservator condus de Marghiloman. 

În anul 1913 în vreme ce Partidul Conservator a devenit partid 
de guvernământ, Victor Verzea a fost numit director general al 
Poştelor. Ajuns în acest important post, a exploatat din plin 
posibilitatea de informare. Mai mult, profitând de faptul că din 
1912 făcea parte din Comitetul naţional român din Transilvania, 
în timpul celor trei luni de tratative din toamna anului 1913 


purtate la Budapesta cu contele Tisza, Verzea sprijină ideea 
unui acord, în ciuda faptului că condiţiile oferite de maghiari 
erau dezastruoase. El a minţit şi trădat atât pe preşedintele 
Comitetului naţional român din Transilvania cât şi pe regele 
Carol | căruia i-a comunicat informaţia inexactă că s-a încheiat 
acordul Comitetului naţional cu maghiarii. 

În luna ianuarie 1914, venind liberalii la guvern, pentru a-şi 
putea păstra postul de director general al Poştelor, Victor 
Verzea a trecut de la conservatori la liberali. 

Folosindu-se de procedee ieftine, caută să câştige încrederea 
funcţionarilor şi subalternilor săi, participând la greva factorilor 
poştali. Informaţiile pe care le obținea le transmitea Germaniei, 
în solda căruia se afla. 

După izbucnirea în august 1914 a primului război mondial, au 
început şi în România pregătirile de război. Victor Verzea a fost 
rechemat în armată şi numit şef al serviciului telegrafo-poştal în 
campanie şi în zona interioară. Postul de director general al 
Poştelor fiind vacant, Verzea efectua şi atribuţiile aferente 
acestei funcţii, culegând informaţiile de care avea nevoie pentru 
serviciile de spionaj germano-austro-ungar. 

Pentru a oferi spionilor posibilitatea unor comunicări 
nestingherite chiar şi pe timp de război, Verzea a emis 
„Instrucţiuni privind funcţionarea comisiilor militare de cenzură” 
şi” Instrucţiuni generale pentru îndeplinirea serviciului de poştă, 
telegraf şi telefon în caz de mobilizare care scuteau de cenzură: 
a) corespondenţa internă deschisă, simplă şi recomandată; b) 
corespondenţa recomandată deschisă pentru străinătate şi c) 
coletele pentru străinătate. 

Verzea a primit misiunea de a informa autorităţile militare 
române, iar pe de altă parte datorită apelării la unele persoane 
necompetente şi rea-credinţă care să furnizeze informaţii cu 
caracter militar. 

În iunie 1916, cu ajutorul generalului Iliescu, secretar general 
al Ministerului de Război, fost prieten şi coleg de promoţie - este 
numit din nou director general al Poştelor. Trece imediat la 
schimbări radicale de personal, numind în funcţiile importante 
oamenii săi de încredere şi reorganizând activitatea acestei 
instituţii. Face acest lucru bazându-se pe sprijinul unor forţe sus 
puse. 

Profitând de calitatea pe care o avea, dă dispoziţii tuturor 


oficiilor telegrafo-poştale de la comandamente precum şi celor 
civile să-i comunice localităţile în care se aflau cantonate 
trupele. De asemenea a dat instrucţiuni pentru cenzurarea 
corespondenţei unor personalităţi militare, printre care şi a 
generalului Alexandru Averescu. Victor Verzea a predat 
agenţilor  germano-austro-ungari codul de  descifrare a 
telegramelor şi copii de pe corespondenţa comandanților militari 
şi a oamenilor politici privind în principal mişcarea trupelor 
române. 

Din examinarea documentelor vremii se poate concluziona că 
faptele colonelului Victor Verzea erau cunoscute de siguranţă şi 
oamenii politici ai guvernului român. La 21 ianuarie 1916, 
Marghiloman află despre relaţiile strânse dintre ambasadorul 
von dem Busche şi colonelul Verzea. Vasile Cancicov vorbeşte 
despre imensul scandal care a avut loc la începutul lunii august 
1916 la poşta capitalei ca urmare a încunoştinţării guvernului 
român de către miniştrii Franţei şi Rusiei că poşta românească 
comunică domnilor von dem Busche şi Czernin copii de pe 
telegramele cifrate ale guvernelor lor. 

După retragerea în Moldova şi căderea Bucureştiului în 
mâinile germane, Verzea deşi primise ordinul să distrugă 
instalaţiile telefonice şi telegrafice pentru a nu cădea în mâinile 
inamicului, să evacueze personalul în Moldova şi să transporte 
acolo suma de 8 milioane lei, el va preda duşmanului instalaţiile 
intacte în perfectă stare de funcţionare şi suma de 5 milioane 
lei. Drept răsplată pentru actele de trădare este numit primar al 
Capitalei. 

Autorităţile evacuate în capitala Moldovei au strâns probe 
privind dovedirea trădării şi spionajului prestat de colonelul 
Victor Verzea şi l-au dat în judecată. Procesul a durat o 
săptămână şi sentinţa a fost condamnarea sa la moarte. 

În anul 1919 are loc rejudecarea procesului lui Verzea când 
este pronunţată o nouă sentinţă, de data aceasta condamnarea 
la muncă silnică pe viaţă. În cele din urmă, nici această 
pedeapsă n-a fost executată, întrucât la 9 noiembrie 1920, 
actele de trădare şi spionaj, precum şi celelalte infracţiuni 
săvârşite în timpul şi cu ocazia războiului, au fost amnistiate!5. 

Dar dacă Victor Verzea, spion mârşav şi trădător, a reuşit să 

scape de răspunderea penală, amintirea lui şi a faptelor sale va 
cunoaşte veşnicul oprobiu al maselor populare din România. 
x 


Serviciul secret cunoaşte în primăvara anului 1917 o perioadă 
de redresare, ce coincide cu activitatea de refacere a armatei 
române. 

Şeful poliţiei din oraşul Focşani, Guţă lacob, ia iniţiativa şi 
organizează un centru de informaţii pentru linia frontului, 
reuşind să obţină, date preţioase privitor la deciziile pe care le 
lua comandamentul trupelor Puterilor Centrale din Focşani. 
Informaţiile erau transmise prin satul Doaga, iar mişcările de 
trupe efectuate de inamic erau făcute cunoscute prin semnale 
sonore sau optice. 

Informaţiile au servit Marelui Cartier general al armatei 
române în organizarea ofensivei de la Mărăşeşti. De menţionat 
că un alt centru de informaţii funcţiona şi la Brăila, care îşi 
transmitea ştirile prin intermediul unor sticle ermetic închise ce 
erau aruncate în Dunăre, fiind recuperate la Galaţi. 

Un succes din acea perioadă a organelor contrainformative 
române îl constituie identificarea cu ajutorul unor agenţi 
strecuraţi pe teritoriul ocupat de inamic, al şcolilor de agenţi 
secreţi instalate de Puterile Centrale la Bucureşti, Ploieşti, 
Buzău, Râmnicu Sărat şi Brăila. Agenţii formaţi în aceste şcoli 
sunt cunoscuţi încă din timpul şcolarizării lor, fiind capturați cu 
uşurinţă la prima încercare de trecere a liniei frontului. 

În primăvara anului 1917 sunt întocmite dosare pentru 
persoanele care au colaborat cu inamicul, fiind suspectaţi şi 
urmăriţi cca. 25.000 de oameni. S-a ajuns la descoperirea 
multor spioni austro-ungari trimişi de Fischer, şeful jandarmeriei 
austriece din Bucovina, printre care se număra Pavlucă, Katz, 
Hassffater şi Meier Gros, care încercau să ajungă la laşi. 

In fine, un aspect demn de menţionat îl constituie o noutate 
apărută în domeniul muncii informative: utilizarea aviaţiei, care 
a servit la lansarea în locuri precis stabilite de colivii cu 
porumbei poştaşi şi chiar a unor agenţi care s-au bucurat de 
sprijinul populaţiei. 

La sfârşitul lunii ianuarie 1917 are loc un act de trădare de 
patrie. Este vorba de colonelul Alexandru Sturza - fiul fostului 
prim-ministru Dimitrie Sturza şi ginerele filogermanului Petre 
Carp, fost la rândul lui prim-ministru şi preşedinte al Partidului 


Conservator. Colonelul Alexandru Sturza nu şi-a ascuns simpatia 
pentru Germania şi forţele sale armate, fiind recrutat de agenţii 
serviciului german de spionaj. In ciuda faptului că se afla în 
permanenţă în atenţia serviciului secret român, care raporta 
orice mişcare a sa generalului Averescu, Comandantul Armatei 
a ll-a, colonelul Alexandru Sturza a rămas în continuare la 
comanda brigăzii a 7-a din corpul 4 al Armatei a Il-a. Întrecând 
măsura prin activitatea sa conspirativă îndreptată împotriva ţării 
noastre, generalul Averescu este nevoit să întocmească un 
raport acuzator pe care îl înaintează regelui. Folosindu-se de 
metode dintre cele mai rafinate, încerca să câştige simpatia 
subordonaţilor şi mai ales a ostaşilor. „În Panciu afişa 
comunicate al căror conţinut depăşea marginile activităţii sale, 
în sensul că amplifica zvonurile de pace şi îşi exprima părerea în 
ce mod ar fi cu putinţă îndrumarea unor preliminarii. În diferite 
ocaziuni s-a exprimat că lupta cu germanii nu este aşa de uşor 
sau cu trupe ca ale noastre nu putem să ne măsurăm cu 
germanii...” 

Conform indicaţiilor primite de la agenţii serviciului german 
de spionaj, începând de la 9 decembrie 1916, când Brigada pe 
care o comanda a intrat în contact cu trupele germane, 
colonelul Alexandru Sturza a început să cedeze teren în faţa 
unor forţe inamice cu mult inferioare. La 23 decembrie 1916 în 
ciuda faptului că primise întăriri considerabile, colonelul Sturza 
printr-o notă telefonică comunică generalului Averescu 
hotărârea sa de a se retrage spre Răcoasa, creând astfel o 
breşă de cca. 10 km între Brigada a 7-a şi Divizia a 15-a, prin 
care trapele austro-ungare au pătruns, neîntâmpinând nicio 
împotrivire. 

Colonelul Sturza îşi continuă activitatea trădătoare şi la 1 
ianuarie 1917 se prezintă la colonelul Atanasiu, comandantul 
Diviziei a 12-a, cerându-i să-i predea comanda unităţii sale, sub 
pretextul că a primit ordinul de atac. 

Cu prilejul anchetei efectuate s-a constatat că generalul 
Grigorescu, comandantului Corpului 4 Armată, nu dăduse niciun 
ordin să i se încredinţeze colonelului Sturza comanda Diviziei a 
12-a. Este sesizat generalul Averescu care cere în scris Marelui 
Cartier general schimbarea colonelului Alexandru Sturza de la 
comanda Brigăzii a 7-a. 

Primind ordinul de înlocuire, colonelul Sturza a realizat că 


jocul i-a fost deconspirat şi a luat hotărârea să treacă linia 
frontului în tabăra duşmană. 

În acest scop, la 23 ianuarie 1917 merge la postul de 
comandă al locotenentului colonel C. Crăiniceanu din Munţii 
Vrancei, cu care a pus la punct modul de desfăşurare al acestuia 
din urmă. 

Colonelul Sturza însoţit de adjutantul său It. Rez. Wachman şi 
de caporalul Marin Năstase a încercat să treacă linia frontului. 
Opunându-se, caporalul Marin Năstase a fost împuşcat. După 
această mârşavă faptă, cei doi trădători s-au îndreptat spre 
poziţiile trupelor germane unde au fost primiţi cu mult 
entuziasm. 

Colonelul Sturza şi-a continuat şirul actelor reprobabile. 
Astfel, la 24 ianuarie 1917, ţine o cuvântare în faţa ostaşilor 
români căzuţi prizonieri, exprimând fără echivoc scopul pe care- 
| urmărea şi în slujba cui se afla: „Cine vrea să contribuie cu noi, 
afirma el, a reclădi ţara noastră sub ocrotirea germană, n-are 
decât să iscălească şi va fi repatriat!"!”. La 27 ianuarie 1917, a 
convins 40 de prizonieri români să treacă linia frontului şi să 
vină de partea puterilor centrale. 

Pentru atragerea a cât mai mulţi prozeliţi, lansează o 
chemare, cerând trupelor române să înceteze lupta şi să treacă 
de partea inamicului.” Eu, colonelul Alexandru Sturza cu care aţi 
luptat cot la cot, vă cer repede să vă hotărâți căci iată cum stăm 
acum: Ţara şi oştirea au rătăcit sub conducerea nepricepută a 
unor capete slabe. 

Am fost amăgiţi prin cuvinte înşelătoare despre un ideal 
naţional; aţi văzut cum acest ideal s-a prăbuşit din cauza 
uşurinţei şi ticăloşiei lor. Lepădaţi-vă de acei care v-au înşelat 
amar. Aţi jurat credinţă ţării româneşti, iar nu unor netrebnici 
care vă duc la pieire. Dacă aveţi încredere în braţul nostru, în 
mintea şi sfatul meu, veniţi îndată la mine, în munţii Vrancei. 
Voi elibera pe prizonierii noştri. Totul este pregătit. Treceţi fără 
nicio întârziere, cu arme cu tot spre mine. Col. A. D. Sturza”. 

Stabilit la Bucureşti în vara anului 1917, Sturza încearcă să 
recruteze pentru germani, agenţi pe care să-i trimită în 
Moldova, dar suferă eşecuri după eşecuri. 

În ziua de 28 ianuarie 1917, trădătorul Alexandru Sturza se 

întâlneşte cu lt. Col. C. Crăiniceanu, trădător şi el, trecut în 
slujba duşmanului. La 23 ianuarie el a stabilit o întâlnire cu 
colonelul Sturza. La 28 ianuarie, pe la orele 8,00, lt. Col. 
Crăiniceanu a plecat spre linia frontului, unde ajungând într-o 
zonă accidentată, s-a întâlnit cu colonelul Sturza. După circa o 
jumătate de oră de discuţii, în care s-a stabilit condiţiile în care 
urma să se predea împreună cu Regimentul 25 infanterie la 
inamic, colonelul Sturza i-a mai predat un pachet cu manifeste, 
ce conţineau chemarea despre care am vorbit mai sus. 

Acţiunea celor doi trădători a fost în permanenţă 
supravegheată de ofiţeri ai serviciului de contrainformaţii. 

Imediat aceştia au raportat cele petrecute generalului 
Grigorescu, comandantul Corpului 4 Armată, care prin raportul 
nr. 1107 din 3 februarie 1917 a solicitat generalului Averescu, 
comandantul Armatei a Il-a să ordone deferirea în faţa justiţiei a 
celor doi trădători. Din nefericire, măsurile luate de generalul 
Averescu sunt blânde şi inexplicabil de clemente. Trădătorii 
Sturza, Wachmann şi Crăiniceanu au fost judecaţi şi hotărârea 
exprimată în Decizia nr. 33 din 26 februarie 1917 a Curţii 
Marţiale a Armatei a Il-a a relevat că procesul a fost o adevărată 
mascaradă. Colonelul Sturza şi lt. Wachmann au fost 
condamnaţi în contumacie la moarte pentru trădare şi trecere în 
slujba duşmanului iar lt. Col. Crăiniceanu, fiul generalului 
Grigore Crăiniceanu, a fost condamnat la 15 ani muncă silnică şi 
degradare militară. Opinia publică a reacţionat prompt făcând 
presiuni asupra comisarului regal de pe lângă Curtea Marţială a 
Armatei a Il-a care a făcut recurs împotriva deciziei. Generalul 
Averescu a luat legătura cu generalul Crăiniceanu sugerându-i 
ca fiul să se sinucidă înainte de a fi judecat. Generalul 
Crăiniceanu a refuzat să dea ochii cu generalul Averescu, şi a 
urmat procesul It. Col. Crăiniceanu, a fost judecat şi condamnat 
la moarte prin sentinţa nr. 33 din 26 februarie 1917. Sentința a 
fost executată. 

Prin sentinţa sus amintită a fost condamnat la moarte şi 
trădătorul Alexandru Sturza. 

Aflat în Bucureştiul ocupat de trupele germane, Alexandru 
Sturza lucrează în birourile Ministerului de Interne pentru 
Serviciul german de spionaj şi frecventează lagărele de 
prizonieri pentru a recruta prozeliţi în favoarea Puterilor 
Centrale. Spre sfârşitul ocupaţiei germane se stabileşte definitiv 


la Charlottenburg, în Germania. 

Vom încheia evantaiul trădătorilor de ţară cu Bernard 
Rosenthal, alias Bizon Rozescu. Acesta şi-a petrecut copilăria la 
Ploieşti, unde tatăl său, Osias Rosenthal era samsar de procese 
şi realizase o frumoasă avere de pe urma clienţilor ce erau târâţi 
prin judecăţi. Practicând traficul de influenţă şi escrocheriile, şi-a 
îndrumat fiii tot spre asemenea activităţi. Bizon Rozescu 
practică ziaristica şi negoţul acoperindu-şi faptele ilicite 
aducătoare de mari venituri. Rezultatele n-au întârziat să apară 
şi, la 7 decembrie 1907 şi 13 noiembrie 1914 a fost închis şi 
cercetat pentru escrocherie. 

Avid de obţinerea de câştiguri uşoare fără muncă, este 
remarcat repede de serviciile secrete străine care îl atrag în 
plasa lor. Este stabilit cu certitudine că între anii 1912 şi 1914 
Bizon Rozescu se afla în solda Serviciului secret austro-ungar, 
condus de colonelul von Randa, care acţiona sub acoperământul 
de ataşat militar la legația din Bucureşti a aceleiaşi ţări. 
Conform documentelor aflate la dosarul nr. 2405/1926 aflat la 
Direcţia Poliţiei şi Siguranţei generale a statului din Ministerul de 
Interne, rezultă că Bizon Rozescu lucra concomitent şi pentru 
serviciul de spionaj al Rusiei, fiind în legătură cu un cunoscut 
agent ai spionajului rus. Aspecte legate de activitatea sa 
conspirativă au rămas neelucidate până astăzi şi există puţine 
şanse că vor fi lămurite pe viitor. 

Activitatea sa infracţională a debutat prin sustragerea de la 
îndeplinirea obligaţiilor sale militare. Prin mită şi corupţie şi-a 
procurat un certificat medical care îl scutea de armată. Se pare 
că de acest lucru nu a fost străin colonelul Randa, mentorul său 
din umbră. În orice caz, organele de siguranţă îi dau de urmă şi 
pe baza datelor obţinute cu privire la activitatea sa, Bizon 
Rozescu a fost internat la fortul Domnești, ca suspect de spionaj 
în favoarea Puterilor Centrale. În noiembrie 1916, Rozescu 
scapă de sub pază şi trece făţiş de partea duşmanului. Continuă 
să facă escrocherii şi este arestat. Date fiind serviciile aduse 
ocupaţiei germane, face ca şeful poliţiei politice germane, 
Pinkoffs să-i vină în ajutor şi să-l pună în libertate, devenind 
agent al Poliţiei germane. Despre apartenenţa sa la poliţia 
germană pledează mărturiile a doi agenţi ai acesteia: Beniamin 
Herscu Leiba şi Hans Finch. Aceştia au declarat că Bizon 
Rozescu lucra mână în mână cu Pinkoffs şi numai afaceri 


serioase. 

Dobândind încrederea lui Pinkoffs, Rozescu este trimis pe 
frontul de la Focşani şi Mărăşeşti pentru a culege informaţii cu 
caracter de contraspionaj, ca şi cu o misiune specială în Elveţia. 

Rozescu face denunţuri calomnioase împotriva unor cetăţeni 
oneşti, lucru care se traduce cu jefuirea bunurilor ce le 
aparţineau şi trimiterea acestora în lagăre de exterminare din 
Bulgaria. Bizon Rozescu dă dovadă de cinism şi bestialitate faţă 
de compatrioţii săi, lucru care este consemnat de Max Rugner: 
„adaug şi precizez că individul Rosenthal zis Rozescu a fost 
spionul Siguranţei germane, a fost şi apoi arestat ca infidel (fiind 
bănuit că lucra şi pentru ruşi şi în fine lăsat în libertate să 
lucreze ca agent secret german. Eu îl priveam ca pe un trădător 
de neam şi de ţară. Menţionez că Rozescu era mâna dreaptă a 
lui Pinkoffs, iar în 1918, când şeful a plecat, a plecat şi 
trădătorul în acelaşi tren”. 

Fiindu-i teamă că va fi tras la răspundere penală pentru 
faptele sale, pleacă însoţind trupele germane. Se opreşte mai 
întâi la Braşov unde face spionaj în zona Braşov-Sibiu pentru 
organizaţia maghiară condusă de maiorul Palo. Între anii 1918- 
1919 îl găsim la Budapesta şi în februarie 1919 la Viena, unde 
lucra pentru maghiari. Face o tentativă nereuşită de a deveni 
agent al Serviciului român de informaţii, cu gândul de a putea 
culege informaţii pe care apoi să le transmită serviciilor de 
spionaj străine, în slujba cărora se găsea. 

Dând dovadă de o crasă impertinenţă, în anul 1926 obţine 
paşaport prin legația română din Bruxelles şi vine în România, 
stabilindu-se în Bucureşti pe strada Aurora nr. 56. Nu a bănuit 
câtuşi de puţin că Secţia a X-a a Marelui stat-major al Armatei 
române se afla în posesia unui document german ce stipula că 
Bernard Rosenthal zis Bizon Rozescu, a fost angajat cu salariu la 
Secţia a Ill-a a Poliţiei politice imperiale germane. 

Adunându-se mai multe probe concrete împotriva sa, la 5 
noiembrie 1926 este arestat şi depus la arestul siguranţei. În 
actul de trimitere în judecată erau menţionate următoarele 
capete de acuzare: 

- Făţiş şi deghizat, în timpul ocupaţiei germane, s-a angajat cu 
agent al Poliţiei politice germane, fiind plătit cu leafă lunară şi 
recompense în natură; 

- A făcut denunţuri împotriva unor cetăţeni români; 


- A dat ocupantului sfaturi şi îndemnuri la represalii împotriva 
cetăţenilor români în inima cărora ardea flacăra nestinsă a 
sentimentului naţional; 

- Intenţionat şi cu rea credinţă a arătat inamicului locurile 
unde se aflau muniții, armament, alimente şi provizii; 

- După anul 1918, în afara graniţelor, a desfăşurat activitate 
împotriva României. 

Procesul a urmat la Consiliul de Război al Diviziei IV infanterie 
în perioada februarie - martie 1927 şi prin sentinţa nr. 140 din 3 
martie 1927, a fost condamnat la 8 ani muncă silnică pentru 
crimă de înaltă trădare. 

În decembrie 1927, cu sprijinul tatălui său evadează de la 
Jilava şi trece clandestin frontiera, ajungând în Austria. 
Solicitările de extrădare nu au dat rezultate. Trec anii şi Bizon 
Rozescu îşi vede nestingherit de tenebroasele sale îndeletniciri. 
În anul 1948 se află în Franţa, în 1949 în Germania, şi apoi din 
nou în Franţa. Şi-a găsit sfârşitul cutreierând din ţară în ţară, 
urmărit de oprobiul public. 

Sfârşitul secolului al XIX-lea avea să cunoască o figură 
aventuroasă, care în cele din urmă s-a lansat în afaceri de 
spionaj. Este vorba de N. Eidinger originar din Rădăuţi, unde 
lucra ca agent al unei case pentru emigrări în America. 

Dotat cu o inteligenţă sclipitoare şi cu o imaginaţie fertilă, 
Eidinger dornic de o îmbogăţire cât mai rapidă a trecut la 
efectuarea de escrocherii. Descoperit, este trimis în judecată şi 
Tribunalul din Suceava îl condamnă la trei luni închisoare pentru 
infracţiunea de înşelăciune. Nu-şi face pedeapsa pe motiv că 
dosarul cauzei a dispărut misterios din tribunal. Devine în scurt 
timp colaboratorul de taină al generalului Fischer, comandantul 
jandarmeriei austriece din Bucovina. 

Cu concursul generalului Fischer, N. Eidinger a organizat un 
birou de plasare pentru lucrătorii agricoli bucovineni la 
proprietarii din România, în rândul cărora îşi făcuse numeroase 
relaţii. 

În anul 1905 este semnalat la Bucureşti unde a înfiinţat un 
birou comercial ce îşi avea sediul la hotelul Athenee Palace. 

În perioada 1914-1916 N. Eidinger a fost trimis la Bucureşti 
sub acoperirea de comerciant însărcinat cu aprovizionarea 
armatelor germană şi austriacă, cu produse agricole din ţara 
noastră. În calitatea sa de agent secret acţiona sub conducerea 


nemijlocită a colonelului Maximilian von Randa, ataşatul militar 
şi a contelui Ottokar Czernin, ambasadorul Austriei la Bucureşti. 

Dând dovadă de pricepere, a reuşit să cumpere mai mulţi 
politicieni şi militari români aparţinând claselor dominante, 
atrăgându-şi laudele din partea superiorilor săi. Mai mult, fiind 
apreciat modul exemplar în care erau întocmite rapoartele 
informative, acestea ajungeau de multe ori direct la consilierul 
de poliţie Pallak şi la Ministerul de Externe de la Viena. Referire 
la activitatea conspirativă dusă de Eidinger au fost consemnate 
de contele Czernin în Memoriile sale. De acesta îl lega o strânsă 
prietenie, concretizată prin aceea că au investit împreună 
milioanele dobândite de pe urma speculării ţăranilor români într- 
un sanatoriu şi o fabrică de mobilă la Viena. 

După intrarea României în război, Eidinger a părăsit ţara, fapt 
care a făcut ca mandatul de arestare emis împotriva sa să nu 
poată fi adus la îndeplinire. După ce trupele germane şi 
austriece au ocupat Bucureştiul, Eidinger se întoarce ca agent al 
lui Fischer şi ca translator la Curtea marţială germană. Nesăţios, 
periculosul spion se lansează în operaţiuni ilicite pe scară mare 
sub forma rechiziţiilor necontrolate şi a confiscărilor pentru 
contravenţii. 

În anul 1918, Eidinger pleacă împreună cu trupele de ocupaţie 
şi se stabileşte din nou la Viena. Îl vedem din nou, alături de 
contele Czernin în calitate de consilier economic al acestuia din 
urmă, care devenise între timp ministrul de externe al Austriei. 

Spion iscusit şi afacerist versat, continuă să-şi desfăşoare 
activitatea alături de contele Ottokar Czernin, reuşind să-şi 
înjghebeze afaceri chiar în ţara noastră. Mai mult, în 1922 
reuşeşte să obţină supuşenia română şi să fie indignat, 
investind în diverse afaceri peste o sută de milioane şilingi. 
Considerând că Czernin se află la capătul puterilor, Eidinger a 
apreciat că a sosit momentul să se despartă de asociatul său. 
Între cei doi apar neînţelegeri privitor la modul de împărţire a 
banilor, şi care au degenerat într-o duşmănie de moarte. 
Czernin îl dă în judecată pe Eidinger şi în 1926 câştigă procesul, 
intrând în posesia întreprinderilor lui Eidinger, care a rămas doar 
simplu acţionar al unei singure întreprinderi. Eidinger nu se lasă 
şi în urma unor afaceri, se află în posesia unor mari capitaluri pe 
care intenţionează să le fructifice în România. Ca o consecinţă 
cere cetăţenia română, care i s-a acordat în dosarul nr. 


3511/1928. Astfel, îl găsim înscris în registrul de naţionalitate al 
comunei Bădenti, judeţul Rădăuţi. Dar, prevăzător şi-a menţinut 
şi cetăţenia austriacă şi locuinţa din Viena. Il atacă pe Czernin 
invectându-l în presă şi denunţând modul în care a făcut afaceri 
în România, subliniind faptele de înşelăciune şi jaf comise 
împotriva poporului român în timpul ocupaţiei germane şi 
austro-ungare. 

Aflându-se în legătură directă cu diverse servicii străine de 
spionaj pentru care a lucrat, a avut posibilitatea să fie informat 
şi prevenit de evoluţia evenimentelor din Europa şi mai ales din 
România. Ca urmare, prevăzător în 1937 îşi vinde întreaga 
avere din România administraţiei domeniilor regale precum şi 
acţiunile fabricilor de zahăr din Bucovina şi se stabileşte 
definitiv la Viena. 

Printre actele de trădare săvârşite la Bucureşti în timpul 
ocupaţiei se înscriu şi faptele unor zeloşi trădători şi activitatea 
desfăşurată de unii politicieni şi ziarişti pentru sprijinirea 
Puterilor Centrale pe plan propagandistic pentru demoralizarea 
armatei române care lupta pe frontul din Moldova. 

Unul dintre cei mai acerbi trădători care s-au pus în slujba 
trupelor germane de ocupaţie a fost şi inginerul Weigel. 
Principala sa ocupaţie a fost de a denunța numele persoanelor 
despre care ştia sau bănui a că au militat pentru intrarea 
României în război împotriva Puterilor Centrale, sau a acelora 
care pur şi simplu nu-i erau pe plac. Urmărind a se răzbuna pe 
cumnatul său Pisota refugiat în Moldova şi proprietar al 
restaurantului şi hotelul Athenee Palace, inginerul Weigel îl 
denunţă pe avocatul Orzerescu ca fiind un duşman al Puterilor 
Centrale. Orzerescu este arestat şi deportat Aceeaşi soartă o 
împărtăşeşte şi Dumitru Pârjoreanu, secretarul hotelului 
Athenee Palace şi soldatul Alexandru Dimitriu. Weigel urmărea 
să-şi însuşească averea cumnatului său. Devenise de acuma de 
notorietate publică faptul că inginerul Weigel era agent secret 
german, fiind ocrotit de poliţia germană. După retragerea 
trupelor germane a fost declanşată o urmărire judiciară 
împotriva lui Weigel. Avocatul R. Orzerescu a înaintat o plângere 
comisarului regal, maiorul Leonida Minculescu de pe lângă 
Curtea marţială a Corpului II Armată. S-a dispus arestarea 
inginerului Weigel, dar trădătorul a fost pus în libertate la scurt 
timp. După o serie întreagă de tergiversări, în care dosarul a 


fost reluat de diverse instanţe, timpul a trecut şi a apărut 
decretul de amnistie a crimelor împotriva statului săvârşite sub 
ocupaţie. Astfel procesul s-a stins şi inginerul Weigel a scăpat 
nepedepsit. 

Tot în această perioadă au avut loc o serie de procese care au 
scos în evidenţă totala lipsă de preocupare a organelor judiciare 
pentru stabilirea adevărului. 

Josnică a fost fapta mitropolitului Calinic care şi-a pus 
semnătura pe un manifest tipărit în patruzeci de mii de 
exemplare, ce cuprindea îndemnul de a dezerta de la datorie. 
De reţinut ci mitropolitul manifestase o atitudine potrivnici 
mersului istoriei când după înlăturarea lui Cuza, a depus eforturi 
la laşi să-l înscăuneze pe Nunuţă Vodă. 

Încheiem şirul trădătorilor cu menţiunea medicului dentist 
luliu Cohn. Acesta, în perioada 1900-1916 sub acoperirea 
profesiei de medic dentist exercitată în cabinetul său particular 
din Craiova, a depus o intensă activitate de spionaj în favoarea 
Germaniei şi Austro-Ungariei. 

Concentrat la Spitalul Crucii Roşii din Craiova sub masca unui 
devotament desăvârşit depus în îngrijirea prizonierilor răniţi din 
armatele Puterilor Centrale, le transmitea mesajul că vor fi 
curând eliberaţi de către fraţii lor de arme, care în curând vor 
ocupa Craiova. Demascat, la 8 octombrie 1916 este internat în 
lagărul de la fortul Domneşti. Cu prilejul retragerii în Moldova, 
mituieşte un jandarm şi reuşeşte să evadeze, fugind la Brăila 
unde stă ascuns până la ocuparea oraşului de către trupele 
germane. Revine la Craiova pe la mijlocul lunii ianuarie 1917 şi 
intră în relaţii cu comandantul garnizoanei germane a oraşului, 
maiorul Schwabe. El îi furnizează acestuia informaţii şi mai ales 
îşi denunţă compatrioţii ce sunt internaţi în lagărele din Bulgaria 
şi Austria. Depune falsa mărturie că prizonierii de război 
germani sunt supuşi unui tratament crunt în lagărele din 
România. 

Ca urmare, Puterile Centrale instituie măsuri de represalii pe 
întreg teritoriul României vremelnic ocupat de trupele inamice. 
Ca spion şi turnător, luliu Cohn a informat frecvent Poliţia 
secretă germană cu privire la starea de spirit a populaţiei 
române şi a îndeplinit cu promptitudine sarcinile încredințate de 
ocupanţi. Activitatea sa josnică, ca şi a fiicelor sale, a fost bine 
remunerată de ocupantul german. După retragerea armatelor 


de ocupaţie germane, luliu Cohn a dispărut din Craiova pentru o 
perioadă, mizând ca vălul uitării să-i acopere odioasele fapte. 
După lungi peregrinări prin Târgul-jiu, Bucureşti, Brăila, Focşani 
şi Buzău este pus sub urmărire de organele judiciare ale 
Corpului | Armată Craiova. La 24 februarie 1919 este arestat la 
Buzău şi trimis la Craiova. Uzând de subterfugii, reuşeşte să 
obţină punerea în libertate provizorie, cu care ocazie dispare, 
lansând zvonul că a decedat, pentru a obţine închiderea acţiunii 
penale. Şiretlicul îi reuşeşte şi la 12 mai 1920, acţiunea penală a 
fost stinsă, căzând sub amnistie. Se stabileşte în Bucureşti, 
intrând în anonimat. 


DOCTORUL BOGO 


După Revoluţia din Octombrie tot mai numeroşi au fost aceia 
care au părăsit Rusia stabilindu-se în diverse ţări din Europa. 
Asupra acestora şi-au îndreptat atenţia serviciile secrete ale 
marilor puteri. România nu a făcut excepţie din a deveni o 
gazdă primitoare pentru astfel de persoane. Printre cei care au 
dus o activitate clandestină pe teritoriul României s-a numărat şi 
doctorul Bogo. Născut la Kiev la 8 mai 1895, într-o familie de 
nobili ruşi, studiază medicina în oraşul natal, iar în anii 1916- 
1917 obţine titlul de medic. 

În timpul revoluţiei se înrolează în armatele 
contrarevoluţionare şi luptă sub conducerea generalilor Denikin 
şi Vranghel, iar după înfrângerea acestora se retrage mai întâi în 
Crimeea şi apoi la Istanbul unde a fost recrutat de Intelligence 
Service. 

La 17 martie 1923 din însărcinarea superiorilor săi oculţi de la 
Londra, vine în România cu paşaport polonez, fiind însoţit de 
Bruhatov. La percheziţia efectuată cu prilejul trecerii frontierei, 
în nota alcătuită cu acest prilej de Brigada 4 poliţie: se 
menţionează că asupra celor doi s-a găsit un raport despre 
activitatea comuniştilor din Bulgaria precum şi mai multe 
scrisori şi notițe, scrise în limbile rusă şi franceză. 

În baza cercetărilor efectuate de Siguranţa română şi de 
organele de contrainformaţii a rezultat că dr. Bogo se află în 
serviciul legaţiei engleze, fiind plătit cu 15. 000 lei lunar, plus 
cheltuielile de reprezentare şi cele destinate plăţii informatorilor 
şi curierilor, iar Bruhatov lucra pentru legația italiană. Ambii 
aveau obligaţia de a informa legaţiile respective cu date privind 


situaţia politică şi economică. În plus mai trebuiau să observe şi 
să raporteze despre mişcarea comunistă din Bulgaria, Turcia şi 
Polonia, în care scop au fost implantate centre de culegerea 
informaţiilor cu rezidenţi la Sofia, Viena, Constantinopole şi 
Varşovia. În fond, atât dr. Bogo cât şi Bruhatov erau agenţi ai lui 
Intelligence Service. 

În România, dr. Bogo cunoscut şi sub numele de „B” sau 
„Doctorul” se afla sub conducerea lui Archibald Gibson, unul 
dintre conducătorii Serviciului de informaţii britanic din 
România, care lucra sub acoperirea de corespondent al ziarului 
„Times” la Bucureşti, având ca misiune să organizeze o reţea de 
spionaj ce viza Uniunea Sovietică şi ţările est-europene. 

Pentru a-şi duce la îndeplinire sarcina, dr. Bogo a recrutat un 
mare număr de agenţi din rândul refugiaților din URSS, pe care 
îi trimitea înapoi cu misiuni de informare şi observare. Apelând 
la concursul plătit al unui poliţist român, dr. Bogo şi-a creat o 
agentură printre emigranții alb-gardişti stabiliţi în România cu 
care culegea informaţii din alte ţări est-europene. 

În vederea unei aclimatizări cât mai eficiente şi a se identifica 
cu ţara în care a fost trimis să lucreze, Bogo ia de soţie o 
româncă, ce avea rude şi relaţii în anumite cercuri sus-puse din 
Bucureşti şi Paris. 

Fiindu-i descoperită activitatea de către Serviciul Secret de 
Informaţii, conducătorul acestuia Mihail Moruzov a încheiat o 
înţelegere cu Bogo conform căreia îl lăsa să acţioneze în 
schimbul predării unei copii de pe toate materialele informative 
realizate. 

Reţeaua de spionaj pusă la punct de Bogo a funcţionat până 
în anul 1930, când Intelligence Service a descoperit jocul dublu 
al agentului său şi a renunţat la serviciile sale, dându-i o altă 
misiune în ţările baltice. Dar şi aici nu a funcţionat prea mult 
timp întrucât serviciul britanic de informaţii s-a sesizat că acesta 
ar lucra şi pentru o altă putere europeană. 

Scos din Intelligence Service, Bogo reuşeşte să fie angajat de 
Mihail Moruzov cu care mai colaborase şi primeşte din partea 
Serviciului special de informaţii al României, în 1934-1935 o 
misiune de spionaj într-o ţară europeană. 

Ajuns la Paris - pe care îl mai vizitase în repetate rânduri - 
intră în atenţia serviciilor contrainformative sovietice şi 
germane. Obiectivele urmărite de acestea erau diferite: 


sovieticii erau interesaţi să cunoască acţiunile spionajului 
britanic în ţările baltice pentru a le contracara iar 
contraspionajul german dorea să între în posesia informaţiilor pe 
care să le folosească împotriva URSS-ului. 

Bogo a făcut tot ce i-a stat în putinţă ca în perioada celor 
câtorva ani pe care i-a petrecut în capitala Franţei, să-şi 
demonstreze utilitatea, atât serviciul special român care îl 
trimisese cât şi contraspionajului francez, furnizând informaţii 
comisarului Picard, lăsând să se înţeleagă că lucra şi pentru 
Serviciul special Român. 

Reţeaua condusă de dr. Bogo a reuşit în acest timp să-şi 
demonstreze eficienţa, reuşind să obţină informaţii politice, 
militare şi diplomatice, inclusiv supravegherea unor lideri ai 
mişcării muncitoreşti din Franţa. A mai reuşit să penetreze în 
cercurile de dreapta şi profasciste ale presei franceze. 

Incă din februarie 1937, Bogo prin unul dintre agenţii săi a 
organizat din ordinul Regelui României, stricta supraveghere a 
prinţului Ştirbei, domiciliat în Obern, pentru a stabili legăturile 
sale cu hitleriştii şi acţiunile pe care intenţionează să le 
întreprindă în vederea răsturnării de pe tron a acestuia. 
Supravegherea trebuie extinsă şi asupra unor personalităţi 
franceze ce acţionează împreună cu Ştirbei! 

Contraspionajul francez a început tot mai mult să se sesizeze 
de activitatea dusă de Bogo, propunându-şi să răspundă la 
următoarele întrebări: 

1) Bogo lucrează într-adevăr pentru România? 

2) |n acest caz, Serviciul secret român are posibilităţi să-i 

pună la dispoziţie imensele sume de bani pe care le 

cheltuiesc organizaţiile doctorului, sume care se cifrau numai 
în perioada ianuarie-august 1937 la 700.000 franci? 

3) Ce legătură există între Bogo şi Serviciul secret român? 

Elucidarea acestor aspecte a condus în final la racolarea dr. 
Bogo de contraspionajul francez şi aşa se explică faptul că Bogo 
a continuat să lucreze liniştit în Franţa. În orice caz, după toate 
aparențele dr. Bogo a rămas fidel Serviciului secret român şi 
personal lui Mihail Moruzov, care îl răsplătea cu mare dărnicie. 

Asasinarea lui Moruzov în noiembrie 1940 şi invadarea Franţei 
de către trupele germane, l-au determinat pe Bogo să se mute 
la Lisabona, pas făcut şi cu acordul noului şef, al Serviciului 
secret de informaţii român, Eugen Cristescu. 


Dar în curând aveau să apară divergențe dat fiind că serviciul 
special român începuse a conlucra cu spionajul german, iar dr. 
Bogo era format la şcoala lui Intelligence Service. Drept urmare 
Bogo este abandonat pentru o vreme de serviciul condus de 
Eugen Cristescu. Neînţelegerile aveau să se amplifice din 
momentul în care Bogo avea şi afle că un reprezentant al S.S.l.- 
ului venise special în Portugalia să-l verifice şi mai ales să-l 
determine să lucreze şi pentru serviciile germane. Bogo a 
refuzat categoric şi la 14 iunie 1941 reprezentantul i-a trimis lui 
Eugen Cristescu următoarea radiogramă din Berlin: 

„Cel mai bun informator portughez a intrat în legătură cu” B” 
iar rezultatul a fost următorul: 

1) „B” refuză banii deoarece a aşteptat aceşti bani timp de 
patru luni şi îi primeşte actualmente din altă parte; 

2) „B” refuză a lucra pentru orice altă naţiune, afară de 
România; 

3) „B” refuză orice alte tratative cu orice persoane care nu 
sunt de naţionalitate română.” El face impresia unui om 
extrem de fricos. 

La întâlnirea care a avut loc noaptea, într-un parc, a luat parte 
şi nevastă-sa, având pregătit un pistol gata de tragere. „B” 
refuză orice întâlnire ziua, în localuri publice sau în case 
particulare”. 

Persoana care a transmis doctorului Bogo răspunsul 
Serviciului secret român, a notat răspunsul lui Bogo:” Răspunsul 
Bucureştiului nu-şi poate avea altă explicaţie decât o greşită 
interpretare sau o neînțelegere a celor propuse de mine. 

Nu am considerat şi nu puteam considera utilă o rezidenţă în 
America, pentru a transmite de acolo ceea ce se petrece în 
Europa. Am propus însă şi susţin şi azi că, printr-o muncă 
informativă în America, se poate cunoaşte bine şi informa ceea 
ce se intenţionează acolo în legătură cu România, fiindcă actul 
final şi decisiv al războiului actual va avea loc între Anglia şi 
America pe de o parte şi Germania pe de altă parte. 

Contrar aparenţelor, nimeni alţii decât cei care nu au 
posibilităţile unei vederi de ansamblu, pot avea certitudini 
asupra rezultatului final al celui mai gigantic război al istoriei 
moderne. Acum 4-5 luni, după cum afirmasem atunci, aveam un 
material informativ interesant, care îşi avea valoarea lui bine 
definită la acea epocă şi numai atunci. Am anunţat despre 


aceasta şi am aşteptat posibilitatea să-l transmit. Când această 
posibilitate mi s-a oferit, materialul era perimat, lipsit de orice 
valoare. 

N-am crezut niciun moment că trecutul şi corectitudinea mea 
destul de bine cunoscută, mai ales în România, puteau fi 
suspectate şi că pentru banii trimişi trebuia să fac dovada că, 
într-adevăr, am avut acel material atunci când am anunţat. În 
domeniul în care am lucrat zeci de ani, totul se bazează pe 
încredere şi numai pe încredere, de la cel mai mic la cel mai 
mare. 

Dacă totuşi Bucureştiul crede că aceşti bani i-am primit fără 
drept, îi ţin la dispoziţie şi-i voi preda, la cerere (...) 

In concluzie, eu am propus o activitate de proporţii şi de 
interes vital pentru soarta şi viitorul României. Mi-am făcut 
datoria animat de sentimente curate şi de conştiinciozitate. 
Răspunderea pentru un viitor care se desenează din ce în ce 
mai clar, nu este decât a acelora care văd lucrările în mic, chiar 
şi atunci când e în joc soarta ţării lor. Urmările acestui fel de a 
vedea, nu pot decât să dăuneze cauzei româneşti”. 

Deşi propunerile lui Bogo păreau a fi realiste şi întemeiate, 
reprezentanţii Serviciului secret de informaţii român nu au luat o 
decizie adecvată. Nu trebuia trecută cu vederea propunerea lui 
Bogo de a se crea o puternică rezidenţă în America, pentru a şti 
ce vroia Washingtonul cu privire la România. 

In cele din urmă răcindu-se relaţiile cu România, dr. Bogo s-a 
angajat să lucreze pentru serviciile anglo-americane. Eugen 
Cristescu dându-şi în cele din urmă seama de imensa pagubă 
provocată de pierderea lui Bogo, a indicat să se reia legătura cu 
el după cum rezultă din următoarea notă: 

Dr. B (...) Estorial Palacio Hotel. Portugal. 

1) Să i se dea echivalentul a 60.000 lei. 

2) Omul de legătură să nu fie german. 

3) Angajarea se va face de către prietenul doctorului „Barbu”. 

4) Materialul se va preda persoanei care face legătura cu el şi 

cu care să stabilească un plan de lucru şi un buget 

5) Chestionarul de probleme se va indica de S. |. G. (Serviciul 

german de informaţii). Pentru români, deocamdată 

interesează activitatea lui Carol, Lupeasca, Urdăreanu, 
legăturile lor cu Londra şi America şi activitatea românilor din 

Londra contra actualei conduceri din România. Alte chestiuni 


se vor indica ulterior, după primirea primelor rapoarte. 

6) Se vor cere numai ştiri verificate. 

7) Rapoartele se vor da în copie şi Serviciului Român. 

Nota a fost redactată la solicitarea serviciilor informative 
naziste, a Abwehr-ului care dorea să aibă acces la informaţiile 
furnizate de Bogo. 

După o escală la Cairo, unde este semnalat la 8 mai 1944, 
când a întreţinut relaţii cu românii stabiliţi acolo şi căutând să 
pună bazele unui partid politic al micii burghezii, ce pare să fi 
fost un bluf imaginat de Bogo, la 9 noiembrie 1934, Bogo 
soseşte la Bucureşti pentru afaceri comerciale. Cunoscuţilor le 
declară că nu mai lucrează la Intelligence Service, ci se ocupă 
cu afaceri comerciale, (achiziţii de antichităţi şi tablouri pentru a 
le livra în America de Sud). Pleacă la Paris şi la începutul lunii 
ianuarie 1936 revine la Bucureşti împreună cu soţia şi fiul, 
locuind pe Bd. Take lonescu la nr. 12. După puţin timp pleacă 
singur la Paris şi i se pierde urma. 

Acesta a fost cazul doctorului Bogo, un agent secret străin, o 
fire enigmatică şi contradictorie, care a lucrat cu pasiune şi 
loialitate pentru Serviciul secret român, fiind răsplătit cu 
dărnicie. 


SERVICIUL SPECIAL DE SIGURANŢĂ 


În anul 1917, când a început perioada refacerii armatei 
române în Moldova, au fost luate, de asemenea, măsuri de 
reorganizare a serviciilor „care să se ocupe cu adunarea ştirilor 
de care se resimțea o nevoie imperioasă şi să combată spionajul 
străin”. In acest scop drept urmare este înfiinţată, în Delta 
Dunării, Serviciul special de siguranţă al Deltei, organ pus la 
dispoziţia Marelui Cartier General, cu a cărui organizare şi 
conducere a fost însărcinat Mihail Moruzov. 

Serviciul Secret, oficial, a luat fiinţă în toamna anului 1919, ca 
un compartiment special în cadrul Biroului II Contrainformaţii din 
Marele Stat Major General al Armatei. Problema înfiinţării sale s- 
a pus însă, încă din perioada anilor 1913-1914, când a fost 
întreprinsă o primă tentativă de organizare. La scurtă vreme 
după aceasta, datorită presiunilor exercitate din exterior, 
iniţiativa a fost abandonată. 

In iarna anului 1917, o dată cu trecerea la refacerea armatei 
române în Moldova, după înfrângerea suferită în campania din 


toamna anului 1916, s-a pus din nou problema înfiinţării unui 
„Serviciu Secret”, cu sarcini informative şi contra-informative 
propriu armatei. Astfel, s-a ajuns la crearea, în martie 1917 a 
Serviciului Special de Siguranţă al Deltei Dunării, organ dirijat de 
către Marele Cartier General de la laşi. 

Pentru organizarea şi conducerea acestuia, ca şi în anul 1913, 
a fost desemnat Mihail Moruzov. 

Cine era Mihail Moruzov? Este greu de răspuns la această 
întrebare, chiar acum la aproape opt decenii de la cele 
întâmplate. Omul de care ne ocupăm a acţionat întotdeauna din 
umbră în domeniul tainic al informaţiilor şi contrainformaţiilor 
iar legile nescrise ce guvernează din cele mai vechi timpuri 
munca în acest domeniu nu permit să fie lăsate niciun fel de 
urme sau mărturii. Mihail Moruzov nu a făcut excepţie de la 
regulă şi înainte de dispariţia sa a avut grijă să distrugă tot ce 
exista scris. 

Originar dintr-un sat de lângă Tulcea, Moruzov a urmat mai 
întâi cursurile Şcolii normale, pregătindu-se să devină învăţător. 
De mic copil savura cărţile de aventuri, manifestând o înclinaţie 
deosebită spre enigmele polițiste. Prin originea şi natura 
locurilor în care trăia, cunoştea bine limbile rusă şi bulgară, 
precum şi dialectele vorbite de lipoveni. A fost caracterizat de 
către unii dintre colaboratorii săi apropiaţi ca un om ambițios 
până la orgoliu, posedând un spirit de dominare despotică, 
neadmiţând replici sau corecturi. Un alt colaborator îl aprecia ca 
pe un tip temerar, cu calităţi native şi bun poliţist Aflat la 
conducerea Serviciului Secret, Mihail Moruzov a făcut dovadă de 
reale calităţi organizatorice, de o mare putere de muncă şi de 
multă îndrăzneală în acţiunile operative. El a intuit perfect că 
activitatea operativă de informaţii trebuie să se desfăşoare cu 
cea mai mare discreţie, în deplină conspirativitate. Fire extrem 
de orgolioasă, îi plăcea să domine în discuţii şi să se afle în 
centrul atenţiei societăţii. Adeseori îşi pregătea din vreme 
temele problemelor ce urma să le discute, punându-i pe 
specialişti să-i întocmească studii asupra lor. După ce le 
examina cu atenţie, le memora parţial şi purta discuţiile de aşa 
manieră încât să le abată pe făgaşul cunoscut, astfel încât să-şi 
poată etala pe larg cunoştinţele cu dezinvoltura unui mare 
erudit. Referindu-se la Moruzov, Eugen Cristescu nota: „Lui 
Moruzov nu-i făcea plăcere să citească şi nici nu avea timp 


pentru aşa ceva, dar această lacună era suplinită prin 
cunoştinţele practice, printr-o memorie excepţională care îl 
ajuta să prindă foarte multe lucruri din zbor”. La prima vedere, 
Moruzov apărea ca un om bine informat, cu bogate cunoştinţe în 
cele mai diverse domenii, dar această impresie se spulbera ori 
de câte ori el părăsea cadrul cunoscut, şabloanele pe care şi le 
însuşise şi cu care jongla. 

Prin abilitatea de care se bucura Moruzov a făcut totdeauna 
faţă discuţiilor pe care adeseori le purta cu conducători ai 
partidelor sau cu membrii casei regale, cu care venea în 
contact. De un real folos îi erau şi relaţiile cu unii şefi ai unor 
servicii de informaţii străine, cu diplomaţi şi ziarişti. 

Moruzov a avut o mare longevitate la conducerea Serviciului 
Secret, căruia i-a dedicat toată energia şi timpul său. Era un om 
care fugea de societate şi ducea o viaţă intimă pe care nu o 
cunoşteau nici cei mai apropiaţi colaboratori ai săi. Fără a fi 
politician, intuia desfăşurarea evenimentelor ce se succedau şi 
prevedea cu luciditate căderea unor guverne şi venirea altora. 
Interpretând şi fructificând informaţiile pe care le obținea el şi 
oamenii săi din cele mai diverse domenii, Moruzov reuşea să 
cunoască cu un ceas mai devreme, desfăşurarea evenimentelor. 
După aceea nu uita să-l anunţe pe viitorul şef de cabinet 
ministerial că va fi invitat la rege pentru a i se încredința să 
formeze un nou guvern, dându-i de înţeles că jucase personal 
un rol important în numirea sa. Se înţelege că noul prim- 
ministru îi rămânea recunoscător şi obligat pentru serviciile pe 
care i le făcuse Moruzov. Acesta îşi culegea numeroase 
informaţii chiar direct de la membrii familiei regale, exploatând 
cu abilitate fricţiunile şi contradicţiile existente între aceştia. 

Secretul succesului lui Moruzov a constat în faptul că personal 
nu a făcut politică şi nu a avut convingeri politice, neaderând la 
niciunul dintre numeroasele partide politice. Nu a simpatizat pe 
nici-un politician al vremii. Era privit de unii ca un fel de 
cameleon politic pentru faptul că se adapta imediat la orice 
situaţie ce se ivea, străduindu-se în acelaşi timp să nu depindă 
de capriciile politicienilor şi activitatea serviciului pe care îl 
conducea să nu fie influenţată de schimbările de cabinete. Ca 
urmare şi-a urmat netulburat crezul său, nefiind în slujba 
vreunui guvern şi acţionând fără scrupule. Ştia să găsească 
oameni capabili pe care îi recruta după aceea pentru Biroul 1 şi 


Siguranţa generală, recompensându-i cu generozitate pentru 
munca depusă. S-a preocupat în mod deosebit de formarea de 
noi cadre fie prin Marele Stat Major, fie prin cursuri organizate 
de Serviciul secret, trimițând pe cei mai buni la specializare pe 
lângă serviciile secrete ale unor ţări europene. 

Printre cei trimişi la specializare se număra şi Eugen 
Cristescu, fratele lui Eugen Cristescu, vechi colaborator, fost 
director al compartimentului foto  identificări din cadrul 
Serviciului secret, mai apoi director al Siguranţei generale, care 
a fost trimis în Franţa cu misiunea precisă de a se specializa în 
anumite domenii şi mai ales în organizarea modernă a unui 
serviciu de informaţii. Eugen Cristescu s-a perfecţionat sub 
îndrumarea directă a unor specialişti ai Biroului 2 şi ai siguranţei 
franceze în probleme de expertiză grafică, expertiza textelor 
vizibile şi invizibile, identificări judiciare, tehnică criminologică şi 
microfotografie, fiind numit la revenirea în ţară director al 
serviciului foto identificări, pe care l-a organizat după modelul 
francez. 

Moruzov a dovedit o preocupare permanentă de perfecţionare 
a serviciului pe care îl conducea şi de a găsi căi de pătrundere în 
activitatea desfăşurată de serviciile de spionaj străine. El 
urmărea în primul rând să cunoască modul de organizare şi de 
lucru, inclusiv tehnica folosită, iar în al doilea rând să obţină din 
surse directe informaţiile necesare statului şi armatei române. 
Pentru a-şi atinge scopul a apelat la o serie de procedee 
începând cu colaborarea legală în acţiunile ce interesau ambele 
ţări şi terminând cu infiltrarea agenţilor proprii sau recrutarea 
unor agenţi străini ce acționau în România sau în alte ţări. Pe 
această linie a stabilit acţiuni de colaborare cu serviciile secrete 
din Cehoslovacia, lugoslavia şi Polonia şi a intrat în contact cu 
Abwehr-ul condus de Canaris. 

Mihail Moruzov domicilia în Bucureşti, pe strada Maria Rossetti 
la nr. 30, purtând numele conspirativ de M. Ştefănescu. Biroul 
şi-l avea pe Bulevardul Pake, în localul Serviciului secret. Un 
birou deosebit de elegant, li permitea să primească vizitele 
oficialităților de rang înalt, a politicienilor şi ofiţerilor superiori. 
Dotat cu aparatură modernă de ascultare şi înregistrare - 
magnetofoane cu fir de oţel, aflate în premieră pe plan mondial 
- discuţiile erau în general supravegheate şi înregistrate. 
Automobilul său, un Mercedes-Benz confortabil de ultimul tip, 


blindat, era prevăzut cu o instalaţie de imprimat pe discuri şi cu 
un post de emisie-recepţie în radiofonie. Ducea o viaţă de lux şi 
copia pe exponenţii marii burghezii. Cumpăra mobilă străină, 
covoare, tablouri şi lucruri de valoare şi întreținea relaţii cu 
lumea artelor. Făcea dese vizite în străinătate, plecând însoţit 
de o grupă de translatori, folosind un paşaport diplomatic cu 
numele de ing. Ştefănescu. S-a folosit şi de alte nume 
conspirative, cum ar fi M. Ştefan sau Mateescu. 

După părerea lui Eugen Cristescu care i-a succedat la 
conducerea Serviciului secret şi care i-a fost subaltern şi 
colaborator apropiat o vreme, „Mihail Moruzov era un om în care 
trăiau două temperamente deosebite: unul bun, blând şi înclinat 
spre acte de dăruire sufletească şi omenie, altul complet diferit, 
lipsit de scrupule, o fiară care sfâşia fără milă, uzând de orice 
mijloace, permise sau nepermise”. 

Lupta dusă de Moruzov pe plan intern a reprezentat o 
permanentă cursă cu obstacole care avea să-i fie fatală. 
Referindu-se la drumul parcurs de Moruzov, Eugen Cristescu 
scria: „linia în zig-zag pe care mergea, dintr-o extremă în alta, 
trebuia să se frângă în firele pe care le mânuia trebuiau să se 
incurce”. 


SERVICIUL SPECIAL DE SIGURANŢĂ AL DELTEI DUNĂRII, PRIMUL 
NUCLEU VIABIL AL VIITORULUI „SERVICIU SECRET” 


Îndată ce i s-a încredinţat sarcina şi mâna liberă în 
organizarea Serviciului Special de Siguranţă al Deltei, Mihail 
Moruzov a început prin a-şi alege şi selecta colaboratorii. A 
pornit cu câţiva cunoscuţi ai săi, care cunoşteau mai multe 
limbi, oameni în care avea deplină încredere şi mai ales care, 
conform părerii sale, erau devotați României. 

Moruzov şi-a început activitatea informativă cu un număr 
restrâns de oameni: 3 ofiţeri de poliţie, 3 agenţi speciali 
transferați de la Siguranţa Generală, 7 agenţi detaşaţi de la 
Marele Cartier General, un agent de la poliţia din Tulcea şi un 
curier. Personalul şi l-a completat apoi pe parcursul activităţii. 

Moruzov şi-a conceput Serviciul împărţindu-l în trei sectoare: 
Sectorul Sulina, unde a numit şef pe subcomisarul Traian 
Constantinescu; sectorul Vâlcov, unde a trimis ca şef pe 
subcomisarul M. Ivănescu şi Sectorul Ismail pe care l-a luat să-l 
conducă personal. Agenţii primiţi i-a repartizat apoi pe sectoare. 


Exceptând cadrele menţionate a mai recrutat o serie de 
informatori  cercetaşi. Aceştia erau recrutaţi din rândul 
localnicilor care dispuneau de rude aflate peste linia frontului. 
Informatorii au acţionat în toată zona în special în Delta Dunării 
şi în zona ocupată de inamic din Dobrogea. Exceptând 
informatorii-cercetaşi, Serviciul Special de Siguranţă al Deltei, a 
mai folosit şi o serie de „Informatori-sedentari”, adică 
informatori recrutaţi din rândul populaţiei ce locuia în spatele 
frontului inamic. În mod obişnuit, aceştia ţineau legătura cu 
Serviciul Special de Siguranţă al Deltei prin intermediul 
„Informatorilor-cercetaşi”. Fie acestora, fie curierilor speciali 
trimişi de către serviciu, le erau predate periodic informaţiile 
culese. 

După izbucnirea Revoluţiei din Octombrie în Rusia, activitatea 
Serviciului Special de Siguranţă al Deltei a cunoscut mari 
modificări. Trupele ruseşti s-au retras în interiorul Rusiei. In 
Deltă numărul soldaţilor români era foarte mic. După luptele de 
la Oituz, Mărăşti şi Mărăşeşti, ostilitățile aproape că încetează, 
armatele supraveghindu-se reciproc. 

Cartierului Generai al Armatei Române îi erau necesare date 
despre ce se petrecea dincolo de Dunăre, în tabăra inamică din 
Dobrogea. Moruzov a primit misiunea să afle ce gânduri avea 
inamicul, armata germană şi aliaţii săi. 

Se impunea obţinerea unor date cât mai sigure şi pe cât 
posibil de la surse oficiale. 

Cererea depăşea posibilităţile colectivului Serviciului Special 
de Siguranţă al Deltei. Mihail Moruzov s-a gândit să apeleze la o 
stratagemă, şi anume folosindu-se de un pretext oarecare să 
între în relaţii directe cu Serviciul de Spionaj german din zona 
Dobrogei de Nord. După ce a obţinut aprobarea comandorului 
Coandă, Comisarul special al guvernului român pentru Deltă, a 
trecut la acţiune. În dimineaţa zilei de 23 decembrie 1917 
Moruzov l-a chemat în biroul său pe agentul Fomino, care 
vorbea atât limba germană cât şi bulgară. Au plecat pe malul 
braţului Sulina, şi ajungând într-un anume loc s-au pregătit să 
treacă Dunărea. Moruzov a luat legătura cu comandantul unei 
subunități din zonă, căruia după ce s-a legitimat, i-a solicitat să-i 
împrumute o barcă. Neavând pe moment, s-au adresat unui 
grup de soldaţi. Unul dintre aceştia le-a făcut semn soldaţilor 
aflaţi pe celălalt mal să trimită o barcă. Agentul Fomino s-a 


urcat în barcă şi au pornit. Ajungând la celălalt mal, Fomino a 
fost înconjurat de ostaşi germani. Fomino le-a cerut să-l ducă la 
comandantul lor. Imediat dinspre o baracă a apărut un ofiţer 
german. Fomino i s-a adresat în limba germană spunându-i că 
doreşte să vorbească cu şeful Serviciului de informaţii şi că el 
este reprezentantul unui ofiţer român care doreşte să între în 
legătură cu acesta. Intâmplarea a făcut ca ofiţerul să fie chiar 
von Rieger, şeful Serviciului de Spionaj al Puterilor Centrale. Au 
pornit amândoi spre baracă. Imediat au mai apărut încă doi 
ofiţeri: unul german, pe nume Hans Helling şi altul bulgar, Balef. 

Fomino le-a expus propunerea lui Moruzov. Ofițerii prezenţi l- 
au ascultat atent, spunând că li se pare interesantă propunerea. 
Nu au căzut de acord însă cu locul unde urma să se poarte 
discuţia. În cele din urmă s-a stabilit ca ofiţerul român care 
dorea să între în legătură cu ei să vină în Tulcea, fiindu-i 
asigurată securitatea. 

Fomino s-a reîntors în Deltă şi i-a raportat lui Moruzov cele 
convenite. Nu a fost de acord cu propunerea de a trece pe 
teritoriul ocupat, unde să poarte discuţia. A fost trimis din nou 
Fomino peste Dunăre, cu misiunea să mai insiste. La un 
moment dat, în toiul negocierilor, unul dintre ofiţerii germani l-a 
întrebat pe Fomino, cine este ofiţerul în numele căruia vorbeşte. 

- Moruzov, i-a răspuns Fomino. 

Ofiţerul german l-a tras deoparte pe von Rieger şi au discutat 
ceva în şoaptă. Când au terminat, ofiţerul a revenit lângă 
Fomino şi i-a spus că este de acord să meargă cu el. Probabil că 
era la curent cu funcţia şi ocupaţia lui Moruzov. 

S-au urcat amândoi în barcă şi au început să vâslească în 
direcţia celuilalt mal. Traversarea a durat ceva mai mult de o 
jumătate de oră. Intre timp, ofiţerul german i-a pus lui Fomino o 
serie de întrebări, gândindu-se probabil dacă nu cumva i se 
întinde o cursă. Ajungând la mal, a venit în întâmpinarea lor 
însuşi şeful Serviciului Special de Siguranţă al Deltei. Moruzov 
şi-a primit oaspetele cu prietenie şi au făcut o plimbare pe malul 
apei. Moruzov i-a explicat germanului evenimentele care au loc 
în Rusia şi despre soarta prizonierilor germani din Moldova. 
Moruzov i-a explicat că în cazul existenţei unei înţelegeri, statul 
român este de acord să le predea o parte din prizonieri, în 
schimbul altor prizonieri. Pentru a conferi o mai mare greutate 
spuselor sale, Moruzov i-a arătat reprezentantului spionajului 


german că este personal interesat în această problemă, întrucât 
tatăl său se afla internat într-un lagăr bulgar. Moruzov a fost 
crezut. 

Helling s-a arătat interesat de problemele discutate cu 
Moruzov şi i-a spus acestuia că va raporta la întoarcere şefilor 
săi. A rămas ca a doua zi, Fomino să treacă din nou Dunărea, 
pentru a i se comunica rezultatul. În. Cazul în care germanii 
erau de acord cu cele propuse, agentul urma să se întoarcă 
însoţit de Helling. Trebuie spus că Helling îndeplinea funcţia de 
şef-adjunct al Serviciului de Spionaj al Puterilor Centrale din 
zona de ocupaţie Dobrogea de nord, lucru pe care Moruzov îl 
ştia prea bine. 

Trecând Dunărea, Fomino s-a îndreptat spre Tulcea unde 
Helling îşi avea reşedinţa. S-a prezentat la biroul acestuia, unde 
îl aştepta ofiţerul german. l-a comunicat că superiorii săi sunt de 
acord cu continuarea tratativelor, însă acestea să fie purtate în 
Tulcea şi nu în Deltă. Agentul s-a întors şi i-a raportat lui 
Moruzov. Helling nu accepta să mai vină în partea română. 
Moruzov nu s-a hotărât nici de data aceasta să treacă Dunărea. 
Agentul s-a întors la Helling, încercând să-l convingă totuşi să 
vină pe malul românesc. În cele din urmi ofiţerul german a fost 
de acord, dar cu o condiţie: fiecare în câte o barcă să vină şi să 
se întâlnească la mijlocul Dunării. Cu această soluţie au fost de 
acord ambii parteneri. 

La ora fixată, Helling s-a prezentat la mijlocul apei, fiind 
însoţit de o gardă formată din cinci ostaşi. Moruzov a venit, 
însoţit fiind numai de Fomino. Toate tratativele trebuiau 
efectuate în cel mai desăvârşit secret. 

Vremea era însă total neprielnică. Încă din zori, începuse şi 
ningă, iar acum zăpada cădea cu lopata. Incepuse să sufle şi 
crivățul. Viscolul se înteţise. Pe Dunăre, se scurgeau la vale 
sloiuri de gheaţă. Barca în care se afla Moruzov şi agentul său a 
fost izbită de un astfel de sloi, fiind gata să se răstoarne. In cele 
din urmă, cu mari dificultăţi, a ajuns la mijlocul Dunării. Aici îi 
aştepta Helling. Şi-au dat repede seama, că în astfel de condiţii 
nu pot purta negocieri. Ofiţerul german şi-a repetat invitaţia de 
a merge în Tulcea. Moruzov a fost de acord. Bărcile s-au 
îndreptat spre oraş, împinse de vânt. La chei erau aşteptaţi de 
către von Rieger, şeful lui Helling şi un ofiţer bulgar pe nume 
Balef. Discuţiile s-au purtat în clădirea Agenţiei fluviale. S-a 


discutat despre soarta prizonierilor nemti şi bulgari din Moldova, 
despre prizonierii români luaţi de trupele germano-bulgare. 
Moruzov a promis că prin relaţiile pe care le au, va insista săli 
se aplice un tratament omenos. A cerut ca şi germanii şi bulgarii 
la rândul lor să procedeze în mod identic. Nu a omis, să ceară, 
ca în schimbul acestui serviciu, să se dea voie unor refugiaţi din 
Dobrogea să se reîntoarcă acasă. Aceasta permitea Serviciului 
Special de Siguranţă al Deltei să-şi poată infiltra unii agenţi ai 
săi în spatele liniilor germane. Legătura dintre cele două servicii 
secrete fusese stabilită, prima parte a misiunii lui Moruzov deci 
era îndeplinită. Acum trebuia să intervină perspicacitatea şefului 
Serviciului Special de Siguranţă al Deltei. 

La despărţire, agentul român le-a cerut germanilor câteva 
ziare. Aceştia au propus că le vor da la întâlnirea viitoare. Au 
cerut şi ei ceva alimente. In Dobrogea era foamete mare. 

Ziarele erau necesare Serviciului Special de Siguranţă al 
Deltei pentru a putea trage unele concluzii asupra stării de fapt 
din teritoriul aflat sub ocupaţie. 

Pe timpul, cât au stat la Tulcea, cei doi agenţi au urmărit 
mişcările de trupe din portul Tulcea şi circulaţia populaţiei din 
oraş. 

După două zile, conform înţelegerii, Moruzov a venit din nou 
la Tulcea, aducând cu el trei pachete de ceai şi două roţi de 
caşcaval. 

Helling i-a oferit în schimb aproximativ 20 de exemplare din 
ziarele „Lumina” şi „Gazeta Bucureştiului”, care apăreau sub 
ocupaţie. S-au schimbat informaţii pe diverse teme. Moruzov 
analizând cele discutate a reuşit să tragă o serie de concluzii 
asupra atmosferei din tabăra inamică. A putut constata astfel că 
nemţii şi aliaţii lor eraţi preocupaţi de înăbuşirea unor eventuale 
revolte în rândul trupelor proprii şi nicidecum de pornirea 
vreunei ofensive. Pericolul nu era complet înlăturat, germanii 
fiind gata oricând să treacă la atac. Moruzov a raportat Marelui 
Cartier General cele aflate. 

Cu prilejul acestor contacte s-a reuşit introducerea câtorva 
agenţi români în spionajul german. Cu ajutorul acestora, 
Serviciul Special de Siguranţă al Deltei a intrat în posesia unor 
date importante care au fost de un real folos comandamentului 
român din Delta Dunării şi Marelui Cartier General de la laşi. 

In anul 1919, Serviciul Special de Siguranţă al Deltei Dunării 


se transformă în Serviciul Special de Siguranţă al Dobrogei care 
îşi va trimite agenţi în toată peninsulă Balcanică. 
x 


Primul război mondial luase sfârşit Era în 1920. Un an dificil, 
cu greve şi încercări de a se torpila Unirea. Mihail Moruzov mai 
locuia încă la Tulcea, de unde conducea reţeaua de spionaj şi 
contraspionaj ce avea ca scop contracararea activităţii 
subversive duse de turci, bulgari şi germani, ai căror spioni 
rămăseseră în Dobrogea după retragerea trupelor de ocupaţie. 

La toţi aceştia - ca şi cum nu erau destul de numeroşi - se 
mai adăugau acum agenţii sovietici trimişi şi infiltraţi de Ceka. 
Sarcina lui Moruzov era de a pune la punct reţeaua informativă. 
Au fost antrenați în reţea o serie de pescari lipoveni, care 
acopereau aproape toată coasta Mării Negre, de la Sulina până 
la Vamă şi care uneori mergeau chiar până la Constantinopol. 
Toţi aceştia îndeplineau o muncă informativă cu rezultate ce 
depăşeau orice aşteptare. Singura problemă care se punea era 
a dirijării lor cât mai eficiente. Stând la taifas prin cârciumi, 
cutreierând prin bazarul de la Istanbul, aceşti pescari devotați 
au auzit că ruşii, care mişunau în capitala Turciei, instigaţi de 
serviciile secrete sovietice, puneau la cale invadarea pieţei 
româneşti cu ruble false. Se urmărea pe această cale scoaterea 
din joc a României şi ruperea ei de Antantă. Calea aleasă era de 
ruinare economică, prin zdruncinarea sistemului său financiar. 
Intre cele două războaie mondiale şi mai înainte chiar, leul era 
una dintre cele mai puternice valute din Europa, având 
acoperire în aur pe pieţele de schimb. 

Moruzov şi-a pus în minte un plan. El a organizat un magazin 
de accesorii pescăreşti pe care l-a încredinţat spre deservire 
fraţilor Milan, George şi Rudi Sculteti. Magazinul prin aşezarea 
sa se bucura de un vad excelent. Pescarii veneau la magazin, 
târguiau lucrurile de care aveau nevoie şi furnizau informaţiile 
adunate. Aceşti oameni aduseseră ştirea cu invazia rublelor 
false. 

Moruzov şi-a dat imediat seama de complexitatea problemei 
şi că îl depăşea. S-a sfătuit cu unul dintre subordonați, agentul 
Chiriţescu. Trebuia ajuns la sursa afacerii. Nu exista decât un 
singur mijloc: infiltrarea în rândul falsificatorilor. S-a examinat 
problema pe toate feţele. In cele din urmă, pescarii au venit cu 
soluţia salvatoare. Ei l-au luat pe Chiriţescu cu ei în peregrinările 


profesionale şi la chiolhanuri. Agentul părea de acum unul de al 
lor, mai ales că vorbea aceeaşi limbă. Chiriţescu, dând dovadă 
de o răbdare de fier, era numai ochi şi urechi. Observa tot ce se 
petrece împrejur. Infiltrat în rândul agenţilor spionajului sovietic, 
aceştia i-au făcut o destăinuire extrem de importantă. În 
operaţiunea de invadare a României cu ruble false, nu tot 
bănetul urma să fie fals. Primul milion cuprindea valută 
veritabilă, fiind o stratagemă menită să sustragă atenţia de la 
ceea ce avea să urmeze. 

Moruzov a intuit exact momentul când primul milion de ruble 
- milionul adevărat a intrat în ţară. Spionii au fost pe rând făcuţi 
inofensivi. Când reţeaua de traficanţi şi-a dat seama că fusese 
deturnată era prea târziu pentru ea. Peste câtva timp s-a aflat 
că urmau să fie introduse 12 milioane de ruble, sumă care ar fi 
afectat economia ţării noastre. 

Milionul de ruble a intrat în patrimoniul statului, îmbogăţind 
bugetul. A fost prima confruntare de anvergură cu serviciile de 
spionaj sovietic. Dar succesul lui Moruzov a atras invidia multor 
confraţi. Aceştia au pornit o campanie de defăimare care a 
sfârşit prin a-l convinge pe Constantin Argetoianu că Moruzov îşi 
trucase succesul. Drept urmare, în loc să-i atribuie o 
recompensă, i-a desfiinţat reţeaua şi l-a trimis în judecata 
tribunalului militar. Procesul a durat cinci ani de zile - am vorbit 
de el - şi în cele din urmă adversarii săi au trebuit să bată în 
retragere. A fost scăpat de generalul Dragu, cel pe care 
Moruzov îl scosese din lagărul german în care fusese internat. 

x 


Imediat, în primii ani după primul război mondial au apărut 
semne că va avea loc refacerea potenţialului economic şi 
reînvierea militarismului german şi al aliaţilor acestuia. România 
fiind una dintre primele ţări vizate de tendinţele expansioniste şi 
revanşarde ale Germaniei, era obligată să se informeze cât mai 
amplu şi precis şi să cunoască tot ce se punea la cale împotriva 
sa. Drept urmare, şeful Serviciului Secret Secţia a V-a a Marelui 
Stat-Major al Armatei Române a trimis în misiune de informare 
la Berlin în vara anului 1921 pe căpitanul Roman. 

La întoarcere, pe data de 10 august 1921 căpitanul Roman a 
înaintat sinteza informaţiilor privind situaţia din Germania către 
Marele Stat Major al Armatei Române, în care se arăta că 
situaţia politică nu se diferenţia semnificativ faţă de cea 


premergătoare războiului şi că aceleaşi partide politice 
revanşarde îşi disputau şansele pentru cucerirea puterii. 
Partidele de dreapta ca şi cele de stânga aveau vederi comune 
pe planul politicii externe: aducerea Germaniei pe calea 
dominaţiei mondiale. Se făcea remarcat cultul pentru împărat şi 
pentru familia domnitoare, pentru tot ceea ce amintea imperiul 
cu splendoarea lui, sentimentul fiind mult mai accentuat decât 
înainte de 1914. Pentru atingerea scopului urmărit se avea în 
vedere aplicarea unei politici de izolare a Franţei, Angliei şi 
Italiei şi câştigarea de partea Germaniei a Americii, atragerea de 
capital din această ţară. Există şi un precedent, căci o parte 
importantă de capital american fusese deja investit în oţelăriile 
„Bismarck”. 

Referitor la ţara noastră, raportul menţiona că cercurile 
politice germane cred că România, stăpâna gurilor Dunării şi a 
unui teritoriu bogat în materii prime, va avea nevoie în primul 
rând de Germania pentru a se reface. 

Germania ducea o politică duplicitară. Astfel, din punct de 
vedere militar, în mod formal aducea la îndeplinire toate 
condiţiile ce-i fuseseră impuse prin Tratatul de Pace. În realitate 
îşi organiza o armată puternică, instruită şi dotată cu tot 
materialul necesar ducerii unui război modern. Se sconta pe o 
armată formată din circa 800.000 ofiţeri şi soldaţi. 

Organele de informaţii, contrainformaţii şi propagandă 
fuseseră minuţios reorganizate pe baze moderne. 

Căpitanul Roman mai menţiona în raportul său că serviciul 
secret german îşi reluase activitatea sub conducerea 
generalului von Beckt care rechemase la post fostul personal. 
Reluarea vechilor legături economice cu unele ţări a facilitat 
refacerea contactelor informative. Aceleaşi condiţii au favorizat 
acţiunile Serviciului de propagandă care fusese trecut în 
subordinea Ministerului de Interne. În cadrul fiecărei legaţii a 
fost creat câte un birou de presă. În strânsă legătură cu 
Serviciul secret german funcționau la Berlin centre de spionaj 
maghiar, aflate sub directa conducere a căpitanului conte 
Aladar  Veszpremenyi. Respectivele centre se ocupau cu 
recrutarea de noi agenţi pe care după ce îi formau îi trimiteau în 
România, Serbia şi Cehoslovacia cu misiunea de a culege şi 
transmite informaţii. Şi germanii dispuneau la Budapesta de un 
centru care recruta agenţi pentru a fi trimişi apoi în Franţa, 


Anglia şi Polonia. Centrul era condus de căpitanul Otto Eberhart. 

Împotriva României se utiliza în primul rând cetăţeni francezi, 
englezi, americani şi italieni, aflaţi în funcţie la Berlin ca 
diplomaţi şi funcţionari comerciali. Propaganda ostilă României 
era îndreptată în mod special împotriva armatei pentru a o face 
ineficientă. 

Pe teritoriul Germaniei se aflau organizaţii aparţinând 
emigranților ruşi provenind din Rusia ţaristă şi care serveau 
acum drept canal de obţinere a informaţiilor pentru Serviciul 
secret german. Comitetele ruse dispuneau de câte un stat major 
militar, ce se afla în legătură directă cu Marele Stat Major al 
Armatei Germane. Organizațiile emigranților ruşi aveau ca 
principală preocupare spionajul politic şi militar. 

Analizând datele ce le obținuse, căpitanul Roman propunea 
înfiinţarea unui centru de informaţii ofensiv şi de apărare în 
Germania şi Ungaria. Îşi baza propunerea pe considerentul că 
un ataşat militar oricine ar fi, oricât de mari fonduri ar avea la 
dispoziţie şi oricât ar fi dotat cu calităţi deosebite, cunoştinţe 
speciale şi aptitudini în materie de spionaj nu va putea organiza 
un serviciu de spionaj în toată accepțiunea cuvântului care să 
dea roade. „Căpitanul Roman îşi baza convingerea pe: a) 
Serviciul german de contraspionaj a ajuns la perfecţiune; b) 
asupra corpului diplomatic şi în special asupra ataşaţilor militari 
se exercită o strictă supraveghere; c) folosirea pe scară largă şi 
fără ezitare a mijloacelor radicale cum ar fi, spre exemplu, 
dispariţia persoanelor suspecte, face ca agenţii prezumtivi să 
refuze colaborarea cu ataşaţii militari; d) sub supravegherea 
strictă a contraspionajului german, ataşaţii militari nu au 
posibilitatea să desfăşoare o activitate lipsită de riscul unor 
agenţi dubli, cum era de exemplu cazul lui Făinaru care, în 
timpul ocupaţiei germane a lucrat la Bucureşti cu spionajul 
german iar acum pentru serviciile ce le aduce a obţinut de la 
Legația română din Berlin paşaport românesc pe timp de doi 
ani; e) statele Antantei şi-au organizat câte un serviciu de 
spionaj în afara reprezentantelor diplomatice”. 

În încheierea raportului, căpitanul Roman indica următoarele 
persoane susceptibile a fi folosite în activitatea informativă: 

-Jean Moşeanu, fost patron al restaurantului „Trocadero” din 
Bucureşti. În timpul ocupaţiei germane era bun prieten cu 
Pinckoffs, şeful Poliţiei secrete germane din Bucureşti. Moşeanu 


poseda o mare avere la Berlin şi avea multe relaţii în Germania, 
cărora le-a adus mari servicii prin demascarea cetăţenilor ce 
încercau să scoată averi din ţară spre a le depozita mai ales în 
Elveţia. Căpitanul menţiona că a avut cu Moşeanu mai multe 
întâlniri în decursul cărora acesta s-a oferit să colaboreze cu 
Serviciul român de informaţii dacă i se asigură revenirea în ţară 
alături de bătrâna sa mamă. | s-a mai propus lui Roman o 
întrevedere cu Pinckoffs care în schimbul unei importante sume 
de bani necesare stabilirii sale în România, era dispus să ofere 
Serviciului secret român dosarele foştilor colaboratori români 
din timpul ocupaţiei. Întâlnirea fusese fixată a avea loc la Viena, 
dar nu s-a mai produs deoarece Moşeanu s-a îmbolnăvit subit. 
Nu s-a putut stabili dacă boala lui Moşeanu a fost sau nu reală. 

- Romulus Popescu, colaborator activ al Serviciului de 
informaţii maghiar. Cu prilejul întrevederilor avute, căpitanul 
Roman a stabilit că acesta îşi recunoaşte faptele de trădare 
comise şi e de acord ca în schimb pentru a fi iertat să aducă 
servicii patriei sale. 

Mai erau menţionate şi alte nume pe lista propusă de 
căpitanul Roman. În orice caz, justeţea informaţiilor sintetizate 
de căpitanul Roman în raportul său din 10 august 1921, a fost 
confirmată de evoluţia viitoare a evenimentelor ce au avut loc în 
Europa şi care au interesat şi poporul român. 

Ce făcea în acest timp vestitul birou 3B - nucleul spionajului 
german din timpul războiului? Strict oficial, el fusese desfiinţat, 
învingătorii nu reuşiseră să între în posesia fişierelor ce 
conţineau cadrele informative germane. Colonelul Walther 
Nicolai, şeful Serviciului secret german, şi generalul Max Runge, 
şeful Serviciului secret austriac, arseseră dosarele şi codurile din 
arhivele secrete. Acum îşi scriau memoriile, aruncând întreaga 
vină a înfrângerii pe miopia şefilor de arme şi pe inerția 
guvernelor pe care le slujiseră cu abnegaţie. 

Aşa cum am mai arătat, în perioada imediată primului război 
mondial, serviciile de spionaj străine şi-au manifestat prezenţa 
printr-o ofensivă împotriva României. Ţara noastră ocupând o 
poziţie geografică cheie şi dispunând de importante bogății 
naturale, materii prime strategice, a constituit un obiectiv 
urmărit de capitalul internaţional, lucru reflectat şi pe planul 
activităţii serviciilor secrete. Serviciul Special de Informaţii din 
România, în perioada respectivă, a fost mai mult preocupat de 


urmărirea mişcării muncitoreşti din interior şi mai puţin de ceea 
ce se întâmplă pe plan extern. De această situaţie vor încerca 
să profite oficinile de informaţii germane. 

După 1920, odată cu reluarea relaţiilor diplomatice româno- 
germane, se produce un proces de reactivizare şi înfiinţare de 
diverse societăţi cu caracter cultural şi socio-economic care 
pregăteau în fond, infiltrarea informativă în România. 
Contraspionajul român, a fost mobilizat să stabilească caracterul 
acestor insolite asociaţii de foşti camarazi şi amatori de 
drumeţie. 

În martie-aprilie 1926 a fost semnalată la Viena şi Berlin 
existenţa unei vii activităţi politico-diplomalice germano- 
austriece. A fost o pistă pentru serviciul de contraspionaj român, 
a cărei urmărire va duce la descoperirea firelor de legătură între 
cadrele şi reţelele informative germano-austriece care îşi 
încercau forţele în România şi Balcani. Verificarea datelor a 
condus la constatarea că în această acţiune sunt antrenate şi 
ministerele de război şi siguranţele generale ale celor două 
state. România şi alte ţări din zonă era luată din nou în obiectiv 
de fostele puteri centrale. Dând dovadă de profesionalism, 
rezidenţele informative române reuşesc să descifreze 
organizarea intimă a rețelei, modul ei de lucru în exterior. A 
rezultat astfel că organizația era împărțită în două grupe: grupa 
ofensivă A şi grupa defensivă B. Prima grupă, era condusă de 
locotenent-colonelul Winckler, care avea drept obiectiv 
spionajul, având pentru întreaga Europă un număr de 6 
subsecții. Şeful subsecţiei B (în care intra şi România) era 
maiorul Tande. 

Contraspionajul român mai descoperă că de asemenea, 
Secția l-a din Ministerul de Război austriac, însărcinată cu 
controlul frontierelor şi afacerilor de stat internaţionale, era în 
realitate serviciul de spionaj austriac. Avea ca şef pe generalul 
de brigadă Hans Witas, care colabora direct cu Walther Nicolai. 
Ambele sigurante generale, din Berlin şi Viena, lucrau împreună 
şi se puneau de acord reciproc prin intermediul unor posturi 
speciale. Şeful secţiunii şi siguranţei berlineze a fost numit 
doctoral Weiss, având corespondent la Viena pe consilierul 
Plack. Agenţii civili ai brigăzilor de siguranţă cooperau organizat 
cu cei militari, care erau recrutaţi din rândul ofiţerilor de 
rezervă, fiind reactivaţi sub acoperământul de voiaj ori sau 


funcţionari ai unor firme comerciale. 

Grupa ofensivă „A” condusă de colonelul Eugen Luschinski se 
ocupa cu supravegherea ataşaţilor militari, a ambasadelor şi a 
tuturor misiunilor străine. Ea mai colabora direct cu secţia 
politică din siguranţa generală a Austriei - condusă de Palack şi 
avea ataşată secţia cifrului, ca şef pe colonelul Bendiner. 

Componenţii celor două grupuri erau ofiţeri germani şi 
austrieci, ce erau comandaţi de către generalul Hans Witas. O 
comisie ce se întrunea de două ori pe lună supraveghea din 
punct de vedere organizatoric activitatea grupurilor. 
Coordonarea era asigurată de către colonelul Walther Nicolai. 
Comisia austriacă de colaborare cu cea germană era formată 
din 24 de membri, majoritatea ofiţeri superiori, şefi de secţie, 
experți în tehnica de război, în învățământul militar şi în 
dislocarea trupelor. 

Această organizație de spionaj se folosea de foşti ofițeri 
superiori din armata germană şi austro-ungară, cărora li se 
atribuiseră acum funcţii în instituții diverse, socio-economice şi 
culturale, şi care sub această mască practicau spionajul. 

Apar numeroase sucursale comerciale şi industriale şi în 
România Agenţii deghizați puteau să cutreiere nestingheriţi 
diverse zone din ţară şi să culeagă informaţii pe care le 
transmiteau apoi la Berlin şi Viena. Efectuând legături de afaceri 
cu angrosiştii români, ei căutau să pătrundă în intimitatea 
întreprinderilor industriale şi comerciale pentru a le cunoaşte 
modul de funcţionare şi secretele, ajungând treptat să cunoască 
în amănunt ramuri întregi economice. Era urmărită îndeaproape 
starea de spirit a populaţiei, evoluţia partidelor şi a vieţii 
politice, simpatiile şi antipatiile faţă de Germania şi crearea de 
legături noi de prietenie. 

A început să se acorde atenţie spionajului militar propriu-zis. 
A fost creată o secţie a orientului compusă dintr-un grup central 
din 5 persoane, foşti ofiţeri superiori, conduşi direct de Walter 
Nicolai. Aceste cadre colaborau strâns cu grupul din Viena, 
comandat de generalul Hans Witas. 

Spionajul cu caracter militar era asigurat în general tot de 
ofiţerii rezervişti, cunoscători ai istoriei şi geografiei statelor 
vizate din vremea ocupaţiei din timpul primului război mondial. 

La începutul primăverii anului 1927 a avut loc un eveniment 
neobişnuit care a zguduit lumea serviciilor informative din ţara 


noastră. Mai precis, la 28 martie, Serviciul secret de informaţii 
al Marelui Stat-Major al Armatei Române a primit, prin Secţia de 
informaţii a Marii Britanii la Bucureşti, următoarea notă trimisă 
de centrala Inteligence-Service-ului din Londra: „Serviciul nostru 
secret... ne-a înştiinţat că în luna martie a. C. Serviciul special 
de informaţii al statului” Medeea” din Viena, cu raportul nr. B. I. 
68 a înaintat un document complet asupra Ordinei de bătaie a 
armatei române... pentru care document s-a plătit 25 000 de 
şilingi. 

Vă rugăm să binevoiţi a face ca această ştire să parvină 
Serviciului secret al Marelui Stat-Major al Armatei române, cu 
următoarele menţiuni: 

1) Că experţii militari ai Marelui Stat Major al statului 
„Medeea”, în urma expertizelor făcute, au ajuns la concluzia 
că documentul este real; 

2) Că comunicarea Serviciului nostru de Informaţii (...) este 
absolut serioasă şi de exclus orice îndoială. 

Informaţia de mai sus poartă semnătura lui Mihail Moruzov 
şeful Serviciului Secret Român. 

Recepţionarea unei asemenea informaţii a atras după sine, 
după cum era de aşteptat alertarea Serviciului Secret de 
Informaţii, Secţia a Il-a a Marelui Stat-Major şi persoanele 
responsabile din Siguranţa generală a statului şi conducerea 
superioară a armatei române. Drept urmare, la 14 iunie 1928, 
şeful Marelui Stat-Major, generalul Samsonovici, menţiona pe 
colţul unui raport: „Din sursă serioasă şi de încredere se 
semnalează că la Marele Stat-Major al Statului” Medeea „se 
găseşte planul de mobilizare al armatei române. Experții 
statului” Medeea „au zis că-i original”. 

Pentru lămurirea împrejurărilor în care a dispărut documentul 
respectiv şi descoperirea vinovaţilor, au fost întreprinse 
cercetări minuţioase. Primele rezultate au scos în evidenţă 
faptul ca de la Marele Stat-Major al Armatei Române lipsea 
lucrarea intitulată: „Studiul modului cum s-a realizat pregătirea 
mobilizării armatei pe anul 1926”, şi la care era anexat planul 
de mobilizare pe anul 1926. Acest document, având nr. 560 din 
1926, a fost predat la 26 august 1926 de către generalul Aurel 
Alimănescu, şeful Direcţiei l-a, generalului adjutant de cavalerie 

lon Florescu, secretar general al Ministerului de Război, pentru a 
fi predat ministrului de război, generalul de cavalerie Ludovic 
Mircescu. 

La 13 octombrie 1926, Marele Stat-Major a solicitat returnarea 
documentului generalului lon Florescu, însă nu l-a primit. Cu nr. 
593 din 11 iulie 1927, i s-a solicitat din nou documentul în 
cauză, iar toate demersurile Marelui Stat-Major au rămas fără 
răspuns. La 19 iulie 1927, generalul Samsonovici a cerut să-i fie 
înapoiată lucrarea sau să i se dea Marelui Stat-Major o dovadă 
din care să rezulte că documentul a fost primit şi se află 
depozitat la Ministerul de Război. 

Pe marginea unui raport referitor la documentul în cauză: 
generalul L. Mircescu, ministrul de război şi generalul lon 
Florescu, secretar general al Ministerului de Război. Solicitându- 
i-se să dea o declaraţie în această problemă, generalul L. 
Mircescu ministrul de război, recunoaşte că în august 1926, în 
timp ce era ministru a ordonat să i se trimită la Vatra Dornei, 
unde îşi petrecea concediul, spre examinare, anumite 
documente care nu sufereau întârziere în rezolvarea lor. Ca 
atare, în a doua jumătate a lunii august i s-a trimis şi 
documentul: „Dare de seamă asupra mobilizării pe 1926”. 
Generalul menţionează că nu a mai înapoiat documentul ci l-a 
oprit, urmând să-l înmâneze personal secretarului general, 
generalul Florescu care răspundea de el, punându-l la păstrare 
într-un geamantan într-o cameră a hotelului din Vatra Dornei, 
unde era cazat pe timpul concediului. 

Când s-a înapoiat terminându-şi concediul de la Vatra Dornei, 
în luna septembrie, a adus cu sine şi documentul în speţă pe 
care l-a înmânat lui Florescu în cabinetul său, cu care ocazie i-ar 
fi spus acestuia cuvintele: „L-am văzut, nu mai am nevoie de 
el”. 

În octombrie 1926, şeful Marelui Stat Major, generalul 
Lupescu, solicită documentul cu pricina. Generalul Mircescu îl 
cere noului secretar general al ministerului, generalul Ivanovici, 
care pretinde că nu-l are şi că nu i l-a dat nimeni în primire. ÎI 
caută şi nu-l găseşte. 

Generalul L. Mircescu ordonă imediat să fie efectuate 
cercetări, menţionând: „Dau ordine severe să se caute. Nu se 
găseşte nicăieri. Se găsesc alte acte rătăcite, dar acesta nu”. 
Ministrul Mircescu îl întreabă din nou şi pe generalul Florescu 


despre existenţa, documentului, care neagă că s-ar afla în 
posesia sa, dar pentru orice dubiu îl va căuta şi acasă printre 
actele şi documentele sale. 

Intre timp, generalul |. Florescu efectuează o călătorie în 
Franţa şi în absenţa acestuia ministrul Mircescu întreabă acasă 
la |. Florescu, dacă s-a găsit documentul în cauză şi a primit un 
răspuns negativ. 

Generalul Florescu revine între timp din Franţa şi ministrul 
Mircescu declară că i-a adresat în scris „Ordinul confidenţial nr. 
36 din 20 ianuarie 1927 prin care îl somează să-i predea 
documentul. Generalul |. Florescu răspunde evaziv” că nu-şi 
aminteşte, că nu ţine acasă acte şi că îl va mai căuta. Nu a vrut 
să facă larmă, nădăjduind că se va găsi rătăcit pe undeva”. 

Pe la jumătatea lunii iunie 1927, generalul L. Mircescu este 
schimbat de la conducerea ministerului şi asupra pierderii 
documentului s-a păstrat tăcere. Abia după ce a mai trecut un 
an, în iunie 1928, noul ministru de război, generalul Paul 
Anghelescu îl informează pe Mircescu că documentul ar fi căzut 
în mâinile unei puteri străine. 

Generalul Mircescu i-a cerut generalului Paul Anghelescu să-şi 
continue cercetările în vederea descoperirii documentului 
Mircescu a cerut şi în scris, cu nr. 431 din 4 septembrie 1928 să 
se continue cercetările fără să se dea curs cererii sale. Mircescu 
va reveni cu raportul nr. 628 din 24 decembrie 1928, în urma 
cărui fapt ministrul de război actual l-a însărcinat pe generalul 
Petala să întreprindă noi cercetări. 

Generalului Mircescu i s-au comunicat următoarele: 

- Se face vinovat că a reţinut actul la Vatra Dornei; 

- Că a ţinut acasă şi alte documente secrete. 

Drept urmare, la 24 iunie 1929, generalul Ludovic Mircescu a 
fost invitat la Consiliul superior al armatei, unde i s-a pus în 
vedere să demisioneze, atât el cât şi generalul |. Florescu căruia 
i-au fost imputate următoarele fapte: 

- Încălcarea ordinelor şi trimiterea la Vatra Dornei a planului 
de mobilizare; 

- Planul a fost trimis printr-un tânăr ofiţer, fără opis, fără a fi 
fost atenţionat, împachetat neglijent, fără chitanţă. Documentul 
nu reclama urgenţă; 

- La înapoierea curierului (căpitan Hirjescu de la o flotilă de 
aviaţie) nu i se cere nicio explicaţie privind soarta documentului; 


- Când s-a întors ministrul din concediu, generalul Florescu nu 
i-a cerat socoteală despre document; 

- Când generalul I. Florescu a fost întrebat de ministru, a 
răspuns evaziv; 

- Când a predat actele succesorului său, generalul Ivanovici, 
nu i-a spus nimic de document şi nici nu l-a informat că s-ar găsi 
la ministru; 

- A plecat în Franţa fără a se interesa de documentul dispărut, 
deşi ministrul a întrebat în lipsa lui de acasă; 

-Cu prilejul cercetărilor, la generalul l. Florescu s-au 
descoperit diverse documente cu caracter secret, rătăcite. 

În sarcina generalului |. Florescu s-au mai pus şi alte acuze, 
dintre care o menţiune aparte o au temporizarea unui contract 
de achiziționarea de arme şi muniții. Deşi se stabilesc 
cumpărarea armelor de la o firmă din ltalia, în vreme ce 
ministrul se afla la Vatra Dornei, în concediu, generalul Florescu 
a intervenit la Ministerul de Finanţe pentru amânarea 
contractului, fapt care i-a reuşit. Nu şi-a informat superiorul 
despre aceasta, deşi a fost de două ori la Vatra Dornei şi nici 
când titularul departamentului s-a înapoiat din concediu. 
Ministrul a luat cunoştinţă despre fapta generalului I. Florescu 
abia la Consiliul de Miniştri. 

În al doilea rând, cu prilejul avansării în grad a unor ofiţeri, 
generalul Florescu a adăugat pe lista venită de la semnat de 
către ministru a unui număr de 104 locotenenţi colonei. Şeful de 
cabinet al ministrului l-a sesizat pe acesta imediat şi falsul a fost 
stopat întrebat de ministru pentru ce a făcut aceasta, generalul 
Florescu a răspuns simplu: „Am greşit”. 

Ca o consecinţă a gravelor abateri semnalate mai sus, 
ministrul a cerut imediat îndepărtarea generalului |. Florescu din 
funcţia de secretar general. 

De asemenea i s-a cerut să-şi prezinte demisia şi generalului 
L. Mircescu. 

La 14 iunie 1929 un proces verbal menţiona următoarele; 
„Inspectorii generali de armată generalul de corp de armată, 
Mărdărescu Gheorghe şi generalul de divizie Petala Nicolae, 
Angelescu Paul şi Rudeanu Vasile, sub preşedinţia generalului 
Cibaski H., ministru de război, au analizat situaţia generalului 
Mircescu Ludovic (general de divizie), inspector general al 
cavaleriei şi generalul de brigadă Florescu lon, comandantul 


Diviziei 12 şi au hotărât să-şi ceară demisia, deşi faptele lor sunt 
pentru judecarea Consiliului de război. Dar a) ar prejudicia 
reputaţia armatei: b) s-ar face vâlvă în presa din străinătate cu 
repercusiuni asupra cadrelor de comandă; c) în proces se vor 
face dezvăluiri referitoare la valoarea lucrării”. Toate acestea au 
făcut ca procesul să nu aibă loc. 

Să examinăm acum aspectele mai puţin cunoscute ale 
afacerii dispariţiei planului de mobilizare al armatei române. 
Cine era Ludovic Mircescu? Ofiţer de cavalerie, constituia o 
figură proeminentă a protipendadei cosmopolite ce gravita în 
jurul palatului regal. Competența sa profesională cât şi 
capacitatea sa organizatorică, de comandant militar ridica 
numeroase semne de întrebare, în schimb se bucura de mare 
trecere la palat şi acest lucru i-a fost favorabil ascensiunii sale, 
mergând până a deveni chiar ministru. 

În calitate de ministru, i-a fost prezentat de către secretarul 
general al ministerului, generalul lon Florescu, planul 
demobilizare al armatei pe anul 1926, lucrare ce conţinea circa 
100 pagini însoţite de numeroase anexe, grafice şi schiţe, 
document ce se bucura de caracter strict secret. 

Documentul i-a fost trimis şi înmânat la Vatra Dornei, unde se 
afla în concediu şi locuia la hotel. Acolo ministrul se afla în 
compania unei femei cu o origine enigmatică. Despre ce era 
vorba? Prin anii 1919-1920 se refugiase la Hotin, venind din 
Galiţia, o doamnă cu maniere aristocratice, însoţită de cele două 
fiice ale sale. În urma demersurilor făcute, doamna obţine 
autorizaţia de a se stabili la Cernăuţi, unde îşi creşte fetele, 
ambele frumoase şi extrem de seducătoare. 

Una din fete s-a căsătorit cu un consul francez, iar cealaltă l-a 
cunoscut pe Mircescu, comandantul Diviziei 8, dislocată 
temporar în Bucovina, cu comandamentul în Cernăuţi. Mircescu, 
tânăr ofiţer de cavalerie cu veleităţi de june prim în saloanele 
mondene din Cernăuţi, o seduce pe tânăra Gerda, blonda cu 
ochi albaştri. Legătura dintre cei doi este de notorietate publică. 
Mircescu primeşte ordinul ca împreună cu divizia sa, să vină în 
Bucureşti. Gerda îl însoţeşte şi se adaptează imediat lumii 
Bucureştiului, fiind introdusă de amantul ei printre cadrele 
ofiţereşti superioare din Marele Stat-Major al Armatei, printre 
oamenii politici ai vremii şi în unele cercuri apropiate palatului. 

Gerda era agenta unei puteri străine. Ea profită din plin de 


slăbiciunea ofițerului superior român, culegând informaţii pe 
care le transmitea apoi superiorilor săi. Când Mircescu aplecat 
însoţit de Gerda în concediu la Vatra Dornei şi a cerut să 
studieze planul de mobilizare, spioana s-a hotărât să treacă la 
acţiune. La două zile după sosirea la Vatra Dornei, ministrul 
având o migrenă, a ieşit singur să facă o plimbare. Când s-a 
înapoiat, a căutat documentul pentru a continua studierea lui. 
Dar documentul dispăruse fără urme. Şi odată cu el, dispăruse 
şi Gerda. Ministrul nu a semnalat nimănui dispariţia 
documentului. S-a rezumat să solicite căutarea amantei, 
întreprindere care a fost încredinţată la doi agenţi de siguranţă 
aparţinând organelor locale. Nu a suflat niciun cuvânt despre 
document. Agenţii îşi încep imediat investigaţiile şi descoperă 
că Garda trecuse în aceeaşi zi, cu un automobil, frontiera de 
nord a României, însoţiţi de cumnatul său, consulul francez, 
având paşaport şi vizele de ieşire necesare. 

Din laşitate şi lipsă de răspundere, ministrul Mircescu nu a 
adus la cunoştinţă împrejurările privitor la dispariţia 
documentului, ci a căutat să arunce vina pe alţii şi să 
tergiverseze elucidarea afacerii. 

Apariţia în presa de peste hotare a unor extrase din 
documentul în cauză - fapt care demonstra că planul de 
mobilizare a armatei române se afla în posesia unui serviciu de 
spionaj străin - au determinat  alertarea organelor 
contrainformative ale armatei, respectiv Secţia a Il-a condusă pe 
atunci de colonelul Glatz. 

Cercetările întreprinse au condus la constatarea că copia 
documentului era păstrată cu grijă în seiful şefului Biroului 
mobilizare din cadrul Secţiei l-a din Marele Stat-Major, fiind 
exclusă sustragerea şi fotografierea acestuia şi deci posibilitatea 
ca ziarele în cauză să-l poată publica. 

Rămânea de cercetat originalul, despre care se ştia că fusese 
trimis spre studiu la cabinetul ministrului, respectiv generalului 
L. Mircescu care-l primise personal din mâna secretarului 
general al ministerului, generalul Florescu. 

După ce Mircescu a fost somat în repetate rânduri să predea 
documentul, ştim cum acesta s-a eschivat. Atunci s-a instituit o 
comisie de anchetă care stabilind culpabilitatea lui Mircescu şi 
răspunderea pentru pierderea documentului, i-a cerut lui şi 
generalului Florescu, să demisioneze din armată. La rândul său, 


regele Carol al II-lea fiind informat despre cele petrecute, îl 
cheamă pe Mircescu şi îi dă ordin ca în termen de trei luni să 
înceteze de a mai trăi. Generalul L. Mircescu nemaiavând altă 
soluţie, s-a sinucis. 

Siguranţa generală a statului şi Secţia a Il-a din Marele Stat- 
Major în ancheta pe care au întreprins-o au constatat că un rol 
de prim ordin în această afacere de spionaj l-a jucat Dimitrie 
Rostovski - Bruhatov secundat de un anume Rosenzweig, 
negustor din Galaţi. Aceştia o manevrau din umbră pe Gerda. 

Cine era Bruhatov? Născut la 20 octombrie 1891 la Moscova, 
era descendent al unei familii aristocratice ruseşti. După ce a 
făcut studii la Facultatea de Drept de la Universitatea din Kiev, a 
funcţionat o vreme ca judecător. In acest timp s-a ocupat şi de 
literatură, publicând sub pseudonimul de Bruhatov. Era un 
poliglot, vorbind limbile rusă, franceză, engleză, germană, 
italiană, poloneză şi bulgară. În timpul revoluţiei din octombrie a 
intrat ca voluntar în armata generalului Vranghel servind ca 
locotenent de cavalerie în „Dikaia divizia” („Divizia sălbatică”) 
formată din caucazieni. 

După instaurarea regimului sovietic a emigrat în Turcia, 
stabilindu-se la Istanbul. Aici s-a introdus în cercurile britanice 
din oraş şi a devenit corespondentul ziarului „Daily Mai!” pentru 
care a scris o serie de articole. Este contactat de Intelligence 
Service şi recrutat de acesta, fiind însărcinat să meargă în 
România să spioneze. 

La 11 februarie 1923 intră în ţara noastră fiind posesor al unui 
paşaport Nansen şi se stabileşte la Bucureşti. Avea ca acoperire 
reprezentanța ziarului „Daily Mail” şi al altor ziare britanice şi 
americane, în realitate fiind agent al lui Intelligence Service. 
Este luat în vizor de organele contrainformative române, care la 
21 februarie 1923 îl supun unui interogatoriu. Intr-o semnalare 
din 17 martie 1923, Brigada 4 de poliţie, menţionează: „în urma 
percheziţiei efectuate la Rostovski Dimitrie Bruhatov, domiciliat 
în str. Izvor nr. 12 bis şi la prietenul său dr. Bogo, domiciliat la 
Hotel Regal, camera 62, s-a găsit un raport asupra activităţii 
comuniştilor din Bulgaria, din 15 februarie 1923, precum şi mai 
multe scrisori şi notițe scrise în limba rusă şi franceză, care sunt 
în curs de traducere”. 

Cercetările organelor de siguranţă au conchis că Bruhatov 
lucra pentru serviciul de informaţii italian, iar dr. Bogo pentru 


Intelligence Service. 

La un moment dat s-a simulat existenţa unor nereguli băneşti 
în mânuirea fondurilor secrete ce aparţineau lui Intelligence 
Service şi Bruhatov a fost destituit, fiind înlocuit de dr. Bogo. 
Cum se explică că Bruhatov a rămas prieten cu dr. Bogo şi cu 
alţi agenţi ai Intelligence Service-ului? S-a presupus la vremea 
respectivă că demiterea lui avea ca scop mascarea unor alte 
misiuni mai delicate ce i-au fost încredințate. Pentru faptul că a 
fost timp de peste 5 ani reprezentantul unui cotidian britanic, i 
se acordă lui Bruhatov cetăţenia britanică. Contraspionajul 
român stabileşte că Bruhatov dispunea de venituri apreciabile, 
parte provenind de la ziarele pentru care lucrează şi parte 
având o origine necunoscută. 

Trecea drept un om extrem de cult şi rafinat, la curent cu 
literatura din principalele ţări europene, beneficiind din plin de 
faptul că vorbea mai multe limbi de circulaţie internaţională. 

Dat fiind înclinația naturală pentru învățatul limbilor, a învăţat 
în scurt timp destul de bine şi limba română. Exploatând la 
maximum farmecul personal, Bruhatov se introduce în cercurile 
înalte ale emigrației ruse din Bucureşti şi ale protipendadei. Este 
semnalat în anturajul principesei Wittgenstein, fosta doamnă de 
onoare a împărătesei Rusiei, în casa lui Kabocev, fost procuror 
general al Rusiei, la contele Tolstoi, colonelul Doks şi mulţi alţii. 
Dar frecventează şi cercurile înaltei societăţi româneşti, printre 
care se numără principele general Cantacuzino, Lahovari, 
doamna de onoare a reginei Maria, şefi de partide, ofiţeri 
superiori şi oameni de afaceri. 

Bruhatov este de asemenea semnalat în lumea mondenă, 
printre intimele lui numărându-se artista Maria Snejina de la 
Opera Română, artista de varieteu Perez d'Acosta şi frumoasa 
Gerda. 

Bruhatov îşi culegea în mod evident informaţiile din cercurile 
cele mai autorizate, neomiţând sursele de natură militară şi 
economică. 

În perioada 1934-1935 organele  contrainformative îl 
supraveghează îndeaproape, existând cu privire la el suspiciuni 
că lucrează pentru servicii secrete ale unor mari puteri, printre 
care şi Anglia. 

În anul 1934 Bruhatov a înfiinţat „Banca de agricultură şi 
export” cu sediul în str. Academiei nr 4, ce servea drept 


acoperire pentru activitatea, sa ocultă. În timp de doi ani îşi 
schimbă de trei ori domiciliul şi întreţine o vastă corespondenţă 
cu  străinătatea, inclusiv telefonică.  Interceptându-i-se 
corespondenţa s-a constatat că era convenţională. Printre 
persoanele cu care întreținea legături s-a numărat Archibald 
Gibson şi Puiu Dumitrescu. S-a stabilit că Gibson era unul din 
rezidenții spionajului britanic în România, ce lucra încă din 1924 
sub acoperirea de ziarist. Cât priveşte pe Puiu Dumitrescu, 
secretarul particular al regelui Carol al ll-lea se ştia de 
asemenea că era agent al serviciului de informaţii al unei mari 
puteri occidentale. 

In toamna anului 1935 Bruhatov a fost expulzat din ţară 
împreună cu Puiu Dumitrescu şi Barbu lonescu, un alt agent 
secret străin. 

Dar, Bruhatov revine în România cu paşaport diplomatic 
britanic, având ca preocupare supravegherea doamnei Lupescu, 
amanta regelui. 

Rostovski-Bruhatov moare în anul 1938 într-un sanatoriu din 
Elveţia şi astfel se încheie cariera spionului implicat în 
sustragerea planului de mobilizare a armatei române de la 
însuşi ministrul de război. 

La începutul verii anului 1930, prinţul Carol cu sprijinul fratelui 
său, prinţul Nicolae şi al unor militari şi politicieni, s-a întors în 
ţară, luând frânele conducerii. Un rol important l-a jucat şi Gavril 
Marinescu, şeful poliţiei!*. 

Ajuns rege, sub numele de Carol al II-lea, printre primele sale 
preocupări s-a numărat şi aceea de a-şi înfiinţa un serviciu 
secret propriu. Dificultăţile întâlnite, dar mai ales recomandarea 
lui Al. Vaida-Voievod l-au determinat pe rege ca să apeleze în 
rezolvarea problemelor palatului la Mihail Moruzov. Din acel 
moment a început o strânsă colaborare, fie directă, fie prin 
intermediul  mareşalului palatului, colonelul Urdăreanu, cu 
Serviciul secret condus de Moruzov. 

Nu poate fi trecut cu vederea faptul că Serviciul secret dirijat 
de Moruzov a contribuit în mod hotărâtor la dezbinarea şi 
înlăturarea partidelor istorice şi la instaurarea dictaturii regale. 

Lui Moruzov i-au fost încredințate misiuni strict confidenţiale, 
mai ales legate de securitatea Elenei Lupescu-Tempeanu, 


16 lon Bodunescu, lon Rusu-Sirianu: Descifrarea unei istorii 
necunoscute, Editura Militară, Bucureşti 1975, vol. III, p. 27. 


amanta regală. În schimbul serviciilor aduse regelui, Serviciul 
secret a beneficiat de fonduri speciale care i-au fost alocate cu 
dărnicie. 

Fapt constatat, şi greu explicabil, dar Moruzov şi-a legat 
destinul de cel al regelui, pe care l-a slujit cu credinţă, 
netezindu-i calea spre dictatură. Multe dintre acţiunile 
întreprinse de Serviciul secret în această perioadă, nu se pot 
justifica decât în strânsă legătură cu jocul făcut de Carol. 

În calitatea sa de şef al Serviciului Secret Român, Mihail 
Moruzov apare cercetătorului de astăzi sub diferite ipostaze, 
uneori contradictorii, posedând în acelaşi timp înclinații spre 
complicațiile jocului dublu. Această înclinaţie probabil naturală 
de a se avânta în diferite combinaţii subtile şi de a ţese 
numeroase intrigi constituie, dacă nu cauza principală, cel puţin 
unul din motivele care l-au determinat pe Mihail Moruzov să fie 
pe deoparte un slujitor devotat casei regale şi îndeosebi lui 
Carol al II-lea, iar pe de sută parte să-şi asume cu de la sine 
putere rolul de a-l supraveghea îndeaproape pe rege. Pentru ce 
îşi asumase acest al doilea rol? Cine i-o ceruse? lată o întrebare 
care nu şi-a găsit răspuns nici până astăzi. 

Nu este exclus ca regele Carol să-şi fi dat seama de 
comportarea lui Moruzov, dar se pare că a acceptat, neavând ce 
să ascundă şi de ce să se ferească, considerând că astfel îi va fi 
asigurată propria-i securitate. 

În România anilor dintre cele două războaie, schimbările 
guvernelor se succedau cu repeziciune de vârtej. Oricât s-ar fi 
susţinut sus şi tare că organe de genul S.S.I.-ului sunt în afara 
politicii şi intereselor de clasă, activitatea lor se realiza printr-o 
politică de echilibristică. De aceea începe să capete un contur 
din ce în ce mai pronunţat activitatea informativă şi în rândul 
partidelor politice şi în cercurile Palatului. Activitatea s-a 
dezvoltat enorm şi din iniţiativa şi spiritul de prevedere 
caracteristice lui Moruzov. El avea nevoie să cunoască 
activitatea partidelor şi personalităţilor politice burgheze și chiar 
a Casei Regale în frunte cu regele pentru a-şi apăra propria-i 
persoană de eventualele surprize ce se puteau ivi. 

Mihail Moruzov îşi culegea direct informaţiile de la Palat prin 
mareşalul palatului şi prin prinţesa Caragea, care supraveghea 
direct familia regală. Figurând în statele Serviciului Secret sub 
numele de Doamna A, prinţesa Caragea nu era o novice, fiind o 


veche agentă a Intelligence Service-ului şi a Biroului 2 francez. 
Descoperită de oamenii lui Moruzov, a fost lăsată să lucreze mai 
departe în schimbul colaborării cu Serviciul secret român. 
Prietenă cu regina Maria, prinţesa Caragea a facilitat ca şeful 
Serviciului secret să între în grațiile reginei Maria. 

Lupta surdă dusă între partidele politice a condus la scindarea 
şi măcinarea forţei şi autorităţii lor. Carol al ll-lea prin 
organizaţiile fasciste pe care le-a protejat şi asmuţit împotriva 
forţelor democratice, a grăbit dizolvarea partidelor. Un rol 
important l-a jucat şi informaţiile furnizate de Serviciul secret cu 
privire la activitatea şi atitudinea diferiților oameni politici şi la 
situaţia internă ce dăinuia în sânul diverselor partide. 

Agenţii S.S.I.-ului erau îndrumați să caute fapte din viaţa 
particulară a politicienilor, legături amoroase, eventuale delicte 
şi în general aspecte de scandal, pe care să le folosească 
ulterior ca piese de şantaj în situaţii adecvate. Acţiona după 
principiul că nu este rău să deţină în seiful său cât mai multe 
asemenea informaţii, dacă se poate însoţite şi de fotografii, cu 
care să-i aibă la mână pe ministeriabilii de azi şi de mâine. 

Fiind la curent cu tot ceea ce se întâmplă la Palatul regal, 
Moruzov îi informa la rândul său pe cei interesaţi, în funcţie de 
interesele sale şi ale serviciului ce-l conducea. Escapada regelui 
cu Elena Lupescu ta ţările apusene a fost supravegheată strict 
îndeaproape de Moruzov care era la curent cu cea mai mică 
mişcare sau intenţie a cuplului. 

O luptă surdă a avut loc între regele Carol al Il-lea şi 
eminentul politician român Nicolae Titulescu. Vizionar şi animat 
de dragoste de patrie, Titulescu a militat pentru consolidarea 
relaţiilor ţării noastre pe plan internaţional promovând o politică 
externă care să nu contravină intereselor naţionale. Credincios 
crezului său politic, Nicolae Titulescu nu s-a sfiit să acţioneze 
împotriva duşmanilor ţării noastre. Astfel, la intervenţia 
diplomatului român au fost expulzați din Franţa şi din Elveţia, 
Alfred Hefter spion închis pentru spionaj împotriva României în 
favoarea Puterilor Centrale şi prinţul Friedl Hohenlohe, vărul lui 
Carol al II-lea. Aflaţi sub oblăduirea regelui, acesta a început să-l 
suspecteze pe Titulescu, dându-i ordin lui Moruzov să-şi pună 
oamenii pe urmele politicianului român. Sub pretextul pazei 
documentelor ce-l însoțeau atât în ţară, dar mai cu seamă în 
străinătate, Serviciul secret îl supravegheau în permanenţă, 


echipa fiind condusă de Niki Ştefănescu. Cu toate protestele 
sale, Moruzov nu a renunţat la supraveghere. Mai mult nefiind 
de acord cu iniţiativele diplomatului, Moruzov se va număra 
printre cei care au contribuit la înlăturarea lui Nicolae Titulescu 
din viaţa politică a ţării, ca urmare a intrigilor ţesute cu grijă şi 
mai ales a informaţiilor voit denaturate pe care le furniza atât 
suveranului cât şi guvernului. 

După 1920 Serviciul secret român condus de Mihail Moruzov 
ieşise bine apreciat din prima conflagrație mondială şi se bucura 
de stima şi aprecierea multora dintre colegi şi şefi, dar nu este 
mai puţin adevărat că îşi atrăsese în acelaşi timp invidia şi 
duşmănia altora care erau dispuşi să întreprindă orice pentru a-l 
da jos. 

Uneltirile împotriva sa nu au întârziat a-şi manifesta efectul şi 
în 1920 Constantin Argetoianu, ministrul de interne, fără niciun 
motiv aparent printr-un ordin îl revocă din funcţie. În anul 
următor este deferit justiţiei împreună cu alţi ofiţeri ce figurau 
pe ordinul de revocare, fiind acuzat de colaborare cu inamicul, 
fraudă şi corupţie. Dar este scos complet din cauză prin 
ordonanța definitivă de neurmărire nr. 46/1921, stabilindu-se că 
nu era vorba decât de calomnii. Moruzov nu este repus în 
drepturi şi ca atare cere lui Argetoianu să se facă o anchetă. 
Aceasta, care de fapt trebuia făcută înainte de revocarea din 
funcţie, se încheie cu constatarea că Moruzov a fost calomniat şi 
ca urmare secretarul general al Ministerului de Interne, Marincu, 
a pus următoarea rezoluţie: „Se reintegrează în funcţie şi apoi 
se va detaşa la Ministerul de Război, conform cererii repetate a 
acelui Minister”. Totuşi Moruzov n-a fost repus în drepturi. În 
1923, pe când era ministru de interne Văitoianu, se efectuează 
o nouă cercetare administrativă şi se constată din nou 
nevinovăția lui Moruzov, ordonându-se repunerea în drepturi a 
acestuia. Lucrurile par de domeniul absurdului: doi miniştri 
recunosc eroarea şi dispun repunerea în drepturi la care se 
adaugă şi o hotărâre judecătorească în acelaşi sens, dar 
Moruzov rămâne mai departe pe dinafară, cerându-şi drepturile. 
Inţelegând că aşa nu-şi va face dreptate, Moruzov apelează la o 
stratagemă şi în 1925 face ca primăria din Constanţa să-l 
angajeze ca inspector comunal, detaşându-l prin adresa nr. 3. 
307/1925 la Marele Stat-Major al Armatei. Era o cale indirectă, 
specifică manierei sale de a acţiona, de a nu se lăsa până nu şi- 


a atins scopul propus. Deci îl regăsim din nou în serviciul de 
spionaj şi contraspionaj. 

Perioada postbelică s-a caracterizat prin numeroase căutări 
de ordin organizatoric. În anul 1919, în cadrul Biroului 2 de pe 
lângă Marele Stat-Major a fost înfiinţat Serviciul Secret al 
Armatei, încadrat în exclusivitate cu personal militar, care a 
dăinuit şi după 1944. Până în anul 1924 activitatea desfăşurată 
de acest serviciu s-a limitat la problemele apărării. Serviciul 
secret s-a bucurat de simpatia şi de sprijinul forurilor 
conducătoare ale ţării, însuşi regele Ferdinand se interesa de 
activitatea desfăşurată de acesta, dar rezultatele nu au fost pe 
măsura aşteptărilor. Principala cauză o constituia lipsa unor 
cadre de specialitate. Un reviriment în activitatea Serviciului 
secret român s-a produs. Începând din anul 1925, când acesta a 
fost reorganizat pe baze noi, iar în fruntea sa a fost numit Mihail 
Moruzov. 

În anii 1924 şi 1925 s-a insistat la conducerea statului despre 
necesitatea înfiinţării unui serviciu special de informaţii civil, 
după modelul celui francez. In 1925 a luat naştere Serviciul 
special de informaţii - S.S.I. Ca organ auxiliar al Marelui Stat- 
Major.  Cerându-i-se părerea şi propunerea în privinţa 
directorului acestui nou organ, Marele Stat-Major întocmeşte un 
referat detaliat de prezentare a lui Moruzov, printre altele 
menţionându-se: „DI. Moruzov este un specialist recunoscut în 
materie de informaţii pe care a dovedit-o în timpul campaniei, 
fiind decorat cu ordinul” Coroana României „pentru modul cum 
şi-a îndeplinit greul său serviciu în perioada războiului şi mai 
ales s-a distins în ziua de 17 ianuarie 1918 salvând viaţa a doi 
ofiţeri superiori români şi a unui ofiţer francez”. 

Raportul concluzionează că Mihail Moruzov a adus cele mai 
mari servicii oştirii, atât în timp de pace cât şi pe timp de război. 
Pentru a se scoate în evidenţă meritele sale se mai menţionează 
că în ciuda faptului că în România nu funcționau şcoli speciale 
pentru pregătirea ofiţerilor de informaţii, muncind cu abnegaţie 
a reuşit să-şi formeze cadre cu un înalt nivel de pregătire 
teoretică şi practică. 

In încheiere, raportul pledează că este persoana cea mai 
indicată pentru a ocupa funcţia de conducere a acestui serviciu. 
Ca urmare, Moruzov este numit şi devine şeful S.S.I.-ului, ca 
organ auxiliar al Marelui Stat-Major. Dar Moruzov nu se putea 


împăca cu tutela Marelui Stat-Major şi îşi dorea o subordonare la 
cel mai înalt nivel Preşedinţia Consiliului de Miniştri. Va ajunge 
pe căi ocolite să-şi atingă scopul: mai întâi în 1934 trece din 
punct de vedere administrativ în subordinea Secretariatului 
general al Ministerului de Război şi în 1940 în subordinea directă 
a Consiliului de Miniştri. 

După înfiinţarea S.S.I.-ului s-au efectuat unele redistribuiri de 
competenţe, astfel că din 1928 Siguranţa generală a statului nu 
mai desfăşoară muncă informativă în străinătate, aceasta 
revenind exclusiv S.S.I.-ului, iar în materie de informaţii militare, 
Secţiei a Il-a a Marelui Stat-Major. Rezultă deci că S.S.I.-ul era 
organizat pe două mari compartimente: informaţii în afara 
graniţelor României (deci activitate pură de spionaj) şi 
contracararea serviciilor de spionaj străine (deci contraspionaj). 
Cu aceste competenţe va dăinui până la desfiinţarea sa ce a 
survenit, după cum vom vedea, în anul 1950. 

De la înfiinţare şi până în toamna anului 1940 atâta vreme cât 
a fost condus de Moruzov, Serviciul special de informaţii a fost 
prezent în toate evenimentele ce aveau legătură cu un 
asemenea gen de activitate. Intre cele două războaie mondiale 
ţara a fost martoră la numeroase schimbări de guverne şi 
evenimente politice. Oricât s-ar fi spus şi dorit ca S.S.I.-ul să fie 
apolitic, activitatea lui a început să se implice pe plan politic şi 
în cercurile palatului. Activitatea aceasta s-a dezvoltat mult şi 
din iniţiativa şi spiritul de prevedere caracteristice lui Moruzov. 
Trebuia să fie la curent cu tot ce se urzeşte pentru a-şi apăra 
propria-i persoană. Agenţii săi erau îndrumați să răscolească 
viaţa personală a politicienilor pentru ca să folosească ulterior 
ca piese de şantaj în situaţii extreme. Cu palatul se comportă 
într-un mod cu totul special. În niciun caz nu trimitea la palat 
informaţii scrise sau sub semnătură, chiar dacă i s-ar fi pretins 
aceasta. Avea posibilităţi suficiente de a se eschiva. Nutrea o 
circumspecţie exagerată faţă de hârtiile scrise şi mai ales faţă 
de rezoluţii şi semnături. Punea rezoluţii sau semna numai când 
era absolut necesar, dar aceasta se întâmpla foarte rar. Un fapt 
consemnat între an document putea deveni compromiţător, 
dacă conjunctura devenea alta decât cea în care fusese 
elaborat. Acel document putea deveni o armă împotriva sa, iar 
el se ferea de asemenea arme. 

La câţiva ani după primul război mondial a crescut şi 


importanţa acordată activităţii de informaţii şi contrainformaţii. 
Astfel, în şcolile de jandarmi au fost organizate cursuri de 
informaţii a căror programă analitică cuprindea următoarele 
capitole: Despre spionaj; Spionii; Modul cum se împart şi modul 
cum acţionează pe teritoriul nostru; Organizațiile de spionaj ale 
ţărilor înconjurătoare; Propaganda subversivă; Criptografie; 
Contrainformaţii; Secte religioase şi propaganda lor; Cum 
trebuie organizat serviciul de informaţii la un post de jandarmi; 
Alegerea informatorilor etc. 

In anul 1927 Marele Stat Major a elaborat noi instrucţiuni cu 
caracter provizoriu, privind activitatea de informaţii. O lucrare 
deosebită se datoreşte maiorului Chiriţă Atanase, autorul unui 
curs de informaţii, precum şi al broşurii „Tactica informaţiilor în 
micile unităţi”, editată la Sibiu. Aceasta se referea la 
randamentul informaţiilor, la organizarea activităţii de informaţii 
în cadrul regimentelor şi al marilor comandamente. Autorul 
propune să fie organizată astfel: un birou 2 - după modelul 
francez - un centru înaintat de informaţii, un centru de 
informaţii şi organe speciale de informaţii. Acelaşi autor mai 
afirmă: ofiţerul însărcinat să desfăşoare activităţi de informaţii 
trebuie să facă dovada următoarelor calităţi: conştiinciozitate, 
hotărâre şi caracter, judecată rapidă, sigură şi clară într-un spirit 
critic şi obiectiv. Ofiţerul să dea dovadă de răbdare şi calm să fie 
metodic, pasionat după informaţii noi, dotat cu imaginaţie şi plin 
de curiozitate şi în acelaşi timp, un bun psiholog, discret şi 
nerăutăcios. 

In anul 1928 a fost tipărit un curs de informaţii intitulat: 
„Poliţia de siguranţă  - Serviciul de informații și 
contrainformaţii”, autori generalul Miron Şerban comandantul 
şcolilor de jandarmi, locotenent-colonel Mihai lon, maiorii Belloiu 
Gheorghe şi Constantinescu Alexandru. Lucrarea oferea modul 
de organizare al serviciului de informaţii, de culegere a 
informaţiilor, procedeele folosite pentru controlul populaţiei şi al 
străinilor, calităţile pe care trebuiau să le posede agenţii, modul 
de acţiune al spionilor şi complicilor lor, precum şi câteva date 
despre unele servicii străine. Cele 11 capitole ale cursului 
cuprind şi noţiuni de contrainformaţii, de criptografie, de 
transmitere a informaţiilor etc. O menţiune aparte revine lucrării 
„Pericolul spionajului” care după ce tratează biografia unor 
spioni celebri ce au activat după primul război mondial, sublinia 


pericolul deosebit pe care îl prezintă sectele religioase. Lucrarea 
se încheie cu câteva considerente şi propuneri privind 
organizarea activităţii informative în ţara noastră. 


O EVOLUȚIE DRAMATICĂ 


Încă înainte de anul 1933, anul venirii la putere a 
hitlerismului, Germania desfăşura o înarmare aşa-zis 
clandestină, dar din acel an oficialitățile germane au încetat de 
a mai face un secret în această direcţie, declarând că nu se mai 
simt legate de clauzele militare ale tratatelor de la Versailles. La 
14 şi la 19 octombrie 1933 Hitler a declarat că Germania 
părăseşte definitiv Conferinţa dezarmării şi Liga Naţiunilor. 

Germania nu neglija războiul secret, spionajul. Incă din anul 
1929, funcţiona un organism al Reichswehr-ului creat anume 
pentru stabilirea principiilor fundamentale privind pregătirea şi 
selecţionarea viitorilor spioni, care în final va ajunge să atragă în 
orbita sa peste 150.000 de persoane. Pentru a induce în eroare 
pe observatorii străini, i s-a atribuit titulatura, lipsită aparent de 
însemnătate, de „Laborator psihologic”. Acest laborator nu era 
decât o mică parte componentă a spionajului german care în 
1936 îşi infiltrase deja reţelele sale în unele din zonele 
importante ale globului, pregătind cel de al doilea război 
mondial cu toate tragediile sale. 

Apare şi se consolidează ceea ce va căpăta mai târziu 
denumirea de o autentică diplomaţie secretă. Ne aflăm în faţa 
unei forme cu totul noi de diplomaţie secretă: cea a industriei. 
Acest mod de diplomaţie secretă nu era în fond altceva decât 
clasicul spionaj 

1) Kurt Reiss: Spionajul total; Editura MAI, Bucureşti, 1950, p. 
19. 

economic, cu toate subîmpărţirile sale de spionaj ştiinţific 
tehnologic și industrial, de data aceasta dus şi prin mijloacele 
specifice diplomaţiei. Spionajul total va declanşa valul agenţilor 
săi în numeroase părţi ale globului, inclusiv şi în România. 

Lui Hitler, marile puteri occidentale i-au îngăduit cu o 
tolerantă inadmisibilă şi greu de înţeles astăzi, sfidarea tuturor 
prevederilor Conferinţei Păcii de la Paris. Faptul că Germania a 
putut trece fără să întâmpine oprelişti serioase încă mai înainte 


17 Kurt Reiss: Spionajul total; Editura MAI, Bucureşti, 1950, p. 19. 


cu mult de 1933, la o înarmare febrilă, în cea mai mare 
clandestinitate, trebuie privit ca o primă confirmare acordată 
sistemului său politic din partea marilor puteri occidentale. 

După cum se ştie, în ianuarie 1933, Germania a reocupat 
regiunea franceză Saar cu asentimentul tacit al premierului 
Laval, care ca şi primul ministru britanic, Baldwin făcea jocul lui 
Hitler. Două luni mai târziu, Germania decreta legea privind 
introducerea serviciului militar obligatoriu. Dând dovadă de 
inconştienţă Anglia va parafa la 18 iulie acelaşi an, acordul 
naval anglo-german, care permitea Germaniei să-şi refacă flota 
navală, în vreme ce aviația ei o depăşise de mult ca număr şi 
forţă de atac pe cea britanică. 

Ca o concluzie a evenimentelor petrecute putem spune că 
puterile occidentale nu erau dispuse şi nici pregătite să se 
angajeze într-o confruntare militară cu Germania, manifestând o 
largă predispoziţie spre conciliatorism, mergând uneori spre cel 
mai cras colaboraţionism. 

Lui Hitler nu i-a mai rămas altceva decât să exploateze 
situaţia în modul cel mai avantajos pentru el şi ţara sa, astfel 
încât în martie 1938 a făcut primul pas: anexarea Austriei. De 
acuma se deschisese poarta spre sud-estul Europei. Privirile 
dictatorului se îndreptau deja spre următoarea victimă: 
Cehoslovacia. El dispune elaborarea „Planului verde”. 

Anglia şi Franţa acceptă fără nici cea mai mică împotrivire 
sacrificarea Cehoslovaciei, aliatul lor, semnând la 29 septembrie 
1938 actul dezmembrării, alături de Hitler şi Mussolini. În martie 
anul următor Hitler a anexat şi restul Cehoslovacieil). In 
continuare va fi rândul Poloniei. Dominația Germaniei asupra 
Poloniei este considerată ca fiind necesară pentru ca Germania 
să poată fi aprovizionată cu cărbune şi produse agricole. 
Urmează la rând Ungaria şi România care sunt considerate ca 
făcând parte din spaţiul vital indispensabil al Germaniei. O 
problemă asemănătoare se pune şi în cazul lugoslaviei. In 1940 
şi 1941 Germania va regla socotelile cu Franţa, iar când aceasta 
va fi învinsă, Germania îşi va stabili lesne dominaţia asupra 
Angliei, dobândind bogăţiile şi posesiunile acesteia din lumea 
întreagă. 

România nu putea rămâne străină faţă de frământările care 
începuseră să dea o nouă faţă Europei. Importante personalităţi 
ale vieţii politice româneşti din acea vreme dând dovadă de 


luciditate şi realism, s-au manifestat activ contra revanşismului 
şi agresiunii. Printre aceste personalităţi, la loc de frunte s-a 
situat Nicolae Titulescu, ministru de externe al României. 
Diplomat de mare talent, el a sesizat o clipă mai devreme 
pericolul pe care-i reprezenta hitlerismul pentru pacea lumii. 
Inlăturarea sa din guvern cu sprijinul lui Moruzov, la 29 august 
1936, avea să provoace o imensă surpriză în ţările prietene. 

România se afla într-o situaţie extrem de grea, amplificată de 
atitudinea de indiferenţă pe care mari puteri ca Anglia şi Franţa 
o manifestau în faţa încercărilor României de a menţine vechile 
relaţii tradiţionale. România se decide să reziste, definindu-şi 
linia politică, diplomatică şi militară. În şedinţa Consiliului 
Suprem al Armatei din 19 aprilie 1938 expunându-se punctul de 
vedere al Marelui Stat-Major se menţiona: „în situaţia politică 
actuală mai ales după alipirea Austriei de către Germania, 
pericolul iminent este la vest, unde Ungaria şi cu deosebire 
Germania, ne-ar putea pune în situaţia de a duce un război în 
condiţii foarte grele, fără un ajutor eficace din partea 
Cehoslovaciei, care ar putea fi înăbuşită de Germania chiar şi 
fără sprijin iugoslav. Toţi membrii Consiliului sunt de acord cu 
acest punct de vedere. 

Incercările făcute de ţara noastră prin guvernanţii de atunci 
de a se menţine în cadrul politicii sale independente, cât şi 
acţiunile ei diplomatice de contracararea expansiunii economice 
şi politice a Germaniei naziste spre sud-estul european au fost 
constant subminate de concesiile britanice faţă de Germania şi 
de pasivitatea Franţei. 

La 28 noiembrie 1938, Ashton  Gwatkin, directorul 
Departamentului economic din cadrul Foreign Office-ului îi 
comunica consilierului economic al Legaţiei germane la Londra, 
Rutter, că în conformitate cu declaraţia primului ministru din 
Camera Comunelor, britanicii au recunoscut faptul că Germania 
constituie principalul client pentru produsele statelor balcanice 
şi, în consecinţă, aceasta poate pretinde o poziţie predominantă 
în Balcani 1°. În toamna anului 1938 are loc o întâlnire între 
Hitler şi Carol al Il-lea, la Berghoff. Hitler îi impune regelui să 
aducă urgent la putere Garda de Fier în frunte cu Corneliu Zelea 


18 Arh. M. F. A., Marele Stat Major, mapa 51, p. 757 100. 

Codreanu. Carol al Il-lea a refuzat să semneze tratatul de alianţă 
germano-română şi la înapoiere Carol a telegrafiat la Bucureşti 
dispunând ca până la sosirea lui, Corneliu Zelea Codreanu aflat 
în închisoare, împreună cu alţi 12 conducători legionari să fie 
suprimaţi. Ordinul a fost executat în noaptea de 29/ 30 
noiembrie 1938. La aflarea veştii Hitler a făcut una dintre cele 
mai grave crize de furie ale sale şi România a fost trecută pe 
lista neagră a inamicilor Germaniei naziste. 

În oct 19382 Armand Călinescu invitase la Preşedinţia 
Consiliului de Miniştri pe şeful Marelui Stat Major, generalul 
Ţenescu Florea, în legătură cu ordinul guvernului de a-i fi 
sintetizate cele mai importante date şi informaţii obţinute de 
către aparatul Secţiei a Il-a şi serviciul secret de informaţii 
privitor la comportarea adversarilor României în acele momente 
de mare tensiune politică. Instrucţiunile date de Armand 
Călinescu puteau fi sintetizate astfel: „Tendinţele, caracterul şi 
evoluţia expansiunii germane în sud-estul Europei. Privire 
specială asupra României în anul 1939”. 

Pentru întocmirea lucrării erau necesare date provenite de la 
organismele specializate în aceste probleme: Secţia a Il-a şi 
Serviciul Secret. Ca urmare au fost date ordinele respectivelor 
organe de informaţii. Generalul "enescu a încredințat 
responsabilitatea întocmirii lucrării unui ofiţer superior de 
informaţii, care de puţină vreme fusese numit şef al 
Secretariatului General al Ministerului Apărării Naţionale, 
lucrarea trebuind să fie redactată sub egida Marelui Stat Major. 
Timp de două luni şi jumătate a fost studiat şi sintetizat un mare 
volum de material informativ. În ianuarie 1939 lucrarea a fost 
tipărită şi depusă pe masa guvernului. Ce evidenția lucrarea? 
Evenimentele internaţionale demonstrau prin evoluţia lor o 
continuă şi foarte îngrijorătoare deteriorare a situației 
internaţionale a ţării noastre. 

Odată ajuns la putere în centrul Europei, fascismul şi-a 
concentrat toate eforturile pentru instituirea stăpânirii sale 
asupra lumii. Germania şi-a asociat, în acest scop, nu numai 
Italia şi Japonia, ci şi pe vecinii noştri, Ungaria şi Bulgaria, care 
de mult contestau graniţele stabilite în consens cu dreptatea 
istorică după primul război mondial pronunţându-se pentru o 


22 Horia Brestoiu: Acţiuni secrete în România, Editura Ştiinţifică, 

revizuire generală în beneficiu propriu. În condiţiile care s-au 
creat şi care se înrăutăţeau pe zi ce trecea, era neapărat 
necesar să se adune date proaspete provenite din cele mai 
competente surse şi să se deducă din analiza lor măsurile ce se 
cereau a fi luate pentru a se apăra cuceririle naţiunii, înainte de 
toate unitatea şi integritatea ţării. 

Concluzia punea în mod direct expansiunea germană în zona 
geografică a ţării noastre şi constituia în fond baza lucrării, 
materializată în conceptul că: „după părerea germană, 
România, incomplet înarmată astăzi, va capitula uşor în faţa 
unui puternic atac dat prin surprindere de către armata 
maghiară, susţinută de cea germană. România, cu bogatele sale 
resurse în produse agricole, petrol şi vite, va constitui cea mai 
bună, sigură şi imediată bază de aprovizionare spre continuarea 
expansiunii germane spre est sau spre sud”21. Autorii lucrării 
conchid că „Cea mai probabilă intenţiune a Germaniei, în acest 
an, este să realizeze etapa cea mai uşoară şi mai sigură, adică 
penetrati un ea spre sud-est prin România, spre a stăpâni gurile 
Dunării, a-şi amenaja o largă bază de operaţii (strategică şi 
economică), pentru ca să poată trece apoi la ultima şi cea mai 
grea etapă în expansiunea sa spre est şi sud-est” care de fapt 
era URSS. 

Avertizând în final asupra probabilității existenţei agresiunii 
hitleriste, autorii studiului propuneau ca România să manevreze 
pentru realizarea unui baraj în calea expansiunii germane. Se 
impunea în primul rând ca un număr important de personaje de 
o mare suprafaţă politică şi culturală din România să fie trimise 
în Franţa, Anglia, Italia, Jugoslavia, Turcia şi eventual şi în 
Polonia, care să dea alarmă asupra pericolului german, aşa fel 
ca să trezească conştiinţa tuturor naţiunilor pentru a se ajunge 
la un front comun. Apelul se baza în mod nemijlocit pe analiza 
acţiunii de penetraţie germană spre sud-estul Europei, la Gurile 
Dunării şi Marea Neagră, întrucât: 

1) Ungaria, sprijinită în revendicările ei revizioniste, va fi un 

aliat care va accepta până la urmă, mărită chiar, tutela 

germană, sperând ca mai târziu să-şi recapete, poate, 
libertatea de acţiune; 

2) România, chiar dacă se va opune cu forţa armată, nu va 


*1 Arhivele Statului, Bucureşti, F. D. Voi 1l/l-926, Bibliotecă, vol II, 
pag. 1-926. 


putea să reziste până la sfârşit, izolată fiind în faţa forţelor 

germane; 

3) Germania îşi păstrează, chiar în eventualitatea unei acţiuni 

armate, majoritatea forţelor sale în interior (peste 100 divizii) 

şi nu va fi nevoită să întreprindă această acţiune decât cu 

maximum 20 de divizii de infanterie, diviziile motorizate şi o 

importantă parte din aviația sa; 

4) România, intrată sub dependenţa Germaniei, constituie 

prin bogăţiile sale (cereale şi petrol) şi prin situaţia frontierei 

sale de est, în prelungirea frontierei cehoslovace, baza de 
operaţii strategico-economică, în vederea desfăşurării sigure 

a celei mai grele etape, spre Est şi spre Sud”. 

Din analiza concluziilor prezentate de raport, primul ministru 
Armand Călinescu a dedus că liniile generale ale politicii duse de 
guvernul său, coincid întru totul cu punctele de vedere 
menţionate în raport în luna martie 1939, primul ministru 
Armand Călinescu a hotărât trimiterea unui ofiţer superior de 
informaţii cu misiunea de a urmări mai îndeaproape 
desfăşurarea evenimentelor, a penetraţiei germane spre Europa 
Centrală şi de sud-est. El mai avea datoria să obţină şi să 
confrunte informaţiile referitoare la intenţiile germane privind 
tara noastră, să consulte cadre de informaţii cu care să 
analizeze împreună şi să coroboreze cu atenţie date ale acţiunii 
militare şi politice ale Germaniei. Îi mai revenea de asemenea 
sarcina să afle care este reacţia în Franţa şi Anglia privitor la 
penetraţia nazistă în România în cazul unui atac venit din partea 
Germaniei asupra ţării noastre. In acelaşi timp trebuia să reţină 
informaţiile privitoare la aşa-zisele garanţii engleze care agitau 
opinia publică în acea vreme. 

La propunerea lui Moruzov, a fost desemnat pentru această 
misiune, locotenent-colonelul Petrescu Gheorghe. Locotenent- 
colonelul Gheorghe Petrescu era unul dintre cei mai vechi şi mai 
dotați lucrători ai S.S.I.-ului. Ofiţer de carieră, el lucrase încă din 
1927 în cadrul Biroului de căutare a informaţiilor din cadrul 
Secţiei a Il-a a Marelui Stat Major, la începutul anului 1930 
devenind şeful acestui organism, unul din cele mai importante 
colective informative ale Secţiei a Il-a. În aceste împrejurări, prin 
intermediul şefului său de birou lt. Col. Florescu Simion, 
Petrescu Gheorghe îl cunoscuse şi pe Mihail Moruzov, care-i 
fusese prezentat ca şef al Serviciului Secret de Informaţii. De 


atunci, legăturile sale cu Moruzov se vor intensifica, îndeosebi în 
rezolvarea unor probleme de contraspionaj militar, prin crearea 
şi folosirea în comun a unor linii informative necesare obţinerii 
datelor utile apărării naţionale. In 1932 Petrescu Gheorghe a 
fost prezent la oficierea căsătoriei lui Moruzov. Despre aceste 
legături, şi îndeosebi despre cele de după anul 1938, unii ofiţeri 
din cadrul Secţiei a Il-a a Marelui Stat Major vor considera că ele 
au depăşit un anumit cadru oficial şi că lui Gheorghe Petrescu, 
care se bucura de influenţa lui Moruzov în forurile cele mai 
înalte, i se încredința rezolvarea unor misiuni deosebite. Nu este 
mai puţin adevărat că Moruzov îi încredinţase adesea sarcini 
delicate şi complexe pe care el le dusese la îndeplinire cu 
rezultate foarte bune. Intrunea în personalitatea sa trăsăturile 
ofițerului de carieră - exactitatea în serviciu, stăpânirea 
ireproşabilă a tehnicii muncii sale, exigenţa faţă de sine şi faţă 
de subordonați - cu strânsă simbioză cu calităţile unui 
funcţionar superior al statului român: tact diplomatic, 
cunoaşterea de limbi străine, arta conversaţiei. Işi iubea ţara şi 
nu ar fi făcut niciun compromis la acest capitol. Este însă de 
necontestat că prin modul cum a executat această misiune, 
rapoartele dovedesc în mod evident sentimentele sale 
patriotice. 

Moruzov a dorit să afle prin acest om de mare gabarit 
profesional şi cu o recunoscută perspicacitate care ar fi reacţia 
ţărilor considerate de noi amice în cazul în care am fi fost 
atacați de ţările revizioniste. S-a pus la punct un plan minuţios şi 
s-au stabilit itinerariile posibile, în capitalele din Europa, în care 
s-a deplasat It. Colonelul Gheorghe Petrescu lua imediat contact 
cu ambasadorii ţării noastră acreditaţi în ţările respective, cu 
ataşaţii militari, navali şi aeronautici români, cu şefii birourilor 
de informaţii şi contrainformaţii din Statele Majore respective, 
cu şefii unor servicii secrete şi cu diferite personalităţi care 
aveau posibilitatea să-i furnizeze informaţii ori să-i aducă 
lămuririle necesare. 

La începutul lunii martie 1939, Gheorghe Petrescu a sosit în 
Polonia, oprindu-se mai întâi la Liwow, unde România avea un 
consulat general. Impresiile ce i-au fost împărtăşite de către 
consulul general român şi de către lt. Col. Ştefănescu Stere - 
ofiţer ataşat oficial la Liwow - priveau numai stadiul înarmării 
insuficiente a armatei polone, ci şi orientarea politică a 


ministrului polon de externe, colonelul Beck. Cu Polonia, 
România încheiase în 1921, la 3 martie, o alianţă defensivă 
semnată de către Take lonescu şi prinţul Sapieha. Ea fusese 
dublată de încheierea unei convenţii militare şi ambele tratate 
fuseseră ratificate în 1922. România dorise ca aceste înţelegeri 
să aibă un caracter „erga omnes”. Din păcate însă partea 
poloneză s-a opus cu tărie limitând efectele bilaterale într-o 
singură direcţie, spre URSS. La început lucrurile nu-şi aveau 
nicio explicaţie, dar treptat s-a dezvăluit înţelesul pentru noi al 
acestei limitări. Polonia s-a vădit că manifesta o anume simpatie 
faţă de unele ţări revizioniste, mai ales faţă de Ungaria, cu care 
intenţiona să aibă o graniţă comună. In plus, ea s-a angajat 
direct în practicarea unei politici revizioniste similară Germaniei. 
Polonia la un moment dat a încercat s-o atragă şi pe România 
pe o asemenea cale, dar ţara noastră a refuzat. Care erau 
intenţiile conducătorilor Poloniei în această privinţă? Pentru a 
cunoaşte răspunsul la această întrebare Mihail Moruzov se 
folosise de Afanasie Moruzov. Acesta a stat ani de zile la Liov 
sub o identitate falsă, lucrând ca custode la muzeul local de 
artă. 

Locotenent colonelul Gheorghe Petrescu nu mergea deci în 
necunoscut. Când la 4 martie 1939 a sosit în capitala Poloniei 
tocmai avea loc vizita ministrului român de externe, Grigore 
Gafencu. În urmă doar cu câteva zile îşi încheiase vizita la 
Varşovia ministrul de externe al Italiei, Ciano. Timp de 3 zile el a 
depus imense eforturi de a găsi un omolog cu care să abordeze 
discutarea problemelor de interes reciproc, dar fără succes. A 
trebuit să se rezume la culegerea unor informaţii din surse 
indirecte, nu lipsite de utilitate. 

Dacă examinăm notele lăsate de Armand Călinescu, pe care 
ministrul Poloniei la Bucureşti îl primise cu o remarcă total 
neamicală la adresa ofiţerilor români, ar fi trebuit să se aştepte 
la o asemenea primire. Deşi nu a avut acces la informaţii, 
ofiţerul nu s-a dat bătut. Din datele culese a tras concluzia că 
Polonia persevera cu hotărâre într-o apropiere de Germania care 
nu numai că îi respingea avansurile, dar uneltea pentru 
distrugerea sa ca stat. Gheorghe Petrescu era complet edificat 
în privinţa opţiunilor politice ale acestui stat cu care ne 
învecinam în privinţa potenţialului său militar disproporţia faţă 
de Germania era mai mult decât neobişnuită. Drept urmare, în 


raportul întocmit la întoarcere a menţionat că în cazul unui 
conflict, armata poloneză va fi complet înfrântă în numai câteva 
zile: „nu se poate conta în mod eficace pe Polonia într-un 
conflict în care România va fi angajată faţă de Ungaria şi 
Germania”. 

Climatul internaţional încărcat, aerul sumbru ce domnea la 
Varşovia, vorbeau de la sine. Agentul român va trage concluzia 
că „atmosfera la Varşovia este deocamdată foarte puţin 
binevoitoare pentru România”. Îşi baza concluziile pe diverse 
aspecte ce le întâlnise, între care un loc important îl deţinea 
neîncrederea manifestată în puterea armatei române, atmosfera 
de suspectare a ofiţerilor români trimişi pentru stagiu în armata 
polonă. Dar mai cu seamă, pentru el ca ofiţer de informaţii 
mirarea îl cuprinsese la refuzul şefului Biroului II din Marele Stat- 
Major polon de a-l primi. Uşa ce i se închidea ostentativ în faţă 
din partea unui amic, cel puţin teoretic, indica evidenta răceală 
pe care unele organe guvernamentale poloneze o puneau în 
calea relaţiilor româno-polone. În urma insistențelor depuse de a 
avea o întrevedere, răspunsul îl edificase: şeful Biroului II nu era 
abordabil... 

Concluziile menţionate în raportul său arătau clar că 
atitudinea şi mai ales jocul diplomatic al ministrului Beck 
îndepărta România de posibilitatea colaborării cu Polonia. 

De la Varşovia, Petrescu Gheorghe s-a îndreptat către 
Cehoslovacia, ajungând la Praga la 8 martie 1939, cu câteva zile 
doar de marea tragedie a poporului cehoslovac. Vizita s-a 
desfăşurat sub semnul unei apropiate colaborări şi a unui sincer 
schimb de informaţii. 

În urma demersurilor întreprinse de ambasadorul român la 
Praga, Lecca şi a ataşatului militar român, conducătorii 
aparatului de informaţii cehoslovac îl vor primi pe delegatul 
român şi se vor întreţine îndelung. Astfel, Gheorghe Petrescu a 
discutat cu şeful Serviciului secret ceh, cu şeful Secţiei 
informaţiilor din Marele Stat Major, cu colonelul Pika, fost ataşat 
militar al Cehoslovaciei la Bucureşti, cu Zwec, directorul general 
al uzinelor de armament Zbrojovska-Breno. 

Petrescu va putea să constate „o atmosferă de mare 
descurajare din cauza amestecului continuu şi imixtiunilor din ce 
în ce mai mari ale Germaniei în această ţară” dar în acelaşi timp 

va remarca la interlocutorii săi faptul că „niciun moment nu au 
lăsat să se înţeleagă că le-ar fi teamă de o acţiune atât de 
apropiată în contra lor, din partea Germaniei. Colonelul Pika i-a 
confirmat It. Col. Petrescu Gheorghe că în linii mari, soarta 
Cehoslovaciei este cunoscută. S-au purtat discuţii privitor la 
problemele schimbului reciproc de informaţii. Şeful Biroului II al 
Marelui Stat Major cehoslovac îi face cunoscut ofițerului român 
că deţine date conform cărora Ungaria şi Bulgaria, sprijinite de 
Germania, vor revendica teritorii din România şi vor fi împinse la 
o acţiune armată chiar în scopul ca Germania să pună în fond, 
stăpânire pe România. S-au mai purtat discuţii cu privire la 
livrarea de material de război cehoslovac României: reiese, din 
toate acestea, marea bunăvoință pe care cehii au avut-o pentru 
a ne înarma şi a ne ceda cât mai mult din materialul lor de 
război. Am pierdut însă această ocazie fericită şi unică. 

De la Praga, lt. Colonel Gheorghe Petrescu şi-a continuat 
periplu în Germania, la Berlin unde a sosit la 11 martie, tocmai 
în momentul în care naziştii puneau la cale invadarea 
Cehoslovaciei. Petrescu notează: „Populaţia este foarte 
amărătă, foarte puţin dornică de război, cu totul înfometată din 
cauza diferitelor măsuri de restricţiune luate de autorităţi??. In 
privinţa destinului României, diplomaţii erau unanim de părere 
că” Ea va fi ocupată prin surprindere şi repede, pentru 
asigurarea spatelui şi a unei bune baze de aprovizionare”. 

La 16 martie, Petrescu Gheorghe pleca de la Berlin, din acea 
„atmosferă plină de înfrigurare”, cum o va denumi. 

Soseşte la Londra la 24 martie şi s-a bucurat de o primire 
cordială din partea reprezentantului Intelligence Service-ului, cu 
toate că tocmai în acele momente reprezentantul Germaniei se 
afla la Bucureşti şi acordul economic pe care el îl negocia de 
mult era pe cale de a fi semnat. Anglia dădea semne că 
înţelegea situaţia tragică pe care o traversam. Ministrul de 
război englez, după afirmaţiile ambasadorului român la Londra, 
V. Tilea, dăduse asigurări că în cazul în care România va fi 
atacată, „frontiera engleză va fi la frontiera României”, 
menţionând însă că „atitudinea Angliei depinde de atitudinea 
României”. Pentru a veni în sprijinul României, şeful Marelui Stat 
Major englez îi precizase lui Tilea ca guvernul român să facă o 
intervenţie oficială urgentă asupra materialului de război de 

care are nevoie, şi Anglia fără să negocieze acum chestiunea 
financiară, ne va livra imediat acest material „. Ministerul de 
război englez era gata să ofere 200 de avioane de 
bombardament şi 150 avioane de vânătoare, bombe, piese de 
schimb, mecanici şi piloţi de şcoală. La Londra, Petrescu s-a 
întreţinut îndelung cu Tilea care va deveni nu peste multă 
vreme, eroul unei acţiuni ale cărei dedesubturi nu au fost 
lămurite nici până astăzi în totalitate şi în mod satisfăcător. 
Oricum, reprezentantul serviciului de informaţii român a putut 
lua act de faptul că nu ne pierdusem cu totul creditul şi că o 
tranşee de rezervă ne mai era disponibilă. El părăsea Londra cu 
impresia că Anglia” este perfect hotărâtă să facă război, că este 
sigură că-l va câştiga şi că „ne va sprijini la maximum”. 

Din Anglia, locotenent-colonelul Petrescu a traversat invers 
Canalul şi s-a oprit la Paris, la 28 martie. Mai întâi discuţiile cu 
Tătărăscu, ambasadorul României la Paris s-au dovedit extrem 
de utile, diplomatul român fiind un observator politic foarte bine 
informat. Franţa considera că România va forma obiectul unei 
agresiuni dintr-un moment în altul, singura soluţie fiind 
rezistenţa. Semnarea acordului economic cu Germania crease la 
Paris o situaţie cu totul echivoci asupra consecinţelor situaţiei 
ţării noastre. Presa franceză menţiona faptul că România şi-a 
pierdut libertatea de acţiune şi a intrat în sfera de influenţi a 
Germaniei. 

Locotenent colonelul Gheorghe Petrescu a fost primit încă din 
prima zi de şeful Secţiei informaţiilor din Marele Stat Major 
francez, col. Gauche şi şeful Serviciului secret francez, col. 
Rivet. Au fost întâlniri pe care le-am numi în termenii de astăzi, 
de lucru, în sensul ci fiecare parte şi-a putut expune deschis 
punctul de vedere şi s-au putut formula concluzii precise în 
cazul unei colaborări pe timp de război. Guvernul francez 
primise cu mai puţini detaşare ştirea oricărei livrări de material 
strategic către noi. Franţa se găsise luată ea însăşi prin 
surprindere şi era destul de prost înarmată. 

Simpatiile reciproce nu dispăruseră cu totul. Generalul Dentz 
a mers la generalul Georges, şeful Marelui Stat Major şi în 
aceeaşi seară colonelul Vallete comunica ataşatului militar 
român, renunţarea la măsurile de sistare a livrării armamentului 
către România. 

În perioada 28-30 martie 1938 locotenent colonelul Gheorghe 


Petrescu a avut întrevederi speciale cu coloneii Gauche, Rivet şi 
Malraison. „Am găsit foarte multă solicitudine din partea lor şi 
un interes deosebit pentru strângerea acestor legături. Deşi am 
avut impresia că din acest strâns contact ei urmăresc mai mult 
să profite decât să ofere, nu am făcut prea multe obiecţii, 
tocmai pentru a arăta sentimentele noastre de prietenie şi 
spiritul nostru de solidaritate”. Şeful serviciului secret francez s- 
a arătat dispus să trimită în România un ofiţer care să ţină 
legătura cu Serviciul secret român. 

Petrescu a mai fost primit de către şeful de cabinet al 
generalului Gameliu - colonelul Petit Bon. Datorită acestui 
personaj influent a putut pătrunde în ceea ce se considera pe 
atunci Sfânta sfintelor şi anume Linia Maginot, linie pe 
inexpugnabilitatea căreia aliaţii din vest contau enorm. Ofiţerul 
român în raportul întocmit acasă şi-a exprimat îndoiala în 
privinţa eficienţei fortificațiilor franceze. Fără a fi fost un strateg, 
el anticipase posibilitatea ca fortificațiile să fi fost ocolite. Cu 
alte cuvinte nu-i scăpase vulnerabilitatea Franţei. 

Deplasarea locotenent colonelului Gheorghe Petrescu în ţările 
menţionate, modul strălucit în care acesta s-a achitat de 
misiunea delicată încredinţată dovedeşte că Mihail Moruzov se 
înconjurase de oameni de cea mai înaltă autoritate în domeniul 
informaţiilor. Desigur că nu depindea de el ca ceea ce se aduna 
cu atâta trudă să fi fost folosit în mod corespunzător. 


OFENSIVA SERVICIILOR SECRETE 


În ciuda tuturor declaraţiilor liniştitoare ale diplomaților 
britanici şi francezi, Germania devenise o forţă militară 
excepţională. Ea dispunea de o uriaşă maşină de război bine 
echipată, în care un accent deosebit era pus pe mijloacele 
moderne de ducere a războiului: folosirea blindatelor şi a 
aviaţiei. Acest complex militar pentru ca să funcţioneze avea 
nevoie de petrol. lar pentru ca să treacă la aplicarea planurilor 
de cuceriri care şi le întocmise pentru întreaga Europă, era 
vizată România, singura ţară de pe continent care dispunea de 
petrol în măsură să satisfacă necesităţile de aprovizionare ale 
acestei maşinării. 

Aliaţii noştri tradiţionali - Anglia şi Franţa - şi-au dat perfect 
de bine seama de importanţa petrolului pentru Germania. Se 
cereau luate urgent măsuri energice pentru a se opri la timp 


accesul Germaniei hitleriste la petrolul românesc. Englezii şi 
francezii au încercat să ne convingă să aplicăm un plan special 
de distrugere a puţurilor petroliere şi a instalaţiilor de rafinare. 

Anglia şi Franţa s-au oferit să vină în sprijinul României legând 
soarta acesteia de a Poloniei. În mesajul transmis ţării noastre 
se arăta că: „Guvernele lor, ţinând seama de frământările 
europene, de primejdia care se pare să amenințe statele din 
Europa răsăriteană, ca şi de cerinţele şi condiţiile pe care însăşi 
România le-a adus la cunoştinţă celor două guverne apusene, 
acestea se gândesc să consolideze deocamdată poziţiile Poloniei 
şi ale României şi asta numai pentru cazul dacă aceste două ţări 
sunt gata să reziste în mod temeinic de îndată ce ar fi 
amenințate, fie printr-un atac direct, fie prin măsuri de 
penetraţiune economică, care ar pune în primejdie neatârnarea 
lor, fie prin uneltiri care ar tinde la dezagregarea lor naţională, 
fie, în sfârşit, prin presiuni militare indirecte şi mobilizare de 
trupe la hotare”. 

România îşi face cunoscut punctul său de vedere menţionând: 
„voinţa ei de a-şi apăra în toate cazurile neatârnarea şi hotarele, 
voinţă ce nu era îndreptată special împotriva nimănui, ci privea 
pe orice eventual agresor împotriva liniştei, a siguranţei şi a 
integrităţii României”. 

Răspunsul ţării noastre nu a fost cel aşteptat de Chamberlain. 
Şi ca urmare, Londra va lua unele măsuri privind livrarea către 
România a materialelor de război. Astfel, Ministerul Apărării 
Naţionale al Angliei, a adresat în scris României un refuz 
categoric de a nu mai livra orice materiale „. Britanicii lăsase să 
se înţeleagă că atitudinea lor s-ar datora temerii că” în spatele 
acordului româno-german, ar exista şi un acord politic şi că 
România ar fi pierdută pentru cauza Axei Londra-Paris”. 

Intuind modificări în poziţia guvernului britanic, Secţia a Il-a a 
Marelui Stat Major - care dorea să cunoască stările de lucruri de 
la faţa locului - l-a delegat pentru a doua oară, în misiune 
specială în cele două capitale vest-europene, Londra şi Paris, pe 
delegatul său, - It col. Petrescu Gheorghe. Sondând terenul în 
privinţa livrării materialului de război, It col. Petrescu Gheorghe 
va raporta despre „schimbarea totală de atitudine pe care 
servicii importante din cadrul Ministerului de război englez, au 
avut-o ulterior faţă de ataşaţii noştri militari navali şi aeronautici 
de la Londra, cărora li s-a pus în vedere că problema comenzilor 


de material de război este o chestiune care trebuie tratată de la 
guvern la guvern şi în orice caz, mai întâi pe teren politic”. 

Pe data de 3 aprilie 1939, când părăseşte Londra lt col. 
Petrescu Gheorghe va transmite în ţară: „Din cauză că acordul 
nostru economic cu Germania nu este încă complet înţeles, iar 
pe de altă parte, până la clarificarea situaţiei noastre faţă de 
acordul anglo-francez şi eventual polonez, se intenţionează ca 
livrările de armament pentru ţara noastră să fie amânate. Din 
contactul pe care l-am avut cu oficialităţile engleze, pare că 
Londra intenţionează a ne cere să ne clarificăm hotărât poziţia”. 

In aceeaşi zi, ofiţerul român ajunge la Paris şi contactează 
aceleaşi personalităţi cu care avusese întrevederile anterioare. 
Intâmpină o evidentă răceală şi o rezervă bine marcată „,. 
Francezii deveniseră bănuitori, considerând neaderarea noastră 
la pact ca o alunecare spre o politică germano-filă”. 

În raportul său final va menţiona: „Insistenţa Angliei şi chiar a 
Franţei de a forma un front la Est contra Germaniei, nu este 
cauzată de dorinţa de a stăvili expansiunea germană spre Est. 
Această expansiune ar fi chiar dorită de Axa Londra-Paris, dacă 
acest lucru ar satisface Germania şi Italia şi prin aceasta s-ar 
asigura integritatea lor continentală şi colonială”. 

La sfârşitul anului 1938 şi începutul anului următor, în relaţiile 
româno-germane intervin momente de mare tensiune care 
culminează în martie 1939, cu prilejul invadării Cehoslovaciei. 
Organele de informaţii aparţinând Marelui Stat Major Român 
semnalează în prealabil existenţa unor planuri comune 
germano-maghiare de invadare a României. Drept urmare, 
guvernul român a declarat la 15 martie 1939 mobilizare 
generală, dislocând mari unităţi la graniţele de Nord şi Nord- 
Vest ale ţării. O altă măsură luată a fost mobilizarea la locul de 
muncă a circa 680 de mii de oameni din cadrele de rezervă ale 
armatei care lucrau în administraţie şi producţie. 

O altă măsură cu caracter deosebit luată de ţara noastră a 
fost hotărârea de distrugere a instalaţiilor, resurselor şi 
rezervelor de petrol pentru ca acestea să nu cadă în mâinile 
Germaniei. 

Din primăvara anului 1939, România se transformă într-un 
teren de confruntare între cele două mari tabere. Englezii şi 
francezii au cerut României să traducă în fapt un plan special de 
distrugere a puţurilor petroliere şi a rafinăriilor. Pentru a nu 


ajunge în mâinile germanilor petrolul românesc, generalul 
Florea Ţenescu, Şeful Marelui Stat Major al armatei, a dispus 
elaborarea unui program care prevedea sabordarea întregului 
potenţial petrolier al ţării. Lucrarea a fost efectuată de Secţia a 
III-a operaţii strategice şi Biroul mobilizării industriale condus de 
Constantin M. Rădulescu. Anglia şi Franţa au luat notă cu 
satisfacţie de diversiune şi sabotaj. Aliaţii ne-au promis 
despăgubiri pentru sacrificiul ce urma să-l facem. Traducerea în 
viaţă a planului de distrugere a fost încredinţată inginerului 
Leon Wenger din partea Franţei şi colonelului Colin Gulbins din 
partea Marii Britanii. 

Fără a se aştepta acordul României după cum se convenise 
cu Aliaţii, a început operaţiunea de sabotaj a industriei 
petroliere, inclusiv a mijloacelor de transport. 

Sesizate, serviciile secrete germane au trecut neîntârziat la 
contramăsuri. Astfel, unitatea „Brandemburg” formată din circa 
5.000 de oameni, a fost introdusă complet în România. Pe 
teritoriul ţării noastre a început o luptă surdă şi ocultă între 
Abwehr, Inteligence Service şi Deuxieme Bureau. Pentru 
moment, guvernului român nu-i rămânea altceva decât să stea 
în expectativă şi să se informeze. Să se informeze cât mai bine. 
Drept urmare S.S.I.-ul, Secţia a ll-a din Marele Stat Major şi 
Corpul  Detectivilor au primit sarcina de a supraveghea 
permanent părţile aflate în conflict. 

Acţiunile anglo-franceze progresau cu rapiditate şi germanii 
şi-au dat curând seama că vor pierde terenul. Drept urmare 
spionajul german s-a infiltrat în România utilizând o gamă 
variată de mijloace. Datele obţinute de către organele speciale 
române cu privire la evoluţia spionajului german în ţara noastră 
a permis descoperirea unui tablou deosebit de complex: în 
primul rând existenţa unor rezidenţe informative intense, a unor 
căi multiple de penetrare, acoperire şi finanţare, numărul mare 
al obiectivelor, problemelor şi persoanelor supravegheate, toate 
acestea trădând caracterul de spionaj total, orientat în direcţia 
nimicirii forţelor interne ale statului în vederea ancorării 
definitive a României la carul maşinii de război german. 

Pe teritoriul României a început un război surd între 
principalele oficine naziste de spionaj: Gestapo-ul şi Abwehr-ul, 
care ambele vizau impunerea la conducerea statului român a 
unei grupări cu orientare fascistă. Dacă Abwehr-ul avea o 


ascendență după cum vom vedea datorită colaborării lui Canaris 
cu Moruzov, în schimb Gestapo-ul colabora cu legionarii şi unele 
elemente corupte din Siguranţa Generală. 

Gestapo-ul a desfăşurat în România o activitate subversivă cu 
grave implicaţii, în primul rând pentru a contracara efectele 
opoziţiei româneşti. A exercitat şi acţiuni de contraspionaj 
împotriva serviciilor secrete aliate, a urmărit partidele şi 
oamenii politici democrați. A organizat formaţiuni speciale ale 
„Kommandos” pentru intervenţii de forţă şi a instalat focare de 
propagandă naţional-socialistă în România. 

Rețelele sale de informaţii erau constituite din elemente ce 
aderaseră la ideologia nazistă şi informatori proveniţi din cadrul 
lumii interlope. 

Gestapo-ul din România a fost condus de către ataşatul de 
poliţie de pe lângă Legația germană, Kriminalrat-ul SS colonelul 
Peter Geissler, de Hauptsturm-Fuhrer-ul SS Gustav Richter şi de 
alţii. Au fost înfiinţate secţii speciale şi oficii conspirative ca 
organe cu acoperire diplomatică, ori încadrate în aparatul 
diverselor firme şi societăţi cu capital german, asociaţii culturale 
şi de propagandă. 

Gestapo-ul era condus de Geissler, care trăise clandestin 
până în 1940. Principalul sediu operativ era situat pe strada 
Ilfov, clădirea fiind dotată cu anexe şi beciuri pentru torturarea 
prizonierilor. O secţie unde se făcea legătura cu agenţii 
informatori, funcţiona pe strada Wilson (actuala Snagov) şi aici 
îşi desfăşurau activitatea rezidenții Bauer şi Chaperouge. 
Conform declaraţiilor lui Eugen Cristescu, Gestapoul german 
exista în România încă din anul 1934 şi a fost amestecat în 
toate atentatele: contra lui Ducă, lui Călinescu şi toate celelalte. 
El a avut o acţiune foarte puternică în legătură cu legionarii, a 
fost implicat în acţiunea de la Jilava şi din cercetările făcute 
atunci a rezultat că Gestpo-ul a fost cel care a dat arme 
legionarilor care i-au executat pe cei de la Jilava în noaptea de 
26/ 27 noiembrie 1940 (au fost ucise 65 persoane), iar mai 
târziu cu ocazia rebeliunii legionare s-a constatat că o bună 
parte din armele legionarilor erau furnizate tot de către 
Gestapo. 

Spionajul nazist în România era efectuat şi de S.D.-VI (S. D. - 
Ausland) sau serviciul de spionaj în străinătate. A fost condus o 
vreme de Kurt Auer şi încadrat cu ofiţeri specialişti care se 


foloseau de identități false, cu acoperire în cadrul firmelor şi 
societăţilor germane. 

În România acelor ani au operat cele mai importante grupe 
ale S.D. Ausland şi anume Grupa VI-E specializată în acţiunile de 
spionaj în Europa răsăriteană, Grupa VI-S, specializată în 
acţiunile de sabotaj şi Grupa VI-E, ce avea ca domeniu de 
activitate războiul economic. 

Funcţionau 14 rezidenţe în regiunea petroliferă, respectiv 6 la 
Ploieşti, 6 la Câmpina şi 2 la Moreni; 24 de rezidenţe în 
principalele porturi de la Dunăre şi Marea Neagră (6 la Galaţi, 6 
la Brăila, 3 la Constanţa, 3 la Orşova şi câte două la Sulina, Reni 
şi Giurgiu). În alte centre administrative, industriale şi noduri 
de comunicaţii au fost create 19 rezidenţe: 6 la Braşov, 5 la 
Timişoara, 4 la laşi, şi câte două la Sibiu şi Craiova. 

Un rol cu totul aparte între serviciile de spionaj germane 
prezente în România, a revenit Abwehr-ului, condus de amiralul 
Canaris. 

Abwehr-ul a folosit pentru acţiunea de supraveghere 
informativă a României serviciile sale din Konigsberg şi Breslau, 
afectate „Sectorului de Răsărit” precum şi pe cele din Munchen 
şi Viena, prin care era coordonat „Sectorul Balcani”. In preajma 
celui de al doilea război mondial, Abwehr-ul a creat K.O. 
(Kriegsorganisation), care nu erau altceva decât oficine de 
spionaj şi diversiune ce aveau ca scop să opereze în cadrul 
acţiunilor de contraspionaj şi contra-sabotaj şi să identifice 
mişcările de rezistenţă din teritoriile străine neocupate. Canaris 
este autorul înfiinţării Diviziei Brandenburg destinată purtării 
războiului subversiv în zonele vitale pentru Reich. In cadrul 
acestei divizii au fost înfiinţate „detaşamente pentru România, 
în care erau înrolați saşi şi şvabi din ţara noastră. Aveau ca 
misiune protejarea zonelor petrolifere şi a Dunării. 

Serviciul de Informaţii al Armatei Germane din România, cum 
era denumit oficial Abwehr-ul la Bucureşti, a fost condus mulţi 
ani de colonelul Rodler şi adjunctul acestuia maiorul Waldemar 
von Gregory. În primăvara anului 1944 colonelul Rodler a fost 
înlocuit cu colonelul Bauer. 

Principala osatură pe care s-a sprijinit coloana a V-a a 
Germaniei naziste, alături de organizaţia legionară a constituit-o 
mişcarea hitleristă din România. În anul 1931, în scopul de a 
grupa pe toţi germanii din străinătate a fost creată „Organizaţia 


pentru străinătate a N.S.D.A.P. Societatea de întrajutorare 
„Selbsthilfe”, creată la Sibiu în anul 1932, a devenit nucleul 
mişcării naziste din rândurile populaţiei germane din România. 
In acelaşi an a început să activeze Partidul naţional-socialist al 
şvabilor” din Banat, organizat după modelul batalioanelor de 
asalt ai căror membri erau înarmaţi cu cuțite, pumnale şi 
revolvere. În aprilie 1935 s-a constituit „Deutsche Volkspartei în 
Rumanien” („Partidul poporului german în România”) organizat 
după modelul nazist, condus de Alfred Bonfert şi Waldemar 
Gust. 

Comunitatea germanilor din România - consemna S.S.I. Într- 
un studiu întocmit în anul 1939 - se consideră, sub raport 
ideologic şi politic, ca făcând parte din unitatea germană 
naţional-socialistă şi ca atare, au la baza acţiunii sale premisele 
naţional-socialiste din Reich. 

Cu sprijinul elementelor hitleriste din rândul naţionalităţii 
germane din România şi al rezidenţelor secrete germane din 
ţara noastră, N.S.D.A.P./A.0. Îşi dezvoltă măsurile de 
propagandă şi spionaj. Activitatea de culegere de informaţii era 
coordonată de inginerul Kohihammer, de care asculta şi 
ministrul Killinger şi inginerul Bruncken. 

Influenţa Reichului s-a exercitat şi asupra Grupului etnic 
german din România, care a îndeplinit misiuni legate de 
culegerea informațiilor. Activitatea secretă de informaţii 
efectuată de Grupul etnic german a fost organizată prin 
intermediul unui serviciu special creat, condus de Walter May, 
ce-şi avea birouri de informaţii la Timişoara şi Braşov. 

Rolul de coordonare şi conducere al spionajului german în 
România a revenit Legaţiei germane din Bucureşti ce îl avea în 
frunte pe baronul Manned von Killinger, fiind secondat de Arthur 
Adolf Konradi şeful Secţiei A.0O./N.S.D.A.P. Din România, dr. 
Gerdhardt Steltzer, Hermann von Ritgen, Hans Berndt von 
Halften şi Alfred Gestenberg, ataşat militar. 

Organele informative aparţinând Legaţiei germane (Deutsche 
Gesandschaft) au desfăşurat o intensă activitate informativă 
sub conducerea nemijlocită a lui Killinger. La începutul anului 
1941, antena organelor române de contrainformaţii „Karr” 
infiltrată în sânul Legaţiei germane semnala că „activitatea de 
centralizare a informaţiilor a fost reorganizată, fiind încredinţată 
unor oameni instruiți special în acest scop, unor conducători cu 


experienţă veniţi din Germania, subordonați din punct de 
vedere politic lui Killinger. Pentru camuflarea personalului 
Gestapo-ului, s-a creat pe lângă Legația din Bucureşti, secţiuni 
speciale, oficii şi organisme, a căror funcţionare pare a fi normal 
legată de activitatea în diferite domenii”. 

Activitatea oficială a diplomaților Reichului era dublată de cea 
de spionaj. Spre exemplu, ataşatul comercial Arthur Adolf 
Konradi pe lângă funcţia de conducător al A.0./N.S.D.A.P. Presta 
o activitate de spionaj economic prin reţeaua proprie din 
Bucureşti şi cele 13 consulate răspândite pe teritoriul ţării. 
Herman von Ritgen, ataşat de legaţie, era în realitate 
conducătorul în România al S.D.-VI (Extern). Consulul general 
Karl Freiherr von Gregory deţinea rolul de adjunct al şefului 
Gestapo-ului. Se ocupa de legăturile cu mişcarea legionară. Tot 
cu sprijinirea elementelor fasciste şi a Gărzii de fier, se ocupa 
ziaristul Ernst Cristoph Shepky, introdus în ţară în anul 1934. 

x 


În primăvara anului 1939 Anglia avansa guvernului român 
propunerea ca să se accepte distrugerea puţurilor petroliere şi a 
rafinăriilor pentru a nu cădea în mâinile armatei germane. 
România a ridicat problema despăgubirilor, ştiut fiind că în 1916 
aliaţii au refuzat să recunoască dreptul statului român la 
despăgubiri şi până la urmă au acceptat să recunoască doar 4 
milioane de lire sterline din cele 10 milioane cât reprezentau 
pagubele suferite. 

La 12 octombrie 1939 erau dezvăluite în urma activităţii 
informative intenţiile Germaniei faţă de România. Astfel, o 
informaţie obţinută prin reţeaua Corpului detectivilor provenind 
din cercurile germane, arăta hotărârea acestor cercuri de 
forţare a României în direcţia măririi exportului de petrol şi 
cereale. 

Acţiunea de sabotare a maşinii de război germane continua a 
se înfăptui în România prin toate mijloacele clasice: de la cele 
cu caracter paşnic până la cele cu caracter violent. Evenimente 
ciudate se produceau soldându-se cu avarii de maşini şi utilaje, 
incendii, scoaterea din funcţiune a unor uzine şi chiar 
distrugerea lor. Se aplica sistematic un plan de scădere a 
producţiei petroliere. În regiunea petroliferă aveau loc 
„accidente” la schele, la staţii de pompare şi rafinării. 

Informaţiile serviciilor secrete române arătau că erau acţiuni 


de sabotaj străine puse la cale de către agenţii statelor 
interesate în România. 

Într-un raport al Serviciului Secret de Informaţii erau 
menţionate, printre multe altele, următoarele accidente: 

- Explozia produsă la rafinăria „Româno-Americană” din 
Ploieşti, la 8 noiembrie 1939; 

- Incendiul de la rafinăria „Orion” din Ploieşti, produs la 4 
decembrie 1939; 

- Incendiul de la rafinăria „Apollon” Petrol din Târgovişte, 
produs la 5 decembrie 1939; 

- Incendiul de la rafinăria „Noris” din Ploieşti, produs la 8 
decembrie 1939; 

- Incendiul de la instalaţia de asfalt a Societăţii Astra-Română 
din Ploieşti, produs la 14 ianuarie 1940; 

- Incendiul de la schela petroliferă Scăeni a Societăţii Astra 
Română, la 18 ianuarie 1940; 

- Explozia produsă la Societatea Astra Română, la 22 ianuarie 
1940; 

- Incendiul de la schela Societăţii Româno-Americane din 
Ariceşti, declanşat la 25 ianuarie 1940; 

- Explozia produsă la rezervorul rafinăriei „Steaua-Română”, 
la 24 februarie 1940; 

- Perforarea conductei aparţinând Societăţii Dacia Petroliferă, 
la 23 martie 1940, lângă bariera Râfov a oraşului Ploieşti. 

La toate aceste acte de vădit sabotaj, şi-a adus o contribuţie 
însemnată şi Departamentul D din cadrul Serviciului secret 
britanic, creat în 1938 şi condus de Laurence Grand. Incă din 
primele luni de existenţă ale Departamentului D, cea mai 
eficace secţie era cea care se ocupa de regiunea Balcanilor. 
Sarcina acestei secţii era să prevină pentru un timp dominaţia 
germană în România, lugoslavia şi Ungaria. 

In luna decembrie 1939 a fost interceptată de către organele 
de contrainformaţii române o telegramă din care rezulta că 
Ribbentrop tocmai îi încredinţase lui von Killinger o misiune, 
care consta din intensificarea activităţii de spionaj în România şi 
ţările vecine. Von Killinger înainte de a fi numit ministru în 
România, îndeplinise numeroase misiuni cu caracter secret în 
statele balcanice. 

In aceste condiţii amiralul Canaris, şeful Abwehr-ului şi-a 
amintit că în fruntea S.S.I.-ului se afla Mihail Moruzov, un as al 


combinațiilor subtile. El a fost primul care a dat a înţelege că 
dorea o anumită apropiere. La rândul său, Moruzov şi-a dat 
perfect de bine seama că, mai devreme sau mai târziu, această 
mişcare tactică devenea inevitabilă. Şi totuşi, impulsul de a 
tatona intenţiile lui Canaris nu a fost o iniţiativă proprie ci s-a 
datorat regelui Carol al II-lea precum şi mareşalului palatului, 
Ernest Urdăreanu, unul dintre stâlpii camarilei ce se instalase la 
palat. 

Mihail Moruzov era frământat de gândul să nu aducă prin 
comportarea sa prejudicii statutului de neutralitate pe care îl 
adoptase ţara. Orice abatere, ori cât de mică, putea fi speculată 
de către germani, care deveniseră foarte suspicioşi şi care abia 
aşteptau să ne plătească poliţele pentru toate necazurile ce le 
produsesem în primul război mondial. 

Serviciul Secret de Informaţii Român, condus de Mihail 
Moruzov ca şi Secţia a ll-a din Marele Stat Major primiseră 
sarcini exprese, pornind de la faptul că unele state promovau 
făţiş pe plan internaţional o politică de revizuire a tratatelor de 
pace încheiate după primul război mondial, de a culege 
informaţii pe această temă. O altă misiune privea 
supravegherea agenţilor spionajului german ce acționau în sfera 
producerii şi prelucrării petrolului pentru a preveni actele de 
sabotaj. La propunerea lui Moruzov, s-a ajuns la concluzia 
necesităţii colaborării între Serviciul Secret de Informaţii şi 
serviciile secrete germane corespondente, fapt care ar putea să 
contribuie la unele câştiguri în această direcţie, ca şi la o 
ameliorare a relaţiilor cu Germania în perspectiva unei apropieri 
cu Horia Sima. 

Colaborarea dintre Moruzov şi Canaris s-a realizat cu 
asentimentul şi îndrumarea tactică a regelui Carol al II-lea, 
deoarece presiunea exercitată de Germania crescuse 
considerabil după cotropirea Cehoslovaciei şi mai ales a 
Poloniei, iar pe de altă parte începuse să se manifeste 
nemulțumirea față de serviciile secrete ale Aliaţiilor care 
trecuseră, fără acordul guvernului român, la aplicarea planului 
de distrugeri pe Valea Prahovei. 

Pentru realizarea colaborării dintre Moruzov şi Canaris au fost 
necesare câteva luni de pregătiri. Cu foarte multă prudenţă s-a 
stabilit un prim contact în luna octombrie a anului 1939, după 
ce izbucnise războiul şi Polonia fusese înfrântă, dispărând ca 


stat, de pe harta Europei, Moruzov s-a întâlnit cu colonelul 
Wahle, ataşatul militar al Germaniei la Bucureşti. Dialogul a avut 
loc la locuinţa sa de pe strada Sofiei. Singura măsură concretă 
stabilită cu acel prilej a fost trimiterea la Berlin a unui emisar cu 
scopul unei mai bune informări reciproce. La scurt timp după 
această întrevedere, maiorul Gh. Micandru din serviciul de 
informaţii, a primit o împuternicire scrisă de la colonelul Wahle 
pentru o vizită de informare la Canaris. 

La 31 octombrie 1939 - emisarul lui Mihail Moruzov, maiorul 
român de contrainformaţii C. Gh. lonescu Micandru, în 
întrevederea pe care o are cu amiralul Canaris, la sediul 
Abwehr-ului din Berlin, pe Cheiul Tirpitz 74-76, transmite 
propunerea serviciului nostru, de colaborare cu cel german, 
motivată de situaţia politică externă actuală a României, 
propunere primită cu foarte multă satisfacţie de către organele 
superioare ale Marelui Stat Major german (raport - interval 26 
octombrie - 3 noiembrie 1939 - semnat: maior C. Gh. lonescu 
Micandru). 

lată cum este descrisă pregătirea şi desfăşurarea misiunii 
emisarului lui Moruzov. Între 28-29 octombrie 1939 maiorul C. 
Gh. lonescu Micandru urma să sosească la Berlin, trimis de 
Moruzov pentru trei zile, pentru a discuta cu Canaris problema 
petrolului. La sfârşitul lunii octombrie, conform înţelegerii 
stabilite, a sosit la Berlin mesagerul lui Moruzov. Avea o misiune 
strict secretă şi într-o conspirativitate deplină. La 30 octombrie 
maiorul lonescu Micandru s-a prezentat la sediul Abwehr-ului, 
solicitând amiralului Canaris o audienţă. S-a răspuns că amiralul 
este plecat din Berlin într-o misiune, de unde se va întoarce 
după o săptămână. În realitate Canaris nu era plecat din Berlin. 
D-lui maior lonescu Micandru i se aplica astfel schema 
concepută anterior. In aceeaşi zi, un sol al amiralului, în 
persoana maiorului Pruck, ofiţer al serviciului de informaţii 
german, a luat un prim contact, la hotel, cu maiorul român. A 
doua zi, la 31 octombrie, s-a transmis d-lui maior lonescu 
Micandru o ştire de „bun augur”. Aflând că este căutat de un 
mesager al d-lui Moruzov. Canaris şi-a „întrerupt misiunea”, 
întorcându-se urgent la Berlin. În aceeaşi zi, la ora 10,45 şeful 
Abwehr-ului, asistat de locotenent-colonelul Prickenbrock, şeful 
Serviciului German de Contrainformaţii al armatei şi de maiorul 
Pruck, îl primea în audienţă pe maiorul lonescu Micandru. 


Acesta a dat citire - din motive de conspirativitate - mesajului 
adresat de dl Moruzov amiralului Canaris, redactat în limba 
franceză. După ce a ascultat mesajul, Canaris şi-a exprimat 
stima şi consideraţia faţă de personalitatea şefului Serviciului 
Secret de Informaţii din România, dând o înaltă apreciere 
activităţii acestuia. 

S-au luat, cu acest prilej, pe baza împuternicirilor acordate 
emisarului român, următoarele hotărâri: 

- Incă în luna noiembrie să aibă loc o întâlnire de lucru între 
şefii celor două servicii. Locul întâlnirii - Berlin sau Bucureşti - 
să aibă un caracter personal, strict secret; 

- Conform propunerilor scrise în mesajul d-lui Moruzov, s-a 
convenit ca, până la întâlnirea dintre şefi, să aibă loc întrevederi 
preliminare între maiorii Pruck şi lonescu-Micandru. O primă 
întrevedere între cei doi va avea loc la Bucureşti, între 15-20 
noiembrie. Dl. Maior Pruck urmează să sosească la Bucureşti 
sub identitatea pictorului Erwin Kampf; 

- Pentru a uşura procesul tatonărilor, până vor avea loc 
întâlnirile la nivelul maiorilor, Abwehr-ul va instala la Bucureşti o 
„cutie poştală” în persoana maiorului dr. Wagner; 

- A fost abordată şi problema petrolului românesc. Amiralul 
Canaris a reţinut din mesajul d-lui Moruzov pe care-l consideră 
şef şi al Serviciului Secret de informaţii al armatei române, 
următoarea idee: dl. Moruzov se oferă să dea concursul în 
scopul de a preveni eventualele acte de sabotaj, iar pe de altă 
parte, este gata a primi şi sugestii din partea specialiştilor 
germani, cărora îi se va îngădui să viziteze regiunile interesate. 
Drept urmare, Abwehr-ul va trimite încă în luna noiembrie două 
comisii de specialişti cu misiunea de a vizita portul Giurgiu şi 
regiunea Ploieşti-Moreni. 

Tatonările neoficiale ale d-lui Moruzov în vederea găsirii unei 
căi de colaborare secretă între Serviciul Secret de Informaţii şi 
Abwehr sunt considerate la Berlin ca un prim semn de nelinişte 
a părţii române, ca urmare a victoriilor strălucite dobândite de 
Germania în Austria, Cehoslovacia şi Polonia. România doreşte 
să-şi menţină cu orice preţ neutralitatea, dar, în acelaşi timp, se 
vede din ce în ce mai izolată în politica sa. 

Abwehr-ul îşi propune să se folosească de aceste condiţii noi 
în vederea întăririi treptate a poziţiilor germane în Peninsula 
Balcanică, prin scoaterea României din neutralitate, poziţie care 


îngăduie Angliei şi Franţei să importe cantităţi masive de petrol 
românesc, în dauna intereselor militare ale Wehrmacht-ului. 

In vederea atingerii obiectivului amintit mai sus, încunoştinţat 
de vizita emisarului trimis de Moruzov, Canaris propune să 
adopte următoarea tactică: 

a) Abwehr-ui se va dovedi deosebit de încântat la iniţiativa d- 

lui Moruzov, va flata, pe cât posibil, personalitatea acestuia în 

conducerea S.S.I.-ului din România (fapt pe care l-am văzut 
că la şi făcut cu prilejul întrevederii Canaris-lonescu 

Micandru). 

b) Se va da de înţeles părţii române, în forme discrete, pentru 

a-i câştigat încrederea, că între Wehrmacht şi Abwehr, pe de 

o parte, şi conducerea politică a statului pe de altă parte, ar 

exista fricţiuni care, într-un viitor apropiat, n-ar fi exclus să fie 

tranşate în favoarea militarilor. 

c) Se va insista exagerat de mult şi ameninţător asupra 

actelor de sabotaj din industria petroliferă română, organizată 

de agenţi ai Angliei şi Franţei sub oblăduirea autorităţilor din 

România şi care afectează necesităţile de petrol ale 

Germaniei, cu scopul de a permite Abwehr-ului să-şi introducă 

în România unităţile sale în vederea asigurării securităţii 

industriei petrolifere române împotriva actelor de sabotaj. 

Canaris a hotărât să se conducă pe baza concluziilor studiilor 

efectuate de secţia a Ill-a Economică a Wehrmacht-ului. 

lată, pe scurt care sunt aceste concluzii: 

- In caz de război şi mobilizare totală, nevoile de petrol ale 
Germaniei ar putea fi acoperite de actuala producţie a 
României, cu condiţia ca Germania să dispună integral şi 
suveran de resursele române. 

- Până şi cel mai neînsemnat act de sabotaj în industria 
petrolieră a României poate aduce prejudicii grave Germaniei. 
Se consideră că actele de sabotaj în domeniul extracţiei de 
petrol şi în cel al transportului îi permit României să opună 
Germaniei aflată în război cu Anglia şi Franţa, o rezistenţă 
ascunsă. 

- Ţinând seama de mărimea pericolelor, Germania nu poate 
să se mulţumească nici cu garanţiile date de statul român. 
Germania trebuie să înfrângă rezistenţa părţii române şi să 
ceară: 

1) Subordonarea economiei române a petrolului, conducerii şi 


controlului german. 

2)  Renunţarea statului român la drepturile sale de 

suveranitate în favoarea Germaniei: 

a) în exercitarea puterii poliţieneşti în regiunea petroliferă; 
b) în organizarea şi folosirea mijloacelor şi căilor de 
comunicaţii române. 

Ideile schiţate mai sus de Canaris şi colaboratorii săi cei mai 
apropiaţi, au fost expuse maiorului C.G. lonescu-Micandru 
pentru a fi transmise lui Moruzov. 

Între timp, tatonările pentru o întâlnire la vârf a specialiştilor 
în informaţii, continuau. La un moment dat se convenise ca 
Moruzov şi Canaris să se întâlnească la 3 decembrie 1939 la 
Monaco. Lucrurile nu au decurs însă conform prevederilor. La 
numai 5 zile de la plecarea sa din Bucureşti, maiorul Wagner a 
comunicat telegrafic că se va întoarce în capitala noastră pe 
data de 10 decembrie. Mai menţiona, în aceeaşi scrisoare, că va 
fi însoţit de alte două persoane. Conform protocolului, la data 
anunţată, la orele 20,15 lonescu Micandru s-a înfăţişat în faţa 
vagonului ce venea de la Berlin şi din care, spre marea lui 
surprindere, odată cu Wagner, a coborât însuşi Canaris. 
Neanunţat, fără să ne prevină, Germania îşi pregătea marile 
campanii din Vest şi nu putea risca nimic, împreună cu Canaris 
se deplasase şi locotenent-colonelul Bentivegny, şeful secţiei de 
contra-informaţii ofensive din Serviciul Secret al Abwehr-ului. 

Cei doi înalţi ofiţeri au solicitat o întrevedere urgentă cu Mihail 
Moruzov, care le-a fost acordată. Întâlnirea a avut loc la Buda, 
unde Mihail Moruzov avea o mică proprietate şi unde se 
amenajase o casă conspirativă. Cei doi secondaţi de însoțitorii 
lor, au făcut o plimbare prin grădina ce înconjura casa. 

Era un prilej de a se feri de urechi indiscrete. Dialogul demara 
greu. Cei doi se studiau reciproc. Ceea ce-l enerva pe Canaris 
era faptul că nu reuşise să-l complexeze pe Moruzov cu vizita lui 
inopinată. Nici măcar precizarea pe care a făcut-o că era cel 
dintâi dintre şefii serviciilor similare cu al său pe care-l vizita nu 
a avut efectul paralizant scontat. Îşi va fi dat seama oare 
amiralul că omul aflat în faţa lui, trecuse în timpul primului 
război mondial, linia frontului şi răpise un spion german versat, 
nu putea fi în niciun caz slab de înger. De aceea a crezut de 
cuviinţă să scurteze introducerea şi să între direct în subiect. 
Tema principală a vizitei: petrolul, actele de sabotaj din 


industria petrolieră română ce subminează îndeplinirea 
Tratatului economic germano-român, precum şi măsurile ce 
trebuiesc luate. 

Secţia contrainformaţii a Abwehr-ului şi-a format un punct de 
vedere în legătură cu incendiul de la rafinăria „Orion” şi a 
pregătit un document ce urmează a fi înmânat S.S.I.-ului din 
România, intitulat: „Instrucţiuni de ordin tehnic care ar trebui 
date pentru prevenirea actelor de sabotaj în regiunile 
petroliere”. Berlinul apreciază că în România există un puternic 
curent antigerman încurajat de guvern, de aceea Canaris va 
insista şi în problema intensificării propagandei germane. în 
România, astfel încât în rândurile populaţiei să se creeze o 
atmosferă favorabilă îmbunătăţirii relaţiilor dintre cele două ţări. 

Moruzov nu fusese luat prin surprindere. După ce a trecut în 
revistă situaţiile critice, el a procedat la o analiză sumară, 
demonstrând că nu era vorba de sabotaje, ci de simple 
defecţiuni ce se pot produce oriunde, inclusiv în Germania. 
Canaris a rămas fără replică. | se demonstrase fără putinţă de 
tăgadă că incendiile de la „Orion”, „Noris” din Ploieşti sau 
„Apolon” din Târgovişte, ciocnirile de trenuri de la Băicoi, toate 
fuseseră anchetate şi nu se găsesc nici urmă de sabotaj. Atunci 
l-a convins, poate, pe amiral, dar peste un an, când se vor ivi 
atât de intempestiv probele, nimeni nu va mai putea fi dus de 
nas. 

Canaris a trecut după aceea la abordarea altor subiecte. 
Moruzov mai mult asculta decât vorbea. Nu i-a fost greu să-şi 
dea seama că, având în vedere originea sa slavă, neamţul îl 
bănuia că ar fi în colaborare cu sovieticii. Nici nu i-a confirmat 
dar nici nu i-a infirmat această supoziţie. În definitiv, era liber să 
creadă tot ce voia. În concluzie, se poate spune că această 
primă rundă a decurs în favoarea lui. Canaris s-a convins că 
întâlnise un om care nu putea fi intimidat şi cu atât mai puţin 
speriat. 

Moruzov conducea jocurile. 

În ce a constat colaborarea între Abwehr şi S.S.I? Era în primul 
rând colaborarea în zona petroliferă, mai bine zis pentru 
apărarea acestei zone, unde se găseau deja agenţi germani, 
împerecheaţi cu agenţi români. Se efectua un serviciu de 
supraveghere şi pază, pentru ca inginerii englezi şi americani 
care se găseau acolo să nu dea foc zonei petroliere şi să nu 


distrugă instalaţiile de acolo. De asemenea se mai colabora şi în 
zona dunăreană, în toate porturile prin care se scurgeau spre 
Germania vasele şi tancurile de petrol. Colaborarea s-a extins şi 
asupra chestiunilor de contra-sabotaj şi de contrainformaţii. De 
asemenea se efectua şi un schimb de informaţii între Abwehr-ul 
german şi serviciul Secret de Informaţii Român. Convenţia era 
ca România să nu furnizeze informaţii despre ţările cu care se 
afla în alianţă. Pentru celelalte ţări schimbul de informaţii era 
permis. 

Armand Călinescu, în calitate de prim-ministru - octombrie 
1938 - a solicitat şefului Marelui Stat Major să întocmească o 
sinteză a datelor şi informaţiilor referitoare la adversarii 
potenţiali ai României, fapt care în agenda de însemnări a celui 
care a primit dispoziţia, să apară astfel consemnat:” Tendinţele, 
caracterul şi evoluţia expansiunii germane în sud-estul Europei. 
Privire specială asupra României în anul 1939 (lucrarea va fi 
tipărită în luna ianuarie 1939 iar sinteza predată guvernului). 

Incă din 1938, imediat după Anschlus (la 6 martie), Armand 
Călinescu considera Anschlus-ul ca fiind doar o simplă etapă în 
planul de expansiune german, care urmărea dobândirea de 
debuşee şi materii prime în răsărit. Dunărea va deveni un 
adevărat bulevard comercial şi strategic între Est şi Vest. Toate 
statele care au fost aşezate aici au suferit mari presiuni. Mai 
întâi Austria, apoi Cehoslovacia şi la urmă, România, care oferă 
petrol. In fond, însuşi Hitler va declara: „scopul nostru este de a 
căuta, mai curând în Europa decât peste mări, teritorii bogate în 
materii prime” (15 noiembrie, 1937). Este anul în care cei doi 
von Tippelskirch şi Killinger - vor trata la San Francisco, 
problema surselor de materii prime cu big-business-ul american. 
Războiul propriu-zis va începe, fiind declanşat de Germania, 
mult mai devreme, prin războiul economic. Într-o carte scrisă de 
Juster Schmitt se arată că, printre cauzele principale ale 
înfrângerii Germaniei în primul război mondial, ar fi fost şi prea 
târziul asalt asupra regiunilor petroliere române. Göring va 
declara textual: „Conflictul care se pregăteşte impune o 
dezvoltare uriaşă a capacităţii noastre de producţie. Nu putem 
să fixăm nicio limită a programului de înarmare căci se are în 
vedere bătălia finală. În realitate noi suntem încă de pe acum în 
război, deşi n-a fost trasă nicio lovitură de tun (1936 - în 
prezenţa industriaşilor germani). Şi mai devreme, în 1933, 


imediat după venirea la putere, în cadrul serviciilor pe care le 
creează pentru a” dubla” şi a anihila miniştrii nenazişti din 
cadrul cabinetului său, Hitler organizează şi un Birou economic 
al partidului, condus de dr. Wagner. Amintim că acelaşi dr. 
Wagner Otto, maior, se afla la Bucureşti în toamna lui 1939. 
Acesta - la 23 noiembrie 1939 - avea să afirme, în cadrul celei 
dintâi întâlniri a sa cu Moruzov, că interesul capital al serviciului 
secret nazist este de a apăra resursele petrolifere româneşti, de 
orice posibilă sabotare. 

Dar cine este dr. Wagner recomandat de amiralul Canaris să 
servească drept „cutie poştală” la Bucureşti? 

In 1933, imediat după venirea la putere, Hitler, în cadrul 
serviciilor pe care le creează pentru a dubla şi a anihila miniştrii 
nenazişti din cadrul cabinetului său organizează şi un birou 
economic al partidului; condus din 1934 de Otto Wagner. Acesta 
era subordonat lui A.P.A. - Auslands Politische Abteilung - Biroul 
de politică externă al partidului nazist, conducerea fiindu-i 
încredinţată lui Alfred Rosenberg. În literatura de specialitate 
doctorul Wagner are menţionat în dreptul numelui său: Wagner, 
dr., maior în cadrul serviciului secret german. La începutul 
anului 1940, la Bucureşti, reprezentant permanent al Serviciului 
Secret de Informaţii al armatei germane (Abwehr) este... 
maiorul dr. Wagner, despre care Canaris însuşi, într-un dialog 
purtat cu Moruzov în primăvara lui 40, avea să-l schiţeze astfel: 
„lată, de pildă, maiorul dr. Wagner nu este produsul serviciului 
meu. Este un element infiltrat în serviciu, ca invalid, prin 
intervenţia directă a mareşalului Göring. Desigur că este, din 
fericire, mai puţin periculos decât alţii...” 1 Mai 1940 - în 
locuinţa lui Moruzov, are loc întâlnirea lui cu von Tippelskirch, 
prilej pentru şeful S.S.I.-ului de a descifra cum mai este cotat la 
Berlin, căci nu-i fusese greu să afle că naziştii îl bănuiesc de 
lipsă de loialitate, ba chiar de un joc dublu-triplu, în principal în 
favoarea Intelligence Service-ului (suspiciune alimentată de unii 
membri de frunte ai legaţiei germane la Bucureşti); von Killinger 
în persoană, de asemenea aflat la Bucureşti în calitate de 
„trimis special al Fuhrerului”, chemându-l la el - 14 aprilie - pe 
maior dr. Wagner, pe căpitanul de marină Weiss şi pe von 
Stransky, le cere acestora să-şi spună deschis părerea despre 
Moruzov şi gradul de sinceritate cu care şeful S.S.l.-ului 
colaborează cu naziştii, răspunsul celor trei fiind la unison: 


categoric sincer! Moruzov nu este totuşi liniştit, deşi primul pas 
de „împăcare” îl face - 17 aprilie 1940 - în Bucureşti, un maior 
din Abwehr care aduce drept mesaj din partea amiralului 
Canaris precizarea că acesta „este extrem de mulţumit de 
succesul Serviciului Secret de Informaţii al armatei române în 
chestiunea vaselor engleze de la Giurgiu”. Von Tippelskirch 
lămureşte în plus: „Faţă de aceştia (cei de la Statul Major - n. 
N.) am avut de îndeplinit o cerinţă strict protocolară... în ceea ce 
vă priveşte, am ţinut în mod special să vă văd spre a vă 
mulţumi din partea şefilor mei, pentru modul cum conlucraţi cu 
organele noastre. În interesul dumneavoastră vă rog să 
continuaţi cu această atitudine de loialitate absolut necesară, 
deoarece orice suspiciune ar fi regretabilă şi pentru noi şi pentru 
dumneavoastră”. 14 Mai 1940 - timp de cinci ore stă de vorbă 
von Killinger cu Moruzov, la solicitarea celui dintâi. Von Killinger 
(avea să revină în 23/24 ianuarie 1941, în calitate de ministru al 
Germaniei la Bucureşti) arată că Hitler i-a dat misiunea de a fi 
observator pentru patru ţări (Ungaria, lugoslavia, Bulgaria şi 
România, „iar faptul că mi-am ales Bucureştiul drept reşedinţă, 
denotă atenţia pe care o acordăm ţării dumneavoastră”. 

La scurt timp după vizita inopinată a lui Tippelskirch la 
Bucureşti, va reieşi că vizita generalului german nu era un act 
izolat, ci făcea parte dintr-un efort conjugat pentru rezolvarea 
unor probleme menite să contracareze acţiunile de sabotaj puse 
la cald de aliaţi în România. 

La 3 mai 1940, maiorul dr. Wagner sosit de la Berlin va cere o 
audienţă la Moruzov pentru a-i transmite o chestiune strict 
confidențială şi absolut personală din partea amiralului Canaris. 
Mesajul suna astfel: „în cazul când anglo-francezii, nemulţumiţi 
de neutralitatea României o vor ataca, România va accepta 
sprijinul amical armat al Germaniei, pentru apărarea teritorială”. 
Surprins că i se adresează lui într-o problemă de asemenea 
anvergură, Moruzov i-a răspuns: „Chestiunea pe care aţi pus-o 
depăşeşte cadrul atribuţiunilor mele şi nu-mi permit a o 
discuta”. Wagner nu s-a lăsat mai prejos şi i-a replicat: „Când dl. 
Amiral Canaris mi-a încredinţat această misiune, ştia acest 
lucru, dar întrebarea nefiind formulată de domnia sa, a ales 
această cale numai în scopul de a păstra cel mai strict secret. 
DI. Amiral Canaris a lăsat la latitudinea domnului şef al 
Serviciului Secret cui urmează a i se supune această întrebare, 


exprimându-şi însă dorinţa de a avea un răspuns în cel mai 
strict secret. Suntem în aşteptarea răspunsului Dvs.” 

Spre surpriza lui Moruzov, el avea să afle la 11 mai 1940 că 
întrebarea fusese deja avansată de către Germania regelui 
Carol al lIl-lea printr-o scrisoare predată de către: generalul 
Gerstenberg cu trei săptămâni înainte de întâlnirea Wagner- 
Moruzov. 

Germania presează şi la 24 mai 1940 dictatul de la Viena prin 
care se smulgea României o mare parte a Transilvaniei avea să 
demonstreze fără tăgadă cât de mult ţinea Germania să 
garanteze în mod absolut integritatea teritorială a României. 

Patru zile după întrevederea Killinger-Moruzov, va sosi pe 
neaşteptate la Bucureşti, pentru a doua oară, amiralul Wilhelm 
Canaris. Îşi părăsise, conform propriei sale declaraţii, doar 
pentru o clipă postul de comandă de pe frontul de vest, unde a 
urmat, de la începutul acţiunii, armatele operative. Obiectul 
întrevederii sale cu Moruzov l-a constituit problemele cu privire 
la chestiunea armelor descoperite la rafinăria „Standard”, 
imixtiunea reprezentanţilor Germaniei în chestiunile interne ale 
minorităţii germane din Bucovina şi acţiunea unor reţele secrete 
germane în România, care prejudicia relaţiile dintre cele două 
ţări. 

La sosirea sa pe aeroportul Băneasa în ziua de 28 mai, la 
orele 18, 15, amiralul a fost întâmpinat de către Moruzov, 
maiorul Wagner şi maiorul lonescu Micandru. La orele 20, 15, la 
domiciliul lui Moruzov au început discuţiile, la care mai luau 
parte colonelul Pieckenbrock, colonelul Bentivegni, maiorul 
Wagner şi căpitanul von Stranski din partea germană, şi maiorul 
lonescu Micandru din partea gazdelor. Discuţiile au fost urmate 
de un dineu ţinut în acelaşi loc. 

A doua zi Canaris este primit în audienţă la generalul 
Ţenescu, şeful Marelui Stat Major şi după aceea la Ernest 
Urdăreanu, ministrul Palatului. Au urmat apoi din nou 
întrevederi cu Moruzov la sediul Serviciului Secret de Informaţii. 
Seara va participa la dineul dat în cinstea sa la restaurantul 
„Pescăruş”, unde erau invitaţi generalul Liteanu, directorul 
general al Siguranţei Statului, colonelul Creţulescu, şeful Secţiei 
a ll-a din Marele Stat Major şi încă patru ofiţeri şi funcţionari 
superiori de la Serviciul Secret. 

Amiralul Canaris îi va declara lui Moruzov: „Am primit din 


partea fuhrerului şi înaltului Comandament al Armatei germane, 
misiunea de a vă transmite mulţumirile lor, pentru rezultatele, 
mai presus de orice critică, ale colaborării dintre serviciile 
secrete de informaţii ale armatelor română şi germană, mai ales 
în ceea ce priveşte asigurarea, în momentele actuale de criză, a 
aprovizionărilor Germaniei din România, în general cu produse 
de tot felul şi în special cu cele petrolifere”. 

În ziua următoare, Canaris va elogia sprijinul acordat de Carol 
al II-lea şi de Ernest Urdăreanu, acesta din urmă având o poziţie 
cheie în colaborarea româno-germană. Chiar şi la plecarea sa pe 
aeroport, amiralul Canaris va reveni cu elogii la adresa lui 
Urdăreanu. Înainte de a se urca în avion, amiralul primea în 
scris, în limba germană, din partea lui Moruzov, documente 
privind incendiile de la rafinăriile de petrol şi accidentele de cale 
ferată, precum şi măsurile de pază pentru siguranţa zonelor 
petrolifere şi a transportului pe Dunăre. De asemenea în 
chestiunea agenţilor suspecți în chestiunea sabotajului au fost 
predate fişe detaliate. Moruzov se decisese să joace pe cartea 
alianţei cu Germania. 

x 

Horia Sima fugit în Germania, s-a întâlnit la Viena cu Moruzov, 
unde au perfectat colaborarea cu Carol al Il-lea precum şi 
întreaga strategie a revenirii lui în ţară ca şi a legionarilor aflaţi 
în Germania. Conform acestei strategii, Horia Sima şi câţiva 
colaboratori urmau să se întoarcă clandestin în ţară şi să se lase 
prinşi, fiind arestaţi şi cercetaţi de către Siguranţa română. In 
cadrul „anchetei”, Horia Sima va ajunge să dea o declaraţie de 
credinţă faţă de rege. Drept urmare, regele îl va primi în 
audienţă şi împreună vor perfecta intrarea Gărzii de Fier în 
guvern. Planul întocmit de Moruzov şi Horia Sima la Viena a fost 
realizat punct cu punct. Pe la mijlocul lunii mai, Horia Sima şi N. 
Pătraşcu se reîntorc în ţară. Sunt „prinşi”. Reprezentanţii 
Siguranţei se mândresc cu „captura” făcută. Ba mai mult, se 
mai lăuda că, în urma anchetei Horia Sima a fost adus pe 
drumul cel bun, luând hotărârea de a pune mişcarea în serviciul 
suveranului. Scenariul, regia şi interpretarea au fost excelente. 
La 29 mai 1940 a avut loc audiența la rege. Legionarii primesc 
de la Horia Sima „ordin” să se înscrie în Partidul Națiunii al lui 
Vodă. lar la 28 iunie, Horia Sima intră în guvernul prezidat de 
Gheorghe Tătărăscu, ca subsecretar de stat la Ministerul 


Educaţiei Naţionale. Crunt s-a mai înşelat şi Moruzov, ca şi 
regele şi Gabriel Marinescu, căci toţi trei, aşa după cum arată 
istoria, au crezut că scenariul lor a înlocuit „scenariul” RSHA- 
ului. Mişcarea a fost introdusă în guvern ca un cal troian de 
construcţie berlineză. În iunie 1940, cu sprijinul lui Himmler se 
pregătea lovitura cea mare. 

x 

Horia Sima” s-a născut la Bucureşti în 1906, a rămas orfan 
încă de mic, fiind crescut de un unchi la Mândra, lângă Făgăraş. 
Urmează Facultatea de Litere şi Filosofie, devenind profesor la 
un liceu din Lugoj. Intră încă de la început în mişcarea legionară 
condusă de Corneliu Zelea Codreanu, obţinând în 1934 gradul 
de comandant, iar mai târziu de cel de comandant pe întreg 
ţinutul Banatului. 

Corneliu Zelea Codreanu este arestat la 16 aprilie 1938 
datorită reclamaţiei lui Nicolae lorga pentru motivul că l-a 
insultat (lorga era demnitar). Din închisoare, prin intermediul 
soţiei sale Elena, le cere legionarilor să stea liniştiţi şi să nu 
provoace sub nici-o formă  agitaţii. Codreanu începuse 
dezamorsarea mişcării legionare din momentul instituirii 
Dictaturii Regale. Legionarii, marcați de o disciplină de fier, i-au 
executat întocmai ordine e. 

Din dispoziţia lui Codreanu, conducerea mişcării, în lipsa 
acestuia, a fost preluată de întemeietorii acesteia. În iunie şi 
iulie 1939 pe măsură ce erau arestaţi, s-au succedat la 
comandă: Radu Mironovici, lon Belgea, lordache Nicoară şi 
Constantin Papanace. Numele lui Horia Sima apare pentru prima 
oară când lon Belgea îl numeşte responsabil al legăturilor cu 
provincia. La 25 iulie, când au avut loc funeraliile Reginei Maria, 
au fost arestaţi macedonenii din conducerea Legiunii, inclusiv 
Constantin Papanace, învinovăţiri că vor să întreprindă o 
rebeliune. Eliberat la scurtă vreme, Papanace se ascunde în 
provincie şi este înlocuit pentru câteva săptămâni de Horia 
Sima, care îşi face intrarea la conducerea Legiunii. 

De teamă ca nu cumva Carol să dea ordinul de asasinare al 
lui Codreanu, se convenise ca legionarii să nu comită niciun fel 
de provocări. De fapt, la conducerea Legiunii se iscase o serie 
de controverse, Sima sustrăgându-se de la hotărârile luate de 
ceilalţi conducători. El era dornic de aducerea la îndeplinire a 

unei lovituri de stat, în care scop a adus în Bucureşti grupuri de 
terorişti din Ardeal şi Banat, arestaţi la scurt timp de Siguranţă. 
Din închisoare Codreanu le scria celor rămaşi afară să păstreze 
liniştea şi să se abţină de la violenţe. In schimb Sima continua 
să agite oamenii. Arestările se succed, iar Sima este ocolit de 
agenţii Siguranţei. Comandanții legionari închişi la Vaslui şi 
Râmnicu-Sărat cer calm şi renunţarea la orice provocare. 
Provocările însă se succed: o bombă la Teatrul din Timişoara, un 
evreu asasinat la Oradea, câteva unităţi forestiere incendiate în 
Bucovina şi profesorul Ştefănescu Goangă, rectorul Universităţii 
din Cluj este grav rănit în urma unui atentat. Regele Carol al Il- 
lea după o vizită la Hitler, îi telegrafiază lui Armand Călinescu să 
fie executat Codreanu împreună cu alţi 13 legionari. Era ziua de 
30 noiembrie 1938, sărbătoarea Sfântului Andrei, când, după 
cum am arătat, a avut loc executarea capilor Legiunii. 

Se declanşează o adevărată isterie a morţii. Sima organizează 
pentru ziua de Bobotează 1939 un atentat împotriva regelui şi a 
miniştrilor ce-l însoțeau, cu prilejul cufundării crucii în 
Dâmboviţa. Dar se află despre atentatul plănuit şi autorii sunt 
arestaţi şi ucişi în beciurile Siguranţei în ziua de 4 ianuarie. 

Starea tensională amplificându-se, de teamă Horia Sima după 
asasinarea lui Armand Călinescu, la 26 octombrie 1939, fuge în 
Germania. Se reîntoarce în ţară în mai 1940, fiind arestat la 
scurt timp, după cum am arătat, şi propulsat ca secretar de stat 
la Culte şi Arte (4 iulie 1940). După numai patru zile 
demisionează împreună cu alţi trei legionari. În vara lui 1940 
Horia Sima este ales şeful mişcării legionare, cu prilejul a două 
întruniri ale comandanților: mai întâi în casa scriitorului 
Constantin Gane, apoi în cea a lui Radu Budişteanu, fost 
membru patru zile în guvern. 

După cum se ştie, Horia Sima a jucat un rol important în 
răsturnarea regimului lui Carol al ll-lea. Incepând cu 1 
septembrie 1940, când a organizat revolta la Timişoara, Alba 
lulia, Deva, Sibiu, Braşov, Bucureşti şi Constanţa, cu morţi şi 
răniţi. După preluarea puterii de către Antonescu şi Gardă, la 15 
septembrie, Horia Sima a depus jurământul faţă de Legiune şi 
ţară. După 10 decembrie, după asasinarea lui Nicolae lorga şi a 
lui Virgil Madgearu şi masacrul comis de legionari la Jilava, 
debutează neînțelegerile dintre legionari şi Antonescu, ce 
culminează cu rebeliunea. 


După înfrângerea rebeliunii, Sima se ascunde iar la începutul 
lui aprilie 1941 îi trimite o scrisoare lui Antonescu, prin care îi 
propunea restabilirea relaţiilor. Antonescu refuză energic. În 
primăvara lui 1940, Horia Sima părăseşte clandestin ţara şi 
locuieşte o vreme la Viena şi în alte părţi ale Germaniei, aflat 
sub supravegherea Gestapoului. După război se retrage în 
Spania şi se ocupă de publicistică şi propagandă, luând parte la 
certurile dintre fracţiunile legionare. 

După stabilirea în Spania, Horia Sima nu a mai reuşit să 
unifice mişcarea legionară, aducându-i-se o serie de acuze: 
deturnarea Gărzii de la idealurile Căpitanului, însuşirea 
fondurilor mişcării (lucru de care se pare că nu a fost străin nici 
losif Constantin Drăgan, stabilit la Milano, în Italia), asasinarea 
unor lideri politici şi incitarea autorităţilor să ia măsuri extreme 
cu scopul de a-i facilita accesul la conducerea mişcării. 

Contestaţiile la adresa sa vor culmina în 1954 când grupurile 
„codreniste” (conferințele delegaților de la Erding - Germania şi 
Majadahonda - Spania) îl vor demite pe Horia Sima de la 
conducerea mişcării legionare, împreună cu aliaţii săi. 

După revoluția din decembrie 1989, Horia Sima şi 
comandamentul de la Madrid au luat legătura cu legionarii 
rămaşi în ţară încercând să revitalizeze mişcarea legionară din 
România. Grupul pro Horia Sima sub conducerea comandantului 
Nistor Chioreanu a început demersurile în vederea înscrierii 
oficiale a partidului „Totul pentru Ţară”. Candidaţii posibili la 
funcţia supremă a mişcării legionare sunt: Faust Brădescu - 
considerat a fi ultimul ideolog în viaţă al Gărzii, Nistor 
Chioreanu, şeful comandamentului de la Alba lulia şi Nicolae 
Roşea, repatriat după decembrie '89. 

In prezent, conducătorii legionari sunt puşi să rezolve 
problema preluării fondurilor „Gărzii de Fier” aflate în folosinţa 
exclusivă a grupului condus de Horia Sima de la Madrid. 

In privinţa sfârşitului lui Horia Sima, se cunosc următoarele: 
folosind un paşaport pe un alt nume, Horia Sima la sfârşitul lunii 
mai 1993, se deplasează la Augsburg, în Germania pentru a-şi 
face un tratament stomatologic şi pentru a se întâlni cu vechi 
legionari aflaţi în această ţară, pentru a discuta modul în care să 
preia controlul total al „Mişcării”, aflată în curs de reorganizare 
în România. In timp ce se afla în locuinţa medicului stomatolog, 
Filip Păunescu - originar din Braşov - Horia Sima a decedat subit 


în urma unui atac de cord. S-a presupus că la vârsta sa - 87 de 
ani - inima nu i-a mai rezistat la anestezie, după unele ipoteze 
administrată într-o doză mult prea mare. În aceeaşi zi, doi 
indivizi neidentificaţi, s-au prezentat nechemaţi şi au preluat 
cadavrul, pe care l-au transportat în Spania. Vestea morţii sale a 
parvenit publicului după un interval de 24 de ore de la deces. Ce 
s-a întâmplat în acest timp? Şirul întrebărilor nerezolvate 
continuă: cum se explică apariţia celor doi indivizi având asupra 
lor toate actele necesare transportării cadavrului din Germania 
în Spania? Cine i-a anunţat şi când? 

Întrebaţi, unii legionari aflaţi în exil menţionează zvonurile 
care au circulat în ultimii zece ani despre medicul Filip 
Păunescu, că ar fi avut legături cu Securitatea... Mai mult, 
emisari ai emigrației legionare au început în primele luni ale 
anului demersuri pentru a obţine din arhivele Ministerului 
Justiţiei dovada aflată la dosarul de condamnare la moarte a lui 
Horia Sima, că acesta a lucrat, începând cu 1938, pentru 
serviciile secrete româneşti. 

Horia Sima, se pare că a murit la timp, voit sau nu, tocmai 
atunci când persoana sa rămăsese unica piedică în calea 
unificării mişcării legionare din ţară şi din exil. 

x 


Moruzov perfectase o intensă colaborare informativă şi cu 
Serviciul de Informaţii fascist italian, condus de generalul 
Carboni. Legăturile se stabiliseră, ca şi în cazul Abwehr-ului, prin 
ataşatul militar la Bucureşti, respectiv prin colonelul Velfo di 
Bonzo, ataşatul militar italian la Bucureşti. Moruzov va fi, de 
altfel, de câteva ori oaspetele generalului italian. Se pare că 
Moruzov avea o preferinţă aparte pentru pământul italian. 
Voiaja mult în această ţară şi ca persoană particulară. 

La 3 septembrie 1940, Moruzov se afla din nou în Italia la o 
importantă consfătuire cu amiralul Canaris şi generalul Carboni. 
Întâlnirea avea loc la Veneţia. Moruzov era însoţit de It. Col. 
lonescu Micandru, doi ofiţeri români şi un ofiţer german. 

După consfătuire, adică la 5 septembrie 1940, Canaris îl 
avertizează pe Moruzov că în România începuseră tulburări 
legionare şi că viaţa i se află în pericol. Cu toate acestea, 
încrezător în steaua sa, Moruzov revine în grabă la Bucureşti 
pentru a-şi distruge arhiva şi pentru a-şi aranja situaţia în raport 
cu noile evenimente. 


În ziua de 5 septembrie 1940 grupările de dreapta din 
România, cu sprijinul financiar şi politic al anumitor cercuri 
interne, l-au forţat pe Regele Carol al II-lea să-l aducă la cârma 
ţării pe generalul lon Antonescu. Imediat în ziua următoare a 
fost instaurată dictatura militară, iar după alte zece zile a fost 
constituit un guvern ai cărui membri fuseseră recrutaţi în cea 
mai mare parte din rândurile legionarilor. Se deschidea astfel 
calea spre asevirea ţării noastre de către Germania hitleristă. 

Printre măsurile imediate pe care Antonescu le-a luat în 
scopul consolidării dictaturii a fost şi aceea a reorganizării 
Serviciului Secret. După arestarea lui Moruzov şi trimiterea lui la 
Jilava de către legionari, acest serviciu a fost subordonat direct 
Preşedenţiei Consiliului de Miniştri iar la conducerea lui a fost 
numit colonelul de stat major Nicolaid. Tot din această perioadă 
datează oficializarea legăturilor dintre Serviciul secret român şi 
Abwehr. După câteva săptămâni, convingându-se că Nicolaid, 
care întrunea calităţile unui foarte bun ofiţer, nu avea niciun fel 
de experienţă în munca de informaţii, l-a înlocuit cu Eugen 
Cristescu. 

Înapoindu-se de la Veneţia, forţele potrivnice l-au împiedicat 
pe Moruzov să ia legătura cu regele. De altfel aceasta nici n-ar fi 
putut să-i fie de folos, deoarece Canaris nu-i destăinuise nimic 
din ceea ce îl interesa. Chiar dacă Moruzov ar fi reuşit să obţină 
anumite informaţii, situaţia nu s-ar fi schimbat cu nimic, 
deoarece când a ajuns la Bucureşti, el a fost arestat de poliţia 
legionară şi ţinut închis în celula nr. L de la penitenciarul Jilava 
până în noaptea de 26-27 noiembrie 1940 când a fost ucis. 

La Jilava se găseau 65 de deţinuţi, toţi împuşcaţi în noaptea 
de 26 spre 27 noiembrie 1940. Dintre aceştia numai 28 aveau 
mandate de arestare în regulă; restul erau arestaţi fără nicio 
formă, printr-un abuz scandalos al autorităţii. Ceva mai mult, din 
cei 28 arestaţi de comisie cu mandate, 16 se găseau deja 
arestaţi fără formă la Jilava şi numai 12 au fost aduşi acolo în 
baza unor mandate de arestare în regulă. 

„... Printre cei 65 asasinați în închisoarea Jilava... se găseau; 
pentru care Comisia a făcut adresă formală către Prefectura 
Poliţiei (nr. 206, din 19 noiembrie 1940), spre a fi puşi imediat în 
libertate; cu toate acestea sus numiții au fost reţinuţi, arestaţi 
încă şapte zile după primirea adresei şi apoi ucişi împreună cu 
ceilalţi. Toate aceste fapte s-au petrecut fiindcă la Jilava 


domnea bunul plac al Poliţiei Legionare, condusă de criminali 
analfabeți „(Din” Raport Comisia specială de anchetă criminală” 
- 1941). 

lată victimele din celulele aflate „sub paza” poliţiei legionare: 

Celula nr. 1 - Mihail Moruzov; 

Celula nr. 2 - colonel Ştefan Gherovici; 

Celula nr. 3 - Victor lamandi, fost ministru de justiţie; maiorul 
Damian Frederic şi subit. Cireghiţă Traian; 

Celula nr. 4 - generalul Gabriel Marinescu, fost prefect al 
Poliţiei Capitalei şi fost ministru al Ordinei Publice; 

Celula nr. 5 - colonel Vasile Zeciu, fost prim-procuror al 
Tribunalului Militar al Capitalei; 

Celula nr. 6 - maiorul Alexandru Popescu-Marinarul şi maiorul 
Aristide Macoveanu; 

Celula nr. 7 - generalul Gheorghe Argeşeanu fost prim- 
ministru; colonel Anibal Panaitescu; 

Celula nr. 8 - maior Iosif Dinulescu, din Legiunea de Jandarmi 
Ilfov; 

Celula nr. 9 - generalul lon Bengliu, fost inspector general al 
Jandarmeriei; 

Celula nr. 10 - lon Stănciuc; Constantin Sârbu; Vasile Taşcă; 
Nicolae Zăinescu; Ştefan Niţu; Vasile Moisescu; Nicolae Bularda; 
Gheorghe Niculescu; Constantin Popescu-Jandarmul; Gheorghe 
Oancea; Neacşu Crăciun şi Petre Gheorghiu - toţi foşti jandarmi. 

Celula nr. 11 - Ichim Gavrilă; Eugeniu Zugavru; Paraschiv 
Coman; lon Balint; Stanciu Lolescu; Gheorghe Comşa; Olimpiu 
Măculeţ; Mihai Radu; Nicolae Bărbulescu; Gheorghe Boghici; 
Dumitru Marin - toţi foşti agenţi de poliţie. 

Celula nr. 15 - Niky Ştefănescu, fost subdirector al Serviciului 
Secret de Informaţiuni (cel care l-a interogat, în 1940, luna mai, 
pe Horia Sima, revenit din Germania); 

Celula nr 16 - maiorul Alexandru Blebea; 

Celula nr. 17 - lon Panova, fost chestor de poliţie; Niculescu 
Bonea; Otto Reiner; Laurenţiu Constantinescu; Petre Malensci; 
Nicolae Găman; lon Iordănescu lordache; luliu Horwath; Victor 
Horwath - toţi foşti agenţi de poliţie; Mihail Virfureanu - fost 
comandant legionar; Virgil Diculescu, fost student, fiul 
comerciantului de vinuri Diculescu din Bucureşti, creditorul 
personal al lui Constantin Orăşeanu - unul din asasini. 

Celula nr. 18 - Constantin Bauleţ; Pavel Patriciu; Nicolae 


Lescenco; Boţu Marius; Tudor Miron; Dumitru Bileca; Nicolae 
Bileca; Nicolae Bobocea; Marin Georgescu, Constantin Culetcu, 
Spini Dumitrescu, Nicolae Blănuţă - toţi foşti agenţi ai poliţiei; 
Tudor Petre, fost jandarm, încarcerat din cauza unei potriviri de 
nume; 

Celula nr. 19 - Radu Pascu, fost prim-preşedinte al Curţii de 
Apel Bucureşti; It. Col. Dumitru Negulescu, fost prim-preşedinte 
al Tribunalului Militar Cluj. 

La începutul lunii octombrie 1940, Antonescu a instituit 
comisia însărcinată cu „cercetarea şi trimiterea în judecată a 
celor care au comis crime şi delicte cu prilejul reprimării 
acţiunilor politice începând din ianuarie 1933”. La 16 octombrie, 
această comisie emitea primele mandate de arestare împotriva 
unor lideri politici sau foşti miniştri, învinuiți de „crime şi delicte” 
contra mişcării legionare. (Asasinatele de la Jilava, Snagov şi 
Strejnicul, 26-27 noiembrie 1940, Bucureşti, 1941, p. 245). 

Mandatele erau emise pentru închisoarea Văcăreşti şi trimise 
spre executare Prefecturii poliţiei capitalei, patronată de 
colonelul legionar Zăvoianu. Legionarii au făcut totul ca aceste 
mandate, ca şi cele ce urmau a se emite ulterior în astfel de 
cazuri, să fie trimise pentru închisoarea militară Jilava, aflată în 
mâna poliţiştilor legionari, la dispoziţia bunului lor plac. 
Constatăm deci că încă din această fază a evenimentelor, 
intenţiile legionarilor de a-şi suprima victimele luase contururi 
concrete. 

În acest mod, spre sfârşitul lunii noiembrie, la Jilava în fortul 
nr. 13, au fost internaţi 28 de arestaţi cu mandate emise de 
organele de procuratură sau de către „comisia de anchetă 
criminală”. În afară de aceştia, legionarii au mai internat ilegal 
prin poliţia legionară 37 de persoane reţinute samavolnic; în 
total 65 de persoane. 

Toţi ceilalţi, în număr de 37, fuseseră aduşi la Jilava fără nicio 
formă legală, după bunul plac al poliţiştilor legionari, în 
urmărirea scopului arătat mai sus”. 

lată documentul care atestă sfârşitul lui Mihail Moruzov: 
Raport medico-legal Subsemnatul Doctor în medicină - medic 
legist al Trib. Ilfov, invitat verbal de dl. Prim Procuror al 
Parchetului Ilfov, ne-am transportat în ziua de 27 noiembrie 
1940, la închisoarea Jilava, împreună cu dl. Procuror Emil 
Gheorghiu şi cu dl. Jude Instructor Popescu-Copăceni - unde de 


faţă fiind d-nii: Magistraţi Militari Lt. Col. Meţianu, Maior 
Pavelescu Constantin şi Maior Manoliu Nicolae - am procedat la 
examinarea cadavrului lui Mihail Moruzov, constatând cele ce 
urmează: 

„Moartea lui Mihail Moruzov a fost violentă. Ea se datoreşte 
hemoragiei externe consecutive rănilor de la gât. Traiectul 
proiectilelor a fost de la dreapta la stânga, uşor antero- 
posterior-ascendent”. 

Un document din 1941 - emanând de la aşa-numita 
„Comisiune specială de anchetă criminală”, avându-l drept 
preşedinte pe Eugeniu Bănescu - lămureşte definitiv lucrurile 
(este vorba de o comisie instituită de Antonescu, pe temeiul 
unui decret-lege emis de „conducător” pentru trimiterea în 
judecată a celor care au comis crime şi delicte cu prilejul 
reprimării acţiunilor politice „începând cu 1 ianuarie 1933; de 
fapt, în vederea cercetării condiţiilor în care au fost omorâţi 
Codreanu şi alţi gardişti în regimul anterior instaurării statului” 
naţional-legionar”): In ce priveşte pe cei deferiţi Comisiei de 
anchetă criminală, de la început s-a văzut că intenţia celor ce 
conduceau Mişcarea legionară era de a aduna, la Jilava, pe toţi 
cei bănuiţi, pe drept sau pe nedrept, că au prigonit pe legionari, 
pentru ca apoi să-i suprime. In adevăr, Comisia de anchetă, 
emițând la 16 octombrie 1940 (după 11 zile de la constituire), 
mandate de arestare contra... a fixat ca loc de detenţie 
închisoarea Văcăreşti, conform legilor în vigoare. Prefectul 
Poliţiei, colonelul Zăvoianu, a restituit mandatele spre a fi emise 
pe închisoarea Jilava. Comisiunea refuzând, s-au făcut 
demersuri şi s-a obţinut modificarea regulamentului închisorilor 
militare, introducându-se un aliniat la art. 2, după care urma să 
fie arestate la închisoarea militară şi persoanele trimise în 
prevenţie de Comisiunile de anchetă (decret nr. 3521 din 17 
octombrie 1940, publicat în Monitorul Oficial nr. 244). Prin acest 
mijloc, Comisiunea a fost silită să dispună transferarea 
deţinuţilor mai sus menţionaţi la Jilava, iar pe de altă parte să 
dea toate mandatele de arestare pe viitor pentru închisoarea 
Jilava, deşi acest fapt era de natură să împiedice enorm lucrările 
comisiei, transportul de la Jilava fiind mult mai dificil decât 
transportul de la Văcăreşti (create într-adins dificultăţi în 
anchetare, ca să existe apoi motive de nemulţumire, proteste 
etc. La Jilava, de fapt, stăpânea Poliţia Legionară, care se 


instalase acolo şi care a mers atât de departe cu îndrăzneala şi 
inconştienţa, că a refuzat să permită convorbirea avocatului 
Naum cu clientul său Gavrilă Marinescu, deşi avocatul avea 
autorizaţia în scris a Prezidentului Comisiei de anchetă. Sau: în 
timpul când era arestat Moruzov a venit dl. Procuror militar de la 
Curtea militară de casare, care voia să facă formele legale. L-am 
dus pe Moruzov într-un cabinet pentru facerea formelor. Atunci 
vine Şocariu (Eremia - chestor legionar la Prefectura Poliţiei 
Capitalei) şi, fără şi vorbească cu mine, se adresează 
procurorului pe un ton ridicat, spunându-i că n-are ce căuta 
acolo fără aprobarea ministrului de Interne (legionarul 
Constantin Petrovicescu n.n.). Dl. Procuror a plecat, venind după 
două săptămâni cu aprobarea de la minister, dar interogatoriul 
lui Moruzov a trebuit să-l ia în prezenţa a doi legionari 
(declaraţie chestor de poliţie Eugen Clonţa -12 iulie 1941). 

Reiese clar că pe legionari nu-i interesa în niciun fel aflarea 
adevărului (nici măcar a unui adevăr care-i privea în mod direct) 
ci - exclusiv - exterminarea inamicilor Gărzii de Fier”. 

De la Institutul Medico-Legal, cadavrul lui Mihail Moruzov a 
fost trimis spre înhumare direct la Cimitirul Belu unde familia îl 
aştepta înfrigurată şi înfricoşată. La lumina lanternei membrii 
familiei au putut observa că fusese împuşcat drept în mijlocul 
frunţii. Ulterior s-a aflat că alte gloanţe îl loviseră în inimă. 
Moartea îi fusese violentă şi instantanee. Cel puţin nu se 
chinuise. 

Promotorii odiosului asasinat fuseseră Horia Sima, colonelul 
Zăvoianu şi Dimitrie Grozea, şeful Corpului Muncitoresc 
Legionar. Horia Sima, care după cum se ştie fusese informatorul 
S.S.I.-ului, era cel mai interesat să facă să dispară Moruzov 
pentru ca odată cu acesta să nu mai existe niciun martor al 
trădării sale. Zăvoianu era un individ vanitos, care şi-ar fi 
omorât probabil şi părinţii numai ca să-şi arate puterea. Cât 
despre Grozea, mai mult ca sigur că se afla în solda unei puteri 
străine interesată ca în România să nu existe stabilitate politică 
şi cum Mihail Moruzov era un factor de prim ordin al asigurării 
acestei stabilităţi, normal că primiseră ordin să-l lichideze. 

In presă se încerca acreditarea ideii că omorârea celor închişi 
la Jilava a fost un gest spontan, cauzat de furia ce-i cuprinsese 
pe cei ce deshumau cadavrele căpeteniilor legionare ucise în 

toamna anului 1938, în frunte cu Corneliu Zelea Codreanu. 

Legionarul Gh. Creţu avea să declare la procesul ce i s-a 
intentat lui şi tovarăşilor lui, în iulie 1941:” S-a stabilit ca 
execuţia condusă de către Dimitrie Grozea să înceapă la 
semnalul unui foc de revolver, în prealabil, eu am scos lacătele 
de la toate celulele punându-le jos lângă uşă, pentru a facilita 
intrarea în interior. S-a auzit semnalul tras de Dimitrie Grozea la 
ora 0,30. Eu am fost repartizat la celula nr. 18. 

Am deschis uşa, am comandat drepţi, după care am tras, 
executând prin împuşcare pe toţi cei 14 deţinuţi care se găseau 
înăuntru. 

Menţionez că în momentul când am intrat în celulă, deţinuţii 
erau treji şi priveau spre uşă de unde am înţeles că din cauza 
forfotei ei au presimţit ce-i aşteaptă”. 

Când Biriş i-a comunicat că în cursul nopţii cei de la Jilava 
fuseseră asasinați, Horia Sima a declarat: „S-a încheiat definitiv 
un capitol din istoria ţării”. A respirat uşurat mai ales când a 
aflat că pe lista celor asasinați figura şi Mihail Moruzov. 

În iulie 1941, Tribunalul Militar al Comandamentului Capitalei 
i-a judecat pe legionarii care erau vinovaţi de înfăptuirea 
asasinatelor din 26/27 noiembrie 1940 la Jilava. 

Din totalul de 38 acuzaţi, 20 au fost condamnaţi la moarte. Pe 
data de 28 iulie 1941 au fost executaţi la închisoarea militară 
Jilava: Ştefan Zăvoianu, fostul Prefect al Prefecturii Poliţiei 
Capitalei; Gheorghe Creţu, Octavian Marcu şi Constantin Savu, 
foşti comisari legionari la Prefectura Poliţiei Capitalei, Dumitru 
Gh. Anghel Oprea şi lon Tănăsescu agenţi legionari la Prefectura 
Poliţiei Capitalei. 

Au fost condamnaţi în contumacie la moarte alţi 14 legionari: 
Dumitru Grozea, fost comandant al Corpului Muncitoresc 
Legionar, Romulus Opriş, fost chestor legionar la Prefectura 
Poliţiei Capitalei, Pavel Grimalschi, fost comisar legionar, Ilarion 
Popescu, Vanghele Sanciuc, lon Iftimescu, llie Rădulescu, Stelian 
Stanicel, fost director de cabinet al Prefecturii Poliţiei Capitalei, 
George Bădulescu şi Constantin Dumitrescu, foşti comisari 
legionari. Aceeaşi pedeapsă au primit-o şi asasinii profesorilor 
Nicolae lorga şi Virgil Madgearu - Traian Boeru, Tudor Deacu, 
lon Tucan şi Ştefan lacobuţă. 

Horia Sima, în urma eşuării rebeliunii legionare, a fost judecat 
şi condamnat la muncă silnică” pe viaţă. A reuşit, însă, în 


ultimul moment, să fugă cu o maşină a legaţiei germane prin 
Giurgiu, spre Bulgaria şi de acolo în Germania. După război s-a 
refugiat în Spania, unde şi-a scris memoriile încercând să-şi 
justifice crimele. 

Soarta lui Mihail Moruzov, ca şi a celorlalţi întemnițați la Jilava 
fusese pecetluită din timp, fără judecată, fără cercetări, fără 
apărare, fără nicio strângere de inimă. Că astfel stau lucrurile, 
indiscutabil, se constată şi din faptul, deloc secundar, că cei 
întemnițați, lipsiţi de orice apărare legală, instrucţia cazurilor 
fiind lăsată - anume - în suspensie, cu complicitatea aceloraşi 
factori oficiali care îngăduiseră imixtiunea poliţiei legionare în 
chiar incinta închisorii Jilava, fostul nr. 13, „scena” pe care avea 
să se consume curând, drama regizată de Horia Sima şi acoliţii 
săi. Stratagema cu „erupţia” de revoltă a legionarilor care 
lucrau la deshumare, aplicarea spontană a „legii talionului”, 
aşa-zisa chemare a răzbunării, este categoric INFIRMATA şi în 
cadrul procesului din 1941, deşi Preşedinţia Consiliului de 
Miniştri - în comunicat - îşi dăduse, ipocrit, girul, pentru a 
acredita înşelătoarea explicaţie: În celula nr. 17, în care 
fuseseră deţinuţii Panova lon, Bonea Niculescu, Reiner Otto, 
Constantinescu Laurenţiu, Malenschi Petre, Găman Nicolae, 
lordachi |. lordănescu, Horwath luliu, Horwath Victor, Vârfureanu 
Mihai şi Diculescu Virgil şi în care Creţu Gheorghe a mărturisit 
că ar fi operat singur (n. N.) s-au găsit, între altele, opt cadavre 
care pe lângă răni provenite din Împuşcături, mai prezentau şi 
despicături ale capului, produse de corpuri tăioase grele, cum ar 
fi topoarele. Această constatare a dus la început la bănuiala că 
asasinatele au fost săvârşite de legionarii care, în cursul nopţii, 
săpau la mormântul din vecinătatea fortului Jilava, unde erau 
indicii că se puteau găsi osemintele lui Corneliu Codreanu şi ale 
celorlalţi legionari ucişi cu el. Această bănuială a fost chiar 
cristalizată într-un comunicat al Preşedinţiei Consiliului de 
Miniştri (...). Din acest comunicat se desprinde ideea că 
legionarii care lucrau la săpături, înfuriaţi la vederea felului în 
care au fost găsite osemintele lui C. Codreanu, ar fi pătruns cu 
forţa în închisoare, ca să-l răzbune. lar acest motiv prezumat al 
crimelor a fost cu desăvârşire înlăturat în cursul instrucţiunii, 
înlăturându-se şi orice bănuială că autorii lor ar fi fost legionarii 
care săpau la mormânt, pe următoarele consideraţiuni: în primul 
rând, era o imposibilitate practică ca un grup numeros de 


legionari să fi putut pătrunde noaptea în fort, fără ştiinţa 
santinelelor militare, afară de garda legionară care în seara de 
26 noiembrie 1940 a schimbat garda cea veche, la ora 21. De 
altfel, după cum rezultă din procesul verbal dresat de noi în ziua 
de 29 aprilie 1941, distanţa de la mormânt până la intrarea în 
fort este aproximativ de 1/2 km, în drum găsindu-se diverse 
forturi militare, grefa, postul telefonic, comandantul închisorii, şi 
locuinţa ajutorului comandant colonel Rădoi, şi ar fi fost 
imposibil ca nimeni dintre aceştia să nu se sesizeze de trecerea 
unui grup de oameni înfuriaţi. 

În al doilea rând, nici mobilul prezumat mai sus nu este 
valabil, deoarece săpăturile nu au fost terminate (subl. N.) şi nu 
s-a ajuns la descoperirea cadavrelor şi identificarea lor, decât în 
dimineaţa de 27 noiembrie 1940, ora 11, aşa că în îndoiala în 
care se găseau legionarii şi însuşi tatăl lui C. Codreanu, prof. lon 
Zelea Codreanu, îndoială pe care acesta şi-a manifestat-o din 
ajun faţă de medicul legist Valentin Sava, nu se putea vorbi de 
înfurierea celor care săpau. 

Acest argument este întărit de declaraţiunea prof. lon Zelea 
Codreanu, care arată că niciunul din cei care săpau la mormânt 
nu a părăsit lucrările în timpul nopţii şi că, în orice caz, nu s-a 
ştiut până a doua zi dimineaţa, la ora 11, dacă sunt sau nu 
înmormântate în acel loc, osemintele lui C. Codreanu şi ale 
acoliţilor săi. 

In al treilea rând, din însăşi mărturisirea lui Gheorghe Creţu şi 
a lui Octavian Marcu, rezultă că asasinatele au fost comise de el 
şi de însoțitorii cu care veniseră sub conducerea lui Dimitrie 
Grozea (plecaţi cu brekul poliţiei - şi cu un autoturism), la care 
s-a alăturat Constantin Savu, rămas la închisoare în acea 
noapte, deşi terminase încă din ajun oficiul de comandant al 
gărzii legionare (avusese indicaţii în acest sens? se întreabă 
Mihai Stoian, autor citat). 

In al patrulea rând, din tot complexul probelor administrative 
şi prezumţiilor, rezultă că aceste crime nu au fost rezultatul unor 
hotărâri spontane (subl. N.), ci au fost premeditate: în adevăr, 
din declaraţia categorică a lui Gheorghe Creţu, rezultă că pentru 
prima oară garda legionară care urmă să între de serviciu în 
seara de 26 noiembrie în loc să fie comandată ca până atunci de 
un simplu legionar, a plecat de la Prefectura Poliţiei sub 
comanda lui Dimitrie Grozea. 


Dar Antonescu poartă, în mod direct, şi răspunderea morţii lui 
Mihail Moruzov, căci îndelungata duşmănie dintre cei doi se 
încheie - oare nu suficient de semnificativ? - prin împuşcarea 
fostului şef al Serviciului Secret, în celula nr. 1 - Jilava, de către 
legionari. In ciuda falsei aureole de ostaş sobru, intransigent, 
om al legii şi al principiilor, iată-l pe Antonescu luându-şi 
revanşa prin „intermediari” (ca, de altminteri, şi în cazul lorga!). 
Ce anume avea de răzbunat „conducătorul”, după ce lansase 
chemarea.” Vrajba să înceteze. De oriunde şi prin oricine. Lupta 
să fie numai pentru stat (1940, 6 septembrie)? La urma urmei, 
destule neajunsuri, pătimite - însă pe drept - din cauza lui 
Moruzov şi a regelui detronat, Carol II. Conflictul Antonescu- 
Moruzov exista, desigur, de vreme ce, la instalarea primului în 
fruntea Marelui Stat Major (tutelând şi Serviciul Secret), cel de-al 
doilea se grăbeşte să treacă, împreună cu serviciul său, la 
Ministerul Apărării Naţionale. Antonescu însă se afla, atunci în 
plină ascensiune: devenit ministru al Apărării Naţionale, 
propune înlocuirea lui Moruzov printr-un militar de carieră - 
regele refuză. Moruzov cercetează, minuţios, existența 
generalului lon Antonescu şi descoperă legăturile sale cu Garda 
de Fier (întâlnirea acestuia la Predeal, cu Corneliu Zelea 
Codreanu, amândoi pe skiuri, fotografia binecunoscută, 
provenind din dosarul Serviciului Secret, ajunge în mâinile 
regelui, împreună cu alte documente incontestabile, printre care 
şi proba că generalul este bigam). Motive suficiente pentru ca 
regele să-l demită pe Antonescu şi să-l interneze (domiciliu 
forţat) la mănăstirea Bistriţa. 

Echipa care a executat pe cei închişi la Jilava a plecat de la 
Prefectura Poliţiei sub îndrumarea lui Dimitrie Grozea, cel care 
conducea echipa - personalitate proeminentă în mişcarea 
legionară, care nu mai avea ca superior, decât pe însuşi 
comandantul mişcării legionare. Dar cine era Dimitrie Grozea: 
fost desenator tehnic, vechi membru al mişcării legionare, 
participant deosebit de activ la evenimentele din ianuarie 1941, 
era dat dispărut la data procesului intentat asasinilor. 

Ce declară Gh. Creţu: Dimitrie Grozea venit din oraş cu o 
hârtie pe care era planul echipelor care urmau să fie repartizate 
pe celule pentru executarea crimelor (în „Nota informativă” a 
Ministerului Justiţiei, referitoare la asasinatele de la închisoarea 
Jilava, urmare a adresei nr. 656 din 4 aprilie 1941, se 


menţionează: După aceea, după o listă pe care o adusese 
întocmită). 

Dimitrie Grozea, comandantul „Echipei Morţii” care urma să 
acţioneze la Jilava, le-a explicat participanţilor: „totul trebuie 
făcut în noaptea aceea, deoarece locotenent colonelul 
Ricoşeanu, subsecretar de Stat la Ministerul Afacerilor Interne, 
ordonase ca, începând cu 27 noiembrie, paza deţinuţilor politici 
să nu se mai facă de către garda legionară cu acces în interiorul 
închisorii militare Jilava. Devine astfel certă afirmaţia lui Eugen 
Cristescu, din instanţa de judecată, referitoare la înlocuirea 
gărzii legionare, că aceştia aflaseră prin spionii pe care îi aveau 
camuflaţi pretutindeni. De unde şi graba executării planului 
ucigaş care, după toate probabilitățile, ar fi urmat să se 
împlinească - dacă n-ar fi intervenit ordinul It. Col. Ricoşeanu - 
abia peste o zi sau două, ca să coincidă perfect cu momentul 
deshumării osemintelor lui Corneliu Zelea Codreanu şi ale 
celorlalţi legionari. 

lată un extras din depoziţia lui Eugen Cristescu de la procesul 
ce a avut loc în 1946: 

Acuzatorul public: Cine a pus pe legionari să facă de pază la 
Jilava? 

Eugen Cristescu: Era domnul Horia Sima. 

Acuzatul public: Cine era ministru de interne la acea dată? 

Eugen Cristescu: Generalul Petroiceanu, dar închisoarea era 
militară. Au aflat legionarii că se schimbă paza (lt. Col. 
Ricoşeanu era subsecretar de Stat la Ministerul Afacerilor 
Interne) ordonase ca începând cu 27 noiembrie, paza deţinuţilor 
politici să nu se mai facă de către garda legionară cu acces în 
interiorul închisorii militare Jilava - gardă care se schimba până 
atunci, o singură dată pe zi, seara la orele 21, şi cum paza 
trebuia să fie schimbată chiar în noaptea de 27 noiembrie, s-au 
organizat şi i-au suprimat pe cei de acolo. 

Organele de informaţii deţineau date potrivit cărora legionarii, 
încă de la mijlocul lunii decembrie 1940, pregăteau ca variantă 
a rezolvării contradicţiei dintre ei şi Antonescu, asasinarea 
acestuia?6. Versiunea aceasta era cunoscută şi colaboratorilor 
Legaţiei germane din Bucureşti, care apreciau, nu fără temei, că 
o înţelegere între Sima şi Antonescu era imposibilă şi că 
Antonescu va sfârşi prin a fi asasinat, iar partidul legionar, ca 


2 Arhivele statului. Bucureşti, dosar S.S.I. Vol 5 (112) fila 46. 


întotdeauna, va spune că fapta se datoreşte iniţiativei personale 
a unui exaltat. 

Se terminase de mult „luna de miere” Sima - Antonescu şi 
asemănarea este izbitoare cu cealaltă colaborare Moruzov - 
Sima. Procedeele, cel puţin dacă nu s-au tradus în fapt în cazul 
lui Antonescu, erau identice. 

Câtă încredere îşi acordau reciproc lon Antonescu şi Horia 
Sima, rezultă din cele ce urmează: „încă de la începutul 
existenţei statului naţional-legionar acesta luase o seamă de 
măsuri pentru a pregăti condiţiile înlăturării lui Antonescu din 
guvern şi a preluării în întregime a puterii de către Garda de 
Fier. În acest scop, el a organizat un serviciu special de 
informaţii aparţinându-i în exclusivitate, condus de un legionar, 
însărcinat în a urmări demnitarii şi cadrele superioare legionare 
sub raportul fidelității faţă de el... şi filarea lui Antonescu”. 
Ajutorul şefului acestui grup avea misiunea să se ocupe numai 
de obţinerea de informaţii despre lon Antonescu. Acesta avea în 
subordine o reţea informativă alcătuită din zece ofiţeri tineri, 
legionari, recrutaţi prin intermediul unui ofiţer-elev de la Şcoala 
Superioară de Război, plătiţi cu o sumă lunară totală de 300. 
000 lei, precum şi circa 80 de studenţi legionari şi un număr de 
servitoare din casele prietenilor lui lon Antonescu. 

Relatând rezultatele activităţii de urmărire a lui Antonescu, 
ajutorul şefului acestui serviciu de informaţii legionar afirma: 
„Am aranjat cu ofiţerii tineri să între în legătură cu aceste 
servitoare care îşi primeau de acum cadourile prin ei, ceea ce se 
înţelege, îmi încasează cheltuielile cam dublu. Insă destul de 
curând au început să apară roadele. Tot felul de mese la care 
participau nu numai diferiţi englezi din societăţile petroliere 
româneşti, ci şi membri din Legația engleză din Bucureşti. Intr-o 
casă... proprietatea unei rude, au reuşit să instaleze cea mai 
modernă creaţie de fonograf cu placă şi primeam trei plăci dintr- 
o asemenea reuniune... Antonescu îşi vizita prietenii din fosta 
ligă” Vlad Ţepeş”... cunoscuţi masoni şi anglofili. 

Nu este exclus ca şi în jurul lui Moruzov să fi fost ţesută o 
pânză de informatori, care cu toată şiretenia acestuia, să fi lăsat 
să transpire o serie de lucruri privind loialitatea sa faţă de 
mişcare sau relaţiile cu Casa Regală, care să deranjeze în cea 
mai mare măsură pe Horia Sima şi sfârşind în a-l determina pe 
acesta sau pe cei din anturajul său să-l treacă pe lista 


indezirabililor. 

Că Himmler, şeful poliţiei germane era întru totul de acord şi 
la curent cu asasinatele de la Jilava, a suprimării persoanelor 
închise acolo, printre care în celula nr. | se afla Mihail Moruzov - 
şi poate că nu întâmplător se afla singur într-o celulă şi cea cu 
nr. 1 - o dovedeşte scrisoarea trimisă lui Horia Sima la 5 
decembrie 1940 de către Himmler. Referitor la asasinatele de la 
Jilava, Himmler consemna satisfăcut perfecta asemănare dintre 
activitatea Partidului Naţional-Socialist şi Garda de Fier în ce 
priveşte pedepsirea adversarilor. „In această primă epocă a 
preluării puterii - scria el - au fost traşi la răspundere şi 
împuşcaţi de către mişcare în afara justiţiei de stat... oamenii şi 
adversarii similari cazului legionarilor... O asemenea măsură 
este justă pentru că ea nu poate fi dusă la îndeplinire niciodată 
de justiţia ordinară, care este legată de paragrafe şi va depinde 
totdeauna de un formalism al paragrafelor. 

Cu nelegiuită meticulozitate, crudul spectacol al suprimării 
celor 62 de prizonieri de la Jilava a fost pregătit şi înfăptuit de 
Horia Sima şi cei apropiaţi lui. Încă de la începutul lunii 
octombrie 1940 (după unii şi mai devreme), viitoarele victime 
erau ridicate de acasă şi întemniţate la Jilava. Celulele până la 
numărul 20 au fost luate în pază de însăşi poliţia legionară, cu 
acordul generalului Petrovicescu Ministrul de Interne, „asistent 
de regie” al lui Horia Sima. Faptele converg spre demonstraţia 
logică că mişcările - aparent dezmembrate - ale Echipelor 
Morţii, au fost dirijate unitar, din umbră, realmente, de un creier 
al teroarei, supus probabil şi el altor interese... Fiindcă 
altminteri cum de s-au pornit toate echipele să acţioneze 
aproape simultan în intervalul minim 26-27 noiembrie. 

Informat, despre uciderea lui Moruzov, amiralul Canaris îşi 
vedea strădaniile năruite! Moruzov fusese un colaborator 
important. 

Acţiunea legionarilor putea să dezorganizeze întregul sistem 
al măsurilor de contra-sabotaj. Trebuia acţionat urgent pentru 
salvarea intereselor germane şi căutate noile modalităţi de 
colaborare cu S.S.l-ul lui Canaris considera că lucrurile trebuiau 
judecate la rece. Un om era preţios atâta timp cât avea puterea 
funcţiei. Dacă noii guvernanţi se vor dovedi totuşi loiali 
Germaniei, colaborarea va putea continua nestingherită. Deci în 
primul rând trebuia cunoscut noul conducător al statului. Pentru 


orice eventualitate însă, un desant aerian era pregătit spre a fi 
lansat, în caz de nevoie, pe teritoriul românesc, în zona 
petroliferă. 

Canaris în situaţia nou creată se vede nevoit să se deplaseze 
urgent la Bucureşti. Ordonă căpitanului von Stransky din 
Abwehr, ofiţer de legătură la Bucureşti cu Serviciul Secret 
Român de Informaţii, să-l anunţe pe lt, col. Ionescu Micandru că 
va sosi cu avionul la Aeroportul Băneasa, împreună cu lt col. 
Bentivegny, în ziua de 7 septembrie la orele 18,00. 

lonescu Micandru a raportat lui lon Antonescu - atunci prim- 
ministru - despre sistemul protocolar şi cel de lucru uzitat cu 
prilejul vizitelor la Bucureşti, să nu ia contact cu nimeni în afară 
de el. 

La 11 septembrie 1940, amiralul Canaris era condus la 
generalul Antonescu. Vorbindu-i în numele lui Hitler, Canaris îi 
va aduce la cunoştinţă generalului Antonescu despre interesele 
Reich-ului pentru anumite zone din România şi măsurile care 
fuseseră luate, subliniind că şi în noua situaţie înţelege să 
continue colaborarea cu Serviciul Secret Român, care a dovedit 
că este în măsură să facă faţă acţiunilor de contra-sabotaj. 

Generalul Antonescu s-a declarat întru totul de acord. La 
sfârşitul întrevederii au fost introduşi It. Col. Ionescu Micandru şi 
maiorul (nu căpitanul) von Stransky, care au primit instrucţiuni 
precise asupra modului cum să colaboreze. Canaris reuşise să 
menţină şi să dezvolte colaborarea, prin Antonescu. Despre 
Moruzov nici nu s-a mai pomenit. 


REFLECŢII ASUPRA LUI MIHAIL MORUZOV 


Analiza profilului lui Moruzov şi a activităţii sale trebuie făcută 
în contextul lumii şi evenimentelor în care trăia. Ne vom referi în 
primul rând la cele două personalităţi ale epocii: Regele Carol al 
II-lea şi Horia Sima. 

Regele Carol al II-lea: toţi care l-au văzut şi l-au auzit nu i-au 
putut contesta un anumit farmec. Poseda o înfăţişare plăcută, 
ştia să găsească vorba potrivită pentru orice interlocutor şi fără 
a depăşi un nivel mediu, inteligenţa sa se dovedea reală. In 
ceea ce priveşte abilitatea politică, s-ar putea spune chiar că 
era de temut. Scăderile lui se datorau unei moşteniri 
congenitale. Poseda un caracter schimbător, plăcându-i să se 
facă remarcat, lacom după bani şi mare amator de femei şi 


aventuri galante. Dar, în cele din urmă, după cum se va dovedi, 
nu aceste slăbiciuni îl vor duce la pierzanie, ci setea lui 
nelimitată de putere. 

Analizând situaţia politică, a sesizat punctele slabe. A început 
prin a-i încuraja pe tineri. A pus ochii pe Gh. Tătărăscu de la 
partidul liberal. Bătrânii din partid îl marginalizaseră, acordându- 
i doar funcţia de subsecretar de stat. Carol l-a făcut prim- 
ministru. De la ţărănişti l-a selecționat pe Armand Călinescu. 

Nimeni nu a bănuit că îndărătul acestor aparente tendinţe de 
înnoire, regele nu urmărea altceva decât instituirea propriei sale 
dictaturi. Lucrurile aveau să se contureze abia după înlăturarea 
lui Nicolae Titulescu, personalitate marcantă a vieţii politice 
interne şi internaţionale. 

Încă de la revenirea sa pe tron, Carol şi-a dat seama că are 
nevoie de un om care să-l informeze exact şi la timp cu cele 
petrecute. O serie de personalităţi, ca mareşalul Antonescu şi 
generalul Drăgan, l-au sfătuit să-l aleagă pe Mihail Moruzov. 

Pentru Moruzov s-a pus pentru prima oară o gravă problemă 
de conştiinţă. El înţelegea să-l servească pe rege, având 
sentimentul că indirect îşi serveşte ţara. Dar, la scurt timp avea 
să-şi dea seama că interesele monarhiei nu se suprapun cu cele 
ale ţării. 

Camarila regală şi anturajul acesteia era pusă pe jaf şi afaceri 
veroase. A lucra pentru aceştia înseamnă a te identifica cu ei. 
Carol voia să aibă dosarul la zi al tuturor colaboratorilor săi 
activi şi ai celor posibili. În scurt timp S.S.I. Avea seifurile 
arhipline cu dosare, că puteai umple un hambar cu ele”. Foarte 
multe erau compromiţătoare. Adeseori Regele îi solicita 
scoaterea unor dosare. La un moment dat s-a impus dosarul 
generalului lon Antonescu. 

Regele se temea foarte mult de lon Antonescu. Moruzov a 
descoperit detaliile căsătoriei sale cu Maria. A intuit existenţa 
unui viciu: ea făcea la Paris spionaj în dauna ţării. Aşa cum 
spune Veturia Goga s-a ocupat şi ea cu strângerea de informaţii 
strategice în favoarea unei puteri străine nu ar fi exclus ca ea să 
fi beneficiat de acoperirea bunei sale prietene. Datele adunate 
de Moruzov au servit regelui pentru intentarea, la sugestia lui, a 


27 Pentru documentare s-a folosit serialul semnat de Veniamin - 
Moruzov (lon Pavelescu) publicat în Revista „Strict Secret” 
1991-1992. 


unui proces de bigamie. 

Prin natura împrejurărilor Moruzov a ajuns să cunoască 
nenumărate secrete ce nu-i conveneau nici... Regelui. De pildă, 
el a fost printre puţinii care ştiau că Regele se ocupa cu multe 
speculaţii cu devize în dauna statului. Regele i-a mai încredinţat 
misiunea delicată, de o excepțională importanţă, de 
supraveghea strict Garda de Fier, care ajunsese un adevărat 
pericol public. 

Moruzov a reuşit să descifreze întregul mecanism prin care 
Horia Sima, numărul 13 în ierarhia legionară, aspira la funcţia de 
căpitan. Sima, la un studiu mai atent, s-a dovedit a fi capabil de 
cele mai neaşteptate viraje. El putea fi cumpărat, nu pe mulţi 
bani, dacă mai ales i se flutura în faţa ochilor perspectiva 
promovării la putere, între cei doi a avut loc o întâlnire şi 
Moruzov l-a recrutat. Sima a devenit informatorul S.S.I.-ului în 
cadrul Legiunii. Era totuşi un element nesigur, şi Moruzov o 
înţelesese prea bine. 

In noaptea de 10/11 februarie 1938, Carol al ll-lea a dat 
lovitura de stat prin care a înlăturat guvernul Goga-Cuza, 
instaurându-şi propria dictatură. În primul guvern al Frontului 
Renaşterii Naţionale au intrat: Miron Cristea, patriarh, ca prim 
ministru, Gh Tătărăscu, Al. Averescu, A. Vaida-Voievod, 
generalul Arthur Văitoianu şi lon Antonescu. Evenimentul a avut 
loc la 11 februarie 1940. La 30 martie lon Antonescu era scos 
din guvern şi schimbat cu generalul Gh. Argeşanu. La 31 martie 
printr-un decret special, toate organizaţiile politice au fost 
dizolvate, singurul partid admis fiind F.R.N. La 16 aprilie, dând 
urmare unei sugestii, regele a dispus arestarea lui Corneliu 
Zelea Codreanu care-l insultase grav într-o scrisoare pe 
profesorul Nicolae lorga. Concomitent cu Codreanu au fost 
arestaţi aproape toţi şefii Legiunii, mai puţin Horia Sima. 

Arestările au fost efectuate sub conducerea S.S.I.-ului, fapt 
care explică nearestarea lui Horia Sima. Regele ştiind că e agent 
al S.S.I.-ului credea că se va putea folosi de el. Între timp 
evenimentele evoluau pe un drum periculos. Regele a făcut o 
vizită în Apus şi la întoarcere s-a oprit şi în Germania. A discutat 
cu toţi demnitarii, inclusiv cu Hitler, întâlnire secretă ce a avut 
loc la 24 noiembrie 1938 în localitatea Berchtesgaden - 
Munchen. Se afirmă că dramatica discuţie dintre Hitler şi Caro! 
al II-lea s-a purtat „stante pedes”, adică „stând în picioare”, în 


prezenţa lui Göring, care alerga când la unul, când la celălalt, 
pentru a-i calma şi împiedica să se retragă fără să salute. Când 
Hitler i-a cerut lui Carol aducerea Gărzii de Fier la putere, Carol 
al Il-lea a refuzat, motivând că n-ar fi nevoie deoarece în 
România dictatura a fost instaurată de către el, Carol. Lui Hitler 
îi trebuia o unealtă docilă, nu un dictator. De aceea, pe un ton 
imperativ a solicitat lui Carol al Il-lea să ia măsuri să nu se 
întâmple ceva lui Corneliu Zelea Codreanu, deoarece în afară de 
el nu cunoaşte alt dictator în România. Plecând spre ţară, regele 
a dat ordin telefonic să fie suprimaţi cei închişi. Execuţia a căzut 
în seama jandarmeriei. În noaptea de 29/30 noiembrie 1938, 
deţinuţii, adică Codreanu şi un grup de 13 conducători legionari 
aflaţi în detenţie la închisoarea din Râmnicu-Sărat, au fost urcați 
în camioane şi porniţi spre Bucureşti. În dreptul pădurii de la 
Tâncăbeşti, la kilometrul 30 pe şoseaua ce leagă Ploieştiul de 
Bucureşti, automobilele au fost „atacate” cu împuşcături de 
către necunoscuţi ce au reuşit să dispară. Deţinuţii, profitând de 
ocazie (aşa menţiona comunicatul guvernamental) fiind şi o 
noapte cu ceaţă densă, au încercat să fugă în pădure. Jandarmii 
care-i însoțeau au făcut uz de armă, omorând pe toţi cei 
patrusprezece deţinuţi. Referitor la împrejurările de mai sus, în 
comunicatul Ministerului de Interne, se arată: 

„Codreanu şi alţi 13 membri ai Gărzii de Fier erau transportaţi 
cu camionul de la Râmnicul Sărat la Bucureşti. Intre Ploieşti şi 
Bucureşti, camionul a fost atacat de o bandă de legionari 
înarmaţi şi arestaţii au încercat să evadeze, aşa că au fost cu 
toţii împuşcaţi de jandarmi”. 

Comentarea cazului în presa română sau publicarea altor 
amănunte au fost interzise. Totul era scuzat Direcţia presei 
externe a trimis tuturor legaţiilor române din Europa 
următoarea telegramă citată: „Pentru a putea informa, am 
onoarea a aduce la cunoştinţă că împuşcarea lui Corneliu 
Codreanu şi a altor 13 conducători legionari care au încercat să 
fugă de sub escortă constituie simplul fapt de drept comun. 
Niciun fel de temere de tulburări viitoare şi niciun motiv de 
alarmă nu există. De notat că printre împuşcaţi nu este niciunul 
care să nu fi fost asasin.” 

În opinia publică, evenimentul a fost primit cu mare emoție. 
Toată lumea se aştepta la răzbunarea ce în mod logic avea să 
urmeze. Singurul care se bucura era Horia Sima. Şansa de a 


deveni lider naţional era tot mai aproape. Abil, din umbră, 
Moruzov îi stimula acest apetit devorator. Nu bănuia perfidia de 
care era capabil acest om. Incă din decembrie 1933, Moruzov 
fusese înştiinţat că la ordinul şi cu contribuţia lui se terminaseră 
preparativele pentru executarea unei lovituri de stat. Acţiunea 
ar fi urmat să se declanşeze pe data de 6 ianuarie 1939. Dar la 
4 ianuarie complotul a fost descoperit. Organizatorii lui au fost 
arestaţi. Datorită legăturilor pe care le avea cu Mihail Moruzov, 
Horia Sima a reuşit să se sustragă de la arestare, iar pe la 
sfârşitul lunii ianuarie a ieşit clandestin din ţară. judecat în lipsă, 
el a fost condamnat la 8 ani închisoare. Ajuns în Germania, a 
fost încadrat crainic de limba română la postul de radio din 
Stuttgart! 

În „Buletinul informativ” nr. 986 din 5 ianuarie 1939 a apărut 
ştirea că „din Polonia a intrat în România un număr de şase sute 
de agenţi hitlerişti, trimişi de autorităţile germane pentru a 
menţine curentul legionar inaugurat de Corneliu Zelea 
Codreanu”. lată încă o dovadă a faptului că Garda de Fier era o 
agentură a Germaniei în România. Tot în „Buletinul informativ” 
se mai menţiona că legionarii au primit ordin să pătrundă prin 
orice mijloace în Frontul Renaşterii Naţionale şi mai ales în 
organizaţia premilitară a frontului, pentru ca la momentul 
potrivit să poată dispune de arme. Caracterul agresiv al 
organizaţiei legionare,  aservită Germaniei, se evidenția 
pregnant şi prin acest ordin. 

Armand Călinescu necunoscând acţiunile lui Mihail Moruzov a 
dat dispoziție să se asigure executarea sentinţei judecătorești 
privind condamnarea lui Horia Sima precum şi urmărirea şi 
arestarea şi a altor capi legionari, printre care Victor Vojean, 
Viorel Trifa, preotul Dumitrescu Borsa şi alţii ca şi prinderea 
evadaţilor Alexandru Cantacuzino şi Victor Cristescu. _ 

Carol al II-lea se străduia să stăpânească situaţia din ţară. In 
combinaţiile sale, un rol tot mai important urma să-i revină 
Serviciului Secret de Informaţii. Ca atare a întreprins o serie de 
măsuri menite să pună acest serviciu sub controlul său direct. 
Prin urmare, regele a ordonat ca Serviciul secret de informaţii să 
aparţină Ministerului Apărării Naţionale sub raportul fondurilor şi 
al personalului, iar activitatea să fie desfăşurată sub directa sa 
supraveghere. 

Marele Stat Major al armatei române a solicitat aprobarea ca 


Secţia a Il-a ce-i aparţinea şi în care funcţiona un birou de 
contraspionaj încadrat numai cu patru oameni, să se organizeze 
ca şi Serviciul secret de informaţii, pe două mari 
compartimente: unul de contraspionaj, şi altul de spionaj. 
Regele a respins cererea avansată, motivându-şi sentinţa cu 
cuvintele: „Avem pe Moruzov, care este foarte bun. În plus, 
Franţa şi Anglia dă asistenţa lor pe linie informativă.” în această 
situaţie, Marele Stat Major va recurge la un şiretlic şi cere 
aprobarea de înfiinţare a trei birouri de „statistică militară”, ce 
avea misiuni informative şi contrainformative. Acestor birouri de 
statistică le erau încredințate următoarele misiuni: asigurarea 
menţinerii unor strânse legături cu organele Siguranţei, Poliţiei, 
Justiţiei şi Administraţiei; cunoaşterea stării de spirit a 
populaţiei; descoperirea şi supravegherea elementelor suspecte 
de spionaj; cunoaşterea modalităţilor de realizare a propagandei 
străine; verificarea discretă a persoanelor ce ocupă funcţii 
importante, ţinerea evidenţei şi informarea pe verticală şi pe 
orizontală. 

La 6 martie 1936 va deceda patriarhul Miron Cristea, 
preşedintele Consiliului de Miniştri, şi va fi înlocuit de Armand 
Călinescu. 

La iniţiativa sa, a fost trimis în străinătate un ofiţer itinerant 
de contrainformaţii cu misiunea de a culege date şi informaţii 
referitoare la politica marilor puteri faţă de România şi mai ales 
la penetraţia germană spre sud-estul Europei. La propunerea lui 
Mihail Moruzov misiunea a fost încredinţată lt. Col. Gheorghe 
Petrescu, ofiţer aparţinând Secţiei a Il-a a Marelui Stat Major, 
prietenul său?. 

După invadarea Cehoslovaciei, Germania a trimis României 
un ultimatum. Ajuns la Legația germană din Bucureşti, 
documentul a fost modificat de către Gustav Schmidt, cifratorul 
german, recrutat de Serviciul Secret de Informaţii şi de 
Intelligence Service. Modificarea consta în atenuarea textului 
ultimatumului. Cu ocazia descifrării, actul de trădare a fost 
descoperit de către Edit von Coler o agentă a spionajului 
german ce acţiona la Bucureşti. Gustav Schmidt a fost imediat 
arestat şi închis în subsolurile Legaţiei germane din Bucureşti, 
unde a stat până când a sosit de la Berlin ordinul de executare a 

sa. Execuţia a fost adusă la îndeplinire de către ataşatul de 
presă Voss şi Schmidt a murit peste câteva ore într-un spital din 
Bucureşti. Voss a plecat apoi în Germania. 

Agenţii secreţi români au aflat că elementele de extremă 
dreaptă, stimulate şi ajutate de Germania, au pus la cale 
asasinarea lui Carol al Il-lea şi a primului ministru Armand 
Călinescu. Numeroşi legionari părăsiseră ilegal ţara de teamă că 
vor fi traşi la răspundere penală pentru infracțiunile comise. 
Ajunşi în Germania s-au înrolat în Gestapo, germanizându-şi 
numele. Se pare că, în viziunea organizatorilor de la Berlin 
sarcina dată lui Mihail Virfureanu de a pregăti atentatul 
împotriva lui Carol şi a lui Armand Călinescu a constituit numai o 
variantă de inducere în eroare şi de înşelare a organelor de pază 
a demnitarilor. Atentatul urma să fie comis de elemente 
pregătite în mod special la Berlin. In a doua decadă a lunii 
septembrie a anului 1939, Horia Sima împreună cu o echipă 
amorţii formată din nouă oameni, au intrat clandestin în ţară şi 
au trecut neîntârziat la pregătirea asasinatelor hotărâte la 
Berlin. 

În ziua de 19 august a fost stabilit atentatul împotriva lui 
Armand Călinescu. Conform planului stabilit, automobilul cu 
Dumitru Dumitrescu, Cezar Popescu, Traian Popescu, lon 
Moldoveanu şi lon Vasiliu, a staționat pe str. Făgăraş în 
apropiere de Ştirbei Vodă pe care la orele 13,15 urma să treacă 
automobilul cu Armand Călinescu. La ora stabilită au văzut că 
automobilul prezidenţial se apropie de str. Făgăraş şi au pornit 
motorul, iar după ce a trecut, automobilul în care se aflau 
asasinii a pornit în urmărirea lui. 

În vremea aceasta, o femeie bătrână îmbrăcată în haine 
ţărăneşti s-a oprit lângă o bancă aflată la umbra unui castan 
bătrân de pe trotuarul bulevardului Eroilor şi s-a aşezat într-o 
poziţie care făcea impresia că se odihneşte. La ora respectivă 
circulaţia era puţin intensă. Bătrânica nu era altcineva decât 
Horia Sima, a cărui măiestrie în arta travestirii era bine 
cunoscută. Se mai remarcase prin dexteritatea şi precizia cu 
care mânuia revolverul, nimerindu-şi ţinta cu ochii închişi sau pe 
întuneric. Se travestise pentru a putea urmări desfăşurarea 
atentatului. 

Când automobilul primului ministru a virat la dreapta pe 
bulevardul Ardealului, o căruţă condusă de un complice al 


echipei morţii travestit în tânără femeie, i-a barat calea, făcând 
impactul inevitabil. Şoferul avea consemnul că orice s-ar 
întâmpla să-şi continue drumul. Nu l-a respectat şi a oprit. În 
acel moment, automobilul prezidenţial a fost tamponat din 
spate de automobilul atentatorilor. Agentul de siguranţă 
Androne aflat pe banca din dreapta şoferului Joița care avea 
misiunea să-i asigure paza lui Armand Călinescu, a sărit jos şi a 
încercat să-şi scoată pistolul. A căzut secerat de gloanţe iar 
şoferul a reuşit să scape cu viaţă fugind. Armand Călinescu a 
deschis portiera din spate pentru a cobori. O ploaie de gloanţe l- 
a prăvălit pe pavajul străzii alături de cadavrul lui Androne. 
Pentru a fi siguri de moartea lui, criminalii i-au întors corpul şi au 
mai tras asupra lui câteva focuri. Primise peste douăzeci de 
gloanţe în corp. 

Bătrâna de pe bancă, martoră a asasinatului, a dispărut fără 
urmă. 

În după amiaza aceleiaşi zile, organele Poliţiei au încercuit în 
imobilul din Bulevardul Brătianu nr. 24 pe cei patru complici ai 
asasinilor. Când muniţia era pe sfârşite, unul dintre ei s-a 
sinucis, iar ceilalţi s-au predat. În cursul nopţii, asasinii arestaţi 
au fost conduşi împreună cu complicii lor la intersecţia străzii 
Ştirbei Vodă cu Bulevardul Eroilor unde au fost împuşcaţi. 
Cadavrele lor au fost lăsate pe loc pentru a fi văzute de 
trecători. 

In jurul orei două şi ceva, în timp ce lua masa cu familia în 
strada Sofia, Moruzov a auzit anunţul de la radio ce vestea 
asasinarea primului ministru. A uitat de masă şi a cerut la 
telefon prin firul pe care îl avea cu corpul detectivilor legătura 
cu Siguranţa Generală, cu Niki Ştefănescu, subdirector al S.S.I.- 
ului. Ce faceţi acolo, dormiţi iar legionarii îşi fac de cap?” Dintr- 
un salt şi-a luat pălăria din cuier şi a sărit pur şi simplu în 
Mercedesul care-l aştepta la poartă. 

Pentru a fi informat cu mai multă exactitate despre ce se 
punea la cale de către germani şi Horia Sima, Carol i-a cerut lui 
Moruzov să încerce să afle de la Canaris cu prilejul consfătuirii 
de la Veneţia, ce a avut loc între 3 şi 5 septembrie 1940. 
Evenimentele care au urmat, se ştie, că au pus capăt colaborării 
regelui cu Moruzov. La 4 septembrie 1940 regele, a însărcinat 
pe generalul lon Antonescu să formeze un nou guvern. În toată 
ţara s-a declanşat, sub conducerea ministrului de interne 


Gabriel Marinescu, o veritabilă vânătoare de legionari. Aceştia 
erau arestaţi, judecaţi sumar şi executaţi. Printr-un calcul 
machiavelic, Horia Sima împingea în faţă pe codrenişti, adepţii 
săi menţinându-se în umbră, cu toate că ei fuseseră cei care 
săvârşiseră omorul. Aşa se face că, scontând pe posibilitatea de 
a-l putea manevra ulterior, Sima a fost menajat şi de această 
dată. 


EUGEN CRISTESCU 


Numirea lui Eugen Cristescu în fruntea Serviciului Secret de 
Informaţii a fost o consecinţă directă a luptei pentru putere dusă 
de Antonescu cu legionarii în frunte cu Horia Sima. Conflictul 
dintre cele două tabere avea să se amplifice după evenimentele 
sângeroase din luna noiembrie 1940. 

Eugen Cristescu, a beneficiat de o specializare în străinătate 
şi a lucrat o bună bucată de vreme la Siguranţa generală, unde 
s-a ocupat cu supravegherea mişcării legionare. Era la curent cu 
sentimentele şi mai ales cu intenţiile pe care Garda de Fier le 
nutrea faţă de şeful S.S.I.-ului. Realizând importanţa funcţiei 
care îi fusese încredinţată, Eugen Cristescu a întreprins totul de 
la bun început astfel ca Serviciul Special de Informaţii să apere 
şi să consolideze puterea generalului lon Antonescu. Potrivit 
părerii lui Eugen Cristescu, Garda de Fier reprezenta o vastă 
conspirație ce tindea la acapararea completă a puterii şi 
instituirea statului totalitar legionar. Ca urmare cea mai mare 
parte a activităţii S.S.l.-ului avea ca obiect supravegherea 
pregătirilor pe care le făceau conducătorii legionari, pentru a 
acapara cu sprijin german, al Gestapo-ului, posturile cheie din 
poliţie şi din siguranţă, pentru a-l înlătura pe generalul Eugen 
Cristescu. Căderea lui Moruzov a afectat randamentul S.S.I.-ului. 
Astfel, Eugen Cristescu nu a fost informat asupra intenţiilor 
legionarilor, fapt care a determinat neluarea de măsuri pentru 
zădărnicirea asasinatelor din luna noiembrie 1940. Abia după 
reprimarea rebeliunii, au putut fi strânse dovezi ce au format 
subiectul cărţii albe publicate de Antonescu cu privire la 
asasinatele de la Jilava, Strejnicul şi Snagov. 

La sfârşitul lunii decembrie 1940, s-au primit o serie de 
informaţii S.S.I.-ului conform cărora legionarii se pregăteau să 
treacă la reglarea de conturi cu puterea. Informaţiile au parvenit 
din partea colonelului Rodler, şeful Abwehr-ului în România. 


Victoria împotriva legionarilor a ridicat în faţa lui Eugen 
Cristescu şi a S.S.I.-ului noi sarcini, printre care la loc de frunte 
s-a situat întărirea colaborării cu Abwehr-ul. 

Mai întâi a fost oficializată colaborarea, trecându-se apoi la 
aplicarea ei consecventă astfel încât până în luna august 1944 
S.S.I.-ul a fost complet reorganizat după modelul Abwehr-ului. 
Pentru păstrarea legăturii dintre cele două servicii a fost înfiinţat 
un birou special. Maiorul Stransky desemnat ca ofiţer de 
legătură între Abwehr şi S.S.I. A pus la dispoziţia S.S.I.-ului, prin 
intermediul locotenent-colonelului lonescu Micandru? o schemă 
de organizare tip. La scurt timp după reorganizarea S.S.I.-ului, 
lui lonescu Micandru i-a fost încredinţată conducerea secţiei 
„G”, care avea menirea de a asigura legătura cu germanii prin 
maiorul Stransky. 

Conform înţelegerii stabilite, colaborarea consta în principal 
din schimbul de informaţii şi întreprinderea unor acţiuni comune 
pentru depistarea staţiilor de radiotelegrafie clandestine. 

Serviciul Special de Informaţii şi-a concentrat atenţia în 
această perioadă în urmărirea activităţii desfăşurate de regele 
Mihai, a anturajului acestuia precum şi a unor ofiţeri şi fruntaşi 
politici ai opoziţiei. La toate acestea se mai adăuga procurarea 
de informaţii care să servească războiul purtat de mareşalul 
Antonescu, aliat al Germaniei. Era de ştiut care va fi atitudinea 
Bulgariei faţă de Axă, atitudinea de expectativă a Turciei, 
dispunerea armatei greceşti şi efectivele britanice aflate în 
această. Ţară. 

Intuind că puterile Axei sunt pe punctul de a pierde războiul, 
Eugen Cristescu a încercat să între în contact cu serviciile 
secrete ale unor ţări aparţinând coaliţiei antihitleriste. Cu prilejul 
capturării lui Chastelaine, a luat legătura cu serviciul secret 
britanic pe calea undelor. Anterior, numai cu câteva luni, prin 
intermediul unuia din fraţii săi, luase legătura cu agenţii 
serviciului secret american care activau în Turcia. Aceşti agenţi 
l-au informat pe Eugen Cristescu despre intenţiile germanilor de 
a-l înlocui pe Antonescu cu Horia Sima în eventualitatea că 
primul nu le va satisface cererile. 

Atâta vreme cât s-a aflat la conducerea S.S.I.-ului, Eugen 
Cristescu i-a furnizat mareşalului Antonescu informaţiile pe care 
acesta i le solicita pentru a-şi exercita funcţia. Activitatea sa a 
încetat în seara zilei de 23 august, când evoluţia evenimentelor 


l-a împiedicat să vină în ajutorul mentorului său. 

In primăvara anului 1943 directorul general al S.S.I.-ului s-a 
căsătorit cu Dora. Cu acest prilej s-a făcut apel către întregul 
personal civil din secţiile centrale, agenturile şi rezidenţele 
pendinte de Serviciul Special de Informaţii pentru a se dona în 
mod benevol şi anonim o sumă care să constituie drept cadou 
de nuntă. Contribuţia oferită a totalizat suma de 160. 285 lei, 
din care s-au efectuat următoarele cheltuieli: 

- Un album de fotografii cu ocazia cununiei, spre a fi oferit 
doamnei Dora Cristescu, în valoare de 13.785 lei; 

- Un pergament în valoare de 2.730 lei; 

- Una mapă pentru pergament în valoare de 4.930 lei; 

- Un buchet de flori spre a fi oferit doamnei Dora Cristescu la 
cununie, în valoare de 6.300 lei. 

A rămas disponibilă suma de 132.540 lei din care Eugen 
Cristescu a depus 120.000 lei pentru o instituţie de binefacere 
de război, iar cu diferenţa de 12.540 lei a răsplătit desenatorul 
care a lucrat pergamentul şi legătorul care a făcut albumul. 

Un număr de opt notabili, funcţionari ai S.S.I.-ului au întocmit 
şi contrasemnat actele justificative drept pentru care au 
încheiat şi un proces-verbal. 

Precauţie exagerată? Nu. O deprindere necesară, rezultat 
poate şi al unei experienţe anterioare mai puţin plăcute. Pe 
vremea Când era director general în Ministerul de Interne, şef al 
personalului, Eugen Cristescu a făcut obiectul unui denunţ la 
Comisia pentru controlul averilor, al cărui comunicat cenzurat 
din presa zilei din 22 martie 1940, suna astfel: 

„Comisia pentru controlul averilor de pe lângă Curtea de Apel 
din Bucureşti, a numit pe domnul arhitect Emanuel Costescu, 
expert pentru evaluarea averii domnului Eugen Cristescu, 
director general în Ministerul de Interne, în urma denunţului 
făcut de domnul inspector general administrativ Avram. 

La 12 iunie, acelaşi an, sus-numita Comisie comunica 
rezultatul anchetei, făcând cunoscut că denunţul a fost clasat, 
stabilindu-se că averea domnului Eugen Cristescu a fost 
dobândită prin mijloace licite. 

Bineînţeles că Ministerul de Interne a dispus şi propriile 
măsuri de verificare, apelând la lon Zenonic, prim controlor de 
stat, să efectueze o anchetă. Concluziile au fost aceleaşi; Eugen 
Cristescu îşi renovase şi mărise casa cu banii obţinuţi din două 


împrumuturi. Un împrumut era făcut la Casa de credit a 
Ministerului de Interne şi altul la Casa de credit a funcţionarilor 
statului. 

Încă de la început Antonescu şi Horia Sima au căutat ca în 
lupta pentru acapararea puterii ce urma să aibă loc, să ocupe 
poziţii cât mai avantajoase. In acest mod se explică de ce 
legionarii au făcut presiuni puternice asupra lui Antonescu 
pentru ca acesta să fie de acord cu o participare mai mare a 
legionarilor la formarea guvernului şi pentru a le încredința 
posturi cheie. Modalitatea în care s-a făcut împărţirea 
portofoliilor ministeriale nu i-a satisfăcut însă pe legionari. Ca 
urmare Garda de Fier a trecut la acţiune în vederea întăririi 
poziţiilor în aparatul de stat în general şi mai cu seamă în cadrul 
Ministerului de Interne şi la Prefectura Poliţiei Capitalei. Drept 
urmare, colonelul Cameniţă, fost prefect de Argeş, care la 6 
septembrie 1940 fusese numit de Antonescu director general al 
poliţiilor în cadrul Ministerului de Interne, după două săptămâni 
şi-a înaintat demisia, în locul său fiind numit legionarul Al. 
Ghika. Prefectura Poliţiei Capitalei, condusă succesiv de 
generalii Rodrig Modreanu şi Constantin Dona, a devenit odată 
cu instalarea în fruntea ei a colonelului de rezervă Ştefan 
Zăvoianu, un legionar cunoscut, un adevărat refugiu al Gărzii de 
Fier. Din întreaga echipă conducătoare a Ministerului de Interne, 
singurul care a rămas credincios mareşalului Antonescu, era 
subsecretarul de stat Alexandru Ricoşanu. Lui i s-a adăugat noul 
şef al Serviciului Special de Informaţii, Eugen Cristescu, care-l 
înlocuise pe Moruzov. În întreaga ţară legionarii se organizau 
febril în formaţiuni paramilitare, înarmându-se. 

Serviciul Special de Informaţii al României a primit sarcina 
prioritară de a procura cu orice chip instrucţiunile şi ordinele 
emise de către conducătorii germani şi hortişti în legătură cu 
România şi cu tot ceea ce se conspira împotriva ţării noastre. 
Din acest punct de vedere, este de remarcat nota din 6 august 
1940 semnată de Kramarz, care specifica că un ofiţer român de 
informaţii aflat la Berlin, s-ar fi destăinuit unui om de încredere, 
spunându-i:” Instrucţiunile mele actuale de la Marele Stat Major 
îmi ordonă în primul rând să mă interesez de informaţiile 
politice care ne privesc pe noi; eu trebuie să mă interesez la 
Ministerul de Externe şi la alte foruri de tot ceea ce se petrece în 
legătură cu noi. Pentru aceasta plătesc neîntârziat sume mari. O 


instrucţiune a d-lui Ribbentrop, semnată de el, respectiv 
prevăzută cu adnotările lui, va fi onorată de îndată cu 2000 de 
mărci, dacă se referă la România - respectiv Transilvania şi 
Dobrogea. Pentru notițe şi scrisori ministeriale şi lucrări similare 
privitor la probleme româneşti, plătesc bine, chiar dacă nu ca 
mai înainte. Materialul informativ militar interesează în prezent 
în al doilea rând, deşi acum, ca şi mai înainte el este de dorit. 

Legat de activitatea lui Eugen Cristescu, merită menţionat 
episodul Florin Becescu. Serviciile secrete naziste au primit 
sarcina să-şi infiltreze un agent în S.S.I. Acesta a fost găsit în 
persoana lui Florin Becescu, director în Serviciul Special de 
Informaţii. După datele existente, Abwehr-ul reuşise să-l atragă 
la colaborare încă din anul 1936 şi să-l treacă în reţeaua 
condusă de von Rittgen, ce funcţiona sub acoperământul de 
ataşat de presă la Ambasada germană din Bucureşti. 

Inteligent, organizator, bun cunoscător al problemelor, mai 
ales al măsurilor de contracarare a spionajului advers german, 
Florin Becescu a adus mari daune României, servindu-i pe noii 
lui patroni. 

După dispariţia lui Mihail Moruzov, Eugen Cristescu, care i-a 
urmat la conducere, a sesizat jocul dublu al lui Becescu. Trebuia 
acţionat cu deosebită prudenţă pentru a nu-i supăra pe „aliaţii” 
germani. Se ştie că între Abwehr şi S.S.I. Exista încă din 1938 o 
înţelegere de colaborare. Odată început războiul împotriva 
URSS, Eugen Cristescu îl înlocuieşte pe Florin Becescu din 
funcţia de director al contrainformaţiilor, dându-i însărcinarea să 
organizeze două expoziții: una  antimasonică şi alta 
anticomunistă. Şi pentru că Becescu se tot grozăvea că scrie o 
carte („Cu fierul roşu”), Cristescu i-a spus că timpul disponibil îl 
poate folosi pentru a-şi termina cartea. Era o manevră subtilă. 
Colonelul Rodler văzându-şi omul neutralizat, îi cere în mod 
imperios lui Eugen Cristescu să-l numească pe Florin Becescu în 
fruntea compartimentului de contraspionaj. Eugen Cristescu nu 
cedează presiunilor, totuşi în mod inexplicabil, în 1943 îl 
numeşte şef al contraspionajului. În această ipoteză a putut 
furniza informaţii dintre cele mai importante şi din domenii 
multiple. A reuşit chiar să-şi organizeze şi o reţea secretă de 
informatori care, din nefericire, nu a putut fi deconspirată dat 
fiind că Becescu a distrus documentele referitoare la ea. 

În dimineaţa zilei de 23 august 1944 Florin Becescu a 


dispărut, întocmai ca şi dr. A. Tester??. 
PARTEA AlII-A 


BRIGADA MOBILĂ - NUCLEUL VIITOAREI 
SECURITĂŢI 


La scurt timp după formarea guvernului Dr. Petru Groza (6 
martie 1945) prin care se realiza un progres spre acapararea 
întregii puteri în stat de către P.C.R. Au fost luate şi primele 
măsuri de penetrare şi preluare a instituţiilor existente, printre 
care şi cele informativ-contrainformative şi de represiune. 
Dirijaţi şi îndrumați pe faţă de la Kremlin, în baza unui plan 
desfăşurat pe etape în timp, guvernanţii au purces la cucerirea 
instituţiilor susmenţionate: Siguranţa generală, Serviciul Special 
de Informaţii, Poliţia şi Jandarmeria. În aceste organizaţii au fost 
introduşi oameni verificaţi de NKVD, care demonstraseră 
ataşament faţă de URSS. Cu acordul generalului Popescu 
Bâzdic, şeful Siguranţei Generale, a luat fiinţă în cadrul acesteia 
„Brigada Mobilă” cu atribuţii contra-informative: arestarea şi 
cercetarea de persoane. Inspector general şi şeful brigăzii a fost 
numit Boris Braunstein sau Boris Grunberg, alias Nicolsky 
Alexandru. | s-a acordat gradul de general maior. 


BIOGRAFIA UNUI SPION 


La 2 iunie 1915, Rozalia, soţia morarului evreu Alexandru 
Grunberg din Chişinău, a născut un băieţel căruia i-a fost dat 
numele de Boris. După el, au mai urmat două fetiţe, una murind 
de tifos în timpul războiului. Boris a absolvit opt clase de şcoală 
elementară în anul 1933 şi a intrat ca ucenic la un atelier de 
gravură în metal. 

Deprinzând câteceva din tainele meseriei, după un interval de 
un an, a intrat calfă la un giuvaergiu, la care a rămas în slujbă 
până la vârsta de 22 de ani, când a fost recrutat. Işi va satisface 
serviciul militar la laşi, în cadrul Regimentului 2 Transmisiuni, 
fiind eliberat la începutul anului 1940, cu gradul de caporal. 

Face politică încă din 1932, ocupând funcţii în ierarhia locală 
a UTC şi a Partidului Comunist Român. Cunoştinţele în domeniul 
telefoniei căpătate cu prilejul stagiului militar i-au servit la 
angajarea sa ca tehnician la Centrala telefonică interurbană din 

Chişinău, unde a lucrat până în decembrie 1940. La acea dată a 
fost racolat de RAZVDEKA, direcţie din NKVD, care îndeplinea 
misiuni de spionaj. Recrutarea sa s-a făcut în baza recomandării 
secretarului cu personalul din primăria oraşului, Efimov, care l-a 
prezentat căpitanului de NKVD, Andreev. La 28 martie 1941, în 
camera nr 9 a sediului Comitetului Orăşenesc din Cernăuţi, a 
semnat angajamentul prin care se angaja lucrător al serviciilor 
secrete sovietice. Imediat a început pregătirea de specialitate. 

Pregătirea proaspătului agent a constat din 60 de lecţii a câte 
trei ore fiecare, care constau din modul de comportare pe 
stradă, în restaurante, trenuri etc. l-au fost transmise noţiuni de 
teoria spionajului după manualul colonelului Laurence. La 
sfârşitul lecţiilor a fost instruit în legătură cu prima sa misiune. 
Pe 2 aprilie 1949, într-o cameră a hotelului „Palace” din 
Cernăuţi, lui Boris Grunberg îmbrăcat în uniforma celor din 
Narodnâi Komisariat Gasudaistvenoi Bezoprasnosti (NKGB) i-au 
fost înmânate de către instructorul său, căpitanul Andreev, 500 
de ruble, îndemnizaţie pentru prima sa misiune. | se atribuie un 
nou nume: Ştefănescu Vasile şi i se dau acte falsificate în URSS 
(livret militar, act de lăsare la vatră, buletin de înscriere la Biroul 
Populaţiei din Bucureşti şi certificat de bună purtare eliberat de 
Prefectura Capitalei). A primit misiunea să stea câte o zi în 
Botoşani, Buzău şi în Bucureşti ca să culeagă informaţii privind 
prezenţa, structura şi dotările armatei aflate în aceste oraşe 
precum şi date privitor la sistemele de fortificaţii, aerodromuri, 
ca şi nivelul de trai, moralul şi poziţia, faţă de URSS a populaţiei 
româneşti. S-a urcat într-un autobuz împreună cu căpitanul 
Andreev şi au mers până la Herţa. Au luat masa în casa unui 
evreu, după care cu o căruţă au ajuns spre seară la casa 
pichetului de grăniceri din satul Proboteşti. În aceeaşi noapte, 
şeful pichetului împreună cu un grănicer l-au trecut graniţa în 
România. Era noaptea de 26 mai 1941. 

La numai două ore după trecerea frauduloasă a graniţei Boris 
Grunberg a fost descoperit de doi grăniceri, dormind într-o 
căpiţă de fân. Cu prilejul anchetei, avea să declare ofiţerilor din 
S.S.I.: „Eu, fiind decăzut din punct de vedere fizic şi moral, am 
mers numai o mică distanţă şi am hotărât să nu mai merg mai 
departe”. Boris Grunberg încerca să-i inducă în eroare pe 
anchetatori că s-a lăsat prins şi că nu dorea să facă spionaj 
contra României, fiind şantajat de căpitanul Andreev. Nu i-a 


reuşit stratagema şi în raportul pichetului de grăniceri se arăta 
că suspectul, după ce a fost surprins în căpiţa de fân, a încercat 
să fugă, ascunzându-se în nişte bălării. Redăm în continuare 
declaraţia scrisă cu prilejul anchetării sale: „Mă numesc 
Grunberg Boris, fiul lui Grunberg Alexandru. Sunt originar din 
oraşul Chişinău născut în anul 1915, 2 iunie. Am studiat 4 clase 
de liceu până în anul 1930, Când am fost nevoit să întrerup 
învăţătura din cauza piedicilor de ordin material. În anul 1931 
am intrat într-un atelier de giuvaergerie. În primăvara anului 
1932 particip la primele manifestații organizate de organizaţia 
locală a partidului comunist. În luna august a aceluiaşi an sunt 
primit în rândurile UTC organizaţia Chişinău, fiind recomandat 
de tov. Sacizer Brader, membru în comitetul orăşenesc al UTC 
Chişinău. Am activat în calitate de secretar de celulă UTC în 
periferia oraşului Chişinău. În iarna anului 1932-1933 în timpul 
alegerilor comunale am activat în comitetul local al Blocului 
Muncitoresc Orăşenesc, fiind delegat de organizaţia locală a 
UTC-ului. În primăvara anului 1933 am fost arestat de Siguranţă 
prin căderea ing. Rabinovici Cogan şi alţii din organizaţia” 
Şcolarul Roşu”, fiind trădat de agentul provocator Schlimayer, 
însă după două săptămâni am fost eliberat. După eliberare am 
fost bolnav 3 luni. 

După însănătoşire am activat în calitate de membru pe lângă 
comitetul orăşenesc UTC cu mici întreruperi, fiind adesea şi 
bolnav, în toamna anului 1934 am fost trimis la muncă ilegală în 
Mişcarea  Antifascistă la Comitetul Regional Antifascist. 
Însărcinarea am primit-o de la instructorul CC al UTC pe atunci 
Vasile Gheorghiev. După dizolvarea mişcării antifasciste, am 
fost trimis iarăşi la muncă ilegală, activând în comitetul 
judeţean al UTC-ului. 

În iarna 1935, decembrie-februarie am fost în ilegalitate, fiind 
urmărit de Siguranţă (căderea organizaţiei şcolare). În acest 
timp am ţinut legătura cu Dumitru Keller (de la comitetul 
regional al partidului comunist - Basarabia) şi cu tov. B. Şuster. 

În aprilie 1936 am fost însărcinat de comitetul judeţean al 
partidului să conduc demonstraţia de protest în procesul 
Constantinescu-laşi. În timpul acestei demonstraţii am fost 
arestat împreună cu alţi participanţi, însă în urma presiunii 
publice am fost eliberaţi. In această perioadă am activat în 
comitetul judeţean cu Leonid Boguslavski. După căderea lui 


Boguslavski şi a conducerii Comitetului judeţean, în luna august 
am luat legătura cu un alt instructor al UTC (numele nu-l cunosc, 
era înalt, brun, vorbea ruseşte). In luna septembrie am fost 
însărcinat cu conducerea Comitetului Regional al UTC 
Basarabia. Instructorul a plecat şi mi-a lăsat legătura cu parola 
„Bucureşti”. 

La începutul anului 1937 am primit legătura cu un instructor 
al CC al Partidului Comunist (numele nu-l cunosc, era o femeie, 
vorbea bine ruseşte) cu instrucţiuni de a dizolva organizaţia 
UTC-ului. Eu am trecut la munca de partid. 

Peste o lună jumătate am plecat în armată. În tot timpul 
milităriei (1937-1940), periodic am ţinut legătura cu organizaţia 
din Chişinău. Din iulie până în decembrie 1940 am lucrat la 
staţia telefonică interurbană în calitate de tehnician de 
transmisiuni. În luna decembrie am fost trimis la lucru într-o altă 
instituţie (am fost racolat ca agent NKVD). In luna mai 1941 am 
plecat în România cu o misiune. Când am fost prins, ca să-mi 
pot ascunde trecutul şi misiunea mi-am schimbat numele în 
Nicolski Alexandru Sergheevici, originar din Tiraspol. Sub acest 
nume am fost cercetat de organele B Il (Contrainformaţii) 
Bucureşti şi sub acest nume mă recomand până astăzi. Dată la 
14 X 1944 Nicolski Alexandru”%. 

În fişa personală întocmită cu prilejul anchetei ce a urmat 
prinderii sale de către ofiţerii S.S.I.-ului, nu apare menţionat 
numele real al agentului sovietic. Surprins cu acte false care îl 
desemnau ca fiind Ştefănescu Vasile, cetăţean român, de loc din 
Bucureşti, vorbind, prost româneşte şi neştiind să scrie doar în 
limba rusă, Boris Grunberg recunoaşte că este în realitate 
Alexandru Sergheevici Nicolski, născut în Tiraspol, domiciliat în 
Cernăuţi, pe str. I.G. Ducă, cetăţean sovietic, etnic rus. In fond 
era etnic evreu şi se numea Boris Grunberg. Mai mult ca sigur 
că încercase să-şi ascundă trecutul comunist pentru a distrage 
atenţia organelor de anchetă. 

După arestare a fost transportat mai întâi la Dorohoi şi apoi la 
Bacău, unde cu interogarea sa preliminară a fost însărcinat 
căpitanul magistrat Camil Bărbulescu, delegat al M.Ap.N.-ului. 
Răsfoind dosarul nr. 1358/1941 aflat la Tribunalul Militar al 
Corpului 4 de armată laşi, găsim Fişa personală, în care alături 

de o fotografie care reprezintă un tânăr cu un aer „vârstnic şi 
şaşiu, există o descriere a sa:” Talia 1,70 m; părul castaniu; 
ochii căprui; nasul potrivit; gura potrivită; bărbia ovală; faţa 
smeadă; fără semne particulare”. 

După ce este anchetat în repetate rânduri i se întocmeşte 
dosarul de trimitere în judecată şi în 7 iulie 1941 este 
condamnat de un tribunal militar, la muncă silnică pe viaţă. 
După promovarea sentinţei şi respingerea recursului în Dosarul 
1358/1941, Nicolski a fost transferat în închisoarea de la 
Ploieşti, pe strada Rudului, o închisoare cu regim mai blând. Aici 
a fost contactat de agenţi ai S.S.I.-ului care au reuşit să-i stoarcă 
o serie de informaţii privind nivelul de trai şi structura NKVD- 
ului. Detalii sunt consemnate în „Interogatoriul luat la 8 
septembrie 1941 individului  Nicolski Alexandru, trecut 
clandestin din URSS în noaptea de 26/27 mai a.c. Prin punctul 
Proboteşti, jud. Dorohoi”. Concluziile interogatorului sunt 
edificatoare: „Declaraţiile făcute de Nicolski nu par a 
corespunde întru totul adevărului. Ascunde lucruri importante, 
întrucât pe de o parte individul interogat nu a putut avea o 
misiune atât de limitată şi superficială, dată fiind pregătirea sa, 
iar pe de altă parte este exclus ca să nu fi fost trimis pentru a 
face legătura cu alţi agenţi sovietici de pe teritoriul nostru. 
Credem în consecință că acest caz trebuie cercetat 
îndeaproape, întrebuinţându-se mijloace de natură a determina 
pe interogat să declare tot ce ştie”. 

Ca o consecinţă acelor menţionate mai Sus, Nicolski a fost 
supus unei serii de anchete deosebit de dure, dar şi-a menţinut 
declaraţiile anterioare. Astfel, organele de anchetă nu au 
descoperit că este de fapt Boris Grunberg, cunoscut între 
activiştii basarabeni sub pseudonimul conspirativ „Vasea”. 

De la Ploieşti, Nicolski a fost transferat la închisoarea din Aiud, 
unde se aflau închişi toţi spionii sovietici trimişi în ţara noastră. 
Intr-un chestionar datând din 23 februarie 1949, solicitat pentru 
a i se recunoaşte vechimea în partid, a declarat următoarele: 
„Am fost încarcerat la Aiud de la începutul războiului până în 23 
august 1944. Am încercat să organizăm deţinuţii politici, să le 
menţinem moralul. Din lipsă de experienţă şi piedici, nu am 
reuşit decât într-o măsură foarte mică. Marea majoritate a celor 
deţinuţi au fost sovietici şi au plecat în URSS. Dintre cei care 
sunt în Bucureşti şi în ţară mă cunosc: Gribici Vladimir; Zeigner 


Simion; Şisman Afanasie şi mai puţin Retaşnâi Mihail”. 

leşit din puşcărie la 23 august 1944, Alexandru Nicolski, cu 
noul său nume, a avut o ascensiune fulgerătoare în aparatul 
politic comunist. Imediat a fost încadrat ca ajutor de responsabil 
politic al Frontului Liber Popular, organizaţie paramilitară 
aparţinând partidului comunist. La data de 17 octombrie 1944, 
locuia în Bucureşti, la hotelul „Paris” din strada Academiei. Va 
înainta o cerere către Direcţia Generală a Poliţiei pentru a fi 
încadrat, în care afirma textual: „Vreau să lupt în cadrul PCR 
pentru dezrobirea clasei muncitoare, pentru dreptatea socială, 
să construim o societate nouă unde să nu existe exploatarea 
omului de către om”. 

Guvernul Groza i-a adus promovarea în funcţia de şef al 
Corpului de Detectivi din Direcţia Generală a Poliţiei. Activitatea 
acestui organism consta în principal din supravegherea şi 
arestarea liderilor partidelor istorice şi lichidarea opoziţiei faţă 
de ocupaţia sovietică. 

Ascensiunea lui Alexandru Nicolski s-a bazat şi a fost uşurată 
de o serie de relaţii cu oameni influenţi pe care îi cunoscuse. 
Astfel, pe când lucra la centrala telefonică a Comitetului 
Orăşenesc din Cernăuţi l-a cunoscut pe deputatul bolşevic Lazio 
Luca, devenit în România după 1944, Vasile Luca, colaborator 
apropiat al lui Ana Pauker şi pe Orlov, şeful poliţiei din Cernăuţi. 
Acesta din urmă a venit în România împreună cu Armata Roşie 
„eliberatoare” pentru a lua parte activă la organizarea poliţiei 
politice comuniste în calitate de consilier KGB, specialist în 
tortură. 

Cu ajutorul relaţiilor de mai sus, în 1945 i se confirmă 
calitatea de fost ilegalist, comisia de verificare a cadrelor PCR 
fiind influenţată de intervenţia lui Pantiuşa Bodnarenko, alias 
Pintilie Gheorghe, adjunct al ministrului de interne. 

Numirea la 1 septembrie 1946 ca Inspector general la Direcţia 
Poliţiei nu cadra cu locuinţa la hotel „Paris” şi lui Nicolski i se 
atribuie o casă elegantă pe str. Al. Donici la nr. 39, unde se 
mută împreună cu soţia sa losefina Marcovici, membră PCR, 
angajată la Direcţia Poliţiei. 

Prin reorganizarea şi modernizarea aparatului represiv 
comunist, conform noilor structuri, Nicolski devine inspector 
general al Poliţiei de Siguranţă (17 aprilie 1947) şi după aceea la 
1 septembrie 1948 subdirector al Direcţiei generale a Securităţii 


Poporului. Partidul îi aprecia munca după cum se poate vedea 
dintr-o declaraţie a Biroului organizaţiei de bază nr. 9 din 
Ministerul de  lInterne:” Alexandru Nicolski are muncă de 
conducere în DGSP din 1945 şi până în prezent. Munca 
profesională şi-a însuşit-o bine. Este vigilent faţă de duşmanii 
Partidului şi ai Clasei Muncitoare. Este ridicat politiceşte şi are 
cunoştinţe. Este uneori nervos şi distant Din cauza muncii 
profesionale de care este absorbit, nu participă regulat la 
şedinţele de partid. In general este un tovarăş de încredere şi cu 
multă putere de muncă. In munca sa din MAI a adus multe 
servicii cauzei partidului”. 

După numirea ca subdirector’ în Direcţia Generală a 
Securităţii Poporului la 1 septembrie 1948 Nicolski a devenit 
graţie puterii discreţionare a aparatului pe care-l conducea, unul 
dintre cei mai temuţi „şefi” ai noului regim. Obedienţa lui 
şireată l-a făcut să supravieţuiască multor seisme ce au bântuit 
suprastructura comunismului din România. De pildă, 
îndepărtarea Anei Pauker şi a grupării ei din partidul comunist, l- 
a găsit, cum se spune, pe fază: nu ezită nici-o clipă la ordinul 
superiorilor săi să-l aresteze şi să ancheteze printre alţii, chiar 
pe Vasile Luca, KGB-ist şi activist de frunte care pe vremuri îi 
facilitase propria ascensiune. De asemenea răfuiala personală 
între Gheorghiu Dej şi Lucrețiu Pătrăşcanu a fost - după cum am 
arătat - un nou prilej de afirmare. Împreună cu ministrul de 
interne Alexandru Drăghici, Nicolski a dus la bun sfârşit sarcina 
încredinţată personal de Gheroghe Gheorghiu-Dej. Astfel 
subdirectorul D.S.S.P. L-a numit şef al anchetelor în lotul 
Pătrăşcanu pe colonelul loan Şoltuţ, fost muncitor ceferist, 
originar din comuna Ileanda, judeţul Cluj. Mijloacele neobişnuit 
de dure utilizate de Şoltuţ în efectuarea anchetei, cu mersul 
căreia Nicolski era ţinut permanent la curent - au înfrânat 
opoziţia inculpaţilor şi au condus în final la condamnarea la 
moarte a lui Lucrețiu Pătrăşcanu. Nicolski din acel moment 
devenise deopotrivă de temut chiar şi pentru activiştii cu state 
vechi de serviciu. 

Bineînţeles, valurile de epurări şi de pedepsire a 
„sectarismului partinic” nu se puteau efectua fără aprobarea 
expresă a Kremlinului. În calitatea sa de vechi agent al KGB-ului, 
subdirectorul securităţii poseda fir direct cu serviciul sovietic de 

informaţii care funcţiona pe teritoriul românesc şi chiar cu 
Moscova. Astfel, până şi Dej trebuia să ţină cont că Nicolski nu 
putea fi înlăturat la o adică, cu una cu două. Este singura 
rațiune pentru care acesta a supravieţuit, deşi era la curent cu 
multe murdării din culisele puterii. În mod neîndoielnic Nicolski 
şi-a continuat în paralel şi activitatea de agent al KGB-ului. 
Astfel, dintr-un chestionar completat la data de 23 februarie 
1949 şi predat de Nicolski comisiei de cadre a partidului din 
Ministerul de Interne, la întrebarea „Dacă a călătorit în 
străinătate şi în ce scop?” el va răspunde următoarele: „Am 
avut în 1947 o deplasare la Sofia, iar în 1948 la Varşovia, cu 
misiunea de la M.A.I. La încetarea misiunilor m-am întors în 
ţară”. În realitate fusese trimis de Pantiuşa Bodnarenko, ofiţer 
K.G.B. Şi el infiltrat în suprastructurile comuniste româneşti, în 
funcţia de ministru adjunct de Interne, la întrevederi cu cadre 
superioare din serviciile secrete sovietice. Nicolski a primit, 
printre altele, şi sarcina de a veghea la asigurarea şi 
supravegherea obedienţei noilor conducători (dintre care nu 
puţini erau proveniţi de la şcolile din Moscova) faţă de poporul 
frate sovietic. 

În acest fel, scurgerea averilor ţării noastre în măreaţa Uniune 
Sovietică era asigurată şi pe această cale, în paralel urmărindu- 
se lichidarea oricărei rezistenţe faţă de ocupaţia sovietică a ţării 
noastre. În aceeaşi declaraţie Nicolski face menţiunea că are 
rude în S. U. A. Prin poziţia pe care o deţinea, nu se temea de 
urmări. 

Pentru munca depusă în securitate, la scurtă vreme după 
înfiinţarea D.G.S.P. Al cărui mentor a fost împreună cu Pantiuşa 
Bodnarenko, lui Nicolski i se decernează ordinul „Steaua 
Republicii”, în ciuda faptului că avea cetăţenia sovietică. 

În 1953, în urma succeselor dobândite în activitate, a fost 
promovat în funcţie devenind secretar general al Ministerului 
Afacerilor Interne. Prietenia sa cu ministrul Alexandru Drăghici, 
la fel de crud şi total lipsit de scrupule, i-a făcut pe cei doi să 
instaureze teroarea. Astfel pe lângă cei 108.000 de arestaţi şi 
anchetați de securitate cu respectarea procedurilor penale în 
vigoare, în perioada 1945-1961, au luat drumul închisorilor, 
lagărelor de muncă sau domiciliului obligatoriu peste 300.000 
de oameni, niciodată judecaţi şi condamnaţi. 

Între timp, ca să între în rândul lumii, Alexandru Nicolski a 


absolvit Institutul de Studii Economice din Bucureşti, promoţia 
1959. 

În 1961, pe 31 ianuarie prin Hotărârea Consiliului de Miniştri, 
secretarul general al M.A.I. A fost desărcinat din funcţie şi trecut 
în rezervă cu gradul de general locotenent şi cu drept de a purta 
uniforma. Avea numai 46 de ani. 

Moare în urma unui atac de cord pe 15 aprilie 1992 în preziua 
când era aşteptat la Procuratura Generală pentru a fi audiat în 
procesul ce i se pregătea. Nu i-a văzut nimeni corpul şi moartea 
este considerată enigmatică. 

Forţa cu care a acţionat Nicolski se baza atât pe experienţa sa 
de conspirator cât şi al spatelui pe care îl avea în N.K.V.D. 
Brigada Mobilă avea competenţe în Bucureşti şi în restul 
teritoriului ţării dispunând de nuclee în cadrul organelor de 
siguranţă. 

Dintre acţiunile Brigăzii Mobile, amintim: ridicarea saşilor şi 
şvabilor din România (circa 72. 000 persoane, duse în URSS la 
munca de reconstrucţie), dintre care doar foarte puţini s-au mai 
întors în România; arestarea şi încarcerarea a mii de legionari; 
afacerea Tămădău. 

In Brigada Mobilă îi găsim pe mulţi dintre aceia care ulterior 
au ocupat funcţii de conducere în Direcţia Generală a Securităţii 
Poporului condusă de Pantiuşa: colonelul Dulberger Mişu, şeful 
Direcţiei a VIll-a Cercetări Penale; Gluvacov Andrei şi Mihailo 
Nedelciu, şefi de Direcţie Centrală, Matuşevici Nathan şi 
Maravec, anchetatori penali, Popic inspector şef. În cadrul 
Brigăzii Mobile a fost creată o comisie condusă de Dulberger 
Mişu care s-a ocupat cu repartizarea prizonierilor de război din 
lagărele din Austria, Germania şi Italia. 

Brigada Mobilă s-a mai ocupat cu reprimarea opozanților din 
munţi. Brigada Mobilă respectiv Nicolsky şi subordonații săi, 
colaborau cu S.S.I. Care avea în frunte pe Serghei Nicanov, alias 
Sergiu Nicolau, un evreu basarabean, omul N.K.V.D.-ului. În 
acest serviciu au mai fost infiltraţi Didenco Vanea (alias 
Gheorghe Vidraşcu) ca adjunct şi losif Rangheţ, tot ca adjunct. 
Acesta din urmă avea să devină unul din conducătorii P.C.R. 
Funcţiile subordonate acestor trei, reveneau lui Mişa 
Protopopov, Mişa Petruc, laşka Alexeev şi Gonciaruc Piotr. 
Această Brigadă a fost o minisecuritate, transformându-se în 
Direcţia Generală a Securităţii Poporului. N.K.V.D.-iştii au fost 


buni până în ziua când le-a venit rândul şi lor, fiind arestaţi şi 
trimişi în coloniile de muncă: din torţionari au devenit victime, 
după modelul sovietic. 

Analiza evoluţiei securităţii cuprinde mai multe faze. În faza 
Brigăzii Mobile şi în primii ani ai D.G.S.P. Principala misiune a 
fost reprimarea masivă, fără discernământ, a tuturor care se 
opuneau ocupantului sovietic. Tot atunci au fost lichidate 
partidele şi grupările politice, netezindu-se calea introducerii şi 
consolidării partidului unic. Lupta de clasă se ascuţea continuu. 
Au apărut lagărele şi coloniile de muncă, arestarea de persoane 
fără mandat, întemnițarea fără judecată. Rezumând, se poate 
spune că mai întâi a fost Brigada Mobilă ca organ de represiune 
al puterii comuniste ce avea să se instaureze şi să dureze peste 
45 de ani. A fost un organ mixt: agenţi ai N.K.V.D.-ului, care 
deţineau funcţiile de conducere şi cadrele siguranţei şi ale S.S.I. 
-ului cu care să perfecteze o colaborare fără concurenţă, contrar 
afirmațiilor făcute de Titu Simon în lucrarea lui „Pacepa - Quo 
Vadis”. 


DEPARTAMENTUL SECURITĂŢII STATULUI 


Departamentul Securităţii Statului era o parte componentă a 
Ministerului de Interne, alături de Inspectoratul General al 
Miliției, Direcția Arhivelor Statului, Direcția Generală a 
Penitenciarelor, Centrul de Informare şi Documentare (C. I. D.) 
precum şi de alte unităţi centrale cu denumiri mai puţin 
cunoscute de public. 

Departamentul Securității Statului a fost succesorul fostului 
Consiliu al Securității Statului, desființat în 1978 prin Decretul 
nr. 69/1978, act normativ prin care s-a înființat D.S.S.-ul ca 
parte componentă a Ministerului de Interne. D.S.S.-ul a fost 
desființat printr-un comunicat al fostului C. F. S. N., în ianuarie 
1990 şi reorganizat ca Serviciul Român de Informaţii la 21 
martie 1990. 

În 6 martie 1945, cu prilejul instalării sale ca ministru de 
interne, fostul muncitor tipograf Teohari Georgescu făcea 
declaraţii de presă sibilice, ca să nu spunem de-a dreptul 
ilogice: „Voi întări autoritatea de stat nu prin ajutorul 
jandarmilor şi a poliţiei ci prin ridicarea prestigiului lor, 
sprijinindu-ne pe încrederea maselor largi ale poporului”. 

Departamentul Securității Statului a fost divizat în două 


departamente: securitatea interioară şi securitatea exterioară. 
Securitatea interioară era cea mai importantă, cu aproape 
100000 de angajaţi. Trupele D.S.S.(independente de miliţie şi 
armată) depind direct de Ministerul de Interne. D.S.S.A fost 
condus de un ministru secretar de stat - o poziţie teoretic 
inferioară celei a ministrului de interne, dar în fapt 
predominantă. Şeful său, Tudor Postelnicu, era braţul drept al lui 
Nicolae Ceauşescu. Postelnicu a fost promovat în acest post de 
Elena Ceauşescu, după ce a fost prim-secretar la Buzău, regiune 
unde Nicu Ceauşescu a făcut un an de armată. D.S.S.Dispunea 
de un imobil gigantic în centrul Bucureştiului şi era împărţit în 
mai multe secţii: 

” Departamentul nr. 1” avea sarcina represiunii politice a 
disidenţilor, a membrilor fostelor partide burgheze dinainte de 
război, a instituţiilor religioase şi a foştilor fascişti anterior anului 
1945. 

„Departamentul nr. 2” care era militar, avea sarcina 
controlului uzinelor şi ansamblului sectorului economic. 

„Departamentul nr. 3” se ocupa de contraspionaj, o activitate 
importantă în sensul că utiliza toate mijloacele posibile pentru a- 
i vâna pe cei ce întreţin legături cu străinătatea. 

„Departamentul nr. 4” avea ca misiune specifică controlul 
armatei, ceea ce explică de ce i-a fost armatei atât de greu să 
emită cel mai mic cuvânt de opoziţie. Ceauşescu era atent în 
mod special faţă de armată şi nu ezita să schimbe în post pe 
oricine, indiferent de gradul ierarhic, deîndată ce survenea vreo 
bănuială privind loialitatea politică. 

Securitatea (D.S.S.) era reprezentată pe tot teritoriul ţării pe 
baza judeţelor. Departamentul militar (nr. 2) era vital pentru 
Ceauşescu. Armata avea, după el, un rol secundar. 

Trupele securităţii au fost reorganizate în decursul ultimilor 
ani, după modelul armatei: dotare cu tancuri şi blindate, 
antrenamente dintre cele mai stricte. Recruţii erau selecționați 
după criterii extrem de severe: trebuia să provină din familii 
reputate ca loiale şi o bună parte era recrutată din orfelinate, 
ceea ce îi făcea mai uşor de îndoctrinat. 

„Departamentul nr. 5” al D.S.S., botezat pentru protecţia 
demnitarilor străini, era în principal compus din orfani. El a 
servit de zece ani drept gardă pretoriană lui Ceauşescu. Cât 
despre ofiţeri ei trebuiau, până nu demult, să fie formaţi într-o 


şcoală specială timp de trei ani la Băneasa. Apoi trebuiau, timp 
de cinci ani să facă studii la Facultatea de Drept, dar în 1981 
Elena Ceauşescu a interzis ofiţerilor să aibă o formaţie 
universitară în ideea că ar fi mai credincioşi dacă sunt mai puţin 
educati. 

Pentru folosirea microfoanelor s-a instituit un învățământ de 
specialitate la Bran, lângă Braşov şi la Băneasa, unde se însuşea 
în condiţii de total secret, tehnica implantării microfoanelor în 
medii de interes operativ. Microfoanele au fost aduse din 
Japonia de ofiţerii din cadrul UM 0544. 

Primele şapte sectoare erau organizate pe criterii zonal- 
geografice. 

Activitatea de căutare a informaţiilor era organizată pe baza 
unor tematici formulate de principalele ministere economice 
pornind de la planurile de perspectivă. Pe această linie exista o 
colaborare permanentă între brigada S. D. Şi compartimentele 
tehnice din Consiliul de Miniştri, din ministerele economice şi 
ceilalţi beneficiari, în funcţie de sursele probabile de unde 
puteau fi obţinute informaţiile tehnice solicitate, tematicile erau 
date în atenţie pe diferite spaţii în care era prezentă cu oamenii 
săi brigada S.D. Personalul brigăzii S. D. Era format în totalitate 
din cadre cu pregătire superioară tehnică şi economică, 
specialişti ai diferitelor domenii, buni cunoscători de limbi 
străine. In acelaşi timp, membrii ei dispuneau de calităţi 
personale şi morale cerute de o astfel de muncă. Criteriul 
ideologic era mai puţin marcant în perioada dinainte de 1978. 

Baza de lucru: ofiţeri care îşi desfăşurau activitatea în 
instituţii de „acoperire”, selecţionate din rândul celor care aveau 
contacte cu străinătatea, cadre trimise la post în funcţii oficiale 
la reprezentanţele din străinătate, colaboratori şi informatori 
recrutaţi din rândul celor care se deplasa în străinătate ca 
bursieri, la rude, etc., persoane care călătoreau în interes de 
serviciu sau personal. 

In ultima perioadă a existenţei sale Departamentul Securităţii 
Statului - DSS - era împărţit în şase direcţii importante: Direcţia 
a IV-a de contrainformaţii militare - atât pentru Ministerul de 
Interne cât şi M. Ap. N; Direcţia a V-a de securitate şi gardă; 
Direcţia a VI- a de cercetări penale. 

La acestea se adăugau următoarele unităţi cu caracter 
special: 


Unitatea specială „R” care asigura legăturile radio între 
unităţile MI şi ale DSS, precum şi executarea ascultării ştirilor 
transmise de posturile de radio străine, dar şi cu bruiajul acestor 
emisiuni. O altă sarcină a acestei unităţi era depistarea unor 
eventuale canale de legătură cu exteriorul în scopul transmiterii 
informaţiilor. 

Unitatea specială „S”, care asigura controlul trimiterilor 
poştale şi acţiona pentru depistarea unor eventuale căi de 
scurgere a informaţiilor pe această cale. 

Unitatea specială „T” aşa zisa unitate tehnică operativă TO 

cunoscută şi sub denumirea „TONOLA”, care se ocupa de 
interceptarea convorbirilor telefonice dar şi de cunoaşterea 
conţinutului discuțiilor purtate de către persoanele 
supravegheate de către Securitate la domiciliu, serviciu sau 
chiar şi în autoturismele personale. Toate acestea se realizau 
prin „implantarea” de microfoane în locurile arătate mai sus, 
aşa zisa tehnică operativă fixă. 

Unitatea specială” D”, unitate care avea drept scop 
dezinformarea atât a serviciilor de spionaj străine, dar şi a 
populaţiei. Activitatea acestei unităţi poate fi recunoscută prin 
lansarea unor zvonuri în rândul populaţiei civile privind 
scumpirea unor produse, până la „denigrarea activităţilor 
desfăşurate de cercurile reacționare din exterior”. 

Unitatea specială „F” de filaj şi investigaţie, având ca sarcină 
cunoaşterea preocupărilor obiectivelor vizate de securitate. 

Unitatea special” P” având ca sarcină cercetarea, 
proiectarea şi producerea de tehnică operativă. 

Această nouă împărţire, existentă la nivelul anului 1989, nu 
diferă în fond de cea prezentată în lucrarea noastră şi care a 
constituit forma sub care şi-a desfăşurat ani de zile activitatea 
DSS-ul. Am redat-o şi pe acesta pentru a nu se crea confuzii. 

Intreaga activitate a Securităţii era coordonată de către 
Consiliul de Conducere şi Biroul Executiv al DSS. În vârful 
acestei piramide se afla Consiliul Politic Superior al DSS, care 
avea puteri depline, pornind de la angajarea cadrelor militare 
până la controlul şi coordonarea întregii activităţi a DSS. Acest 
Consiliu Politic Superior era organul de partid din interiorul DSS 


ce făcea legătura între Comitetul Central al PCR şi DSS. De fapt, 
întreaga activitate a Securităţii era denumită ca fiind o „muncă 
de partid în domeniu special.” 


MINISTERUL DE INTERNE 


În 1978 prin Decretul 121/8 aprilie s-a trecut la reorganizarea 
activităţii Ministerului de Interne, preluând organele Securităţii 
Statului, condus până atunci de Tudor Postelnicu, şef al 
departamentului şi ministru secretar de stat în Ministerul de 
Interne. 

Au existat întotdeauna trei departamente în structura de 
securitate şi spionaj, toate trei aprobate personal de Nicolae 
Ceauşescu. Primul, folosit în scopuri publice este cunoscut sub 
numele de Serviciul de Dezinformare şi avea în sarcină activităţi 
ce contravin Constituţiei României, cum ar fi violarea 
corespondenţei şi supravegherea telefoanelor. Vom reveni pe 
larg asupra acestui serviciu. 

Al doilea departament este considerat ultrasecret şi însuma 
toate unităţile ce se aflau în subordinea conducerii Ministerului 
de Interne format din ministru şi adjuncţii săi. 

Al treilea departament, considerat ultrasecret şi de cel mai 
mare interes, era, cunoscut doar câtorva iniţiaţi: Nicolae 
Ceauşescu, ministrul de interne, şeful şi adjunctul serviciului de 
spionaj extern. Faţă de D.I.E. Şi de unitatea condusă de „losif”, 
mai avea în componenţă alte două departamente ultrasecrete: 
unul pentru activitatea de contraspionaj în cadrul C.C. al P.C.R. 
Şi al Consiliului de Miniştri, iar celălalt pentru activitatea de 
contraspionaj în cadrul Securităţii însăşi. 

Unitatea lui „losif” poseda aproximativ o mie de ofiţeri şi era 
folosită de soţii Ceauşescu pentru testarea loialității membrilor 
familiei şi a colaboratorilor cei mai apropiaţi. Posedau propriul 
centru electronic de supraveghere ultrasecret, propriul serviciu 
de violare a corespondenţei şi propria lor secţie de 
supraveghere. Capacitatea tehnică a unităţii lui losif era de 600 
de ţinte pentru interceptarea telefonică, 400 de ţinte pentru 
supravegherea cu microfoane şi practic nenumărate ţine pentru 
violarea corespondenţei. 

Şeful acestei misterioase unităţi a securităţii, losif, măsura 
aproape 1,80 m., era bine făcut, purta număr mare la pantofi şi 
avea capul rotund ca o bilă de biliard, cu şuviţe de păr numai în 


jurul urechilor sale proeminente. Purta ochelari cu rame groase 
şi şchiopăta uşor din cauza unui reumatism rebel la tratament. 
În tinereţe fusese tractorist la o gospodărie agricolă. 

Direcţia de contraspionaj nu a fost total străină de 
„reprimarea internă” nici sub aspectul obiectivelor şi sarcinilor 
ce le avea şi al informaţiilor ce le culegea şi cu atât mai puţin în 
privinţa „rulării” cadrelor, multe din acestea având perioade de 
activitate şi în direcţiile cu alte profile de muncă. 

Nu acuzăm, nu evaluăm sau apreciem ci doar constatăm o 
realitate, o stare de fapt, care a existat, cu implicaţii dintre cele 
mai grave pentru români în primul rând. 

Printre atribuţiunile date de lege fostului Departament al 
Securităţii figurau şi acelea în legătură cu apărarea avuţiei 
naţionale, cu protejarea ei de actele iresponsabile ale unora sau 
rău intenţionate ale altora. În acest scop în structura 
Departamentului exista Direcţia a Il-a de contrainformaţii“? 
economice. Şef era colonelul ing. N. Bogdănescu. Întrucât 
munca preventivă era dezideratul principal al activităţii de 
contrainformaţii economice, zilnic, în baza informaţiilor primite 
despre existenţa unor stări de pericol în unităţile economice şi 
îndeosebi în cele cu profil minier, s-au întocmit sinteze care au 
fost prezentate factorilor de decizie la nivel local, judeţean şi 
central, inclusiv Inspecţiei de Stat pentru Protecţia Muncii, care, 
potrivit atributelor date de lege, puteau aplica amenzi, sesiza 
Procuratura sau chiar hotărî interzicerea activităţilor în locurile 
de muncă în care se constatau pericole iminente. 

În tot ce s-a scris până acum despre securitate şi cadrele sale 
s-a operat în cele mai dese cazuri cu aprecieri extreme. In 
funcţie de aspectul urmărit, de autor, securitatea putea fi orice: 
mecanismul perfect articulat al regimului totalitar, instituţie de 
tip mafiot, serviciu secret de nivel internaţional; o haită de lupi 
devoratoare de oameni şi conştiinţe; monstrul omniprezent în 
casele şi sufletele noastre; garda pretoriană a unui nebun, etc. 
La rândul său, sistemul de securitate era împietrit într-un portret 
oripilat: fanatic şi corupt; rafinat şi incult; imbecil şi viclean, 
terorist, fiară, torţionar, imoral, trădător de neam... într-un 
cuvânt un ins de valoare subumană. 

În realitate ofiţerii de securitate n-au putut fi nici mai buni nici 
mai răi decât alţii. Clanul Ceauşescu nu avea încredere în ofiţerii 

de securitate, îi suspecta şi îi blama permanent. Desigur, au 
existat şi brute, aceste uscături, ca în orice colectivitate, dar nu 
ele, uscăturile, au dat regula. 

Au aparţinut cu toţii aceleiaşi societăţi dominatoare ideologic 
unică, condusă de un partid unic şi supusă voinţei unei singure 
persoane care în evoluţia sa de la un plus relativ spre un minus 
absolut, a sfârşit prin a deveni un dictator odios, urât şi 
blestemat de un întreg popor. 

Neşansa ofiţerilor de securitate a fost aceea de a fi lucrat într- 
o instituţie despre care, înainte se spune că nu a făcut totul 
pentru adevăr iar acum, dimpotrivă, se susţine că ar fi fost 
singura care a făcut totul pentru dreptate. Ne şochează dar nu 
ne surprinde distanţarea de adevăr a ambelor opinii, în definitiv 
nu se poate aştepta nimeni să li se recunoască vreun merit 
dedus din serviciile aduse ţării. 

Au existat, fără îndoială şi condiţii, unele obiective altele, şi 
nu puţine, anume create, în timpul şi după Revoluţia din 
decembrie 1989 pentru a proiecta în conştiinţa oamenilor o 
imagine deformată despre securitate. 

Se va putea ajunge la un rezultat adevărat numai dacă se va 
admite că securitatea şi cadrele sale au fost sub regimul politic 
socialist realităţi ale societăţii româneşti din acei ani, în a cărei 
evoluţie s-a integrat oricare dintre părţile sale constitutive. Dar 
putem afirma cu inima pe inimă că măsura deplină a integrării 
sale în ansamblul social românesc, securitatea şi-a dat-o în 
zilele revoluţiei din decembrie. Fără această integrare genocidul 
ar fi fost o realitate care ne-ar fi marcat existenţa ca popor 
pentru vecie. 

Odată cu scurgerea timpului, se pune tot mai des întrebarea: 
Ceauşescu a avut sau nu încredere în organele de securitate? 

In primul rând, toţi cei care au condus secţia militară de la 
Comitetul Central al P.C.R. Au fost ofiţeri aparţinând forţelor 
armate: generalii Dincă, Coman, Olteanu. La fel şi majoritatea 
ofiţerilor care încadrau această secţie, proveneau tot din M. A. 
N. |n atributele secţiei intrau şi îndrumarea şi controlul 
activităţilor organelor de securitate, iar această îndrumare 
precum şi controlul se exercitau până la detaliu, inclusiv 
avizările numirilor de cadre de conducere. Şeful şi ofiţerii secţiei 
erau prezenţi la tot ce însemna analiză şi bilanţ la nivelul 
Departamentului Securităţii, la unităţile centrale şi teritoriale, 


aducând şi impunând indicaţiile „tovarăşului”. Niciun ordin 
directivă, instrucţiune emanată de la conducerea 
Departamentului Securităţii nu se aplica fără avizul secţiei. 

Un exemplu ilustrativ al subordonării Departamentului 
Securităţii îl oferă cazul când în luna martie 1973, la miez de 
noapte, Ceauşescu convoacă Biroul Executiv al Ministerului de 
Interne, când destituie pe lon Stănescu şi pe generalul Nicolae 
Pleşiţă, sub acuzaţia că doctorul Schechter? medicul personal al 
tovarăşei se sinucisese. Medicul a fost găsit mort în curtea 
spitalului unde lucra, aruncat de la etaj. Generalul Dincă, 
însărcinat cu cercetarea cazului, a fost de părere că Schechter 
s-a sinucis din cauza securităţii. Sistematic - menţionează 
Neagu Cosma în Spionaj-contraspionaj nr. 1, sept 1991 - că 
Ceauşescu trimitea în funcţii de conducere în securitate ofiţeri 
din M.Ap.N. Generalul Nuță, generalul Moţ, generalul Vasile, 
generalul Sârbu, generalul Zagoneanu, generalul Stoica, 
generalul Răduică şi mulţi alţii pot constitui tot atâtea exemple. 

Şi autorul citat continuă: „Nicolae Ceauşescu pentru a se 
asigura că nu va avea necazuri din partea organelor de 
securitate, a dus o politică sistematică şi permanentă de 
înlăturare a unora dintre cadrele care ocupau funcţii de 
conducere în aparatul central şi teritorial al securităţii”. 

Odată cu preluarea conducerii Ministerului de Interne, în 
1973, de către Emil Bobu, Ceauşescu i-a dat ordin să 
îndepărteze din aparat pe toţi aceia care aveau autoritate 
profesională şi morală asupra subordonaţilor, fără nicio 
explicaţie. 

Emil Bobu a studiat personal dosarele cadrelor de comandă, 
fără a duce la îndeplinire ordinul primit. La rândul său, Teodor 
Coman, succesorul lui, după aproape doi ani cât a fost ministru, 
s-a eschivat de la acest ordin. 

Orientarea liberală de după 1964 a produs schimbări mari în 
economia şi viaţa socială a României. Toţi deţinuţii politici, 
inclusiv legionarii au fost eliberaţi. După 1962, Securitatea 
română a fost epurată succesiv, prin procese publice, de 
elementele colaboraţioniste, filo-sovietice, de abuzivi, devenind 
un serviciu secret naţional. Primii urmăriţi ai ei au fost chiar 
foştii securişti komintemişti, autorii crimelor din perioada 
precedentă. Faptul că aceştia (Boris Grunberg-Nicolski, Serghei 

Nikolau, Drăghici, Naum) nu au fost pedepsiţi nu poate fi 
reproşat securiştilor: protecţia externă de care se bucurau, din 
partea unor state socialiste, dar şi capitaliste, a impus 
menţinerea lor în libertate. 

Dezvoltarea Securităţii naţionale nu a fost perfectă. Nici nu 
putea fi. În perioada ceauşistă, activitatea Securităţii române a 
fost afectată în principal de următoarele: subordonarea şi 
controlul ei de către partid; un sistem defectuos de selecţionare 
şi promovare a cadrelor, bazat pe ideologie, criterii rasial-zonale 
şi pile, amestecul făţiş, total necalificat al dictatorului în 
probleme de care habar nu avea. Cu toate acestea, în 1989, în 
topul serviciilor secrete din lume, întocmit de o revistă din 
Israel, Securitatea deţinea locul trei după KGB şi Mossad. 

Românii nu au inventat şi nu au împrăştiat în lume 
comunismul. Ei au fost victima unui experiment. Cum a ajuns 
comunismul în România? Mişcarea comunistă din România 
interbelică a fost foarte slabă: un număr mai mult de o mie de 
aderenţi şi simpatizanți. Nu era nici pe departe mişcarea eroică 
prezentată în filmele regizorilor „epocii de aur”. Au fost câteva 
sute de komintemişti care au acţionat în ilegalitate sub 
conducerea directă a partidului bolşevic al URSS şi a serviciului 
de spionaj sovietic. Caracteristicile acestui partid: ponderea 
foarte redusă a etnicilor români, conducerea de către străini 
(bulgari, ucrainieni, ruşi, evrei etc) atitudine trădătoare în 
problema naţională, acţiona ca o agentură a imperiului sovietic. 
Comunismul a pătruns în România, în prunul rând, datorită 
trădării aliaţilor. Niciun român nu a contrasemnat înţelegerea 
dintre Stalin şi Churchill, prin care ţara noastră intra în sfera 
influentă sovietică. Desigur, ca orice altă mare tragedie 
naţională, implantarea comunismului nu putea să se întâmple 
fără aportul unor trădători interni. Faptele grăiesc. Mihai de 
Hohenzollern, rege al României, a intrat în contact cu câţiva 
lideri din Armată (Săndulescu, Dămăceanu, lonescu). S-a 
întâmplat atunci, la 23 august 1944 un fapt pentru care 
calificativul de trădare e prea blând: şeful statului, Mareşalul 
Antonescu a fost arestat şi predat comuniştilor care l-au ascuns 
într-o casă conspirativă din Vatra Luminoasă. Regele a fugit din 
capitală, iar armata a căzut în mâna ruşilor. Circa 180.000 de 
militari români au fost făcuţi prizonieri în această confuzie. 
Numai 50.000 au revenit în patrie din lagărele ruseşti. 


Alegerile din 1946 au fost câştigate de naţional-ţărănişti. Prin 
fals au fost declaraţi învingători comuniştii. Perioada 1946-1964 
a fost una dintre cele mai grele din istoria ţării noastre. Trupele 
sovietice de ocupaţie au impus regimul kominternist. Nu 
singure. Cu sprijinul colaboraţioniştilor locali. Cine erau aceşti 
colaboraţionişti? Comunişti fanatici, de tipul Anei Pauker, alături 
de idealişti ca Lucrețiu Pătrăşcanu. Oportunişti, carierişti, 
lepădături ale societăţii care visau puterea. Nu pentru a o folosi 
conform sloganelor proletare. Pentru a trăi ei în luxul şi desfidul 
celor doborâţi de la putere. 

Rădăcina răului trebuie căutată în perioada kominternistă, 
când comunismul a fost implantat în Romania cu forţa, prin 
violenţe de nedescris şi mai puţin prin viclenie. A fost perioada 
represiunii efective, exercitate prin toate organele de coerciţie 
ale statului: servicii secrete, miliţie, procuratură, armată, 
justiţie, organe de penitenciare. Toate aceste organe, înţesate 
de consilieri sovietici, de minoritari revanşarzi, de şcoliţi 
superficial în URSS. 

Cine au fost marii lideri ai perioadei kominterniste: Ana 
Pauker, Teohari Georgescu, Naum Boris Grumberg, Nikanov etc. 

lon Mihai Pacepa introdus în organul informativ prin pile 
ceauşiste, şi-a trădat ţara în 1956, pe când se afla în Germania 
Federală. Deşi contraspionajul a încercat să-l îndepărteze ca 
agent american (a fost recrutat de Gehlen şi predat la CIA), 
Ceauşescu s-a opus. Poate că Pacepa a trădat cu asentimentul 
lui Ceauşescu, pentru a juca un anumit rol pe lângă americani. 
La sfârşitul anului 1963 din aparatul de securitate au fost 
îndepărtați ofiţerii de origine evreiască, precum şi cei căsătoriţi 
cu rusoaice. Astfel s-a creat un important disponibil de posturi 
libere. Ele au fost ocupate de absolvenţi ai unor instituţii de 
învăţământ superior: ingineri, medici, jurişti, economişti, istorici, 
filologi, etc. Unii dintre ei nu s-au acomodat şi au cerut trecerea 
în rezervă. Cei rămaşi s-au obişnuit destul de repede cu 
specificul muncii. Această infuzie de tineri intelectuali avea să 
influenţeze hotărâtor noua concepţie asupra muncii din aparat. 
Treptat, inteligenţa şi abilitatea au înlocuit forţa brutală şi 
violentă. Procesul de înnoire nu a fost simplu, pe de o parte, din 
cauza împotrivirii cadrelor vechi, pe de altă parte din pricina 
lipsei de expereinţă a noilor veniţi. Noua orientare era privită cu 
ostilitate chiar şi de unele cadre din conducerea ministerului. 


Astfel, acelaşi colonel Dumitru tuna şi fulgera în adunările de 
partid că intelectualizarea muncii noastre şi a procesului „de 
pregătire profesională este o acţiune dăunătoare, care 
transformă Braţul înarmat al poporului într-un instrument al 
duşmanului de clasă. 


ŞCOALA D.L.E. 


Şcoala funcţiona sub paravanul unui centru de radio- 
comunicaţii. Antenele dimprejur aparţineau Centrului Naţional 
pentru Comunicaţii Cifrate din cadrul D.I.E. Şi care mai erau 
folosite de asemenea şi de Ministerul Afacerilor Externe, 
Ministerul Comerţului Exterior, Ministerul Apărării Naţionale şi 
C.C. al P.C.R.3+ 

Până la mijlocul anilor '60 fiecare ţară socialistă îşi trimitea, 
ofiţerii să fie pregătiţi la o şcoală specială, ale cărei cursuri 
durau doi ani şi funcţiona la Moscova. In cursuri separate pentru 
fiecare ţară, elevii ofiţeri învățau două limbi, tehnicile de bază 
ale spionajului de formaţie şi concepţie sovietică precum şi 
folosirea echipamentului din dotare, fabricat în URSS. 

În 1964, Gheorghe Gheorghiu-Dej a dispus înfiinţarea unei 
şcoli cu profil similar, dispusă la început la Snagov, într-o fostă 
cazarmă germană. Când a început bruierea posturilor de radio 
occidentale, şcoala D.I.E. A fost mutată lângă Brăneşti, în 
centrul naţional de bruiaj. Acolo elevii trăiau după moda 
occidentală şi aveau la dispoziţie terenuri de golf şi tenis, bazin 
de înot, săli de cinema cu filme străine netraduse, precum şi 
restaurante elegante cu autoservire. La cursuri se predau 
cunoştinţe vizând formele de organizare şi de muncă specifice 
unor servicii de spionaj şi de contraspionaj ale unor ţări 
dezvoltate: S. U. A., Anglia, Franţa, Italia, Germania şi URSS. 
Concomitent se preda cursul de specialitate care consta în 
informaţii şi mijloace ale muncii pe linie de informaţii şi contra- 
informaţii. 

Un loc principal în pregătirea cursanților îi revenea cursului de 
criminalistică. El privea cercetarea la faţa locului, ridicarea şi 
conservarea urmelor, percheziţia, constatările tehnico-ştiinţifice 
şi expertiza. De asemenea, mai cuprindea reconstituirea, 
cercetarea penală şi normele deontologice pentru organele de 

urmărire penală, dactiloscopia, portretul vorbit, filajul şi 
contrafilajul. La cursurile de specialitate se studia codificarea, 
decodificarea şi topografia. 

Pregătirea militară deţinea un loc aparte. Ea consta în 
cunoaşterea armamentului şi executării tragerii în diverse 
situaţii (în poligon, din maşină, din poziţia „culcat”, de la şold, 
din întoarcere, etc). Pentru asigurarea unei rezistenţe fizice 
deosebite era alcătuit un program foarte bine chibzuit. 
Pregătirea fizică presupunea antrenamente zilnice. Într-o sală 
excelent utilată se repetă până la epuizare elemente de judo, 
karate, sambo, kung-fu etc., necesare luptei corp la corp. 
Concomitent cu antrenamentul fizic se făcea şi cel mental, al 
memoriei, spiritului de observaţie, orientarea în teren cu şi fără 
aparatură, precum şi supraviețuirea în condiţii grele şi foarte 
grele. Toate aceste activităţi se desfăşurau în clase, dar mai 
ales în laboratoare şi poligoane bine amenajate. Calificativele ce 
erau date, erau determinate, în primul rând, de punerea în 
practică a celor învăţate. 

Din programul de învăţământ nu lipseau economia politică, 
filosofia şi socialismul ştiinţific. Ele aveau însă o pondere mică în 
pregătirea cursanților. Se învăţa despre legende şi combinaţii ca 
forme şi mijloace folosite în munca informativ-operativă. 
Legenda este un adevăr de la care se pleacă, dar care trebuie 
canalizat astfel încât să fie util din punct de vedere operativ. 
Suma unui număr de legende formează o combinaţie. 

Ultrasecretele centre de pregătire a cadrelor de la Băneasa, 
Câmpina, Bran, Castelul de la Grădiştea (jud. Giurgiu), patronat 
de Bombonilă, unul din fraţii dictatorului în care se studiau 
foarte serios disciplinele |, II şi III ultrasecrete alături de limbi 
străine, artele marţiale, deghizajul, criminalistica, structurile 
interne ale serviciilor străine de informaţii, sociologie, 
psihologie, politologie, drept naţional şi internaţional, se 
dezvolta aptitudini de bun trăgător cu toate tipurile de arme, de 
conducere a tuturor vehiculelor, autoturisme, camioane, tancuri, 
elicoptere. În aceste şcoli se pregăteau supermanii, urmărindu- 
se cu mare atenţie evoluţia lor fizică şi profesională, în care sens 
pledau şi draconicele texte de admitere: psihologice, de 
rezistenţă fizică, de inteligenţă, de forţă, de perspicacitate şi 
autocontrol. 


DIRECŢIA I-A a D.S.S.-ului 


Direcţia l-a sau U.M. 0610 constituia una dintre unităţile 
centrale ale D.S.S.-ului, având ca obiectiv contrainformaţiile în 
rândul membrilor fostelor partide politice din România, 
supravegherea  contrainformativă a culturii, învăţământului, 
artei, presei şi centrelor de documentare de orice gen. De 
menţionat faptul că această unitate avea competenţă teritorială 
numai în limitele graniţelor României, pentru exterior fiind 
abilitat Departamentul de Informaţii Externe, care avea în 
supraveghere toată dizidenţa politică din exil. 

Ultimul şef al Direcţiei l-a fost colonelul Gheorghe Raţiu. 

In 1950 Ministerul de Interne dispunea de două 
compartimente ale fostului Serviciu Special de informaţii - 
compartimentul „A” spionaj şi compartimentul  „B” 
contraspionaj’. După înfiinţarea în vara anului 1948 a Direcţiei 
Generale a Securităţii Poporului, S.S.I.-ul a mai rezistat doi ani 
până să fie înghiţit de Pantiuşa cu serviciile sale. Acum cele 
două compartimente „A” şi „B” s-au transformat în două direcţii 
ale D.G.S.P.-ului: Direcţia de Informaţii (fostă „A”) şi Direcţia | 
Contraspionaj (fostă „B”). 

Proaspeţii ofiţeri de securitate, candidaţi, erau duşi în str. Sf. 
lonică, în blocul Schuller, unde funcţiona o şcoală a S.S.I.-ului. 
Comandant era un anume Giosan, un individ şchiop şi taciturn. 
Evreu ca şi locţiitorul său Raoul Demetrescu, căpitan. 

Direcţia l-a contraspionaj avea ca şef pe Petre Petrescu, ce 
purtase mai înainte numele de Gonciaruc Piotr. Provenea dintr-o 
familie de mici negustori evrei din Basarabia. Gonciaruc fusese 
mai înainte marinar în flota militară din Baltica, de unde NKVD- 
ul îl recrutase, folosindu-l mai întâi pe teritoriul URSS, după care 
fusese trecut peste Nistru, în România, cu misiuni de spionaj. 
Petre era un individ înalt, roşcovan, cu ţinută atletică, pomădat 
şi parfumat, degajând optimism şi încredere în jur. 

Locţiitor al colonelului Goncearuc Piotr, alias Petrescu Petre, 
era un medic ORL-ist, pe nume T. Eugen, evreu şi el şi care 
ajunsese în acest loc ca o recompensă pentru serviciul personal 
făcut lui Petea. Este vorba de o operaţie estetică: urechile 
clăpăuge îi fuseseră aduse într-o poziţie normală. 

Unitatea era organizată pe direcţii de acţiune: spionaj 

american, spionaj britanic, etc. Serviciul | se ocupa cu anihilarea 
activităţilor spionajului american dus împotriva României şi era 
condus de colonelul H. Isidor. Serviciul II, cu aceeaşi misiune, 
împotriva spionajului britanic; îl avea ca şef pe Secuieşu, căruia 
i-a urmat M. Adam. Serviciul IIl era francez, IV ţări mici (Belgia, 
Olanda, etc.) Serviciul V Turcia. Mai era serviciul „Evrei”, 
serviciul germani şi austrieci, serviciul fugari (români aflaţi în 
străinătate). 

In afara lui H. Isidor şi M. Adam, menţionaţi mai sus, şefi de 
serviciu în perioada imediat următoare au mai fost prin anii 
1954-1956 următorii: Dongoraz, Nenciu, Zavodnicu, Mircea 
Cacica Victor, Saşa alias Nicolau Victor, Popescu Gheorghe, 
Friediader Eugen, Zalman Marcu, etc. 


DIRECŢIA A II-A 


Direcţia a ll-a sau U.M. 0617 constituia unitatea centrală de 
contra informaţii economice, componentă a D.S.S.-ului. Ofițerii 
acestei mari unităţi se ocupau cu supravegheatul fonic şi direct 
al salariaţilor, în vederea prevenirii actelor de spionaj economic 
şi spionaj industrial, când era cazul. Ofițerii de aici erau şi cei 
care avizau deplasările peste hotare, în interes de serviciu, ale 
personalului salariat, fie el director sau simplu salariat într-o 
întreprindere de stat. 


DIRECŢIA A III-A 


Direcţia a lll-a sau U.M. 0625-C.P. (Comerţ, Protocol) era 
unitatea centrală care se ocupa de contraspionaj şi 
supravegherea contrainformativă în sfera comerţului exterior, a 
protocoalelor din instituţiile care lucrau cu străinii precum şi a 
străinilor sosiți în ţara noastră ca turişti. De ofiţerii de aici 
depindeau încadrările în serviciile întreprinderilor de comerţ 
exterior sau relaţii internaţionale precum şi a celor care 
deserveau serviciile de protocol destinate primirii şi 
convorbirilor cu străinii intraţi pe teritoriul ţării în interes de 
serviciu. În anul 1982, Direcţia a Ill-a a fost împărţită în două: 
U.M. 0625 şi U.M. 0500, unitate nouă care a preluat întreaga 
competenţă în domeniul comerţului exterior şi protocolului, 
unitatea de bază rămânând mai departe supraveghetoarea 
contrainformativă a străinilor aflaţi temporar pe teritoriul 
României. 


Ofițerii din U.M. 0625 aveau cea mai mare bătaie de cap în 
timpul desfăşurării târgurilor internaţionale din Bucureşti, 
moment în care hotelurile Capitalei erau populate jumătate cu 
străini, jumătate cu ofiţeri aparţinând acestui compartiment al 
securităţii interne. 


DIRECŢIA a IV-a 


Poseda numărul de cod 0644. Direcţia a IV-a era unitatea 
centrală a Securităţii care se ocupa cu contrainformaţii militare, 
mai bine zis fiind vorba de ofiţerii C. I. Din unităţile militare. 
Sediul unităţii era situat în clădirea vecină atât C.C.-ului cât şi 
Bibliotecii Centrale Universitare, unitate dispunând de 
autonomie în cadrul D.S.S.-ului, fiind direct subordonată Secţiei 
militare a C.C. -ului şi implicit lui Nicolae Ceauşescu. De aici şi 
zelul cu care armata a mitraliat clădirea acestei direcţii de 
securitate, considerată de mulţi conducători ai armatei drept 
depozitara unor documente compromiţătoare la adresa lor. 


DIRECŢIA A V-A 


Direcţia a V-a de securitate şi gardă din Ministerul de Interne 
a fost unitatea specializată în organizarea şi realizarea măsurilor 
de asigurare a securităţii preşedintelui României Potrivit legii, 
unitatea în cauză - ce îşi avea sediul pe strada Oneşti lângă C.C. 
In continuarea Bibliotecii Universitare - a avut misiunea de a 
asigura şi securitatea şefilor de stat străini sosiți în ţară, precum 
şi a membrilor lor de familie, realizându-se măsuri de 
specialitate similare cu cele luate în oricare alt stat cu o minimă 
organizare politico-administrativă. Ofițerii acestei unităţi s-au 
limitat numai la realizarea sarcinilor de cunoaştere şi prevenire 
a acelor fapte şi împrejurări care puteau pune direct în pericol 
securitatea înaltelor personalităţi române şi străine. 

Laboratoarele şi tehnica aflate în dotare în sediul Direcţiei a 
V- a erau folosite pentru analize fizico-chimice şi controale 
sanitare ale produselor destinate consumului din sectorul 
„special”, de care beneficiau personalităţile române sau străine, 
iar celelalte dotări tehnice se foloseau pentru transmisiuni şi 
asigurare a celorlalte măsuri de specialitate. 

Unitatea purta numărul de cod 0666 şi era destinată în 
principal pazei cuplului prezidenţial şi a demnitarilor, ofiţerii din 
această unitate fiind frecvent văzuţi pe traseele prezidenţiale, 


cotidiene bucureştenilor sau în timpul vizitelor de „lucru” sau de 
distracţie ale fostei nomenclaturi. 

Avea organizat serviciul 1, ce cuprindea tineri antrenați în 
luptele de apărare corp la corp şi tinere femei cu grade de 
ofiţeri (antrenate şi ele în sistemele de apărare individuală fără 
a face uz de arme) necesare acoperirii primei doamne în vizite 
în ţară şi străinătate. La conducerea Direcţiei a V-a s-a aflat 
generalul Nicolae Stan. 

In componenţa ei a fost recent înfiinţată celebra unitate 
antiteroristă 620, USLA cu competenţă de acţiune pe 
aeroporturi, puncte de trecerea frontierei, apărarea unor puncte 
strategice din ţară şi străinătate. 


DIRECŢIA A VI-A 


Forţa U.M. 0638 sau Direcţia de Cercetări Penale din cadrul 
D.S.S.-ului, a rămas pe mai departe în funcţiune, astăzi fiind 
trecută sub autoritatea Inspectoratului General al Poliţiei, numai 
cu numele, ea ocupându-se în continuare cu cercetarea celor 
care aduc sau se presupune că aduc prin activitatea lor 
atingerea securităţii statului. Situaţi a în clădirea de tristă 
amintire din Calea Rahovei nr. 37-39, Direcţia a Vl-a a fost 
folosită de putere pentru anihilarea persoanelor incomode 
regimului. Oficial s-a afirmat că respectiva direcţie a fost 
desfiinţată, locul ei fiind luat de procuratură care va ancheta 
cazurile de atingere a securităţii statului, în baza rechizitoriilor 
făcute de S.R.I. Fără intermediul acestei direcţii de tristă faimă. 

Colonel Ilie Avădanei, fost locţiitor al şefului Direcţiei a Vl-a a 
funcţionat între 1975-1986. Licenţiat al Facultăţii de Drept din 
Cluj şi cursuri postuniversitare din Bucureşti. Una din primele 
măsuri luate de Alexandru Drăghici în mai 1953, când a venit la 
conducerea M. A. l-ului a fost interzicerea bătăii ca presiune 
fizică în timpul anchetei. Că nu s-a respectat întotdeauna, că 
erau oameni care încălcau această dispoziţie, este altă 
problemă. Când afla Drăghici îi scotea din securitate pe cei 
vinovaţi. Existau şi directive scrise cum a fost Directiva 1150- 
1980, în care se stipula cu claritate conduita demnă, în spiritul 
legii, a anchetatorului în relaţia cu anchetatul. 


SERVICIUL DE SECURITATE „K” 
Pentru a-i lichida pe o parte dintre opozanţii săi în timpul 


detenţiei lor din motive nepolitice, Nicolae Ceauşescu se folosea 
de serviciul de Securitate „K”, o componentă relativ redusă 
numeric, răspunzătoare de activitatea de contraspionaj din 
cadrul sistemului penitenciar naţional. 

In România, acest organ era subordonat Ministerului de 
Interne sau Ministerului de Justiţie. Creat de către sovietici în 
1950, după modelul KGB-ului, Serviciul român „K” avea 
misiunea cea mai murdară, fiind îndreptat împotriva deţinuţilor, 
pe care îi supraveghea cu ajutorul microfoanelor disimulate şi 
introducerea de „miei” informatori în celule cu scopul de a-i 
trage de limbă şi a obţine date compromiţătoare şi a-i 
determina în cele din urmă să facă declaraţii incriminatoare. În 
unele cazuri, acesta îi lichida în secret, înscenând pretinse 
sinucideri sau folosind otravă care producea o moarte aparent 
naturală. 

In primăvara anului 1970, Serviciul „K” a apelat la substanţe 
radioactive, furnizate de KGB pentru completarea arsenalului 
său mortal. Nicolae Ceauşescu însuşi i-a dat acestui procedeu 
numele codificat de „Radu”, obişnuind să dea ordine „trimite-l 
pe Radu la...” Dozajul radiaţiilor urma să genereze o formă 
mortală de cancer. 

Pentru suprimarea celor aflaţi în libertate, se amenajase o 
încăpere la parterul blocului situat vis-a-vis de sediul Securităţii. 
Camera era complet acoperită cu tablă de fier, cu o masă de 
zinc şi scaune metalice. Respectivul era adus şi pus să dea o 
declaraţie, fiind lăsat singur. În acest interval primea o doză 
mortală de radiaţii. 


SERVICIUL „D” PENTRU DEZINFORMARE 


Serviciul „D” era cunoscut în cadrul Securităţii de puţinii 
inţiaţi ca fiind o mică unitate de „Arhivă Documentară”, iar 
sediul său se afla ascuns la etajul IV al clădirii izolate a 
Ministerului de Interne. 

Generalul Mihai Ilie, şeful secţiei „D”, după război împreună 
cu consilierii sovietici ai KGB-ului a organizat procesul de, 
spionaj în care Vaticanul a fost prezentat publicului drept o 
reţea de spionaj, fiind în cele din urmă obligat să-şi retragă 
reprezentanţii de la Bucureşti. 

După câţiva ani, Ilie a devenit adjunctul şefului Direcţiei de 
Contraspionaj a Securităţii, răspunzând de ţările de limba 


engleză. El era creierul aflat în spatele oricărei operaţiuni mai 
importante împotriva S.U.A. Şi a ambasadei britanice de la 
Bucureşti. Cariera lui în spionajul extern a început ca agent într- 
o staţie din Londra şi s-a sfârşit ca director adjunct al D.I.E. Un 
diabet avansat şi o ciroză, i-au făcut pe medici să nu-i dea mai 
mult de doi ani de trăit, când pe la mijlocul anilor '60 a fost 
trimis ca şef al staţiei din Paris, mai ales ca să poată beneficia 
de tratamentul medical. Era galben ca lămâia la faţă şi pe mâini 
şi extrem de abătut. Rezultatele activităţii sale din Oraşul 
Lumină ca şi cele ale adjunctului său Mihai Caraman au depăşit 
toate aşteptările. Două recrutări spectaculoase la sediile NATO 
au furnizat zeci de mii de documente militare occidentale ce e 
drept perimate dintre cele mai secrete aflate la arhiva care au 
fost transportate din România direct la Moscova cu ajutorul unui 
avion militar special, plata făcându-se cu monede de aur de 
către Kremlin. 

Unul dintre funcţionarii recrutaţi a furnizat sistemul codificat 
francez, de asemenea trimis imediat la Moscova. 

Cariera externă a lui Ilie s-a terminat brusc, prin dezertarea 
agentului său preferat, lon lacobescu, care lucra la Paris sub 
acoperirea UNESCO şi care a cerut azil politic în SUA în 1969. Un 
an mai târziu, Nicolae Ceauşescu l-a numit pe Ilie şef al 
Serviciului de Dezinformare şi a ordonat ca D.I.E. Să-i plătească 
medicamentele şi medicii din străinătate. Acum nu lucra mai 
mult de patru ore pe zi, dar prezenţa sa la conducerea 
Serviciului de Dezinformare i-a sporit evident eficienţa. În ultima 
parte a vieţii, după ce s-a retras la pensie la o proprietate ce o 
avea la Cheia, a scris şi publicat mai multe cărţi de spionaj sub 
pseudonimul de I. Mocanu. 

x 

Principalul scop al serviciilor de dezinformare din blocul 
sovietic era de a ascunde puterea militară reală a ţărilor 
componente, de a deforma adevăratele dimensiuni ale 
cantităților de arme, pentru a deruta guvernele şi mass-media 
occidentală cu privire la intenţiile comuniştilor, punând în 
circulaţie poveşti închipuite şi lansând zvonuri în anumite 
scopuri tactice. Treptat, Ceauşescu a transformat dezinformarea 
românească în propriul său mareşal Potiomkin. Serviciul D 
trebuia să creeze documente secrete occidentale false 
prezentând România ca o ţară independentă în cadrul blocului 


sovietic. 

În decursul anilor, Serviciul D a colecţionat sute de mii de 
semnături false, din tot Occidentul. Bazat pe procurarea directă 
de către D.I.E. Prin schimburi cu alte servicii ale Pactului de la 
Varşovia, precum şi cu iugoslavii şi libienii, colecţia conţine 
acum semnăturile celor mai mulţi şefi de state necomuniste, 
conducători de guvern, miniştri şi figuri importante din serviciile 
secrete, partide politice, ziare şi reviste, firme particulare şi 
chiar instituţii caritabile. Chiar şi Vaticanul era reprezentat. 
Există, de asemenea, o mare colecţie conţinând copii de chei 
folosite la maşinile de scris ale acestor instituţii occidentale în 
anumite perioade specifice de timp. Fiecare exemplar era 
verificat cu grijă, evaluat şi conservat. 

Aceste materiale erau folosite pentru crearea documentelor 
„originale” occidentale conținând texte false, care erau 
multiplicate şi manipulate cu pricepere pentru un efect cât mai 
bun. În ultimii opt ani, de exemplu, Serviciul de Dezinformare a 
creat cu succes documente semnate de diverşi conducători 
occidentali. Toate aceste documente ating diferite probleme 
inofensive şi conţin, de asemenea, referinţe întocmite cu grijă, 
care „confirmă” independenţa României faţă de Moscova, 
caracterul autentic al apropierii ei de Occident, dificultăţile ei 
economice şi politice cauzate de afirmarea independenţei în 
cadrul blocului sovietic şi importanţa ajutorului occidental 
pentru România, încurajându-se crearea altor breşe în blocul 
sovietic. Purtând diferite niveluri de clasificare, astfel de 
documente „originale” au apărut la suprafaţă cu pricepere în 
alte ţări decât cele în care se zice că ar fi apărut. Ele erau 
„uitate” într-o servietă lăsată într-un hotel de lux de o 
presupusă personalitate guvemamentală de nivel înalt, sau 
„Văzut” pe masa vreunei oficialități occidentale, care era, agent 
secret român, sau discret transmise unui ziarist de către un civil 
occidental... D.L.E. 

Dintre cele mai recente făcea parte un material folosit în 
vizita oficială a cancelarului vest-german Helmut Schmidt la 
Bucureşti, în ianuarie trecut, la întoarcerea sa de la Cairo spre 
Bonn. Serviciul D a creat cu grijă un dosar despre Ceauşescu ce 
părea alcătuit de BND - Bundesnachrichtendienst - serviciul 
secret extern vest-german - ca material în rezumat pentru 
Schmidt. Pe lângă datele personale despre Ceauşescu şi familia 


lui, dosarul conţinea comentarii critice cu privire la cultul 
personalităţii promovat de el, politica internă marxistă, 
ortodoxă, atitudinea lui faţă de emigranții germani din România 
şi politica lui cu privire la comerţul exterior. Dar el sublinia, de 
asemenea, independenţa autentică a lui Ceauşescu faţă de 
Moscova şi dificultăţile economice ale României, generate de 
reacţia sovietică în această privinţă. Scrisă pe o hârtie cu 
antetul B.N.D., clasificată „stren geheim”, cu fiecare pagină 
numerotată, ştampilată şi înregistrată, dosarul putea fi luat cu 
uşurinţă drept real de cineva din afara B. N. D. Pe 8 ianuarie 
1978, la numai câteva ore după plecarea lui Schmidt din 
Bucureşti, un occidental, în tranzit prin capitală, a găsit o copie 
uitată a acestui dosar cu aspect oficial vest-german, în camera 
lui din Hotelul Athenee Palace. O altă copie, a aceluiaşi dosar, 
împodobită cu propriile notații marginale ale lui Schmidt, a fost 
uitată într-un hotel din Cairo, unde au stat membrii delegaţiei 
vest-germane. Colecţia lui Leonte a ajutat România să-şi reducă 
importurile pe valută forte din Occident. Prima operaţiune de 
succes de acest fel s-a bazat pe îndelungata şi acerba rivalitate 
dintre firma franceză Schneier-Creusot şi un grup industrial 
vest-german, compus din AEG, Siemens şi Schifimann A. G. 
Rivalitate legată de exportul de echipament metalurgic în 
România. Fiecare document adus în Bucureşti de către 
reprezentanţii francezi şi vest-germani în timpul multor luni de 
negocieri a fost fotografiat pe ascuns iar convorbirile telefonice 
şi telexurile au fost ţinute sub observaţie continui. Spre sfârşitul 
discuţiilor tehnice şi începutul negocierilor financiare, ofertă 
făcută de grupul vest-german a fost lăsată inteligent să 
transpire la Schneider-Creusot, care a aflat astfel că preţurile 
acesteia erau cu peste 20 mai mari. Firma franceză a coborât 
preţurile în mod drastic, iar noua ofertă, cu preţuri mult mai mici 
decât cele actuale, a fost aflată de vest-germani. Acest gambit a 
continuat timp de câteva luni, iar Bucureştiul a obţinut o 
reducere de preţuri de câteva milioane de dolari. In consecinţă, 
respectiva operaţiune a fost reluată în zeci de cazuri, făcând 
posibil ca Bucureştiul şi se aleagă cu importante beneficii 
financiare. 


DIRECŢIA GENERALĂ DE TEHNICĂ OPERATIVĂ 
Era o unitate mare care avea ca obiectiv interceptarea 


telefoanelor, plantarea de microfoane şi cenzura poştei din 
întreaga ţară. Se mai ocupa cu intrarea clandestină în locuinţe 
particulare şi în instituţii publice, supravegherea ambasadelor şi 
reprezentantelor occidentale din România, inclusiv comunicațiile 
lor prin radio şi telex, ţinând sub observaţie comunicațiile NATO 
din zonă. 

Creată la începutul anilor '50 de către KGB, DGTO a sporit 
enorm în ultimii zece ani. Nicolae Ceauşescu o considera ca fiind 
cea mai importantă armă a lui pentru supravegherea populaţiei 
civile, mult mai eficientă decât grupurile de agenţi ai Securităţii 
create în cadrul fiecărei organizaţii şi decât informatorii din bloc 
şi de pe stradă, acoperind toate ariile sociale, economice şi 
rezidenţiale. Ceauşescu s-a arătat mereu interesat de toate 
activităţile DGTO, dar mai ales de cele în care se foloseau 
microfoanele de ascultare la tot ce se discuta. 

Fascinaţia lui Ceauşescu pentru microfoane a apărut pe la 
începutul anilor '50, pe vremea când era comisarul politic al 
forţelor armate, responsabil cu înlocuirea armatei democrate 
române cu alta nouă, comunistă, după modelul Armatei Roşii 
Sovietice. 

Direcţia pentru contrainformaţii militare, cunoscută sub 
numele de Direcţia a IV-a, a fost printre primele unităţi de 
spionaj pe care K.G.B.-ul le-a creat în România. Microfoanele, 
erau pe atunci, cele mai eficiente arme de care dispunea 
Direcţia a IV-a. Când în anul 1954, generalul Nicolae Ceauşescu, 
educat la Moscova, a devenit secretar al P.C.R. Răspunzând de 
forţele armate şi de securitate, a fost instruit personal de mai 
multe ori de către Nikita Hruşciov, Nicolae Ceauşescu a ordonat 
să fie construită o încăpere de supraveghere în spatele biroului 
său, astfel încât să poată personal verifica funcţionarea 
telefoanelor. 

Direcţia Generală de Tehnică Operativă dispunea în martie 
1978 de circa zece centrale şi 248 de centre periferice de 
supraveghere electronică automată, la care se mai adăugau 
1000 de unităţi portabile pentru oraşele mici, staţiunile de 
vacanţă şi monumentele istorice pitoreşti, preferate de turişti 
occidentali, precum şi 48 de unităţi de cenzurarea 
corespondenţei. 

Comandant al D. G. T. O. Era generalul locotenent, inginer 
electronist Ovidiul Diaconescu, iar şeful Institutului de cercetare 


din subordine, generalul maior Istichie Geartus$. 


CENTRUL DE TEHNICĂ OPERATIVĂ ŞI 
TELECOMUNICAŢII 


C.T. O. T. Era una dintre unităţile independente aparţinând 
Departamentului Securităţii Statului şi care avea ca obiectiv 
interceptarea convorbirilor telefonice, a corespondenţei şi a 
expedierilor de colete din şi în străinătate. Unitatea îşi exercita 
atribuţia în baza unei cereri făcute ei de către celelalte unităţi 
ale departamentului, cereri aprobate în prealabil de către 
conducerea Ministerului de Interne sau a D.S.S.-ului. 

Sediul acestui centru se afla pe strada Regală, în spatele C.C. 
al P.C.R. Cu care comunica. Comandantul unităţii era generalul 
maior Tencu Alexandru şi şeful comandamentului generalul 
locotenenţi Diaconescu Ovidiu ce coordona activitatea de 
ascultare la nivel naţional. 

Parte componentă a unui amplu program de măsuri vizând 
spionajul total (concept realizat iniţial de Gestapo şi preluat 
ulterior de NKVD-KGB, exportat apoi în toate ţările comuniste), 
această metodă a beneficiat în România de o realizare tehnică 
considerată la vremea respectivă ca o premieră mondială. Pe la 
începutul anilor '70 în baza indicaţiilor lui Nicolae Ceauşescu, în 
cadrul Comandamentului pentru tehnică operativă şi 
transmisiuni din Departamentul Securităţii Statului, un colectiv 
de specialişti sub comanda generalului maior Istichie Geartu, a 
primit sarcina de a crea mijloacele tehnice şi stabili metodele 
cele mai eficiente pentru ca înregistrările telefonice să poată fi 
la scară naţională. Rezultatele i-au fost prezentate cuplului 
Ceauşescu în mai 1978, în cadrul unei expoziţii organizate în 
localul D.S.S.Din oraşul Brăneşti, jud. Ilfov. Cu acest prilej, a fost 
prezentat un aparat telefonic prin intermediu căruia se putea 
asculta discuţiile din încăperea în care se afla, chiar cu 
receptorul în furcă. Aparatul se diferenţia de unul obişnuit prin 
introducerea unui minuscul amplificator şi a unui circuit cu 
diodă integrată. Imediat Nicolae Ceauşescu a ordonat ca în ţara 
noastră să nu mai fie fabricate decât astfel de aparate, iar din 
toamna lui 1978 la întreprinderea Electromagnetica a început 
producţia lor în serie. Până în decembrie 1989, au fost fabricate 

circa 1, 5 milioane aparate telefonice de acest tip. 

Pentru ascultarea discuţiilor din apartamentul cetăţenilor se 
proceda astfel: se verifica dacă persoana vizată poseda sau nu 
telefon sau avea cerere depusă de instalare. Apoi din centrala 
telefonică i se deranj a telefonul, fapt pentru care abonatul 
solicita serviciul  Deranjamente. Se prezenta imediat un 
depanator care constata că aparatul era defect şi îl înlocuia cu 
unul modificat Din acest moment, prin cuplarea la masa de 
ascultare se puteau asculta în afara convorbirilor telefonice, tot 
ce se discuta în camera respectivă 24 de ore din 24, deoarece 
receptorul fiind în furcă, prin modificările făcute, microfonul 
rămânea deschis. Cu realizarea practică a interceptărilor 
telefonice a fost însărcinată Unitatea Specială „T” din 
Comandamentul pentru tehnică operativă şi transmisiuni. 

L.M.Direcţia Tehnică a D.LE. 

Era o unitate cu caracter special care lucra tot timpul şapte 
zile pe săptămână ca să dezvolte şi să aplice tot felul de 
accesorii de spionaj, de la aparate de fotografiat ascunse într-un 
nasture de haină, până la emițătoare în miniatură capabile să 
transmită mesaje codificate la distanţe de mii de kilometri doar 
în câteva fracțiuni de secundă. Conducerea unităţii era 
asigurată de colonelul Aurel landu”. 

Brigada Tehnico-Științifică 

Unitatea specia în cadrul Departamentului de Informaţii 
Externe care se ocupa cu procurarea din Occident a unor 
documentaţii privind cercetarea ştiinţifică în domeniul tehnic. A 
lucrat mult pentru edificarea operei lui Elena Ceauşescu. La 
începuturile ei, unitatea a fost folosită de sovietici pentru furtul 
de tehnologie occidentală, pusă sub embargo de unele state. A 
fost unitatea condusă de generalul maior Mihai Pacepa. 

Acţiuni Valutare Speciale 

Unitate specială ce făcea parte din cadrul Departamentului de 
Informaţii Externe şi avea drept scop realizarea de Acţiuni 
Valutare Speciale (A.V.S.) constând în aducerea de valută în ţară 
fără export de produse româneşti. În acest sens se iniţiau 
tratative cu diverse bănci occidentale de la care se obțineau 
credite, care la rândul lor, erau folosite drept împrumuturi 
pentru lumea a treia sau a patra, cu dobânzi mult mai mari 
decât cele percepute de băncile creditoare. Din diferenţa 

dobânzilor se obțineau profituri care erau raportate drept 
realizări ale unităţii A. V. S. Şi folosite conform dispoziţiilor lui 
Ceauşescu. Unitatea A. V. S. Nu era singulară în sfera economiei 
româneşti, ea având corespondenţi în fiecare dintre 
întreprinderile de comerţ exterior şi în Banca Română de 
Comerţ Exterior prin aşa numitele servicii O. V. S. (operaţiuni 
valutare speciale). 

Brigada Ştiință-Dezvoltare 

Unitate specială în cadrul Departamentului de Informaţii 
Externe specializată în procurarea prin mijloacele specifice 
muncii de informaţii externe, a documentelor tehnice necesare 
dezvoltării diferitelor ramuri ale economiei naţionale, precum şi 
racolării unor specialişti de înaltă clasă într-un domeniu sau altul 
şi care să acceadă la colaborarea cu statul român, în vederea 
dezvoltării unor ramuri de vârf în industria românească. 

Serviciul special de contrainformaţii E.L. din cadrul unității 
„Emigraţie” 

Format din ofiţeri D.I.E. (în special dintre cei readuşi de 
urgenţă în ţară după plecarea generalului Mihai Pacepa), cât şi 
din ofiţeri tineri, abia încadraţi, sau aduşi din direcţiile securităţii 
interne, era obligată să organizeze, să coordoneze şi să preia în 
legătură toţi agenţii reţelelor interne şi externe care dispuneau 
de aşa-zisele posibilităţi pe linia contactării şi anihilării activităţii 
postului de radio Europa Liberă. 

Central Naţional de Transmisiuni Cifrate (CNTC) 

În România organizaţia numită „Serviciul H” a fost înfiinţată 
ca o componentă ultrasecretă putând da socoteală numai unui 
trimis sovietic, care o păstra în cel mai deplin secret, pe baza 
unor reguli draconice. Misterul în jurul acestui serviciu „H” era 
atât de profund încât existau numai câţiva oameni, foarte atent 
selecționați, cărora le fusese permis să afle care este nucleul 
acestui sistem - teancurile de dosare de unică folosinţă 
conţinând numere alese la întâmplare pentru codificare şi 
decodificare, venind periodic de la Moscova. lar numărul celor 
care ştiam că în afară de broşurile cu perechi de cifre trimise la 
Bucureşti, mai rămânea întotdeauna o a treia copie la Moscova, 
pentru cazuri urgente, era şi mai mic. Mihai Pacepa a descoperit 
că sistemul de cifrare, în 1962, era descifrat de Kremlin. Opinia 
se baza pe faptul că tot mai mulţi dintre agenţii D.I.E. De 
valoare din Occident raportau că fuseseră recent contactaţi de 


ofiţeri KGB acoperiți, ce încercau să-i ademenească să 
coopereze cu Moscova în loc de Bucureşti, oferindu-le garanţii 
substanţiale mult mai mari decât cele pe care le primeau de la 
D.I.E. 

Gheorghiu-Dej a ordonat ca un grup de ofiţeri de securitate, 
strâns la repezeală, să înceapă să dea cu zaruri cu zece feţe cât 
e ziua de lungă, în schimburi, pentru a produce seriile româneşti 
de unică folosinţă. Mai târziu, el a introdus, în loc de zaruri, 
măsuri de tip loterie, dar sistemul a rămas până în mijlocul 
anilor '60. In 1964 a fost contactat „Reinert” proprietarul unei 
companii vest-germane numita EMI care producea maşini de 
codificare pentru forţele militare NATO, şi care ne-a aprovizionat 
şi pe noi. Maşinile au fost transformate de specialiştii români, 
sub numele de „Romcif”. Şeful CNTC-ului era însărcinatul D.I.E. 
Generalul Vasile Goga. 

Trupele de securitate 

Copiate după modelul sovietic, grupele române de securitate 
au devenit din anul 1950 o ramură a serviciilor speciale, 
separată de armata naţională, de marină şi de forţele aeriene, 
având uniforme şi regulamente proprii şi fiind subordonate 
numai secretarului general al P.C.R. Prin ministrul de interne. 
Aceste trupe constituiau o forţă militară comunistă de elită, 
puternic îndoctrinată - numărul comisarilor politici fiind de cinci 
ori mai mare decât în cea a Ministerului Apărării - având un 
echipament de luptă şi un standard de viaţă substanţial mai 
bun, aici existând însă şi o disciplină mult mai severă decât în 
alte unităţi militare româneşti. Principala lor sarcină era aceea 
de a apăra sediile partidului comunist, atât pe cel central, cât şi 
pe cele regionale, precum şi clădirea guvernului şi de a preveni 
căderea staţiilor naţionale de radio şi televiziune în mâna 
eventualelor forţe ostile care ar dori şi comunice cu populaţia. 
Cu trecerea timpului armele lor uşoare din dotare au fost 
suplimentate cu piese de artilerie şi vehicule blindate şi cu 
unităţi ultrasecrete chimice şi bacteriologice, adăugate din anul 
1976. Partea cea mai importantă a forţelor de securitate nu mai 
era ţinută în jurul sediilor partidului comunist, ci în jurul 
persoanei lui Ceauşescu. Trupele erau staționate la Băneasa ori 
la Snagov, pe ţărmul mării Negre în timpul lunilor de vară, 
atunci când acesta se muta la Neptun şi în munţii Carpaţi, pe 
timp de iarnă, atunci când reşedinţa şi biroul lui Ceauşescu se 


afla la Predeal sau Sinaia. 

La Grădiştea funcţiona U.M. 0900, care era o şcoală de 
perfecţionare a cadrelor de securitate. Unitatea şi-a încetat 
activitatea la 24 decembrie 1989. 


I.C.E. DUNĂREA: 0107 


În 1972, pe strada Varşovia la nr. 4, timp de zece ani, până în 
15 octombrie 1982, vila ce purta acest număr a devenit sediul 
spionajului tehnologic român, aici reunindu-se brigăzile T.S. și 
S.D. ale D.L.E. 

Din toamna lui 1982 până în martie 1990, clădirea a fost 
folosită drept sediu al întreprinderii de Comerţ Exterior 
„Dunărea”, preşedinte de D.I.E. Fiind unitatea 0107 a 
respectivului departament. Întreprinderea „Dunărea” a luat 
fiinţă în baza decretului nr. 382/1982 şi director coordonator a 
fost numit generalul locotenent Aristotel Stamatoiu locţiitor al 
şefului C. |. E. Şi secretar de stat în Ministerul de Interne. 

În 1984, după trecerea generalului Pleşiţă în funcţia de şef al 
Şcolii Ministerului de Interne de la Grădiştea, Stamatoiu din 
postul de şef al C. I. E. A predat ştafeta conducerii „Dunării” 
generalului locotenent Epifanie Amohnoaie, fost şef al 
Inspectoratului judeţean Bacău al Ministerului de Interne. 

Colonelul Gheorghe Bădiţă, anterior Dunării, deţinea funcţia 
de şef al brigăzii T. S. De care continuă să răspundă şi după 
numirea sa ca director adjunct în noua întreprindere. In 1978 a 
avansat la gradul de general maior şi trecut ca adjunct al 
ministrului comerţului exterior. 

Maiorul Petre Moisă, absolvent al Facultăţii de Petrol şi Gaze - 
Bucureşti, ofiţer de securitate lucrează o vreme la Institutul de 
Economie Mondială şi apoi la Agenţia economică română de la 
Milano, îndeplinind sarcini pe linie informativă. Este promovat 
locţiitor al şefului brigăzii S.D. Şi uns ca director adjunct al 
Dunării. În 1985 este avansat la gradul de locotenent colonel, 
iar în 1986 devine director al Protocolului din Ministerul 
Afacerilor Externe, cel care însoțea ambasadorii străini atunci 
când aceştia erau primiţi de Nicolae Ceauşescu. 

Întreprinderea „Dunărea” a fost creată special pentru a 
procura devize destinate unor activităţi ale fostului Minister de 


Interne:t. A fost încadrată cu ofiţeri şi subofiţeri activi de 
securitate, care anterior lucraseră în sistemul Ministerului de 
Comerţ Exterior, în Ministerul de Externe, la agenţiile economice 
din străinătate etc. Spre deosebire de celelalte întreprinderi de 
comerţ exterior (cu excepţia I.C.E. Carpaţi şi I.C.E. Terra), I.C.E. 
Dunărea a avut cont în valută la B.R.C.E. Procurarea de devize 
s-a făcut cu precădere prin cedarea de către întreprinderile de 
comerţ exterior (aparţinând de ministerele economice) a unei 
cote-parte din devizele obţinute la exportul de produse 
româneşti pe relaţia devize convertibile (cele de pe relaţia” 
cliring ţări socialiste” nereprezentând interes pentru I.C.E. 
„Dunărea”). În anii 1983-1988 cota parte pentru I.CE. 
„Dunărea” a fost de 50 la sută din încasările la export. Ulterior 
procentul s-a diminuat deoarece fostul viceprim-ministru N. 
lbănescu a observat că există o mare diferenţă între volumele 
de export raportate de I.C.E.-uri şi cifrele încasărilor în devize 
convertibile vărsate la fondul centralizat al statului. Cota-parte 
pentru I.C.E. 

- Dunărea era precizată de către fiecare întreprindere de 
comerţ exterior pe documentul prin care se remitea la 
B.R.C.E.Documentele comerciale aferente livrărilor de mărfuri la 
export. 

Cedarea unei cote-parte de valută la I.C.E. „Dunărea” (în 
detrimentul valutei vărsate la fondul centralizat al statului) s-a 
făcut ca urmare a unor presiuni exercitate asupra conducerilor 
celorlalte I.C.E.-uri, care, dacă s-ar fi opus, ar fi riscat să nu 
primească vize de ieşire la deplasările în străinătate în interes 
de serviciu. 

„Sprijinul” acordat I.C.E.-urilor de către personalul I.C.E. 
„Dunărea” în contul procentului de devize pe care îl încasa, se 
limita la a participa la tratativele comerciale pe care le 
susțineau delegaţii I.C.E.-urilor. La aceste tratative personalul 
I.C.E. „Dunărea” nu se angaja cu nicio semnătură pe 
documentele contractuale, fiind de fapt numai „ochiul şi 
timpanul M.I.” Este de reţinut că reprezentanţii I.C.E. „Dunărea” 
nu lipseau niciodată de la tratativele purtate în străinătate. 
Înainte de plecare ei nu făceau nicio pregătire profesională în 
vederea rezolvării cu succes a misiunii. Beneficiau însă de 

diurne de deplasare cel puţin duble (conform baremului M. l.), 
iar la întoarcere erau exceptaţi de la orice control vamal întrucât 
nu risca cineva să deschidă valizele delegaților I.C.E. „Dunărea” 
(identificaţi la sosirea pe aeroport de un delegat al M.I.) 

S-a pus de multe ori întrebarea la ce au servit fondurile în 
valută depuse în contul I.C.E. „Dunărea” în detrimentul fondului 
centralizat al statului. Se cunoaşte că au fost folosite pentru 
finanţarea de publicaţii şi publicitate în străinătate pentru 
„perechea prezidenţială”, cât şi pentru finanţarea activităţii din 
străinătate a membrilor ambasadelor cu dublă subordonare (M. 
I. Şi M. A. E.) care se ştie că dispuneau de fonduri speciale. 

Prin activitatea ocultă dusă de I.C.E. „Dunărea” nu numai că 
au fost legalizate sustragerile de valută din bugetul ţării, dar 
România a pierdut de două ori, şi la import şi la export: - la 
import, unde în afară de privilegiile şi exclusivităţile acordate 
unor firme străine pe termen lung, partea română a fost nevoită 
să accepte şi materii prime de calitate inferioară, cu acordarea 
de creşteri de preţ, întrucât aceste firme îşi impuneau condiţiile 
lor, care să le asigure şi un beneficiu propriu suplimentar pentru 
aportul adus la constituirea de fonduri valutare în străinătate la 
dispoziţia unor I.C.E. -uri sau persoane din România; - la export, 
datorită materiilor prime importate, necorespunzătoare calitativ, 
nu se puteau obţine preţuri competitive şi nu se puteau realiza 
exporturi în condiţii de eficienţă. 

Pentru operaţiunile de comerţ exterior, I.C.E. „Dunărea” 
primea un comision de 1,5 din valoarea contractului, sumă care 
se vărsa în contul securităţii prin concursul B. R. C. E. 

Incepând cu 19.01.1990 I.C.E. „Dunărea” a intrat în lichidare, 
iar la 01.03.1990 şi-a încetat complet activitatea. 

Diamantele securității” 

Acţiunea „Stele” numele codificat de fabricarea diamantelor 
sintetice, i-a fost încredinţată brigăzii S.D., condusă de generalul 
maior inginer Teodor Sârbu, un bun specialist. Menţionăm că la 
scurtă vreme după fuga lui Pacepa, generalul Sârbu care nu 
prea îşi ţinea gura, a murit în urma unei explozii întâmplătoare 
la garajul său, eveniment petrecut în luna iulie 1984. Cu el 
dispare singurul om care cunoştea întreaga odisee a acţiunii 
„Stele”. 

Când Nicolae Ceauşescu a văzut primele diamante artificiale, 

a dat ordin să se facă o fabrică şi în România, care să le producă 
pe scară mare. A fost ales şi locul: un garaj părăsit pe strada 
Bujoreni din cartierul Drumul Taberei. Utilajele au fost 
achiziţionate cu bani gheaţă şi aduse pe diferite căi în ţară. 
Acţiunea a început în 1972-1973 şi a fost finalizate în 1977. 
Securitatea a cheltuit atâţia bani în tot acest timp încât, de 26 
ianuarie 1978 când Elena Ceauşescu le-a propus celor de la 
Interne să-i facă cadou tovarăşului un... borcan cu diamante, 
generalul Sârbu, când a văzut cele 10 kg de pietricele alături de 
o puşcă de vânătoare, cadouri pentru şeful cel mare, ar fi spus: 
„Prea scumpă această distracţie”. Şi reflecţia a fost auzită de 
urechi indiscrete şi raportată. Urmarea o cunoaştem. 

Cea mai secretă unitate industrială a ţării, copilul Securităţii, a 
rămas să fie gestionată de Ministerul de Interne şi nu cum era 
normal de industria de mecanică fină. Pentru că conform ideilor 
lui Ceauşescu, ca şi în cazul drogurilor şi armelor, comerţul de 
contrabandă trebuia să fie efectuat de Securitate. 

Prin urmare, în 1975, Ministerul de Interne înaintează o notă, 
cu acordul lui Gheorghe Oprea prim viceprim-ministru, prin care 
se arată că instalaţiile de sinteză pentru diamante produc (60 
kg) şi că a fost asimilată în întregime tehnologia de producere a 
acestora. Se solicita înfiinţarea în cadrul Securităţii a unei unităţi 
de producție specială, organizată pe principiul bugetar. 
Personalului civil i se asigura o retribuţie cu 20 mai mare decât 
primeau civilii din M. I. Precum şi alte sporuri. În mai 1976 
Nicolae Ceauşescu semnează Decretul de înfiinţare a unităţii 
militare „P. S.” (Producţie Specială), care avea în schemă 140 
de posturi - 13 ofiţeri, 9 subofiţeri şi 118 angajaţi civili. Intr-un 
alt decret va fi mărit numărul de posturi la 526. Decretul purta 
nr. 163/29.12.1975 şi finanţarea se face conform articolului 55 
„cheltuieli speciale”. Sediul: str. Bujoreni 5-7. 

După aprobare Decretul nu va fi publicat în Buletinul Oficial al 
R. S. România. Decretul prezidenţial prevede „contractarea de 
către Ministerul de Interne, în 1976-1978 a echipamentelor şi 
utilajelor necesare dotării noii dezvoltări, precum şi trecerea 
fondurilor în valută, la B.R.C.E.Într-o poziţie specială şi într-un 
cont separat”. Securitatea era autorizată să cumpere 
echipamentele şi materiile prime, direct sau prin întreprinderi de 
comerţ exterior. N-a fost omisă din Decretul 286/1976 nici cota 
de gaze naturale. Interesant este şi faptul că în anexa nr. 1 este 


specificat şi cursul de revenire brut: leu/leu valută. 

Prin urmare, Tudor Postelnicu, pe atunci şeful D.S.S.Şi 
Gheorghe Oprea prim viceprim-ministru, au întocmit şi ei o 
„expunere de motive”, în termeni cât mai oficiali, din care tot 
transpar dedesubturile afacerii. Postelnicu prinsese aripi: 
obiectivul „P. S.” ajunsese la 2,92 milioane carate (885 kg) şi 
oferea mari disponibilităţi la export. De aceea solicita ca 
materiile prime - pirolita, cobalt, grafit - să fie aprovizionate 
prin mijloacele muncii speciale, cu derogare de la unele reguli 
generale de import. 

Subliniem faptul că întrucât producerea diamantelor sintetice 
este protejată de patentele concernelor „General Electric 
Company” şi „De Beers”, lucru care face prohibitivă vânzarea 
directă, s-a prevăzut ca valorificarea producţiei să fie efectuată 
prin firma „Sunitron” sau alte firme intermediare. Decretul 
secret 144/12.06.1978 dat de Ceauşescu pentru obiectivul „P. 
S.” prevedea exceptarea de la controlul vamal intern, iar banii 
vor fi vărsaţi în contul „O. V. 78”. Mai târziu, operaţiunile 
comerciale vor reveni I.C.E. „Dunărea”. 


L.M. LAGĂRE DE MUNCĂ 


L.M.-urile au luat fiinţă în 1951 printr-o decizie comună a 
Biroului Politic (Gh. Gheorghiu-Dej, Ana Pauker, Luka Laszlo, 
Teohari Georgescu) şi a guvernului. Hotărârea nu a fost făcută 
cunoscută public, fiind cunoscută doar de aceia care erau 
chemaţi s-o aplice: unele compartimente din Securitatea 
Statului ca şi de la Miliție, Procuratură şi Justiţie. 

Incepând încă de la rebeliunea legionară din ianuarie 1941 şi 
după terminarea războiului organele de represiune au arestat 
oameni, individual sau în grupuri, fără mandat de arestare şi 
fără nici-un ordin în ce priveşte durata şi condiţiile de detenţie, 
exceptându-i pe cei condamnaţi în procese penale. Până în anul 
1951 când au luat fiinţă L.M.-urile, zeci de mii de oameni se 
aflau în tot felul de aresturi, în închisori şi colonii de muncă fără 
mandate şi fără să existe sentinţe emanate de la o instanţă de 
judecată. De fapt, cei mai mulţi nu săvârşiseră nicio încălcare a 
legilor existente, fiind ridicaţi şi izolaţi pentru activitatea lor 
politică din trecut ori ca membri marcanţi în unele instituţii de 
stat Majoritatea erau legionari care, începând din 1944 în câteva 
valuri, au fost ridicaţi şi depuşi în închisori. Dintre ei, însă, un 


număr apreciabil au fost arestaţi pentru fapte penale deosebit 
de grave. Pe la jumătatea anului 1947, Biroul Politic al C.C. al 
P.C.R. A hotărât desfiinţarea partidelor politice şi trecerea lor în 
afara legii P.N.Ţ., P.N.L. Şi altele, mai puţin P.S.D. care era lăsat 
pentru ca în februarie anul următor - 1948 - să fuzioneze cu 
P.C.R., dând naştere Partidului Muncitoresc Român. Principalii 
conducători ai partidelor trecute în afara legii au fost arestaţi şi 
acuzaţi de activitate subversivă, contrară ordinei şi siguranţei 
statului. În luna mai 1948 a fost emis ordinul 26500 al 
Ministerului de Interne (atragem atenţia că Securitatea încă nu 
luase fiinţă) care a avut ca prim rezultat arestarea tuturor 
liderilor politici ai partidelor desfiinţate. Deşi în ordin se 
prevedea în mod expres arestarea tuturor foştilor conducători 
politici, au fost salvaţi Ghelmegeanu, Ralea, Ciolan, Bratu şi alţii, 
fiind protejaţi de Dej, Groza şi Grigore Geamănu - secretar 
general la Ministerul de Interne. Siguranţa, Brigada Mobilă, S. S. 
P. Penetrate masiv de elementele aparţinând NKVD-ului, 
implementau în România unul dintre procedeele folosite pe 
scară largă în procesul de făurire a primului stat socialist din 
lume şi anume desfiinţarea partidelor burghezo-moşiereşti şi 
întemnițarea conducătorilor lor. Modelul sovietic începuse să se 
aplice cu multă vigoare. Arestările au fost săvârşite de 
Siguranţă, Brigada Mobilă şi S.S.I., în care rol de conducători 
aveau: Boris Grumberg Alias Alexandru Nikolschi, şeful Brigăzii 
Mobile, Serghei Nikonov, alias Sergiu Nicolau, şefulS.S.l., 
generalul  Popescu-Bâzdic, şeful  Siguranţei Generale şi 
subalternii acestora, dintre care mulţi îşi primeau simbria şi de 
la NKVD. 

Gheorghe Tătărăscu a fost pus sub pază, la moşia sa din 
Poiana Mare, rămânând acolo până în mai 1950, când a fost 
ridicat şi trimis la închisoarea din Sighet. Un alt lagăr funcţiona 
la Craiova, destinat foştilor politicieni cu funcţii mai mici. Printre 
deţinuţii politici se aflau şi circa 10-12 mii de ţărani care se 
împotriviseră colectivizării. Una din cauzele care a inspirat 
hotărârea din anul 1951 de a interna în lagăre de muncă fără 
mandat de arestare şi fără o sentinţă judecătorească, consta în 
marele număr de arestaţi existent la acea dată şi a căror 
situaţie se impunea a fi legalizată, aplicându-se formula copiată 
după cea din URSS, a pedepsei administrative. La început 
pedeapsa administrativă a fost de 12 luni, după aceea de 36 


luni, ajungându-se la 60 de luni. Era acum o bază legală. 


CADRELE SECURITĂŢII 


Cu problemele de cadre la C.C. al P.C.R. Se ocupa pe atunci 
tovarăşa Eliza Vass care avea grijă să aprobe repartizarea la 
securitate numai a oamenilor „siguri”, după criterii de etnie şi 
devotament faţă de măreaţa Uniune Sovietică. 

Angajarea se făcea potrivit sloganului: „Aprecierea ofițerului 
român se face în raport cu gradul de devoțiune faţă de” Marea 
Uniune Sovietică”. Şi în unităţile ajutătoare erau puşi în funcţii 
cheie mari oameni asupra loialității cărora nu existau semne de 
întrebare. 

Neagu Cosma, fost general maior în Securitate“ ne prezintă 
date privind cadrele securităţii din perioada 1947-1980. Vom 
apela, cu îngăduinţa dreptului de a-l cita, la o serie de informaţii 
extrem de preţioase care nu pot fi omise. 

„Şefii de serviciu, cu o singură excepţie, erau toţi conaţionali 
ai lui Concearuc, Teişan, Szabo şi Holinger. Adam Mauriciu venit 
în contraspionaj din Direcţia de Informaţii Interne, era absolvent 
al Academiei Comerciale, Marcu Zalman, tot absolvent al A. S. E. 
A emigrat ulterior în Israel, Lucian, jurist, s-a sinucis din motive 
necunoscute, soţia şi sora lui, Lucian Tony şi Lucian Rodica, 
lucrau tot în contraspionaj, Nicolau Victor, fost coleg de studii în 
occident cu Nicolau Serghei, venit în contraspionaj din DA., 
Zavodnicu Mircea, originar din laşi, a făcut câţiva ani de 
închisoare până la 23 august 1944, în prezent plecat în S. U. A.; 
Hida Tiberiu, originar din comuna Hida-Sălaj, emigrat în Israel; 
Friediaender Eugen, absolvent al Facultăţii de limbi străine; 
Farcuş Mauder, originar din Ardeal, venit în contraspionaj din 
aparatul politic al Trupelor de grăniceri; Niculescu Martin, în 
prezent stabilit la Paris.” 

În funcţii subalterni de nivel, locţiitor şef serviciu şi mai mici 
precum şi translatori pe lângă consilieri sovietici, ofiţeri ai 
NKVD-ului ataşaţi pe lângă conducerea unităţii, au fost 
următorii: Bucicov Mira, soţia colonelului Bucicov Valeriu, fostul 
locţiitor al lui Pantiuşa la Serviciul 1 - organizare, anterior şeful 
Direcţiei a V-a; Tania Filipescu, fiică de ruşi albi refugiaţi în 
România după Revoluţia din octombrie din Rusia; Gribici 

Voladia, originar din Basarabia, Adolf Kohner emigrat în Israel; 
Demetrescu Raul, emigrat în Anglia; Năvodeanu Luisa, Sadovici 
Mihail, originar din Basarabia, lansat în primăvara anului 1944 în 
România în zona Galaţi, îndeplinea funcţia de şef al grupului de 
translatori; Maxinrenco Teodor, basarabean din Ismail. În 1941, 
după ce Basarabia a fost eliberată, el a rămas în spatele 
frontului cu misiuni de informare şi diversiune. Arestat, judecat 
şi condamnat la moarte, a scăpat datorită evenimentelor de la 
23 august 1944. A rămas în România pentru a face parte după 
luarea puterii de către comunişti din nucleul Direcţiei Generale a 
Securităţii Poporului. A lucrat mai întâi în D.I.E. (D.A.) după care 
a trecut în contraspionaj. Ebner Silvia, fostă luptătoare într-o 
unitate israeliană din armata britanică în cel de al doilea război 
mondial. După terminarea războiului a făcut parte, în Palestina, 
dintr-un comandou care acţiona împotriva armatei britanice. 
Este trimisă în România şi încadrată în contraspionaj. A emigrat 
ulterior în Israel. Alexeev loska, basarabean trimis în misiuni în 
România prin anii 1934-1936, a fost arestat şi închis, 
eliberându-se la 23 august 1944. In 1948 a rămas în România şi 
a lucrat în D.G.S.P. 


AGENŢI SECREŢI 

Rațiunea formării şi infiltrării de agenţi secreţi în ţările 
occidentale dezvoltate era aceea de obţinere a unor 
documentaţii tehnice secrete privind ramurile de vârf ale 
industriei, facilitarea acordării României de credite bancare cu 
dobândă minimă, termene de rambursare maxime şi termene 
de garanţie favorabile; încheierea de convenţii comerciale cu 
parteneri români de către firme de marcă din Occident, în 
defavoarea altor ţării socialiste (la ora aceea); achiziţionarea de 
aparatură şi echipamente electronice sofisticate puse sub 
embargou de unele ţări industrializate în defavoarea ţărilor din 
lumea a treia sau socialiste; influențarea conducerilor unor state 
sau organizaţii internaţionale în adoptarea unor decizii care să 
sprijine politica şi poziția României în unele probleme 
internaţionale sau regionale (nu este lipsit de sens exemplul 
intervenţiei lui Ceauşescu şi pe lângă Willy Brandt pentru 
recunoaşterea lui Yasser Arafat şi al OEP-ului de către 
Internaționala socialistă şi unele ţări vest-europene). 

Pentru atingerea obiectivelor ce vizau cu predilecție posturile 


de directori administrativi sau tehnicieni în luarea deciziilor 
directorale, consilierii acestora, şefii departamentelor cu 
greutate în luarea deciziilor directoriale, consilierii personali ai 
şefilor de partide, şoferii maşinilor personale ale unor lideri 
politici, şefii gărzilor personale, etc. Selecţionarea agenţilor se 
efectua sub stricta îndrumare a lui Pacepa. Cel ales era obligat 
să-şi schimbe domiciliul din localitatea în care fusese recrutat şi 
venirea lui în Bucureşti sub diverse pretexte: încadrarea într-un 
post mai bine plătit, efectuarea unor cursuri de ridicarea 
calificării, iminenţa căsătoriei în capitală etc. Ajunşi în Bucureşti 
primeau cheile de la nişte garsoniere amplasate numai în zona 
centrală şi anume cea cuprinsă în perimetrul înconjurat odată 
de liniile tramvaiului 26 (linia de zi şi de noapte pe un traseu 
circular şi care unea Gara de Nord cu Oborul, Şoseaua Mihai 
Bravu, Şoseaua Olteniţei, Viilor, Panduri şi Cotroceni). Aceste 
mici apartamente erau dotate cu tot strictul necesar, avându-se 
grijă să cuprindă, în primul rând, instalaţii şi tehnică de uz 
casnic adusă din Occident pentru obişnuinţa în mânuirea lor de 
către viitorii ofiţeri agenţi secreţi. In aceste locuri se derulau, de 
regulă, acţiunile de instruire secretă şi practică, imaginându-se 
diverse scenarii pe baza documentelor întocmite din timp de 
ofiţerii instructori cu privire la tot ceea ce interesa activitatea 
obiectivului strategic occidental avut în vedere de conducerea 
D.I.E. Pentru plasarea agenţilor. 

Documentele cuprindeau atât materiale scrise cât şi 
înregistrări pe bandă magnetică, familiarizând viitorul agent cu 
tot ce interesa mai mult de la viitorii săi colegi şi şefi, cu locurile 
unde erau stocate datele secrete care interesau România, 
accesul în obiectiv şi circulaţia dintre diverse compartimente ale 
acestuia, etc. 

În sfârşit, dar nu pe ultimul loc, era documentarea juridică, 
însuşirea corespunzătoare a reglementărilor legale din statul 
respectiv, cunoaştere care trebuia să fie cel puţin la nivelul unui 
cetăţean cu pregătire medie, în ceea ce priveşte, cadrul familiei, 
muncii şi cel penal, etc. 

Componenţa practică a instruirii constă în mânuirea 
sistemelor de legătură pe care urmează să le folosească în 
corespondenţa sa viitoare cu Centrala D.L.E. 

Regula la acest capitol era instruirea agenţilor cu toată gama 
mijloacelor de legătură, atât cele clasice cât şi cele moderne, 


opţiunea pentru unul sau altul din ele făcându-se după reguli 
stricte de conspirativitate şi condiţionată de apariţia unor situaţii 
neprevăzute în teren (ţara unde urma să-şi desfăşoare 
activitatea agentul). Pentru folosirea oricăruia dintre mijloacele 
de legătură, elevul ofiţer era pus să memoreze, ca pe Tatăl 
Nostru, un cod personal de cifre şi un sistem de parole (cu 
răspunsurile respective) pentru tot atâtea situaţii speciale în 
care se presupunea că îl va folosi. 

Noua sa casă, precum cea discutată mai sus, era garnisită şi 
cu aparatură de supraveghere video şi audio, prin care 
instructorii îşi supraveghea elevii şi le verificau loialitatea 
acestora faţă de serviciile române de spionaj. Erau folosite, de 
asemenea şi farmecele feminine ale unor colaboratoare ale 
securităţii care odată ajunse în camerele elevilor noştri, 
începeau să pună întrebări naive şi provocatoare, după un 
scenariu bine pus la punct de instructor. În alte cazuri, elevul 
era arestat de „miliţie”, anchetat şi molestat folosindu-se 
diferite pretexte, doar-doar va trăda legătura sa cu serviciile de 
spionaj, mai precis cu instructorul său, întrucât aceasta era 
regula: fantomele nu trebuiau să cunoască din aparatul D.I.E. 
Decât o singură persoană: instructorul care, mai târziu, devenea 
legătura sa personală cu centrala. Regulă instituită de Pacepa şi 
încălcată tot de el, în mai multe rânduri. 

Odată trecute cu bine aceste examene, pregătirea intra în 
faza finală: „toaleta înainte de plecare, fază care presupunea 
folosirea identităţii false într-o serie de condiţii date, urmându- 
se folosirea fără ezitare şi gesturi trădătoare a noii identități 
(nume, prenume, cetăţenie şi profesie). 

Pentru acomodarea şi facilitarea intrării în pielea personajului 
pe care urma să-l joace ani de-a rândul elevul era dotat cu acte 
false de identitate şi trimis în delegaţie la anumite instituţii din 
provincie, antrenând discuţii pe marginea unor contracte 
externe, în calitate de reprezentant al unor firme străine, 
contactând familii din ţară cu rude în exterior şi la care 
pretindea că aduce mesaje, etc. În cadrul acestui test, proba de 
foc era dată în hotelurile în care trebuia să rămână peste 
noapte. Dacă reuşea să inducă în eroare armata de colaboratori 
şi ofiţeri de „obiectiv” care mişunau prin aceste locuri publice, 
făcându-i să creadă că este cetăţean străin, drumul spre 
aeroportul internaţional îi era larg deschis, putea să plece din 


moment în moment spre zările străine. 

Ajunşi la destinaţie, după parcurgerea itinerariilor (ca să nu 
mai uzăm de scenarii) stabilite de Centrală, ofiţerii-fantomă 
aveau obligaţia, printre altele, să se căsătorească cu localnice 
indicate de centrală şi verificate de securitate. Prin asemenea 
căsătorii se consolida credibilitatea de care se bucura fantoma 
din partea băştinaşilor, precum şi câmpul de relaţii de care 
aceştia aveau nevoie în demersurile sale. Din asemenea 
căsătorii au rezultat copii, nepoți, rude colaterale, etc. 

Cum a sunat alarma, imediat după plecarea generalului 
Pacepa, aceste familii s-au văzut abandonate de urgenţă de 
către stâlpul casei, în mod misterios, asupra lor planând 
ameninţarea că pot fi demascaţi de generalul fugar. Unele 
fantome au sosit în ţară la volanul unor maşini luxoase şi 
încărcate cu diverse obiecte de uz casnic, luate la repezeală de 
prin case, altele ajungând numai cu recuzita vestimentară în 
care i-a prins seismul Pacepa. În cazul rămânerii definitive în 
Occident unor ofiţeri inferiori şi superiori, se ordona imediat 
încetarea activităţii lor secrete pe spaţiul sau zona în care se 
produsese trădarea spionului şi aducerea în ţară a tuturor 
ofiţerilor cunoscuţi în această calitate de cel care trădase. 
Fantomele nu erau însă alarmate. Ca măsură preventivă erau 
numai avertizate împotriva unor provocări la care se puteau 
deda serviciile de contraspionaj din Occident, pentru a depista 
reţelele de spionaj române, în special şi socialiste, în general. În 
ce constau aceste provocări? Printr-un reportaj dedicat, 
chipurile, actului de trădare, se dădea ştirea falsă că respectivul 
spion român a emis autorităţilor poliţieneşti occidentale una sau 
mai multe liste cuprinzând reţele de spionaj românesc infiltrate 
în diverse medii. Poliţia respectivă, în marea ei consideraţie, 
pentru respectarea drepturilor omului invita pe toţi cei care vor 
să nu suporte rigorile legi, situându-se pe respectivele liste, să 
se predea singuri autorităţilor sau să părăsească în 24 ore statul 
în care activau ca spioni. Cei slabi de îngeri cădeau pradă 
acestor anunţuri şi se predau poliţiei sau forţau nota la 
aeroporturi pentru întoarcerea la bază moment în care forţele 
de ordine îi pescuiau, făcând mare publicitate în jurul cazului, în 
speranţa nemărturisită că alţii vor cădea în plasa întinsă 
panicarzilor. 

Tratamentul special de care se bucurau fantomele în cazul 


defecţiunilor de grad inferior în reţelele de spionaj se datora 
faptului că ele nu erau cunoscute decât de doi ofiţeri ai 
Centralei - cel care îl instruia şi apoi pe timpul misiei, îi asigura 
legătura cu baza, şi al doilea „tovarăşul Prahoveanu” alias 
generalul Pacepa cel care verifica personal potenţele 
informative ale fiecărei fantome şi dădea sau nu OK-ul pentru 
plecarea sau nu în exterior. În cazul în care ar fi trădat un ofiţer 
instructor, rămânând peste hotare era adusă de urgenţă în ţară 
fantoma aflată în legătura sa, fiindcă ofiţerul instructor avea 
legătura personală numai cu o fantomă rare fiind cazurile în 
care se aproba preluarea a două sau trei. Cum însă Pacepa îi 
cunoştea personal pe toţi cei care acționau în străinătate, 
defecţiunea produsă de el aparatului securităţii a făcut necesară 
aducerea de urgenţă în ţară a tuturor ofiţerilor agenţi secreţi 
răspândiţi pe mapamond. 

Cine avea şansa să pătrundă de bună voie, în acel labirint de 
clădiri unde se pregăteau cu tenacitate şi răbdare viitori spioni 
ai României, nu mai puteau ieşi din universul obligaţiilor „strict 
secrete, de importanţă deosebită” pe care şi le asumau, numai 
cu picioarele înainte, între patru scânduri, fără inscripţii... 

Programul de muncă oficial începea la ora 900 şi se termina 
la ora 2300, cu o pauză de două ore 15-17 zilnic iar sâmbăta se 
încheia la ora 1600. El era însă mult prelungit peste orele 
menţionate. O precizare se impune: toate şedinţele organizaţiei 
de partid, ale celei de tineret ori administrativ-profesionale se 
ţineau după orele de program aşa că nu de puţine ori îi prindeau 
zorile prin unitate. 

Reflectorul era unul dintre procedeele diabolice de anchetă 
importat de la KGB. Începând cu anul 1952, când Alexandru 
Drăghici a preluat conducerea Ministerului de Interne, deci şi a 
Departamentului Securității, metoda cu reflectorul a fost 
interzisă. 

Candidatul la recrutare a agentului informator era aşteptat în 
zorii zilei la un colţ de stradă pe traseul de la domiciliul acestuia 
spre locul de muncă şi acostat sub un pretext oarecare de doi 
ofiţeri în civil şi invitat să între în autoturismul „Ford” aflat lângă 
bordura cu portierele larg deschise. Până ce „candidatul” realiza 
despre ce era vorba era împins brutal în maşină, motorul 
ambalat la maximum demara ca un bolid, dispărând de la locul 
evenimentului. Omului, destul de şocat, i se acopereau ochii cu 


ochelari negri, opaci. Explicaţia era simplă: nu trebuia să afle 
casa în care a fost condus fiind conspirată. Omul trebuia 
îngenuncheat prin diminuarea voinţei şi a puterii sale de 
rezistenţă, ori metoda săltării de pe stradă, plimbarea lui cu 
ochelari negri şi introducerea între patru pereţi, despre care se 
putea presupune orice, inclusiv că acolo se afla un abator uman, 
trezea în cel ajuns într-o asemenea situaţie dorinţa fierbinte de 
a scăpa de acolo cu orice preţ. lar preţul cerut era colaborarea 
cu securitatea. Metoda se pare că a fost abolită printr-un ordin 
expres al lui Alexandru Drăghici. 

Nu existau prin anii '50 instrucţiuni ori directive operative. 
Totul se transmitea prin viu grai. Primele documente scrise care 
au apărut în direcţia de Contraspionaj au fost lecţiile privind 
reţeaua informativă: cum se crea şi cum se dirija această reţea. 
Se insista cu deosebire pe modalităţile multiple de atragere la 
colaborare a unei persoane. 

Se insista până la obstinaţie pe construirea pragului 
psihologic peste care dacă ofiţerul reuşea să-l treacă pe 
candidat, recrutarea putea fi socotită ca o reuşită. Cum creai 
acel prag şi cum îl trecea candidatul, făcea şi face parte din 
profesia ofițerului specialist în arta informaţiilor. 

Se intra apoi într-o perioadă de pregătire intensă: trageri cu 
armamentul de tipuri variate, din orice poziţie şi în orice condiţii 
de timp, învăţarea alfabetului Morse şi manipularea aparatului t. 
F. F. Inclusiv cifrarea şi descifrarea, cum se pregăteşte un 
exploziv şi cum se foloseşte el pentru a distruge o fabrică, un 
pod, etc săritul cu paraşuta în condiţii de lipsă de vizibilitate şi 
de la joasă altitudine cum se falsifică documente de identitate, 
cum se scapă de urmărire. 

Iniţial novicele trebuia să lucreze pe lângă o ambasadă, 
pentru a-şi perfecționa limba, pronunția, după care era zvârlit în 
luptă, în armat - dacă era posibil - cu un statut de imunitate 
diplomatică. 

Prima lecţie într-o aşa de sinistră clasă, în care elevii nu 
aveau permisiunea să-şi cunoască numele, strigându-se între ei 
cu numărul atribuit fiecăruia de şeful cursului, demara cu: 
„Istoria spionajului mondial”, ce începea cu sublinierea că 
„spionajul dragi tovarăşi, a existat dintre cele mai vechi timpuri, 
suferind schimbări, în mod dialectic, în ce priveşte doar forma şi 
metodele uzitate. In descrierea acestei activităţi discrete trebuie 


să plecăm de la Rahab, care l-a informat pe Isus Navin de 
situaţia militară din Jerihon, ca primă manifestare a acestei 
îndeletniciri. Despre” ochii şi urechile împăratului „din perioada 
lui Darius l, care a avut în componenţa armatei o subunitate de 
spionaj militar, de cercetaşi infiltraţi în teritoriul inamic în fiecare 
noapte şi folosiţi cu succes inclusiv în campania împotriva 
satelor (514-513 î. Hr.). Apoi Dalila, o spioană care a obţinut 
informaţii preţioase cu privire la puterea miraculoasă a lui 
Samson şi tăindu-i acestuia şapte şuviţe din păr, l-a deposedat 
de miraculoasa forţă. Hannibal, maestru în arta deghizării, îşi 
îmbrăca oştenii în blănuri de animale, şi-i trimetea în tabăra 
duşmană, alături de turme întregi de oi, de ale căror coame lega 
torţe aprinse, creând o teribilă panică nocturnă, împrejurare în 
care” spionii „lui acționau. Inchiziția, care a folosit cumplitele 
suplicii şi ascultarea permanentă a dialogurilor regale şi 
imperiale, în spatele tronurilor fiind chilii secrete, unde se auzea 
tot ce vorbeau capetele încoronate. Apoi perioada de înflorire a 
Veneţiei, când spionajul a avut un rol tot atât de important. 
Epoca lui Friederich al Il-lea, care obişnuia să spună că el 
preferă să plece la luptă cu o sută de spioni, decât cu o sută de 
bucătari. Revoluţia franceză, cu aşa zisul său „cabinet negru”, 
care controla întreaga corespondenţă, episod ce ne apropie 
ceva mai mult de spionajul modern... Poate că nici steaua lui 
Napoleon nu s-ar fi înălţat aşa de sus, dacă n-ar fi existat 
celebrul Schulmaister, care a înscenat un conflict cu marele 
împărat al Franţei şi a ajuns în contact cu statul major Austriac... 
Nu omitem nici moştenirea franceză denumită „maşina 
infernală”. Pentru prima dată în istorie, această denumire a fost 
aplicată la Paris unui... butoi, în ziua de 24 dec. 1800, când 
regaliştii au pus la cale un atentat împotriva primului consul 
Napoleon Bonaparte. Butoiul, plin cu artificii şi proiectile, a fost 
aşezat pe o căruţă la intrarea în strada Saint-Nicaise, pe unde 
Napoleon venea în mod obişnuit spre Tuileries. Explozia s-a 
produs la câteva secunde după trecerea lui Bonaparte. 
Consecința: 8 persoane au fost omorâte şi 46 de case avariate 
şi incendiate. Apoi episodul plin de romantism al dansatoarei 
orientale Margareta Gertruda Zelle, supranumită "Mata Hari” 
apreciată a fi fost cea mai periculoasă spioană a epocii sale, Karl 
Haus Loid versatul spion naval; ceva mai aproape de noi, 
misteriosul Sorge din Orientul îndepărtat. 


CADRELE CARE AU SERVIT SECŢIILE 
SECURITĂŢII 


Direcția a lIl-a Contraspionaj, avea la conducerea sa pe 
colonelul Gluvacov Andrei, iar de prin anii 1952-1953, pe 
Breban Nicolae, venit din aparatul C.C. al P.C.R., cu gradul de 
colonel. 

Direcţia a lll-a (ulterior D. 1.) Informaţii interne, iniţial condusă 
de colonelul Birtaş lanoş. Acesta a fost înlocuit după câţiva ani 
de Aranciz Pavel, originar din Braşov. 

Direcția a IV-a Contrainformații Militare, condusă de la 
înfiinţare de generalul Grigorii Naum, cel care a fost lansat cu 
paraşuta în munţii Predealului, în cadrul grupului „Carpaţi” grup 
pe care-l conducea. Printre adjuncţii să îl menţionăm pe 
colonelul Rangă şi pe colonelul Mănescu. 

Direcția a V-a Securitate şi Gardă (pază sedii şi escortă 
demnitari) era condusă de colonelul Mladin Ştefan, cel care s-a 
aflat în fruntea echipei de chelneri care l-a preluat pe mareşalul 
Antonescu din seiful în care-l sechestrase regele Mihai în după 
amiaza zilei de 23 august 1944 şi l-a transportat în casa 
conspirativă din Vatra Luminoasă - Bucureşti. Aici, lui Antonescu 
şi celorlalţi demnitari arestaţi, echipa lui Mladin cu el în frunte, 
le-a asigurat paza sub supravegherea lui Emil Bodnăraş, venit 
de peste Nistru cu misiuni de spionaj, până când prizonierii au 
fost predaţi autorităţilor sovietice. 

Locţiitor al lui Mladin a fost numit Bucicov Valeriu, care a 
preluat comanda după moartea şefului. Lui i-a urmat generalul 
Neagoe. 

Direcția a Vl-a - Transporturi, condusă de generalul maior 
Mazuru Vladimir (Mazuran) venit şi el de dincolo de Prut. 
Unitatea se ocupa de informaţii şi prevenirea sabotajelor în 
transporturi, care luaseră o mare amploare pe direcţia URSS. Se 
transporta din România în URSS pe calea ferată, pe calea apei şi 
a aerului, mult din ceea ce producea economia românească. 
Sovromurile fuseseră create cu scopul pompării de materii 
prime. Generalul Mazuru cu oamenii săi aveau misiunea ca 
transporturile să ajungă bine la destinaţie. 

Ulterior această direcţie s-a desfiinţat. 

Direcţia de Anchete Penale (ulterior Direcţia a VI-a) era cea 
care finaliza, dădea un sens eforturilor celorlalte direcţii 
menţionate. Aici ajungeau oamenii de care se ocupaseră 


informativ direcţiile, se confirmau sau nu dovezile procurate de 
lucrătorii operativi. O bună parte dintre ei erau specialişti în 
deschideri pe domicilii, percheziţii şi ridicări (arestări) de 
persoane. 

Şeful unităţii a fost, iniţial, Dulgheru şi apoi colonelul Butika 
Francisc, trimis de la C.C. al P. CR., în acelaşi timp cu Breban şi 
Szabo, pentru a întări unităţile de securitate. 

Serviciul tehnic, care se ocupa cu interceptarea telefoanelor, 
folosirea mijloacelor electronice de ascultare şi a altor mijloace 
tehnice care fac parte din dotarea serviciilor de contrainformaţii 
- era condus de maiorul Hirsch, alias Haiducu, alias Forestiere 
Mathieu. Locul maiorului Hirsch l-aluat colonelul Szaczko Sandor 
a cărui îndeletnicire era să bea votcă. 

Serviciul „K” avea în preocupările sale controlul informativ al 
cadrelor securităţii şi era condus de către Petruc Mişa, venit şi el 
de peste Nistru cu misiuni de spionaj în România, a scăpat la 23 
august 1944. 

Şeful Serviciului filaj şi investigaţii a fost iniţial Milea, emigrat 
în Israel, succedându-se mai mulţi şefi printre care colonelul 
Leibovici şi generalul Kovacs Pius. 

Şeful cifrului a fost numit colonelul Scherler Şandor, ajutat de 
colonelul Ady, al cărui frate a devenit general; ministru adjunct 
al M. |. Ocupându-se de serviciile de înzestrare şi financiare 
unde şeful compartimentului „Servicii” era colonelul Hary 
Bogdan. 

Școala de ofițeri Băneasa, comandată de colonelul Voiculescu 
Ervin, care a emigrat în Israel; Mazilu a fost şi el comandant aici. 

Şeful Casei de cultură a fost numit Fux Beria iar al spitalului 
M. |. Dr. Herscovici. 

In fruntea regiunilor de securitate au fost numiţi: la regiunea 
Bucureşti - generalul Stancu Aurel, un spaniol care venea din 
Spania în '44, a fost încadrat ca ofiţer în NKVD ajungând şef de 
serviciu. Tot la regiunea Bucureşti celelalte posturi de 
conducere au fost ocupate de către maior Weiss Isidor, maior 
Hâncu - emigrat în Israel, maior Kohn Bernard, maior Edelstein 
şi maior Rodelstein. 

La regiunea Ploieşti, după 1944 a fost comandant Coco 
Mănescu, căruia i-a urmat Ştrul Mauriciu, la Braşov colonelul 
Kalanşek Koloman care ulterior a fost mutat la Criova, la Piteşti 
colonelul ulterior avansat general Nedelciu care de la Piteşti a 


fost mutat la Cluj iar de aici în aparatul central, şef al arhivei 
operative. 

Generatul Stamatoiu, şeful secţiei de spionaj extern din 
Direcţia Securităţii Statului. 

Generalul Mortoiu, şeful secţiei contraspionaj. 

Generalul Emil Macri, şeful Direcţiei a Il-a din D.S.S.Implicat în 
procesul de la Timişoara. 

Colonel Ilie Avădanei, fost locţiitor al şefului Direcţiei a VI- a. 
Licenţiat al Facultăţii de Drept din Cluj şi cursuri post- 
universitare în Bucureşti. A început în anul 1952 când a intrat în 
şcoala de ofiţeri de securitate şi a ieşit la pensie în 1986. A 
ocupat funcţia între 1975-1986. 

Colonelul Filip, şeful Agenţiei comerciale române din R. F. 
Germania, ilegalist din Timişoara, om cinstit, şi-a găsit refugiul 
în pahar. 

Generalul Nicolae Pleşiță, a fost mulţi ani şeful serviciului de 
pază a lui Nicolae Ceauşescu, promovat în funcţie de adjunct al 
ministrului de interne. Şeful Direcţiei a V-a. 

Colonelul Băjenaru, şeful gărzii de corp al lui Nicolae 
Ceauşescu. 

Colonelul Filipescu, şeful biroului anchete, era parcă născut 
pentru activitatea secretă, având o inteligenţă nativă, cu o 
extrem de bogată imaginaţie şi intuiţie. Cu câţiva ani mai târziu 
transferat la Direcţia de Informaţii din Marele Stat Major, va 
aduce un serviciu deosebit de valoros în domeniul spionajului 
militar din Turcia. 

General Gheorghe Zagoneanu mai întâi şef al unui inspectorat 
judeţean de miliţie, îl va înlocui pe Mihai Pacepa ca locţiitor al 
şefului D.I.E. Şi secretar de stat în cadrul Ministerului de Interne. 

Nicolae M. Nicolae inginer mecanic strălucit (ca pasiune cânta 
excelent la vioară). Ministrul Comerţului Exterior. În 1972 
Nicolae Ceauşescu i-a acordat în secret gradul de colonel în 
serviciul de spionaj şi apoi de general, iar în mai 1976 l-a trimis 
în Statele Unite ca ambasador. În urma unui conflict intern, a 
fost compromis cu prilejul vizitei lui Ceauşescu în Statele Unite. 
A fost rechemat în ţară unde i s-a dat o funcţie la Consiliul 
Naţional al Cercetării Ştiinţifice şi pensionat. 

Remus Dima, istoric, specialist în istoria  mişcăriilor 
muncitoreşti din Oltenia, îl va înlocui pe generalul Gheorghe 
Dănescu. Odată cu instalarea la pupitrul D.I.E. Se trece la 


organizarea serviciului de spionaj după o concepţie originală. Au 
fost schimbate cifrurile şi rebotezate unităţile componente ale 
departamentului, D.I.E. Trecând în C. I. E., Centrul de Informaţii 
Externe. Şeful unităţii C. I. Colonelul Mot a introdus regula ca cel 
care deţinea o informaţie putea să se adreseze direct oricărui 
comandant care crede de cuviinţă. 

Calica Victor (Nicolau) evreu. Şeful cabinetului 
(secretariatului) S.S.I., vechi ilegalist din 1928, a lucrat cu Sergiu 
Nicolau încă din Belgia, unde a fost recomandat în partid chiar 
de Sergiu. Incoruptibil, fiind expus celor mai rafinate manevre şi 
oferte ademenitoare pentru a fi tras de partea acelora care 
începeau să organizeze lovitura împotriva şefului său, Nicolau. 

Colonel Moise Virgil, evreu, şeful secţiei filaj din S.S.I. Provenit 
dintr-o familie înstărită, el intră în legătură cu activitatea de 
partid ilegală. Işi întrerupe studiile superioare pentru a-şi 
consacra întregul timp muncii ilegale. Ajunge ca şi Filipescu, 
după ani petrecuţi în S.S.I. La Direcţia de Informaţii din Marele 
stat Major unde devine şeful secţiei de Tehnică Operativă şi, 
unde cu o mână de ofiţeri extrem de inimoşi (Ferenz, 
Georgescu, Deneş, Galambaş) să facă reale minuni. 

Mitea, agent KGB, împreună cu alţi agenţi sovietici a fost 
paraşutat împreună cu alţi agenţi sovietici în luna martie 1944 
în munţii Predealului cu misiunea de a face cercetare strategică 
în spatele frontului inamic. Acest Mitea a devenit mai târziu un 
membru al „Brigăzii mobile”, embrionul viitoarei securităţi. 
Indeplinea în cadrul acestei echipe de cercetare funcţia de 
cifrator şi radiotelegrafist (istoriografia comunistă a prezentat 
pe aceşti paraşutişti sovietici drept „Grupul de partizani 
Carpaţi”. 

După eliberarea Ardealului, Mitea a primit sarcina de a fi 
şoferul şi garda personală a lui Pantiuşa. A luat parte la 
asasinarea lui Foriş, fost secretar al P.C.R. Şi a altor oameni 
nevinovaţi. Făcea chefuri cu tatăl lui Ana Pauker, ce locuia pe 
strada Apolodor. 

Colonel Constantin Olcescu, însărcinat cu afaceri externe 
române şi şeful staţiei D.I.E. Din Liban. La 1,60 m, bine clădit 
dar nu gras, cu părul închis la culoare şi pielea foarte bronzată, 
îmbrăcat ca de obicei cu haine de cea mai bună calitate, dar 
frizând neglijenţa, semăna cu un palestinian. Mulţi ani fusese 
însărcinatul cu afaceri externe al României în Liban, şef secţie 


D.I.E. Şi agentul de legătură al lui Ceauşescu pe lângă 
conducătorul Yasser Arafat. Om plin de energie şi întreprinzător. 


GENERALUL EMIL BODNĂRAŞ 


Mai întâi portretul: chip viril, buze cărnoase, ochi albaştri 
metalici, păr negru, ondulat, de statură potrivită, bine 
proporţionat, alură de militar în gesturi şi atitudini. General de 
armată, membru al Biroului Politic, fost ministru al Apărării 
Naţionale, Emil Bodnăraş a cunoscut o ascensiune fulgerătoare 
şi un spirit învăluit în mister. Membru secret al K.G.B. -ului lui 
Lavrente Beria, Emil Bodnăraş şi-a transferat la un moment dat, 
loialitatea faţă de Ceauşescu“. 

Ca tânăr ofiţer, locotenent, după absolvirea şcolii de artilerie 
şi geniu în calitate de şef de promoţie, a delapidat o sumă de 
bani şi a fost nevoit să dezerteze din armată. Nutrind vederi 
politice ferme de stânga, în 1934 se înscrie în Partidul Comunist 
din România şi încearcă să dispară în Est via Ungaria, Austria şi 
Germania. Este prins de Siguranţă şi condamnat la închisoare. 
Când se eliberează trece ilegal graniţa în URSS de unde se 
întoarce pentru a conduce o reţea de spionaj până în 1936, când 
este descoperit, arestat şi condamnat la opt ani de închisoare 
pentru spionaj. 

Din închisoare este trimis la lagărul de la Târgu Jiu, unde îi va 
cunoaşte pe Gheorghiu Dej, Chivu Stoica, Ceauşescu; ia 
legătura cu preotul Marina din Rm. Vâlcea, viitorul patriarh 
Justinian. Cu ajutorul acestuia din urmă organizează fuga din 
lagăr a deţinuţilor comunişti, în frunte cu Gheorghiu-Dej. 

Mare iubitor de chiolhanuri şi aventuri nocturne, se 
împrieteneşte mai întâi cu Dej şi după aceea cu Nicolae 
Ceauşescu, căruia li va deveni un tovarăş credincios, deşi în 
cele din urmă acesta îl va suprima. Prietenia cu Ceauşescu avea 
la bază trecutul comun din puşcărie, idealurile politice şi mai 
ales maniera de a strivi fără milă opoziţia. 

În 1942, Bodnăraş este eliberat din închisoare şi reia imediat 
legăturile cu agenţii Kominternului şi NKVD-ului, îşi procură bani 
şi împreună cu Florica, soţia sa, vine în Bucureşti şi închiriază o 
vilă în Vatra Luminoasă. Între timp, la intervenţia Anei Pauker, 
Centrala din Moscova îl dezavuează pe Ştefan Foriş secretarul 

general al Partidului Comunist aflat în România, hotărându-se 
îndepărtarea acestuia din funcţie. În această vreme are loc 
desfiinţarea Internaționalei a lIll-a. Zeci de spioni şi agenţi 
sabotori sovietici sunt paraşutaţi în munţi, căpătând mai târziu 
denumirea de „partizani români”. În iureşul acestor evenimente 
se ţine o furtunoasă şedinţă ilegală în care Foriş este îmbrâncit 
şi ameninţat chiar cu moartea de unii tovarăşi. Secretariatul 
partidului este acaparat de Constantin Pârvulescu, losif Rangheţ 
şi Emil Bodnăraş. Nu după multă vreme, după cum am văzut, 
Foriş va fi executat de tovarăşi săi. 

Calitatea sa de fost ofiţer îi conferă pretenţia de a dirija din 
cadrul partidului planul pentru răsturnarea dictaturii 
antonesciene. Lipsit de competenţă militară va trăi clandestin 
din banii cedaţi de K.G.B. Arogându-şi şi calităţi pe care nu le 
avea, se întâlneşte de câteva ori cu Lucrețiu Pătrăşcanu şi cu 
diverşi reprezentanți ai P.N.Ţ., P.N.L. Şi P.S.D., dar îşi 
evidenţiază inferioritatea faţă de rolul pe care şi-l aroga, 
punându-se singur în situaţii jenante. Ca urmare L. Pătrăşcanu îi 
preferă cu parteneri pe alţi comunişti, cu o platformă 
intelectuală mai largă, cum ar fi de exemplu Constantin Agiu şi 
Petre Constantinescu-laşi. 

Emil Bodnăraş nu va uita şi mai ales nu va ierta umilinţa şi îşi 
va spune cuvântul în procesul intentat lui Lucrețiu Pătrăşcanu. 
Va lua atitudine fermă şi împotriva lui Vasile Luca, losif 
Chişinevski şi Ana Pauker, membri ai gărzii Kominterniste veniţi 
de la Moscova“?. Este epoca kominformului când bolşevismul 
trebuia să capete un iz autohton, cu preţul oricărui sacrificiu. 

In seara zilei de 23 august 1944, Bodnăraş îl caută pe 
colonelul Dămăceanu la telefon. Negăsindu-l, se duce la Palat 
Primise misiunea să-i aresteze pe cei doi Antoneşti. Bodnăraş nu 
avea maşini şi nici arme care se aflau într-o ascunzătoare 
situată în zona Chitila şi Pantelimon. Îşi căuta câţiva colaboratori 
care să-l ajute; încropeşte câţiva proapspeţi comunişti, în frunte 
cu fratele său Manole şi soţia. Pe la ora 1,00 noaptea (24 
august) împreună cu echipa unui tovarăş Mladin iau o dubă de 
la Palat şi două autoturisme şi-i transportă pe cei doi Antoneşti 
într-o casă conspirativă din Vatra Luminoasă. Se făcuseră orele 
3 dimineaţa. Adresa nu o cunoştea nici Dămăceanu şi nici 

camarila regală. Antoneştii au fost predaţi ruşilor în ziua de 3 
septembrie, la puţină vreme de la intrarea lor în Bucureşti. Sunt 
duşi mai întâi într-o datcea lângă Moscova, apoi la închisoarea 
Lublianka, în subsolurile NKVD-ului. 

După 23 august 1944, cu arme capturate de la germani şi cu 
ajutoare sovietice (arme furate din depozite militare româneşti) 
Emil Bodnăraş a închegat primele echipe de şoc comuniste, 
mulţi dintre membrii acestora fiind foşti legionari. Activitatea 
acestora era dirijată de la Moscova. Când a căzut guvernul 
Sănătescu, oamenii înarmaţi ai lui Bodnăraş erau în stradă. La 
fel s-a întâmplat şi în zilele când Vâşinski, comisar adjunct la 
externe al U.R.S.S. a venit la Bucureşti să impună guvernul Dr. 
Petru Groza. O contribuţie importantă a hoardelor sale înarmate 
şi-a mai adus-o şi la realizarea reformei agrare, când i-au 
schingiuit pe ţărani. Numărul combatanţilor gărzilor atinseseră 
circa 70. 000 iar Bodnăraş cerea într-una sporirea armamentului 
şi menţinerea lui chiar cu preţul rezistenţei armate. „Băieţii” vor 
mai da o mână de ajutor cu prilejul alegerilor, făcând să câştige 
Blocul Partidelor Democrate, care au deschis orizontul terorii 
comuniste în România. 

După ce Armata Roşie a intrat în România un grup de ofiţeri 
INU, îmbrăcaţi în uniforma poliţiei secrete sovietice, l-au însoţit 
pe Emil Bodnăraş la sediul S.S.I.-ului şi în faţa ofiţerilor adunaţi 
în sala de şedinţe, l-au instalat pe Bodnăraş la conducerea S.S.I. 
Plin de zel, conform indicaţiilor primite de la Kremlin, el a 
început opera de infiltrare în S.S.I. a câtorva zeci de foşti 
prizionieri de război români ce fuseseră recrutaţi de organele 
INU în lagărele din Uniunea Sovietică. Aceştia primiseră în 
prealabil o instruire intensivă în tainele muncii de informaţii 
externe. Conducătorul grupului era Todiriu Ismail, devenit mai 
târziu general în D.L.E. 

În septembrie 1945, Bodnăraş a infiltrat în S.S.I. Câteva zeci 
de membri de partid, ce primiseră o pregătire intensivă predată 
de rezistenţa INU din România. Grupul era condus de Munteanu 
Constantin - devenit ulterior general în D.I.E. - şi Zeides 
Emanuel - colonel în D.I.E. - consilier politic. 

Comuniştii infiltraţi în S.S.I. Au primit sarcina din partea lui 
Bodnăraş de a sustrage din arhivele S.S.I.-ului dosarele ce 
priveau pe ofiţerii ilegali şi agenţia INU, trimişi cu misiuni 
informative în România sau recrutaţi din rândul cetăţenilor 


români. A doua sarcină a constat din îndepărtarea tuturor 
ofiţerilor burghezi din S.S.I. Amândouă sarcinile fuseseră trasate 
de la Moscova. Pe la sfârşitul anului 1946, absolut toate 
dosarele privitor la activitatea informativă a INU în România, 
erau subtilizate din arhivele S.S.I. Şi predate lui Pantuşa. 
Comunităţii infiltraţi în S.S.I. Au arestat circa 1000 de ofiţeri ai 
acestui organ, în noaptea de 19 august 1948, în cadrul unei 
operaţii de mare anvergură condusă de Pantiuşa şi Bodnăraş şi 
tot atâţia ofiţeri burghezi din Siguranţa Statului - serviciul de 
Securitate al României. A doua zi, S.S.l.-ul şi Siguranţa au fost 
desfiinţate printr-un decret lege şi la puţin timp, în semn de 
recunoaştere pentru meritele sale deosebite în anihilarea 
aparatului de stat burghez, Emil Bodnăraş a fost numit membru 
în Biroul Politic al P.C.R. Şi ministru al apărării naţionale. 

La 30 august 1948 a fost creată Direcţia Generală a 
Securităţii Poporului, instituţie care a unit într-o singură 
organizaţie serviciile de informaţii interne şi externe ale 
României, constituind nucleul central al ministerului de Interne, 
care-l avea ca ministru pe Teohari Georgescu. Organul era 
conceput după modelul sovietic, încât şi salariile erau plătite în 
ziua de 20 ale lunii, pentru a comemora ziua de 20 decembrie 
1917, zi când a fost creată Comisia Extraordinară de combatere 
a contrarevoluţiei şi sabotajului - CEKA - Conducerea securităţii 
era formată din ofiţeri de informaţie sovietici iar Pantiuşa a fost 
numit general locotenent şi prim adjunct al ministrului de 
interne şi şef al Direcţiei Generale a Securităţii Poporului. 
Adjuncţii săi erau alţi doi ofiţeri ilegali ai INU: Alexandru Nikolski 
şi Gheorghe Mazuru, comunişti din perioada anilor '30. 

Cu prilejul participării la sfârşitul lunii septembrie la Varşovia 
la formarea Internaționalei a IV-a, Jdanov îi sugerează lui 
Gheorghiu- Dej că România a rămas singura ţară estică unde 
mai conduce monarhia. Drept urmare, la 29 iulie este dizolvat 
P.N.Ţ. Şi sunt arestaţi conducătorii lui, iar la 1 septembrie 
Bodnăraş are grijă să treacă în rezervă 37 de generali, un 
contraamiral şi mii de ofiţeri. Tătărăscu, ministrul de externe 
este scos din guvern la 5 noiembrie 1947. Se instalează la 
conducere Ana Pauker (la externe), Vasile Luca (la Finanţe), 
Gheorghe Vasilichi (subsecretar la Educaţie Naţională). Urmează 
rândul lui Emil Bodnăraş care la 23 decembrie este numit 
ministrul Apărării Naţionale în locul generalului Mihail Lascăr. 


Începe asaltul final. În dimineaţa zilei de 30 decembrie garda 
regală este înlocuită cu oameni de încredere aparţinând 
diviziilor „Tudor Vladimirescu” şi „Horea, Cloşca şi Crişan”, 
oameni instruiți în şcolile sovietice. Regele e silit să abdice şi ia 
drumul străinătăţii. Drumul este deschis de acuma în faţa lui 
Emil Bodnăraş, care îşi continuă ascensiunea netulburat. La 
Congresul | al P. M.R. (al VI-lea al P.C.R.) din februarie 1948, 
Bodnăraş rămâne în C.C. Luptă cu mult zel la destrămarea 
armatei române, care nu mai are niciun sens pentru că sovieticii 
nu ne sunt duşmani... M.Ap.N. Devine M. F. A. La Congresul al Il- 
lea al P. M.R. (Vil-lea P.C.R.) rămâne tot între membrii C.C. La 
fel şi la următorul congres, din 1960 deşi şi vechiul său prieten 
Dej o iubea în egală măsură pe cântăreaţa de muzică populară. 
Venirea lui Ceauşescu nu-i modifică ascensiunea, ci doar 
sfârşitul: ministru al M.Ap.N., ministru al transporturilor şi 
telecomunicaţiilor, prim vicepreşedinte al Consiliului de Miniştri, 
vicepreşedinte al Consiliului de Stat, etc. 
x 


Redăm în continuare un episod mai puţin cunoscut din viaţa 
lui Bodnăraş. 

În plină ascensiune politică are o întrevedere cu Nicolau, care 
i se plânge că este supravegheat, telefonul îi este ascultat şi că 
e supus la numeroase provocări. Bodnăraş era superiorul lui 
Nicolau din punct de vedere ierarhic. Bodnăraş îi replică: 

- Tu, care eşti spion sovietic? 

Generalul Nicolau îi redă conflictele avute cu consilierii 
sovietici ce ţineau de Beria. Bodnăraş a rămas uimit de cele 
auzite. Drept urmare întreprinde pe cont propriu o verificare a 
celor spuse de Nicolau, nebănuind că atât securitatea, respectiv 
Pacepa cât şi Ceauşescu, îi urmăresc toate mişcările, i le 
limitează şi controlează. Această iniţiativă a lui Bodnăraş de a 
clarifica o problemă extrem de suspectă şi periculoasă pe cont 
propriu a atras după sine condamnarea sa la moarte! 

Imediat, la foarte scurt timp, între Bodnăraş şi Drăghici au 
apărut neînţelegeri. De asemenea între Drăghici şi Nicolau. 
Bodnăraş şi Nicolau erau amândoi oamenii Moscovei. Era 
firească această dispută pentru că Drăghici a scos din securitate 
şi armată pe toţi oamenii KGB-ului, pe toţi cei căsătoriţi cu 
rusoaice şi pe toţi maghiarii şi evreii ce s-au dovedit a fi neloiali 
faţă de România (şi aceasta în condiţiile în care soţia lui 


Drăghici, Magda, era evreică de interne, Alexandru Drăghici. De 
reţinut că atât Bodnăraş cât şi Nicolau erau ofiţeri cu grade mari 
în K.G.B. 

Din momentul când Bodnăraş şi-a început propriile cercetări a 
început procesul treptat de îndepărtare a sa de la conducere, 
sfera lui de activitate reducându-se continuu şi în mod destul de 
suspect s-a îmbolnăvit de o maladie ce necesita un tratament 
laborios şi îndelungat. În cele din urmă s-a recurs la serviciul 
unui medic chinez, care a venit special pentru acest caz în 
România. Pentru un interval scurt de timp Bodnăraş s-a 
restabilit şi a început chiar scurte plimbări prin parc, însoţit 
întotdeauna de un colonel de securitate, care sub pretextul că îi 
asigura paza, nu-l părăsea nici-o clipă. Într-un cerc foarte intim a 
devenit cunoscută o întâmplare cu ocazia unei vizite a lui 
Apostol la Bodnăraş acasă. Apostol s-a angajat cu Bodnăraş într- 
o discuţie în bibliotecă; colonelul de securitate nu pleca din 
încăpere. Atunci enervat, Bodnăraş l-a poftit afară; acesta l-a 
refuzat categoric, spunându-i: 

- Tovarăşe Bodnăraş, eu am ordinul să vă asigur paza 
personală şi din acest motiv nu vă pot părăsi! 

Urmarea a fost un scandal de proporţii. Fapt este că Bodnăraş 
devenise un prizonier şi după un timp nu prea îndelungat a 
murit în circumstanţă foarte suspecte. 

A fost oare aceasta o a doua crimă politică, după cea 
împotriva lui Chivu Stoica? Se pare că această cercetare pe cont 
propriu a acţiunilor duşmănoase duse de Mihai Pacepa împotriva 
lui Nicolau şi a Direcţiei de Informaţii, respectiv împotriva 
armatei, a condus la condamnarea la moarte a lui Bodnăraş. Nu 
se ştie dacă Bodnăraş a realizat până la urmă faptul că, 
încercând să clarifice problema Pacepa, el a deranjat sfera cea 
mai intimă a clanului Ceauşescu. 

Nu este exclus ca Mihai Pacepa să fi lucrat şi pentru sovietici. 
Cu consimţământul acestora - dacă ţinem seama că Bodnăraş îi 
trădase pentru Ceauşescu - a fost sacrificat Bodnăraş, Pacepa 
fiind conjunctural mai de folos G.R.U. -ului. 

Emil Bodnăraş s-a stins din viaţă în 1976 şi a fost 
înmormântat la laslovăţ (lângă Suceava) satul natal, cu dric tras 
de boi înzorzonaţi. Un monument de pomină se ridică peste 
răposat şi multă vreme foştii consăteni au crezut că Emil al lor a 
fost un om de bine. 


Am amintit mai sus de o posibilă crimă politică, aceea 
împotriva lui Chivu Stoica. 

In preajma morţii preşedintelui Consiliului de Stat Chivu 
Stoica, se cunoştea că a existat un scandal de proporţii între 
Chivu Stoica şi Ceauşescu. Stoica a fost unul dintre vechii 
comunişti de la Doftana şi Caransebeş, unde Ceauşescu era un 
fel de fată la toate pe lângă Chivu Stoica, de la mici alergături 
de curierat până la curăţenia în celulă şi W. C. Curăţatul 
pantofilor etc. Acum, după mulţi ani, devenind prim-secretar al 
partidului nu a trecut mult timp şi cu o obrăznicie greu de 
imaginat a început să dea ordine şi dispoziţii vechilor mutanţi. 
Ori dacă un Maurer nu se cobora la nivelul limbajului scabros al 
gângavului Ceauşescu, Chivu Stoica îl înfrunta cu un limbaj pe 
măsură, de vechi muncitor ceferist care ştia exact că Ceauşescu 
era un perfid, un parvenit, care printr-o întâmplare, o absolută 
întâmplare a ajuns între deţinuţi politici de la Doftana; aşadar 
acesta nu se sfia să-l facă de două parale chiar în prezenţa 
altora. 

In această atmosferă de încordare, de tensiune s-a întâmplat 
acel incident care a dus la un sfârşit tragic. 

Chivu Stoica avea desigur bagajul său apreciabil de lipsuri - şi 
erau puţine plăceau femeile şi era încurcat cu o tânără actriţă. A 
fost motivul şi momentul din care Ceauşescu, moralistul de 
conjunctură, i-a făcut lui Chivu, în mod demonstrativ, un 
important act de acuzare. Se pare că schimburile de cuvinte au 
fost de o maximă duritate şi Chivu Stoica nu s-a reţinut cu nimic 
să-l demaşte pe parvenit. 

In această conjunctură opinia publică află cu stupoare că 
Chivu Stoica s-a sinucis! 

Generalul Nicolau, analizând faptele, susţine că a fost vorba 
de o crimă politică, executată cu sânge rece de specialişti, care 
au răspândit zvonul sinuciderii lui Chivu Stoica, întrucât i s-ar fi 
pus în joc carnetul de partid! 

Când Chivu Stoica a fost expus pe catafalcul mortuar, a 
existat, un „ceva” ieşit din comun: a fost aşezat la o înălţime 
atât de mare încât nu putea fi privit decât de la mare distanţă în 
acelaşi timp nici nu se permitea apropierea de catafalc. 

Al doilea argument susţinut de generalul Nicolau, care l-a 
cunoscut foarte bine timp de mulţi ani, pe Chivu Stoica, încă din 
închisoarea de la Doftana, este faptul că acesta era un om 


căruia îi plăcea în mod deosebit viaţa, era un om care munca 
foarte mult, dar căruia în momentele libere îi plăcea un pahar cu 
vin şi o femeie, iar acest tip de om este departe de a fi tipul de 
sinucigaş. 

A fost ucis? Chivu Stoica? 


GENERALUL MIHAI ION PACEPA 


lon Mihai Pacepa s-a născut la 27 august 1928 în Basarabia. 
Urmează cursurile Facultăţii de Chimie Industrială din Bucureşti. 

În cartea sa „Orizonturi roşii” face afirmaţia că a intrat în 
serviciul secret încă din anii 1946 şi că prima lui misiune a fost 
să se infiltreze în munţi, unde se aflau grupuri răzlețe de 
legionari şi de foşti ofiţeri anticomunişti care trebuiau depistaţi 
şi localizaţi pentru a fi prinşi, misiune de care s-a achitat cu 
succes. 

El va fi amestecat şi în acţiunile antisemite care s-au derulat 
în anii 1958-1960 pe scena proceselor politice din România. 

Nu ştim dacă cele de mai sus sunt exacte, dar în mod cert în 
anii '50 se afla în rândurile nou formate Securităţi a statului. 

Datorită inteligenţei sale ieşite din comun, dotat fiind şi cu o 
memorie excepţională - fapt care e contrazis de Bela Simon 
Titus - precum şi a modului exemplar în care-şi îndeplineşte 
misiunile încredințate, Pacepa se face remarcat şi în 1965 
devine unul dintre cei mai importanţi consilieri ai lui Ceauşescu, 
fiind numit şef al Departamentului de informaţii externe din 
cadrul securităţii şi înaintat la gradul de general locotenent. 

Locuia într-o vilă cu un nivel, pe Bd. Zoia la nr 28, la parter, 
într-un apartament luxos şi dispunea de o grădină mare, cu 
piscină. Etajul, cu grădină pe terasă, era locuit de fiul cel mai 
vârstnic al dr. Petru Groza. 

Dintre realizările lui Mihai Pacepa am enumera următoarele: 
reuşeşte să-l angajeze în slujba lui Ceauşescu pe Sabry Khali 
Bana, alias Abu Nidal, unul dintre cei mai căutaţi terorişti 
internaţionali, conducătorul grupului terorist „lunie cel Negru”; 
înfiinţează la ordinul lui Ceauşescu secţia „K” a Securităţii, 
secţie responsabilă cu activitatea de contraspionaj din cadrul 
sistemului naţional al penitenciarelor din România; în 1970, 
adaugă arsenalului mortal de otrăvuri ale secţiei „K” (otrăvuri 
care cauzează aparent moartea naturală) substanţe radioactive 
furnizate de către KGB şi cunoscute sub numele codificat 


„Radu” (la ordinul lui Ceauşescu „Radu” era administrat 
deţinuţilor politici incomozi); împiedică în 1972 o tentativă de 
asasinare la Bucureşti a fostului prim-ministru israelian Golda 
Meir, de către un grup de terorişti egipteni; iniţiază în 1974 o 
colaborare intensivă cu forţele de securitate libiene; în 1975, 
obţine, la cererea şefului statului, tehnologia şi echipamentul 
necesar producerii diamantelor sintetice, iniţiază la ordin, în 
1976, o tentativă de asasinat îndreptată împotriva crainicului de 
la radio „Europa liberă” - Emil Georgescu, realizată cu ajutorul a 
doi traficanţi de droguri francezi racolaţi de către D.I.E., pune la 
punct în comuna Brăneşti, o şcoală de spionaj destinată instruirii 
viitorilor agenţi ai D. |. E; participă la realizarea proiectului IPRSII 
- versiunea românească a sovieticului oraş al microelectronicii 
-, oraş construit din ordinul lui Ceauşescu şi unde se construiau 
şi experimentau noi tehnologii militare şi sisteme de arme, 
procurate pe baza spionajului efectuat în vest; graţie unor 
operaţiuni de spionaj conduse personal, reuşeşte să procure 
pentru Ceauşescu circuite militare integrate, de la roboţi până la 
echipament de aviaţie militară, furându-le din Statele Unite; 
vinde arme româneşti pentru lumea a treia şi face contrabandă 
cu droguri în vest; înfiinţează Direcţia Generală de Tehnică 
Operativă a Securităţii, direcţie ce s-a ocupat cu interceptarea 
telefoanelor şi microfoanelor, cenzura poştei, supravegherea 
ambasadelor străine, a  reprezentanţelor occidentale, 
comunicații radio, telex, precum şi a comunicațiilor NATO din 
zonă (GDTO avea, până în martie 1978, 10 centrale şi 248 de 
centre de supraveghere automată, plus 1000 de unități 
portabile pentru oraşe mici, sate de vacanță, mănăstiri istorice 
şi 48 de unităţi de cenzură a poştei); la 28 martie 1978, îi 
raportează lui Ceauşescu că la dispoziţia sa şi a securităţii se 
află 3 milioane de aparate telefonice în 3 modele cu 5 culori, 
construite special pentru a putea permite ascultarea 
convorbirilor purtate atât prin telefon cât şi în apartament, după 
încheierea conversaţiei telefonice; creează pentru Ceauşescu 
„botniţa” (echipament pentru convorbiri secrete peste hotare), 
precum şi o secţie specială de confecţii în cadrul Direcţiei a V-a 
a Securităţii, însărcinată cu confecţionarea hainelor foştilor 
guvernanţi ai României aşa încât ei să nu fie nevoiţi să poarte 
un costum sau o rochie mai mult de o singură dată; reuşeşte 
infiltrarea în sediul postului de radio Europa liberă a unei 


funcţionare germane racolată de D. |. E, care ocupa funcţia de 
secretară personală a directorului diviziei centrale şi ştirilor 
staţiilor de radio aflate în posesia guvernului S.U.A.; răspunde 
direct de păstrarea pentru România a clauzei naţiunii celei mai 
favorizate acordată de către Statele Unite, reuşind sistematic 
influențarea, prin diferite mijloace, a unor senatori americani; 
stabileşte contacte cu Mafia italiană şi americană şi cumpără cu 
bani grei diplome, titluri, bijuterii şi blănuri din Occident pentru 
Elena Ceauşescu; pune în aplicare planul operaţiunii „Orizont” 
iniţiată de Ceauşescu cu scopul de a da Vestului iluzia că 
România este o ţară comunistă independentă de Moscova şi de 
a obţine fonduri; reuşeşte recrutarea în slujba serviciilor române 
de spionaj a unei înalte oficialități americane din Departamentul 
Agriculturii. 

Căpitanul de securitate lon Mihai Pacepa şi-a început cariera 
de spion, în 1956, în Germania Federală. La acea dată România 
nu avea ambasadă în Germania, astfel că „eroul” a fost acoperit 
ca negustor în reprezentanța comercială română de la Bonn. 
Conducătorii sovietici ai securităţii Kominterniste îl propulsaseră 
în funcţie pentru faptul că le era credincios. Spre ghinionul său, 
în acelaşi timp funcţiona la Bonn şi căpitanul Simon Bela Titus, 
ofiţer de informaţii al Marelui Stat Major. Studiindu-şi cu atenţie 
„colegul” abilului ofiţer nu i-a fost greu să descopere faptul că 
Pacepa era un trădător. Simon a raportat Direcţiei de informaţii 
militare că Pacepa trădează, fiind recrutat de către germani. S-a 
speculat în presă că preţul recrutării sale ar fi fost un... 
casetofon! Este greu de crezut că ar fi fost aşa. 

Informaţia lui Simon a ajuns în dosarele contraspionajului 
român,  confirmându-se realitatea cazului: Pacepa fusese 
recrutat de sovietici şi infiltrat în serviciul de contraspionaj 
german, devenind agent dublu, sovieto-german. Ulterior 
americanii l-au preluat de la germani. 

Pacepa şi-a început activitatea de dublu trădător. A raportat 
Centrului din ţară că situaţia din Germania permite infiltrarea de 
agenţi ilegali. Ca urmare Centrala a trimis în misiune doi ofiţeri 
Ciuciuliu şi Horobeţ, care abia ajunşi pe pământ german, au fost 
arestaţi. 

lată cum au decurs lucrurile: în vara anului 1959, Pacepa şi 
şoferul său au plecat într-o zi la aeroportul din Frankfurt, unde 
urmau să întâmpine doi reprezentanţi ai Oficiului de Control al 


Mărfurilor (întreprindere de comerţ exterior), ce aveau funcţii 
mari în cadrul D.I.E. Şi unul dintre ei era chiar şeful lui Pacepa. A 
doua zi, unul dintre cei doi - Ciuciuliu - a fost arestat de 
organele de contraspionaj vest-german iar după câteva ore a 
fost arestat şi al doilea - Horobeţ. 

Cei doi arestaţi au fost prinşi în flagrant delict cu ocazia 
încercării recrutării soţiei unui colonel C.I.A. ca agentă. Se pare 
că totul fusese montat şi pregătit cu multă abilitate de 
contraspionajul german şi american. In acelaşi timp existau de 
acum destule indicii că Pacepa era bănuit de conlucrare cu C.I.A. 
Şi că ar fi avut o contribuţie majoră în predarea celor doi ofiţeri 
români ai D.I.E. După un timp, în urma unor tratative, cei doi 
ofiţeri au fost schimbaţi cu şase agenţi secreţi vest-germani 
aflaţi în închisorile româneşti. 

Pacepa a fost mai mult de patru ani şeful grupului de securişti 
din R. F. Germania unde îndeplinea aceeaşi misiune ca peste 
tot: otrăvirea sau uciderea unor dezidenţi, poeţi sau scriitori 
(Paul Goma la Paris), atentate teroriste cu bombe, tentative de 
crime împotriva lucrătorilor de la Europa liberă (Georgescu, 
Monica Lovinescu, Nöel Bernard) şi suprimarea unor aşa-zişi 
legionari. 

Pacepa a stat în Germania în intervalul 1956-1960, împreună 
cu soţia şi fiica sa. 

Revenind la cei doi ofiţeri capturați de contraspionajul 
german, se pare că nemţii au folosit nişte procedee nu tocmai 
democratice pentru spargerea celor doi ghinionişti: le-au smuls 
firele de păr din mustață cu penseta, determinându-i să 
desconspire misiunea şi oamenii implicaţi în ea. Simon a revenit 
cu un nou raport privitor la trădarea lui Pacepa care a urmat 
aceeaşi filieră - şefii sovietici şi cazul de hârtii - contra-spionajul 
militar la arhivă. 

Mai mult, încă din anul 1958, căpitanul Simion Turcu, cadru al 
Direcţiei de Informaţii a Armatei, aflat la post în R. F. Germania 
a raportat că deţine date că Pacepa a fost racolat de B. N. D. 
Având contacte directe cu şeful acestui serviciu, generalul 
Reinhard Gehlen, care l-a pasat apoi C.I.A. -ului. Raportul a 
ajuns în mâinile lui Pacepa care s-a desminţit că nu ar fi trădat. 
Simion Turcu a fost trecut în rezervă şi tratat informativ. 

În anul 1964 sursa „Otto” din legătura colonelului Mosan 
Vasile (nume conspirativ) a atras atenţia asupra faptului că 


Pacepa fusese recrutat de spionajul american. Generalul 
Doicaru, superiorul lui Pacepa, căruia i-a parvenit informaţia, l-a 
pus în gardă pe Pacepa iar contra ofițerului care a furnizat 
informaţia au început persecuțiile. 

Alte două surse - una din Bucureşti şi alta din Tulcea - au 
atenţionat că Pacepa colaborează cu spionajul american. 
Ambele informaţii au fost prezentate generalului Doicaru şi 
predate de acesta lui Pacepa. 

O informaţie şi mai concludentă privind trădarea lui Pacepa a 
fost obţinută de la un informator român care lucra în Franţa. 
Episodul este cunoscut sub numele de cazul Jean. lată-l pe 
scurt“. Contraspionajul român atrăsese la colaborare un 
cetăţean francez domiciliat în Paris, care avea bune posibilităţi 
de supraveghere şi informare asupra unor activităţi organizate 
din Franţa şi care puneau în pericol siguranţa naţională a 
României. Timp de mai mulţi ani informaţiile parvenite de la 
această sursă au permis contraspionajului român de a face faţă 
cu succes unor acte dăunătoare dacă acestea eventual s-ar fi 
produs. Persoanele care-i cunoşteau identitatea agentului 
francez erau în număr de patru. 

Le respectase cu stricteţe modul de lucru cu sursa. Astfel, 
ofiţerul care realizase recrutarea şi dirijarea sursei fusese 
felicitat de superiorii săi în repetate rânduri pentru modul în 
care acţionase. Şi s-a produs inevitabilul: presa franceză 
dezvăluie că Jean a fost arestat şi dat în judecată, fiindu-i 
dovedită activitatea pusă în slujba securităţii române. 

Contraspionajul român se întreba acum cum de aflaseră 
autorităţile franceze despre informator? Cu toate eforturile 
depuse, enigma nu a fost dezlegată decât abia peste doi ani, 
odată cu ieşirea de la închisoare a lui Jean. La un interval de trei 
luni, în care timp Jean s-a readaptat la viaţa normală, a solicitat 
ofițerului român căruia îi furniza informaţiile, o întrevedere 
urgentă, cu menţiunea că îi va face nişte comunicări deosebit 
de importante. 

Se punea întrebarea firească: era sincer Jean sau nu cumva 
era teleghidat de spionajul francez şi încerca să-i întindă o cursă 
ofițerului secret român? Ce atitudine trebuia să fie luată? Să se 
ia sau nu legătura cu el? Dacă cumva avea cu adevărat de făcut 

comunicări importante? Poate că se va lămuri cauzele care au. 
Condus la căderea lui neaşteptată. Oricum, a răspunde la 
solicitarea agentului informator era o problemă pentru ofiţerul 
dirijor. În cele din urmă s-a luat decizia că înfruntându-se cu 
luarea tuturor măsurilor de rigoare, să aibă loc întâlnirea cu 
Jean, care în cele din urmă s-a petrecut, decurgând normal. A 
meritat asumarea riscului încât avea să se facă dovada că în 
serviciile secrete române se află un trădător. Cum a dovedit 
Jean trădarea? oferind fotocopiile chitanţelor olografe obţinute 
din dosarele procesului, prin care atesta că a primit o anumită 
sumă de bani drept răsplată pentru informaţiile furnizate. 
Chitanţele, în original se aflau la dosarul lui Jean din seiful 
ofițerului de contrainformaţii român, scrise de agent în 
momentul când i s-au dat banii. 

Cum ajunseseră fotocopiile unora dintre ele la contraspionajul 
francez? 

În cercul bănuiţilor se includeau cei patru ofiţeri din 
contraspionaj care erau în temă cu cazul Jean. Cine era 
trădădorul? Cine mai putea fi inclus în cercul bănuiţilor? Şi 
datorită căror motive? în cele din urmă, după îndelungi tatonări, 
a mai fost inclus încă unul: generalul lon Mihai Pacepa. Cum a 
intrat acesta în rândul suspecţilor? 

Unele din informații furnizate de Jean interesau 
compartimentul de spionaj din securitatea română (D.L.E.), fiind 
trimise, pentru exploatare, conducerii acelui compartiment, 
conducere din care făcea parte ca adjunct şi Mihai Pacepa. În 
decursul timpului  uzând de măsurile specifice muncii 
informative, Pacepa a reuşit să-l identifice pe Jean. Arborând un 
tupeu ieşit din comun, Pacepa a solicitat şi a obținut dosarul lui 
Jean doar pentru câteva ore, timp suficient pentru a-l xerocopia 
în biroul său. La circa şase luni după această întâmplare, 
agentul a fost arestat şi judecat. Cazul de mai sus demonstrează 
în mod cât se poate de concludent că lon Mihai Pacepa se afla în 
slujba C.I.A. El a trădat pe Ciuciulin şi Horobeţ şi probabil încă pe 
mulţi alţii, despre care poate nu se va şti niciodată... 

Pacepa în anii 1957-1958 pe Când se afla în R.F.G. Este de 
presupus că era deja recrutat de C.I.A. Unul dintre motive îl 
constituie momentul arestării în R.F.G. A celor doi ofiţeri de 
securitate cu rol de conducere în D.I.E. În acel moment toţi 
ofiţerii de securitate de la postul din Frankfurt şi-au făcut 


valizele şi au dispărut peste noapte, mai puţin Pacepa care era 
şeful, a rămas în R.F.G., deşi era pericolul ca cei prinşi să-l 
demaşte. El a rămas fără frică, mai mult ca sigur prin faptul că 
avea acoperire, fiind deja recrutat de către C.I.A. Ba mai mult, în 
ţară a raportat că cei doi arestaţi la anchetă nu au vorbit nimic, 
când în realitate ei au divulgat absolut tot organelor de 
Contraspionaj din R.F.G. 

Pacepa, recrutat fiind de C.I.A., a făcut cunoscute slăbiciunile 
cuplului Ceauşescu: goana după procurarea de tehnologie de 
vârf şi aviditatea după documentaţii şi lucrări gata pentru a fi 
publicate, titluri onorifice şi decoraţii. Serviciul secret, prin 
Pacepa, a oferit toate acestea Ceauşeştilor, el câştigându-şi în 
acest mod funcţia de consilier prezidenţial. 

Acum, prin poziţia pe care a dobândit-o, dispunea practic de 
acces la orice dosar al oricărui om, indiferent de funcţie, din 
ţară. Ori este cunoscut că de multe ori nu părăsea biroul zile şi 
nopţi, dispunând de un dormitor special amenajat pe lângă 
biroul său, iar în acest birou erau depozitatei timp de săptămâni 
şi luni de zile, zeci şi sute de dosare ale oamenilor de conducere 
din stat, industrie şi economie. Fotocopierea lor era un joc de 
copil; predarea acestor fotocopii stăpânilor săi străini era tot aşa 
de simplă: cu prilejul deplasărilor efectuate în occident în 
interes de serviciu. De selecţionarea acestui material, de 
studierea persoanelor ce prezentau interes şi de recrutarea lor 
se ocupau alţii. 

Concomitent cu eforturile pentru a ajunge în grațiile cuplului 
prezidenţial Pacepa a acţionat cu perseverenţă pentru a 
mulţumi şi pe C.I.A.“ Astfel în 1972, cu prilejul unei noi 
reorganizări a instituţiei, Pacepa a fost numit prim-adjunct al 
directorului general, urmând a coordona compartimentul T. S. Al 
cărui şef fusese înainte de promovare şi alte două 
compartimente: tehnică operativă şi probleme de învăţământ 
Celelalte compartimente, reorganizate sau nou înfiinţate, au fost 
subordonate altor trei adjuncţi numiţi în acelaşi timp cu Pacepa. 
Este însă adevărat că în lipsa şefului unităţii Pacepa îi ţinea 
locul. 

Cu toate acestea, această delimitare a atribuţiilor l-a 
incomodat, întrucât îl stânjenea să cunoască direct date şi 
informaţii asupra a cel puţin două treimi din activitatea D.L.E. 

Pentru a se pune la curent cu problemele în care, oficial, nu 
avea atribuţii, Pacepa apela la tot soiul de găselniţe. lată câteva 
exemple: în perioada când şeful D.I.E. Lipsea din unitate, 
Pacepa rămânând la comandă, sub pretextul că i se solicitau de 
sus rapoarte şi situaţii cât mai exhaustive asupra surselor 
externe, pe zone geografice şi ţări, cu rubrici pe care le 
concepea într-o asemenea natură încât sursele respective să 
poată fi. Cât mai uşor identificate. 

Pacepa mai solicita date statistice referitoare la numărul şi 
numele lucrătorilor aflaţi în diferite misiuni în străinătate, pe ţări 
şi cu atribuţiunile fiecăruia, motivând că i se cer la „conducere”. 
Mai mult, sub pretextul încercării vigilenţei şefilor de subunități, 
al eficienţei măsurilor de apărare, a folosit aparatul tehnic ce-i 
era subordonat pentru a filma şi fotografia intrarea şi ieşirea 
cadrelor din sediile în care îşi desfăşurau activitatea. Astfel 
Pacepa şi-a completat arhiva cu fotografiile unui mare număr de 
lucrători şi sedii. 

Tot în lipsa şefului marii unităţi Pacepa organiza de urgenţă 
analize pe probleme şi domenii pe care nu le cunoştea, 
pretextând mereu necesitatea impulsionării activităţii. În 
realitate urmărea să între în posesia de date la care în mod 
normal nu avea acces. Un alt exemplu îl constituia activitatea 
depusă în ajunul fugii sale. Pentru a obţine date şi informaţii 
care-i lipseau din zona ţărilor arabe a convocat pe şeful 
compartimentului respectiv şi i-a cerut să-i raporteze situaţia la 
zi. 

Având în spate familia prezidenţială, Pacepa sprijinit de 
Doicaru, care apare evident că nu era străin de activitatea 
desfăşurată de acesta, a acţionat decisiv pentru a distruge 
duşmanul din interior - contraspionajul - care era în măsură să-i 
pună capăt activităţii de trădare. Pentru a îndepărta acest 
pericol, Doicaru şi Pacepa au acţionat direct pentru distrugerea 
contraspionajului. S-au încrâncenat cu atât mai mult cu cât 
contraspionajul obținuse dovezi privind greşelile grave ce se 
comiteau în activitatea de informaţii externe. Când 
contraspionajul a tras alarma că rezidența din R. F. Germania a 
spionajului român se află sub controlul serviciilor secrete vest- 
germane şi americane, toate cadrele noastre de informaţii 
externe fiind deconspirate iar sursele de informare controlate 
integral de adversari, Doicaru şi Pacepa au trecut la distrugerea 


definitivă a organelor de contraspionaj român. Ce dovadă mai 
concludentă poate fi că generalul Doicaru nu era la curent cu 
activitatea clandestină dusă de Pacepa? Doicaru şi Pacepa, 
devenind consilierii soţilor Ceauşescu, i-au convins pe aceştia 
să-l scoată din funcţie pe şeful contraspionajului, organizând 
după aceea un control de fond asupra activităţii unităţii. Se 
urmărea în acest fel găsirea şi confiscarea materialelor şi 
surselor aflate în această unitate care se refereau la trădarea 
din Direcţia de Informaţii Externe, sub dirijarea celor doi, şi să ia 
în final sub controlul lor şi contraspionajul, lucru care până la 
urmă s-a realizat în final. 

Astfel în 1973 datorită combinațiilor menţionate mai sus, 
contraspionajul a fost decapitat, începând să-şi revină abia după 
1978 când Doicaru şi Pacepa au fost înlăturați de la comanda 
D.S.S.-ului. Până atunci, întreaga conducere a Direcţiei de 
contraspionaj a fost îndepărtată, împreună cu o serie de cadre 
valoroase. Printre măsurile instituite, menţionăm: numirea ca 
şef al contraspionajului a unui general subaltern supus şi 
colaborator credincios al lui Doicaru şi Pacepa; numirea ca 
locţiitor al activităţii pe linie americană a unui colonel din D.L.E., 
om de încredere al lui Pacepa, instituirea unei activităţi 
riguroase de control contrainformativă asupra aparatului de 
contraspionaj, coordonată de un alt colonel D.I.E. Oare se 
subordona direct lui Pacepa; limitarea câmpului de activitate a 
contraspionajului, făcându-i imposibilă îndeplinirea sarcinilor de 
serviciu; plasarea în posturi de comandă a unor cadre D.I.E., 
credincioase lui Pacepa, care să paralizeze activitatea 
contraspionajului. 

Graţie unei acţiuni de dezinformare susţinută, majoritatea 
aparatului de contraspionaj precum şi în proporţie de peste 50 
la sută din filaj şi tehnica operativă din D.S.S.Au fost puse să 
urmărească cazuri-fantomă de spioni. Dintre acestea în prim 
plan se afla simularea existenţei în aparatul de contraspionaj a 
unei reţele de trădători care trebuia descoperită. Această 
acţiune paralizatoare pentru ce mai rămăsese din contraspionaj 
a fost declanşată cu ajutorul unei surse, cunoscute sub numele 
conspirativ de „Preotu” pe care Pacepa a predat-o ca legătură 
noului şef al contraspionajului. Acesta din urmă, împreună cu 
unul dintre adjuncţii săi venit din D.I.E. Să întărească 
contraspionajul şi cu maiorul Diaconescu Gheorghe, şeful 


Serviciului de contraspionaj pe linie americană; au organizat 
exploatarea informativă a lui Preotu” şi pe baza informaţiilor 
furnizate de acesta, fără verificările necesare care ar fi 
demascat uşor farsa, au organizat urmărirea unui număr mare 
de suspecți de trădare, inclusiv dintre generali şi ofiţeri. Drept 
consecinţă, după puţină vreme, o mare parte din potenţialul 
afectat demascării spionului străin se ocupa de demascarea 
acestuia. Pe lângă consumarea inutilă a unei energii de luptă a 
contraspionajului, această diversiune avea menirea de a 
îndepărta suspiciunile existente privind pe generalul de 
securitate care trădează. În acest timp KGB-ul l-a informat pe 
Ceauşescu că în securitatea română există un general care 
trădează. Ori Pacepa şi Doicaru trebuiau să demonstreze 
existenţa unui trădător. Maiorul Gheorghe Diaconescu dând 
dovadă de mare fantezie, susţinea diversiunea, fapt pentru care 
Pacepa ceruse expres ca de descoperirea generalului trădător 
să se ocupe Diaconescu. 
x 

La data de 23 iulie 1978, Mihai Pacepa a fost trimis în 
Germania pentru a sonda posibilitatea de construire în România 
a avioanelor Fokker. Deşi lasă în România familia, o soţie şi o 
fată la care ţinea enorm, ştiindu-se pe punctul de a fi 
descoperit, solicită azil politic Ambasadei Americane din Bonn. 
La 27 iulie pleacă în secret din R.F.G. La bordul unui avion 
Hercules al forţelor americane. După numai 24 de ore, coboară 
din avion la baza Andrews a forţelor aeriene americane de lângă 
Washington. Ţinând seama de valoarea, numele şi funcţia 
dezertorului, colaborarea cu C.I.A., autorităţile americane îi 
acordă statutul de azilant politic. 

Consecințele fugii sale sunt imense pentru regimul politic al 
lui Nicolae Ceauşescu: 22 de ambasadori schimbaţi, o treime din 
Consiliul de Miniştri înlocuită, mai mult de o duzină de ofiţeri de 
securitate cu grad înalt arestaţi iar alţii asasinați. S-au 
înregistrat dezertări masive ale agenţilor D.L.E. Aflaţi în 
Occident, însăşi D.I.E. Fiind desfiinţată după aproape un an din 
cauza dezertării. 

Timp de 3 ani generalul Pacepa a fost nevoit să se supună 
zilnic unui interogatoriu luat de către membrii Agenţiei Centrale 
de Informaţii a Statelor Unite (C.I.A.) După aceasta lui Pacepa i 
se fac câteva operaţii estetice, i se schimbă identitatea şi 


primeşte cetăţenie americană, acordându-i-se şi o funcţie de 
răspundere în cadrul C.I.A. 

In ţară, Pacepa este condamnat la moarte şi sute de agenţi ai 
securităţii române răscolesc întreaga Americă, fără a-i da de 
urmă. S-a încercat recrutarea de foşti agenţi C.I.A. Care ar putea 
furniza informaţii despre existenţa sa. S-au încercat tentative de 
asasinat cu ajutorul kilerilor lui Araffat şi Ghadafi, dar totul a fost 
zadarnic. 

La 14 iulie 1979, Dana Pacepa, artist plastic, se căsătoreşte 
cu sculptorul Radu Dămăceanu, înaintând la 5 iulie 1985 o 
cerere de emigrare în Statele Unite, cerere înregistrată sub nr. 
2668. Este refuzată. 

In dimineaţa de 22 decembrie 1989 în condiţii extrem de 
misterioase, Dana Pacepa Dămăceanu, împreună cu soţul ei, 
reuşesc să părăsească România cu destinaţia S. U. A. Reuşind 
să obţină viza de emigrare numai în câteva ore de la o 
ambasadă, deşi graniţa îşi închisese porţile. 

La începutul anilor '85 Dana Pacepa află noutăţi despre tatăl 
său prin intermediul unei scrisori deschise care îi era adresată, 
scrisoare publicată în Franţa, în care generalul Pacepa îşi anunţa 
fata că nu a fost găsit mort într-o staţie de metrou new-yorkeză, 
aşa cum se zvonise în Bucureşti şi că luptă pentru libertatea ei. 

In decembrie 1987, apare la Editura Regnery cartea lui |. M. 

Pacepa, „Orizonturi roşii” care redă activitatea autorului în 
cadrul Securităţii. Cartea, după apariţia în limba română, a 
suscitat aprige controverse, dintre care îl cităm pe Simon Bela 
Titus. 

x 

Rădăcinile ascensiunii lui lon Mihai Pacepa în securitate au 
fost implantate de KGB, al cărui agent era, tulpina i-a fost 
confecţionată de către CIA. (al cărui agent devenise), însă 
coroana i s-a dezvoltat graţie ajutorului cuplului Ceauşescu. 
Faptul că ulterior s-a dezis de cei cărora le jurase credinţă, 
defineşte cu exactitate profilul moral al trădătorului. 

Pe mulţi i-a obsedat întrebarea cum de a reuşit Pacepa să 
ajungă până la funcţia de consilier al preşedintelui Ceauşescu. 
Lămurirea era foarte simplă: Ceauşescu ştiuse din capul locului 
că Pacepa era agent dublu (sovietic şi american) însă 
considerase că situaţia putea fi exploatată în favoarea ţării 
noastre Dacă l-ar fi desconspirat şi arestat, i-ar fi sărit în cap 


SUA şi URSS cu care nu avea niciun rost să se războiască. Pe de 
altă parte, ambii stăpâni îi pompau lui Pacepa informaţii şi 
mostre de produse pentru a-l ridica în ochii lui Ceauşescu şi a-i 
uşura ascensiunea. Desigur, multe din informaţii erau cunoscute 
numai de dictator sau marii şefi. lată unul dintre motivele 
pentru care Ceauşescu a trebuit să fie lichidat rapid: dacă ar fi 
trăit, ar fi desconspirat lucruri ce ar fi deranjat SUA şi URSS. Cel 
puţin acestea sunt afirmaţiile lui Pavel Coruţ, fostul şef al 
Biroului de contraspionaj militar din Direcţia de Informaţii a 
Marelui Stat Major al Armatei. 

A treia zi după anunţarea oficială a fugit lui Pacepa, ataşatul 
militar american acreditat la Bucureşti s-a prezentat la Secţia 
legături externe a Ministerului Apărării Naţionale cu o propunere 
neobişnuită: pentru menţinerea bunelor relaţii cu România, SUA 
se ofereau să-l extrădeze pe Pacepa. Probabil americanii 
sesizaseră că Mihai Pacepa era şi agent sovietic şi intraseră într- 
o combinaţie de verificare. Or, descoperind că valoarea 
generalului era cu mult sub aşteptări, se hotărâseră să-l 
sacrifice. Cei doi din partea română care au participat la 
tratative au fost generalul Dumitru I. Dumitru, şeful Direcţiei 
Informaţii a Armatei şi căpitanul de rangul | Luca Andrei, plecat 
ulterior în SUA. 

Pentru acoperirea către americani a adevăratei feţe a lui 
Pacepa s-au jucat cărţi dure: ataşatul american a fost 
întâmpinat cu un refuz categoric şi s-a trecut la schimbări la 
toate nivelele, începând cu Consiliul de Miniştri, generali şi 
ofiţeri de securitate şi diverse ministere (mai cu seamă 
Ministerul Comerţului Exterior şi Ministerul Afacerilor Externe). 


GENERALUL SERGIU NICOLAU 


Pe numele său adevărat Serghei Nikonov, de origină 
evreiască, şeful Direcţiei Informaţiilor din Marele Stat Major 
(fostul SSI). Poreclit „bătrânul”, era un personaj cu talie înaltă, 
bine făcut, cu o privire vie, pătrunzătoare, cu mişcări lente ce 
degajau o mare vitalitate şi stăpânire de sine”. 


45 Titu Simion - Din culisele serviciilor secrete româneşti, Casa 
Editorială ODEON, Bucureşti, 1992. 

N. T. Suhăreanu - Spionaj-contraspionaj, nr. 54, 1992, pag. 4 şi 
nr. 53, 1992, pag. 5. 


S-a făcut remarcat pentru capacitatea sa de a transforma 
situaţii operative încâlcite şi netransparente într-o astfel de 
măsură încât cei prezenţi la discuţii observau deodată variante 
noi, mai clare pe înţelesul tuturor. Reuşea să transforme 
această complexă artă operativă informaţională, cu o simplitate 
dezarmantă în ceva simplu, clar, să cunoască în faţa noastră 
fapte şi elemente aparent disparate şi imposibile în nişte 
variante care meritau să fie studiate. 

Avea un respect deosebit faţă de oameni, când te chema să 
prezinţi o situaţie te lăsa să vorbeşti, dar te observa atent, deşi 
cu o privire şi o atitudine foarte destinsă, îţi cântărea fiecare 
vorbă, fiecare nuanţă, fiecare substrat al unei argumentări, iar 
la sfârşit ştia exact cât valorezi. La bază stătea o vastă 
experienţă în munca informativă. 

Dispunea de acea capacitate a unor oameni de a recunoaşte 
dinainte modul de gândire şi acţionare al subalternilor, de a 
cântări în sinea sa, de a simţi dinainte cu ce grad de 
profesionalism va reuşi subalternul în cauză să se achite de un 
anumit ordin primit şi în acelaşi timp să prevadă posibile greşeli 
pe care eventual le-ar putea comite, datorită specificului 
caracterului ofițerului în cauză. Aceasta impunea luarea din 
timp, paralel cu execuţia unei misiuni secrete, a unor măsuri 
suplimentare care să contracareze un anumit eşec. Avea un 
instinct care nu dădea greş în ceea ce privea mai ales cinstea. 

În cursul lunii noiembrie 1944, în clădirea ce aparţinea 
ambasadei poloneze, situate pe Aleea Alexandru, a avut loc o 
consfătuire în cerc restrâns, la care au luat parte Gheorghe 
Gheorghiu-Dej, Emil Bodnăraş, Teohari Georgescu, Sergiu 
Nicolau şi un reprezentant al Comandamentului superior 
sovietic, ofiţer superior din Direcţia operativă de Informaţii. La 
început Gheorghe Gheorghiu-Dej a prezentat o scurtă analiză a 
situaţiei politice a momentului, prezentând principalele măsuri 
organizatorice imediate şi de perspectivă ce le avea în vedere 
conducerea. În continuare a evidenţiat că în această fază 
importantă de luptă şi mai ales pentru evenimentele decisive ce 
vor urma, era necesară o temeinică muncă de informare care să 
cuprindă toate sferele societăţii, evenimentele publice interne şi 
internaţionale. Din acest motiv se impunea preluarea cât mai 
grabnică a Serviciului Special de Informaţii, în fruntea lui 
urmând să fie numit, Sergiu Nicolau, un vechi profesionist în 


domeniu, având la activul său o vastă experienţă în activitatea 
muncii secrete de informaţii. 

Cine era Sergiu Nicolau? Un vechi ilegalist încă din anii 1930, 
membru al partidului comunist din Belgia şi Franţa, activist în 
conducerea locală a comuniştilor din Marsilia şi vechi membru al 
Partidului Comunist din România, fost şef al uneia dintre cele 
mai eficiente reţele de informaţii sovietice de dinaintea celui de 
al doilea război mondial, un multilateral profesionist al muncii 
de informaţii. 

După ani de activitate, a fost prins, judecat şi condamnat la 
închisoare pe viaţă. Era candidatul cel mai indicat pentru a 
prelua conducerea SSl-ului. Spre stupefacţia celor prezenţi, 
ofiţerul sovietic prezent nu a fost de acord cu propunerea lui 
Gheorghiu-Dej, spunând că Sergiu Nicoalu a acţionat mai mulţi 
ani în străinătate şi a avut un frate în Basarabia care a fost 
condamnat la moarte şi executat atunci când armata sovietică 
s-a retras de acolo. Conform principiului că în asemenea munci 
nu pot fi promovați cei care au activat mai mulţi ani în 
străinătate şi că a avut un frate executat în Basarabia, ofiţerul 
sovietic contestă această candidatură. 

Cei prezenţi la şedinţă au rămas muţi şi atmosfera era 
înăbuşitoare. Nimeni nu avea curajul să ia cuvântul sau să 
întrebe ceva. Gheorghiu-Dej, fără a-şi pierde calmul, a găsit o 
ieşire din situaţie: 

„Noi nu putem decât să luăm act de cele relatate, dar asta nu 
înseamnă că până la proba contrarie noi ne schimbăm părerea 
despre Sergiu Nicolau. Până ce ne veţi comunica rezultatul 
verificărilor dumneavoastră, voi lua pe Nicolau cu mine la 
Ministerul Căilor Ferate.” 

Verificările au durat un an de zile, timp în care Gheorghiu-Dej 
a intervenit de două ori în scris şi verbal pentru grăbirea lor. 
Răspunsul a fost afirmativ. Ce se întâmplase? Doar Sergiu 
Nicolau fusese agent al KGB-ului? leşise din grațiile Moscovei, 
care avea în vedere pe altcineva mai ataşat? Probabil că 
explicaţia este pe aici pe undeva. Nu este exclus ca Nicolau să fi 
dovedit o îndepărtare de stăpânii săi de la Kremlin. 

În perioada cât Nicolau a funcţionat ca director de personal, 
începând cu data de 6 martie 1945 când Gheorghiu-Dej a fost 
numit ministrul Telecomunicaţiilor iar Manea ministru adjunct, şi 
s-a efectuat verificarea sa, colonelul Stupineanu a fost numit 


provizoriu ca şef al SSl-ului, rol pe care a fost inapt să-l 
îndeplinească.  Stupineanu provenea din Divizia Tudor 
Vladimirescu, fiind şeful Secţiei de cercetare a trupelor. Acum, 
colonelul Stupineanu era subordonat preşedintelui Consiliului de 
Miniştri, respectiv lui Emil Bodnăraş. 

In decembrie 1946, Sergiu Nicolau a preluat funcţia de 
director al Serviciului Secret de Informaţii. În luna martie 1954 
generalul Nicolau a devenit şeful Direcţiei Informaţiilor din 
Marele Stat Major. 

Existând subordonarea SSl-ului faţă de Consiliul de Miniştri, 
respectiv faţă de Bodnăraş, au apărut divergențe de principii în 
probleme de fond între şeful SS-ului Nicolau şi Bodnăraş. Un caz 
care va ilustra acest fapt a fost ordinul lui Bodnăraş de a fi 
arestat şi executat un şef de la SSI, aparţinând vechilor cadre, 
pe numele de Georgescu. Acesta s-a dovedit că a lucrat pentru 
ruşi, însă în acelaşi timp a fost agent dublu. Bodnăraş a primit 
probabil indicaţii de la ruşi, în acest sens. Şi Bodnăraş aparţinea 
NKVD-ului. Georgescu se ocupase înainte de 23 august 1944 de 
Uniunea Sovietică în domeniul informativ. Oare, Bodnăraş prin 
crima împotriva lui Georgescu, ne întrebăm dacă nu cumva nu a 
dorit să şteargă o urmă care l-ar fi pus într-o lumină cumva 
defavorabilă şi periculoasă pentru viaţa şi cariera sa? Nu 
comisese acte de trădare faţă de stăpânii săi de la Kremlin? Da 
şi Nul Nicolau avea convingerea că acel Georgescu l-a recrutat 
pe tânărul locotenent Bodnăraş, cunoscător al limbilor germană 
şi rusă, tip sportiv, extrem de curajos, pregătindu-l pentru o 
misiune de informaţii împotriva Uniunii Sovietice, ceea ce până 
la urmă s-a şi întâmplat. 

Deci Georgescu era acel şef de secţie din SSI care a organizat 
întreaga operaţie: studierea candidatului apt pentru o 
asemenea misiune periculoasă, recrutarea lui, pregătirea 
viitorului agent, organizarea pătrunderii agentului în Uniunea 
Sovietică şi dirijarea lui permanentă. Ce s-a întâmplat cu 
Bodnăraş în continuare, care e versiunea reală, nu se cunoaşte. 
O ştia doar Georgescu din SSI, dar acesta a fost suprimat 
întrucât ar fi deranjat o serie de stări de fapt politice ce s-au 
aşezat în România. Bodnăraş să fi fost un spion împotriva 
Uniunii Sovietice? El tocmai care acum era agent NKVD? 

Sergiu Nicolau preluând SSl-ul a preluat de fapt vechiul aparat 
în care se aflau o serie de cadre de mare valoare, menținute în 


cadrul organismului şi care în marea lor majoritate s-au dovedit 
a fi oameni cinstiţi şi hotărâți să lupte. Mulţi au fost însă 
îndepărtați ca necorespunzători din diverse motive. Dar chiar 
între cei menţinuţi în SSI din vechile cadre, au existat destul de 
multe rateuri. A reieşit că unii erau oameni fără randament, care 
căutau să profite de conjunctura creată, care frânau activitatea, 
iar în unele cazuri chiar au prevenit organele de spionaj străine, 
intrând în slujba lor. 

Sergiu Nicolau, şeful SSi-ului a transformat treptat acest 
organ al serviciului secret român într-o organizaţie combativă, 
vigilentă şi extrem de operativă. A avut loc treptat un proces de 
reorganizare şi s-au înfiinţat secţii noi. Lărgirea organizatorică a 
obligat mutarea SSl-ului de pe actuala stradă Hristo Botev nr. 17 
într-un grup de vile de pe strada Amiral Bălcescu nr. 26 şi 31 
precum şi în vilele de pe strada alăturată. 

Până în 1948, armata sovietică dispunea pe teritoriul român 
de propriul său serviciu secret de informaţii, după acea dată 
punând la dispoziţia părţii române cadrele de care se folosise. 
Oamenii au fost împărţiţi între Organele Securităţii şi SSI. 

Consilierul sovietic a cerut insistent ca SSl-ul să înfiinţeze în 
fiecare regiune a ţării (România dispunea pe atunci de 12 
regiuni) câte o filială cu o grupare de 15-20 de ofiţeri operativi 
precum şi de un nucleu administrativ, la aceştia se adăugau şi 
maşinile din dotare, astfel că se ajungea la un număr de peste 
50 de oameni la fiecare filială, deci, practic se dubla întregul 
aparat al SSl-ului. 

În cele din urmă, se pare că situaţia s-a liniştit şi că ruşii au 
renunţat la planul de extindere al SSl-ului şi s-au luat, până la 
urmă, măsurile fireşti şi anume ca M. A. l-ul să se ocupe de 
problemele de informaţii în provincie, iar SSl-ul să se ocupe de 
problemele sale specifice externe şi anume culegerea de 
informaţii din străinătate. 

Până în februarie 1951, Sergiu Nicolau era directorul general 
al Serviciului Secret Român de Informaţii (SSI) şi respectiv 
directorul general la Preşedinţia Consiliului de Miniştri; de la 
această dată a fost avansat general, instituţia militarizându-se. 

Treptat generalul Sergiu Nicolau a rămas numai cu Secţia l-a, 
care se ocupa cu culegerea de informaţii în străinătate şi numai 
era SSl-ul care îl crease. Principalul rezultat al acestor manevre 
treptate a fost că secretarul general al partidului, Gheorghiu- 


Dej, nu mai dispunea de niciun serviciu de informaţii, în timp ce 
gruparea Ana Pauker, Teohari Georgescu, Vasile Lucaşi 
Chişinevski şi-au aservit o bună parte din Serviciul Secret. 

M.A.l.-ul a preluat secţia a Il-a din SSI, secţia de 
contrainformaţii, contraspionaj, considerându-se că această 
problemă intră strict în atributele M. A. l-ului, contraspionajul 
ocupându-se de probleme interne. După scurt timp a fost 
preluat de la SSI, tot de către M.A.I., şi serviciul tehnic, parcul de 
maşini şi baza materială, secţia de filaj, dar aceasta fără 
colonelul Moise. 

În anii 1953-1954 Secţia l-a de Informaţii cu care rămăsese 
generalul Nicolau, a fost transformată în Direcţie, Nicolau 
devenind director de direcţie, cu grad de general subordonat lui 
Pintilie. 

În luna martie 1954, generalul. Nicolau a fost chemat de către 
Emil Bodnăraş, care l-a anunţat că a fost trecut la Direcţia de 
Informaţii (Serviciul Secret Militar) din Marele Stat Major, 
întrucât cu actualul şef al Direcţiei de Informaţii, generalul Mirea 
Stan s-a petrecut un caz grav, care-l face inapt să mai conducă 
serviciul secret de informaţii. Generalul Nicolau va rămâne în 
această funcţie până la finele anului 1960. La începutul anului 
1961, generalul Nicolau a fost numit şeful Direcţiei de Control 
din Comandamentul Serviciilor, subordonat ministrului adjunct 
Burcă. 

Astfel, generalul locotenent Sergiu Nicolau a fost scos 
definitiv din Direcţia de Informaţii Militare. Drăghici s-a dus în 
acea vreme la Gheorghiu-Dej şi a pledat teza că generalul 
Nicoalu este un spion sovietic. Drept urmare, în decembrie 
1963, generalul Ioniţă, pe atunci adjunct al ministrului Forţelor 
Armate, l-a chemat pe Sergiu Nicolau şi l-a anunţat că a fost 
pensionat. 

Se pare că în anii 1951-1952, când a apărut discuţia dintre 
Gheorghiu-Dej şi Nicolau despre viaţa uşoară pe care o ducea 
Lica - Nicolau primise misiunea s-o supravegheze şi acesta i-a 
raportat lui Dej cele constatate - apăruseră şi tensiuni între 
consilierii sovietici şi Nicolau, iar o arestare a lui Nicolau în acele 
timpuri grele ale teroarei staliniste şi a lui Beria, nu era exclusă, 
dar totuşi Dej nu vroia ca Nicolau să cunoască chiar prea multe 
din viaţa intimă a sa. 

Pe aceeaşi temă, Nicolau a avut o discuţie cu Posteucă (pe 


numele adevărat Postansky), şeful Gospodăriei de partid, care 
era în relaţii de prietenie încă de la Doftana şi l-a dojenit că îşi 
permite să-i dea bani lui Lica pentru viaţa ei uşoară. Posteucă, 
un om cu o serie de reale calităţi, avea însă un defect 
fundamental: servilismul faţă de Dej, manifestat încă de la 
Doftana, servilism care s-a amplificat după 23 august 1944. 

In momentul când au apărut greutăţile în viaţa lui Nicolau cu 
consilierii sovietici, Posteucă a fost primul care a răspândit 
zvonul despre iminenta arestare a lui Nicolau, prietenul său de 
la Doftana. Posteucă i-a întors spatele şi când se întâlneau din 
întâmplare pe stradă, trecea de cealaltă parte a trotuarului. 

x 

Prezentăm în continuare câţiva dintre principalii colaboratori 
ai generalului Sergiu Nicolau: 

Colonelul Moise Virgil, fostul şef al Secţiei de Filaj din SSI, 
adus de generalul Nicolau la Direcţia Informaţii unde a devenit 
şeful Serviciului Tehnic, căruia i-a imprimat o nouă vitalitate. 
Sediul îl avea într-o vilă verde, boierească ce se afla vis-a-vis de 
Direcţia Informaţii, adică exact unde se găseşte astăzi Institutul 
de Proiectări „Carpaţi”, pe strada Ştirbei Vodă. 

Colonelul Filipescu, fostul şef al Secţiei anchete din SSI, cu 
sediul la Malmaison. Va da rezultate frumoase în Turcia. 

Colonel Dănescu, şeful Secţiei cercetare, s-a remarcat a fi 
unul dintre cei mai buni cercetaşi din câţi a avut armata 
română. 

Colonelul Cristeseu, fost ofiţer instructor la şcoala de ofiţeri, 
numit şeful Secţiei l-a din Drecţia de Informaţii, secţie ce se 
ocupa cu exploatarea informaţiilor ce veneau pe toate căile 
posibile din străinătate (ataşaţi militar, agenturi, schimb de 
informaţii cu armatele prietene) a realizat din această secţie un 
organ extrem de eficient. Exploatau orice detaliu dintr-un articol 
vag şi general la prima vedere, care părea să nu indice nimănui 
că poate fi o parte componentă dintr-un secret. Dacă urmărim 
cu răbdare timp de luni de zile în continuare toate detaliile ce 
apar despre aceeaşi temă, vom constata că aceste amănunte 
de ordin general se pot aşeza perfect într-un întreg oferindu-ţi o 
imagine din ce în ce mai clară şi chiar dacă îţi lipseşte ici sau 
colo un amănunt, acesta poate fi completat fără efort, iar în final 
problema de cercetat, care undeva într-o capitală străină este 
păstrată sub şapte lacăte, apare la noi într-o formă mai mult sau 


mai puţin completă, suficientă pentru a-ţi face o imagine clară. 

Filip, inginer chimist, era şeful reprezentantei comerciale a 
României din Köln; originar din Timişoara. Soţia sa Marghit 
răspundea de problemele Prodexportului. Ambii vorbeau binişor 
germana. 

Colonelul Botezatu era şeful Secţiei a Il-a. A venit în Bucureşti 
de la ţară, singur, copil fiind s-a angajat la Centrala Armatei ca 
ucenic. În timpul uceniciei învăţa meseria de ucenic mecanic, 
dar totodată s-a înscris în particular şi la liceu, pe care l-a 
terminat cu forţe proprii, neajutat şi neîndrumat de nimeni. Au 
urmat anii grei de după război şi a ajuns la şcoala de ofiţeri, iar 
la absolvire după câteva stadii intermediare, a ajuns la Direcţia 
de Informaţii din Marele Stat Major. Va termina Academia 
Militară şi Academia de Ştiinţe Economice. Ajunge colonel şi se 
ia de piept cu generalul Dincă, şeful Direcţiei Superioare Politice 
a Armatei. 

x 

Generalul Nicolau s-a îmbolnăvit de cataractă la un ochi. Când 
au început tulburările de vedere, s-adus la Policlinica nr. 10, la 
care avea dreptul. Doctorul oftalmolog renumit în acei ani, fiind 
şi oftalmolog la spitalul Elias, dr. Bernescu, după ce l-a examinat 
l-a liniştit spunându-i că nu este niciun pericol, că trebuie să 
aştepte până ce cataracta îşi va face evoluţia normală. A urmat 
o temporizare suspect de lungă, cu diverse picături, controale 
regulate şi interminabile amânări. Cu toate că generalul Nicolau 
îi spunea că nu mai vede cu un ochi şi că au început tulburările 
şi la celălalt ochi, doctorul nu a luat nicio măsură şi din păcate 
Nicolau nu a bănuit crima dirijată şi pusă la cale împotriva sa cu 
concursul medicului. Desigur şi prietenii inconştienţi îi spuneau 
ceea ce era unanim cunoscut, că o cataractă are nevoie de o 
evoluţie anumită până să ajungă la punctul de opaciere 
suficientă a cristalinului, care să permită operaţia. Între timp s-a 
mai asociat şi un glaucom, pe care dr. Bernescu l-a trecut sub 
tăcere. Normal ar fi fost să meargă la un alt medic oculist, dar 
cine şi-ar fi imaginat că sindicatul crimei va ajunge până acolo 
încât să-i folosească pe unii medici ai policlinicii de partid 
împotriva propriilor indezirabili? 

Doctorul Bernescu locuia în aceeaşi vilă cu fostul ministru de 
interne Pintilie, care a făcut atâta rău la mii şi mii de oameni 
cinstiţi, printre care se număra şi Nicolau. 


Acest Pintilie zis Pantiuşa, era de acuma grav bolnav şi îşi 
trăia ultimele zile. Generalul Nicolau şi-a călcat pe inimă şi s-a 
hotărât să-l viziteze la patul de moarte. Deşi aflaţi în tabere 
opuse, l-a cunoscut bine de-a lungul unei vieţi de om. Poate că 
Pantiuşa şi-a simţit sfârşitul şi poate că ros de remuşcări, înainte 
de moarte, cu prilejul acestei vizite, pe lângă unele afirmaţii 
banale de circumstanţă, i-a spus: 

- Sergiu, n-am putut să procedăm altfel, eram doar o simplă 
roată, dinţată făcând parte dintr-o maşină criminală; trebuia să 
mă mişc cu întreg mecanismul! 

Tristă confesiune! 

A fost ultima întrevedere dintre generalul Nicolau şi fostul 
ministru adjunct şi şef al Departamentului Securiţii, Pintilie, 
figură de tristă amintire. La ieşirea din locuinţa lui Pintilie, pe 
culoarul aceleiaşi vile, generalul Nicolau a avut o întâlnire 
zguduitoare. S-a întâlnit faţă în faţă cu doctorul Bernescu, 
oftalmologul care locuia în aceeaşi vilă. Acesta l-a oprit pe 
generalul Nicolau, uitându-se la el cu multă tristeţe şi i-a cerut 
să-l ierte că-l reţine pentru câteva clipe, însă pentru el această 
întâlnire întâmplătoare are o semnificaţie divină, întrucât îi va 
permite o spovedanie care poate îi va uşura moartea în pragul 
căreia se află. 

- Tovarăşe general, am lipsit mult timp din ţară, am fost trimis 
la Paris la tratament şi eventual pentru o operaţie, eu având o 
boală incurabilă. Operația nu m-a putut salva, mi s-au dat 
maximum şase luni de viaţă. Cu toate că sunt şi eu ilegalist, 
sunt un om credincios şi doresc să mor cu sufletul împăcat. Am 
fost ameninţat, am fost forţat să comit o crimă josnică! Oamenii 
lui Pacepa m-au obligat să vă temporizez cataracta şi glaucomul 
până la pierderea vederii. Mi s-a spus că sunteţi un duşman al 
poporului iar eu am fost ameninţat cu moartea dacă procedez 
altfel. Această crimă nu o pot repara prin nimic, dar am simţit că 
trebuie să mă spovedesc şi să încerc să mai uşurez din povara 
aceasta imensă care mă apasă, mă chinuie şi-mi transformă 
nopţile în iad”. 


GENERALUL MINEA STAN 


Generalul Minea Stan a fost şeful Serivicului Secret Militar. 
Profesionist, cu experienţă în anii războiului de intervenţie din 
Spania, a plecat să lupte împotriva regimului franchist. 


Radio-telegrafist în spatele frontului trupelor lui Franco, în 
cadrul unei agenturi, după terminarea războiului s-a retras 
împreună cu alţi luptători în Franţa unde au fost internaţi în 
lagăre; în cele din urmă a ajuns în Uniunea Sovietică unde a 
devenit crainic la postul românesc de radio-emisie. La scurt timp 
după paraşutare a fost cuprins de evenimentele de la 23 august 
1944. A lucrat un timp ca redactor adjunct la „România liberă” 
şi după 1950 a fost trimis în armată să organizeze Serviciul 
Secret Militar, sarcină deosebit de grea. 

Generalul Minea Stan nu a dat satisfacţie ritmului şi 
exigenţelor impuse de conducerea de stat, de Bodnăraş şi în 
ultima instanţă de consilierii sovietici din domeniul informaţiilor. 
La această situaţie s-a adăugat şi faptul că frumoasa sa soţie, 
funcţionară la Ministerul de Externe, s-a încurcat, după unii cu 
un diplomat străin, după alţii cu un scriitor român. In aceste 
condiţii generalul Minea Stan nu mai putea ocupa funcţia de şef 
al Serviciului Secret Militar. A primit funcţia de şef al Procuraturii 
Militare. 


ALEXANDRU DRĂGHICI 


După iunie 1952 pentru desfăşurarea activităţii de siguranţă 
şi ordine internă au fost create două ministere noi: Ministerul 
Securităţii Statului (M. S. S.) şi Ministerul Afacerilor Interne 
(M.A.I.) M. S. S. A preluat direcţiile şi serviciile independente, 
informative şi logistice din Departamentul securităţii Statului 
(D.S.S.), care a fost desfiinţat, trupele de securitate, cele de 
grăniceri şi Direcţia Generală a Miliției. M.A.I., condus de Pavel 
Ştefan şi-a menţinut în componenţă Pompierii, Trupele de pază, 
Direcţia Generală a Arhivelor Statului, Direcţia Generală a 
Paşapoartelor şi structurilor auxiliare. Ca minisiru al securităţii 
statului a fost numit Alexandru Drăghici, iar printre adjuncţi îl 
avea pe Gheorghe Pintilie (Pantiuşa, fost şef al D.S.S., acum 
desfiinţat 

Cu prilejul judecării lotului al cincilea de criminal de război 13- 
21.VI.1945, tânărul maior Alexandru Drăghici îşi va face debutul 
public în justiţie. Fostul ucenic de la Atelierele C.F.R. Buzău nu 
mai avusese de a face cu această instituţie decât în calitate de 
inculpat şi condamnat Dar ucenicia politică pe care a făcut-o pe 
lângă Gheorghe Gheorghiu-Dej se va dovedi mult mai 
folositoare. Câteva luni după acest proces, Alexandru Drăghici 


va fi cooptat ca membru supleant în C.C. al P.C.R. În 1952, după 
căderea grupului A. Pauker - V. Luca- T. Georgescu, va conduce 
Ministerul Securităţii Statului, apoi Ministerul de Interne. 

In aceste funcţii va servi cu un complet zel, în parte încă 
necunoscut, care va conduce printre altele la o rapidă creştere a 
densităţii populaţiei pe m. P. De celulă sau lagăr de muncă. 
Pentru aceste merite în 1963 i se va conferi titlul de „Erou al 
muncii socialiste”. 

După numirea sa, fapt greu de explicat, dar real, Alexandru 
Drăghici a întreprins o serie de măsuri pentru instaurarea ordinii 
şi legalităţii în activitatea organelor de securitate. În primul 
rând, s-a dispus ca întreaga activitate ce implica măsuri 
privative de libertate şi de anchetare să se desfăşurare numai în 
limitele prevederilor legale şi regulamentare. 

Pentru a se îndepărta premisele continuării unor practici 
ilegale existente în compartimentele de cercetări penale 
preluate de la D.S.S. Şi instaurarea ordinii şi disciplinei în 
activitatea de cercetare penală, s-a dispus îndepărtarea din 
aparatul de securitate a ofiţerilor fi subofiţerilor care, în cadrul 
D.S.S.Săvârşiseră fapte ilegale ori neregulamentare în tratarea 
arestaţilor. Aceasta a condus la îndepărtarea unui număr mare 
de cadre, în frunte cu şeful Direcţiei de Anchete, Dulbergher- 
Dulgheru. 

La începutul anului 1953, la M. S. S. A avut loc o consfătuire la 
care au participat Pavel Ştefan ministrul de interne, Gheorghe 
Diaconescu, ministrul Justiţiei, Tatu Jianu, procurorul general şi 
Alexandru Drăghici, precum şi cadre de conducere din 
instituţiile amintite. Deschizând şedinţa, Drăghici a informat că, 
din dispoziţia lui Gheorghiu-Dej, trebuie luate de urgenţă măsuri 
pentru a se pune capăt abuzurile şi ilegalităţilor ce continuau să 
fie comise împotriva persoanelor arestate, în special a celor 
aflate în anchetă, dar şi în faza de judecare ori de ispăşire a 
pedepsei. Cu acel prilej a fost prezentat” fenomenul Piteşti” - o 
acţiune criminală, începută în penitenciarul din Suceava şi 
conținută în cel din Piteşti şi în alte închisori, prin care unii 
deţinuţi legionari, în interesul legiunii torturau ori ucideau alţi 
deţinuţi, invocând nevoia de ordine“. 

În octombrie 1991 Alexandru Drăghici părăseşte ţara, plecând 
la Budapesta, sub pretextul urmăririi unui tratament medical. În 


4 Vasile Crăciunescu: Spionaj-contraspionaj, nr. 32, 1992, p. 5. 


1992 i se deschide un proces, cerându-se extrădarea sa. 

Conform unui articol semnat de Coman Sică (România liberă 
din 18. 09. 1993, p. 160 ar mai fi existat o sosie a lui Alexandru 
Drăghici, celebrul călău, fostul ministru de interne, unul dintre 
cei mai fioroşi nomenclaturişti ai lui Gheorghiu Dej şi Ceauşescu, 
omul care discuta cu pistolul pe masă. 

Această dublură a lui Alexandru Drăghici - şi care nu mai 
trăieşte nici el astăzi - s-a născut într-o comună de lângă Bacău 
în anul 1909, provenind dintr-o familie numeroasă cu nouă frăţii, 
dintre care doar unul mai este azi în viaţă, numit Drăghici 
Teodor în vârstă de 77 de ani şi care trăieşte într-o mică 
comună situată în apropiere de Piteşti. 

Sosiei îi plăcea foarte mult pescuitul, vânătoarea şi mai ales 
creşterea porumbeilor, pe care obişnuia să-i omoare prin 
ruperea gâtului. Face facultatea de litere în Bucureşti, după care 
urmează o şcoală militară în Germania unde a petrecut 5 ani şi 
jumătate. Lui Alexandru Drăghici i se acordă carnetul de 
membru de partid cu nr. 3 în anul 1993. Soţia sa Drăghici 
Ecaterina, nume conspirativ, luat în România, ea fiind de origine 
maghiară, divorţează în anul 1975, când i se acordă domiciliu 
forţat în comuna sa. Pleacă împreună cu cei doi copii, o fată 
juristă şi băiatul inginer, la o întreprindere din Bucureşti. 

Pe când era încă în viaţă îşi construieşte un cavou în cimitirul 
din comuna care îi poartă numele. Pe cruce se poate vedea o 
fotografie care îl înfăţişează îmbrăcat în uniformă de general de 
armată, cu patru stele pe umăr. La moartea sa a fost prezent 
prim-secretarul oraşului Piteşti împreună cu o delegaţie trimisă 
din partea C.C. al P.C.R. Ilmpreună cu o coroană. Fotografia 
ceremoniei a fost păstrată de fratele său Drăghici Teodor. 

Amintim că printr-un Decret Prezidenţial, dat de Nicolae 
Ceauşescu în anul 1978, Alexandru N. Drăghici a fost reabilitat. 
Asemănările cu personajul decedat la Budapesta sunt uimitoare. 


GENERAL LOCOTENENT GHEORGHE PINTILIE 


Primul şef al securităţii a fost generalul-locotenent Pintilie 
Gheorghe, pe numele său rusesc Bodnarenco Pantelei Pantiuşa. 
Originar din Transnistria, de naţionalitate evreu, de cetăţenie 
rusă, ofiţer al NKVD-ului. A activat la Tiraspol în 1928 când şefii 
săil-au trimis clandestin în România pentru a organiza o 
agentură de spionaj în favoarea URSS. Contraspionajul român îl 


descoperăşi-l arestează. În închisoare a venit în contact cu 
comuniştii români şi cum era ofiţer NKVD a primit însărcinarea 
de la aceştia să se ocupe cu munca informativă şi de protecţie a 
colectivului de comunişti, să descopere informatorii Siguranţei 
strecuraţi printre ei. 

Venind la putere, comuniştii l-au desemnat cu organizarea 
securităţii. Astfel în august 1948 a primit gradul de general 
locotenent, fiind numit şef al Direcţiei Generale a Securităţii 
Poporului. | s-a solicitat să organizeze reţele, să penetreze în 
instituţiile româneşti pentru ale supraveghea şi controla din 
interior, în organizaţiile politice indiferent de culoarea lor, în 
orice fel de organizaţie - sindicală, profesională, culturală, etc. 
Scopul era unul şi acelaşi: supravegherea şi contracararea 
oricăror tentative de nealiniere la noile condiţii politice şi 
economice. 

Totodată mai trebuia să organizeze compartimente de luptă 
cu serviciile de spionaj străine. A fost ajutat de şefii săi de la 
Moscova pe două căi: a) reţeaua existentă în România formată 
din cadre şi agenţi ai NKVD-ului condusă de Pantiuşa, reţea care 
continua să activeze clandestin, a fost scoasă parţial la 
suprafaţă şi angajată în funcţii cu grade mari, în D.G.S.P. De 
fapt, o bună parte dintre agenţi fuseseră deja infiltraţi în 
siguranţă, poliţie şi S.S.I. Încă din toamna anului 1944 şi 
primăvara lui 1945. Printre aceştia îi putem cita pe Nicolsky 
Alexandru, Mazuru Vladimir, Nedelciu Mihailov, Serghei Nicolau, 
etc. Pantiuşa înţelegea greu limba română şi o vorbea şi mai 
greu. În închisori nu a învăţat româneşte întrucât vorbea ruseşte 
cu alţi deţinuţi ca şi el: Buciucov, Rudenco, Goncearuc, Alexeev, 
Protopopov, Gribici, Petruc şi alţii veniţi de peste Nistru. Când a 
devenit şeful D.G.S.P. Avea aproximativ 45 de ani, în plină 
putere fizică şi profesională. Stătea la serviciu şi după program. 
Fuma ţigări plugare, aprinzându-le una de la alta, fumând zilnic 
peste 100 de ţigări. Bea vodcă, indiferent de marcă. Dimineaţa 
se dregea cu bere. Pleca des în teritoriu, cu autoturismul condus 
de Gheorghiţă, un fost prizonier la ruşi. Dar Pantiuşa deseori 
pleca fără şofer, afirmând că-i face plăcerea să conducă. O 
făcea de fapt de fiecare dată când nu voia ca şoferul să 
cunoască cu cine s-a văzut şi unde a mers şeful. 

Când era la C.C. al P.C.R. Se ocupa mai cu seamă de 
confiscarea de valori din România şi trecerea lor peste Prut. În 


perioada respectivă îl avea şofer pe Mitea, ofiţer NKVD şi 
cetăţean al URSS. Mitea fusese lansat cu paraşuta în iarna 
anului 1944 în munţii Predealului, în cadrul grupului de partizani 
„Carpaţi”, el fiind radistul grupului. Dar, după un timp Mitea s-a 
întors acasă în Rusia. 

S-a căsătorit cu Ana (Anuţa) Toma, şi ea ilegalistă, care o 
perioadă a condus Ministerul Comerţului Exterior. Printre altele, 
Ana Toma s-a ocupat cu acuzarea lui Lucrețiu Pătrăşcanu, 
susţinând fără argumente şi fără să convingă pe cineva că 
Pătrăşcanu a fost agent englez. Pantiuşa a organizat D.G.S.P. 
După modelul NKVD-ului, grupând la un loc toate instituţiile 
informativ-contrainformative tradiţionale ale României. Serviciul 
Special de Informaţii s-a transformat în două direcţii de D.G.S.P.: 
Direcţia l-a spionaj şi Direcţia a Il-a contraspionaj. În viziunea lui 
Pantiuşa şi a NKVD- uluii sovietic o mare pondere au căpătat-o 
unităţile şi subunitățile (direcţii, servicii, birouri) centrale şi 
teritoriale care se ocupau cu activităţile politice propriu-zise, 
poliţia politică. Unităţi care se ocupau cu lichidarea organizaţiei 
legionare, P.N.Ţ., P.N.L., P.S.D., etc inclusiv clase şi grupuri 
sociale care priveau dezvoltarea României după modelul 
sovietic. Pantiuşa a mai creat o puternică unitate de anchete 
penale. Şi-a ales colaboratori pe măsura sa ca Mazuru, Serghei, 
toţi NKVD-işti. Direcţia a VIll-a de anchete penale era condusă 
de Dulberger Mişu, secondat de Aritonovici Samy (Anterim). În 
arhiva P.C.R. S-a găsit un proiect de scrisoare (neterminată, 
nesemnată şi nedatată) în care Foriş cerea partidului să 
lămurească situaţia lui. El arăta că atunci când Bodnăraş i-a 
adus la cunoştiinţă, la 4 aprilie 1944, că s-a hotărât destituirea 
lui din funcţia de secretar general al partidului, s-a supus în mod 
disciplinar acestei hotărâri şi a aşteptat să i se lămurească 
situaţia. 

In iunie 1944 i s-a cerut (de către conducerea provizorie a 
partidului) să înceapă să lucreze la compartimentul cultural- 
educativ al partidului şi el s-a angajat în îndeplinirea sarcinilor 
pe această linie, fiind convis că suspiciunile în legătură cu el s- 
au lămurit. Dar a rămas surprins când, în septembrie 1944, 
devreme ce P.C.R. Nu se mai afla în ilegalitate, i s-apus în 
vedere că nu mai are de îndeplinit nicio sarcină şi că numai are 
voie să între în sediul partidului. 

Din alte note găsite în arhivă reiese că după destituirea lui, 


Foriş a fost supravegheat în mod discret până în iunie 1944. 
Când s-a constatat că nu desfăşoară nicio activitate suspectă s- 
a decis atragerea lui în activitatea cultural-educativă (era ziarist 
de profesie). S-a achitat în mod conştiincios de sarcinile primite 
pe această linie, în septembrie 1944, când Gheorghiu-Dej a 
ajuns în Bucureşti, s-a interesat ce s-a făcut cu Foriş şi s-a 
supărat tare când a auzit că, de la destituire, a fost lăsat în 
libertate şi mai rău, ulterior a fost atras şi în munca de partid. A 
dat dispoziţii ca imediat să i se interzică a mai intra în sediile 
partidului şi să nu mai fie folosit în nicio muncă. 

Pornind de la cele de mai sus, am dedus că nu e străină fosta 
conducere a partidului de dispariţia lui Foriş. Am bănuit că este 
posibil ca Foriş să fi fost adus în sediul partidului sau a venit 
acolo din proprie iniţiativă şi apoi a fost sechestrat. Pentru a 
lămuri această bănuială am căutat şi am găsit persoana care a 
făcut parte din sistemul de pază al sediului central al partidului 
comunist Unul dintre paznici nu ştia mare lucru, dar cunoştea 
doi colegi care păzeau pe cineva, nu ştie pe cine, care era închis 
într-o cameră de la primul etaj al corpului administrativ aflat în 
fundul curţii. De asemenea, ştia că, timp de mai multe zile, a 
venit la intrarea sediului central al partidului o bătrână care 
susţinea că e mama lui Ștefan Foriş. Făcea gălăgie, cerea să i se 
dea băiatul. De vreo 2-3 ori a discutat Pantiuşa cu ea. 

Intr-una din zile i-a făcut legătura bătrânei cu o persoană care 
venise cu maşina la sediul central al partidului. Bătrâna s-a 
urcat în maşină alături de acea persoană şi au plecat împreună. 
De atunci bătrâna n-a mai apărut la sediul partidului. Au fost 
găsiţi şi sechestraţi cei doi menţionaţi că făceau de pază la 
camera în care o persoană era sechestrată. Unul dintre ei a 
recunoscut că, timp de mai multe luni, în toamna şi iarna anilor 
1944-1945, a făcut de pază la camera unde era închis Ştefan 
Foriş. A ştiut de la început pe cine păzeşte, deoarece i s-a spus 
dar i s-a atras atenţia să păstreze secretul, în tot acel timp Foriş 
a fost foarte ascultător, docil. | s-a cerut să stea liniştit, să nu 
strige şi să nu se apropie de fereastră, iar acesta a respectat cu 
stricteţe ce i s-a cerut. De multe ori discutaseră amândoi unul 
din interior, iar celălalt din afară, având uşa închisă sau puţin 
întredeschisă. Foriş îşi exprima încrederea că se vor lămuri 
problemele în legătură cu el şi vor fi spulberate toate 
suspiciunile. Prin februarie 1945, când trebuia să între în 


schimbul de pază, colegul lui i-a spus că nu se mai face de pază 
acolo, deoarece Pantiuşa l-a anunţat că nu vor mai trebui să-l 
păzească pe Foriş, deoarece problemele au fost lămurite. 

Al doilea paznic a relatat că, după mai multe luni de ţinere 
sub pază a lui Foriş, într-una din zile din iarna 1945 a fost 
anunţat de către şoferul lui. Pantiuşa să-l ducă pe Foriş la 
Pantiuşa jos (avea biroul la parterul clădirii şi chiar sub camera 
unde era sechestrat Foriş). L-a luat pe Foriş şi a coborât scările 
la parter unde l-a întâmpinat Pantiuşa care l-a luat în primire pe 
Foriş iar lui, paznicului, i-a spus să meargă sus şi să aştepte. 
După un timp de aşteptare, a venit Pantiuşa şi i-a spus că nu vor 
mai face de pază acolo deoarece s-au lămurit problemele în 
legătură cu Foriş. Intrebat totuşi ce s-a întâmplat mai departe cu 
Foriş, a exprimat convingerea că acesta a fost ucis de către 
Pantiuşa şi de către şoferul acestuia, un rus care ulterior, a 
plecat în URSS (Este vorba de Mitea, ofiţer NKVD, paraşutat în 
iarna anului 1944 în munţii Predealului împreună cu generalul 
Naum Grişa şi cu Jean Keller). Privise tot timpul pe geam de la 
etaj la intrarea de la parter pentru a vedea când va ieşi cineva 
cu Foriş. După mai multă vreme a ieşit şoferul singur, iar mai 
târziu a ieşit Pantiuşa. Or, Pantiuşa nu era omul care să lase 
singur în biroul lui o persoană suspectă până atunci. Din biroul 
lui Pantiuşa nu exista altă ieşire decât cea supravegheată de 
paznic şi nici nu era vreo legătură cu altă încăpere decât cu o 
magazie de materiale (fostă bucătărie) în care se intra din biroul 
lui Pantiuşa (aceasta era camera în care a fost ucis şi îngropat 
Foriş). Mai târziu Pantiuşa a recunoscut că l-a ucis pe Foriş. Foriş 
a fost ţinut sechestrat într-o cameră de la etajul I al aceleiaşi 
clădiri unde a fost ucis şi îngropat. Sediul central al P.C.R. A fost 
în actuala clădire a Ambasadei poloneze, în 1945-1946 a 
început construirea sediului propriu al P.C.R. După terminarea 
construcţiei, ambasada poloneză s-a mutat în sediul propriu 
care până în 1944 a fost deţinut de Gestapo, iar după 23 august 
1944 a fost preluat de P.C.R. S-a stabilit cu exactitate că Foriş a 
fost asasinat de Bodnarenko Pantelei Pantiuşa, alias general 
locotenent Pintilie Gheorghe, ofiţer NKVD, care a devenit primul 
şef al Direcţiei Generale a Securităţii Poporului din România, 
împreună cu Mitea. Această crimă s-a petrecut în str. Polonă, 
fost sediu al P.C.R. Şi nu în sediul central care se afla pe Aleea 
Alexandru. Pantiuşa îşi avea biroul permanent în str. Orlando nr. 


10 dar mai avea un birou ocazional în str. Polonă, clădire în care 
au fost deţinuţi şi arestaţi Foriş, Neamţu şi încă o persoană. Tot 
în această clădire a fost sechestrat şi ultimul director al 
închisorii Doftana. In motivaţia adresată ambasadei poloneze 
pentru a obţine aprobarea să se efectueze săpături la parterul 
clădirii respective s-a explicat că se deţin informaţii precise că 
Gestaopoul a ucis şi îngropat acolo pe ultimii patrioţi români. 

În timpul investigaţiilor legate de soarta lui Ştefan Foriş, 
Pantiuşa a afirmat că pe mama acestuia n-a ucis-o el, dar că ştie 
cine şi cum a ucis-o. In acest sens, el a relatat că, după mai 
multe luni de la lichidarea lui Foriş, era vară de acum, a apărut 
la sediul central al partidului o bătrânică care susţinea că e 
mama lui Foriş Ştefan şi cerea cu insistenţă să i se spună unde e 
fiul ei, susţinând că sunt criminali cei aflaţi în sediul central al 
P.C.R. Pintilie a chemat-o la el în birou şi a încercat s-o 
liniştească, explicându-i că la sediul central al P.C.R. Nu se ştie 
nimic de Foriş şi că el n-a mai trecut de multă vreme pe acolo şi 
că, probabil se ascunde pe undeva sau poate a fugit din ţară. 
Bătrâna a replicat că ea îşi cunoaşte fiul şi nu poate fi laş să se 
ascundă sau să fugă din ţară, că e convinsă că unii din 
conducerea partidului comunist ştiu de soarta fiului ei. 
Neputând să o convingă pe bătrână, Pintilie a folosit prilejul că 
într-una din zile, Când bătrâna venind din nou în faţa sediului şi 
făcea scandal, în clădire se afla şi un conducător al organizaţiei 
P.C.R. Din Oradea. S-a gândit să apeleze la respectivul pentru a 
ajuta la îndepărtarea acestei bătrâne. Ca urmare, a discutat cu 
acest şef comunist să o ia în maşină pe bătrână şi s-o ducă la 
Oradea sau unde crede el şi s-o facă să tacă, lucru pe care şeful 
comunist în cauză l-a acceptat. Pintilie a relatat că, ulterior, 
întrebându-l pe şeful comunist respectiv ce a făcut cu bătrâna, 
acesta i-a relatat că a dat-o pe seama a doi inspectori de poliţie 
care ulterior au raportat că au dus-o şi au aruncat-o în apă. Unul 
din cei doi foşti poliţişti a relatat că, pe baza dispoziţiilor primite 
de la şeful de partid, au preluat-o pe bătrână, şi au dus-o în 
afara oraşului, într-un loc izolat, la un curs de apă, i-au legat o 
piatră de gât şi au aruncat-o. Susţinea că, de fapt, bătrâna 
murise înainte de a fi aruncată în apă, că atunci când au 
preluat-o era pe moarte. Au dus-o într-o cameră unde bătrâna a 
murit chiar în cursul acelei nopţi. Au procedat aşa, justifica el, 
deoarece nu aveau altfel cum să scape de cadavru, neavând 


niciun act al bătrânei şi neputând justifica cum a ajuns cadavrul 
la el ca să-l poată îngropa legal. 

Pintilie a explicat că a reuşit s-o convingă pe bătrână să se 
urce în maşină şi să plece la Oradea, spunându-i că a aflat de 
undeva că fiul ei se găseşte în zona Oradea iar omul cu care 
pleacă cunoaşte precis locul unde se află şi o va duce la el. 

Ucigaşul lui Foriş. 

În anii 1966-1968 a fost instituit un colectiv care să cerceteze 
„cazul Lucrețiu Pătrăşcanu”. Aşa cum arată generalul în rezervă 
Grigore Răduică. În cotidianul independent „Datina” nr. 52 din 
martie 1990, colectivul a fost condus de domnia sa, ca şef al 
Secţiei militare şi justiţie, din el mai făcând parte reprezentanţi 
ai Procuraturii, Ministerului de Interne, Colegiului de partid. 
Coordonarea activităţilor acestui colectiv o avea Vasile Patilineţ, 
secretar al C.C. În materialele cercetate a fost întâlnit frecvent 
numele lui Foriş Ştefan, fostul secretar general al P.C.R., 
îndepărtat în aprilie 1944 pentru a face loc lui Gheorghiu-Dej. 

Răduică a primit dispoziţie de la Ceauşescu prin Patilineţ să 
se intereseze ce s-a întâmplat cu Foriş, despre care nu se mai 
ştia nimic. El, Răduică, a convocat la o discuţie pe Bodnarenco 
Pantelei, alias Pintilie Gheorghe, Pantiuşa fostul şef al Direcţiei 
Generale a Securităţii Poporului şi anterior imediat după 23 
August 1944 cel care a organizat şi a răspuns de paza sediului 
C.C. al P.C.R. Şi a locuinţei conducătorilor partidului. Era evreu 
din Transnistria, fost ofiţer NKVD, trimis în România cu misiuni 
de spionaj. A fost arestat şi condamnat, executând închisoare 
împreună cu Gheorghiu-Dej, Chivu Stoica, Ceauşescu până la 23 
august 1944, când a fost pus în libertate. In legătură cu Foriş, 
Pantiuşa a declarat că în toamna anului 1944, din ordinul lui 
Gheorghiu-Dej el ajutat de unii colaboratori ai săi l-au răpit de 
pe stradă, sechestrându-l în sediul C.C. Din Aleea Alexandru 
într-o cameră din apropierea biroului lui Dej. La începutul anului 
1959 şi Gheorghiu-Dej l-a chemat în biroul lui pe Pantiuşa, 
spunându-i că Moscova l-a anunţat că şcolile partidului vor fi 
controlate de Comisia Aliată de Control care nu trebuie să-l 
găsească pe Foriş sechestrat „Şi ce trebuie să fac?” l-a întrebat 
Pantiuşa. „Descurcă-te”, a venit răsunsul lui Dej. „Fă-l să tacă”. 

Pantiuşa l-a mutat pe Foriş în clădirea din Aleea Zoe, 
proprietate a statului polonz, fost sediu al Gestapoului pe timpul 
războiului. În perioada la care ne referim clădirea se afla în 


administraţia C.C. al P.C.R. În luna februarie 1945 Pantiuşa 
ajutat de Mitea şoferul său, ofiţer NKVD paraşutat în anul 1944 
în România, în munţii Predealului, în cadrul grupului „Carpaţi” cu 
misiunea de spionaj şi diversiune în spatele frontului şi de încă o 
persoană, l-a asasinat pe Foriş, zdobindu-i capul cu o rangă. 
Aceasta s-a petrecut într-o anexă a clădirii menţionate care se 
afla în construcţie. Acolo au îngropat cadavrul. Pantiuşa i-a adus 
la cunoştinţă lui Dej abia peste 2 luni, spunându-i laconic: L-am 
terminat. Dej, care se afla la biroul său de lucru, a stat puţin pe 
gânduri după care şi-a continuat în linişte lucrul său, ca şi cum 
aflase o veste oarecare, banală. 

„Marea descoperire” cu uciderea lui Foriş i-a fost adusă la 
cunoştinţă lui Ceauşescu prin Patilineţ. Acesta a dat dispoziţie 
să se verifice dacă Pantiuşa nu cumva, din cauza consumului 
excesiv de aclool îndrugă poveşti. S-a dat dispoziţie să fie 
dezgropat scheletul lui Foriş. Întrucât în acea clădire funcţiona 
(funcţionează şi acum) ambasada Poloniei, pe linia Ministerului 
de Externe s-au întreprins diligentele necesare obţinerii 
acordului. Polonezii au pus două condiţii: să se lucreze noaptea 
şi să nu se facă publicitate. Condiţii care au fost respectate. În 
toamna lui 1968 echipa formată din reprezentanţi ai Ministerului 
de Interne, Ministerului de Externe şi ai Procuraturii, în prezenţa 
lui Pantiuşa au săpat şi au găsit în afară de osemintele lui Foriş 
în aceiaşi groapă, două schelete. Pantiuşa a explicat că el i-a 
ucis pe toţi trei dar că, în afară de Foriş, despre ceilalţi doi nu 
ştie cine au fost La insistenţe, şi-a reamintit că unul se numea 
Neamţu, că era de prin Timişoara şi că îl deranja pe Gheorghiu- 
Dej încercând să-l şantajeze cu ceva. Dej l-a chemat pe Pantiuşa 
şi a pronunţat formula magică: Fă-l să tacă! lar Pantiuşa i-a 
crăpat capul cu ranga şi l-a aruncat peste cadavrul lui Foriş. 
Cine era cea de a treia victimă nu a ştiut sau nu a vrut să spună. 
A susţinut ca nu-şi mai aduce aminte, dar în mod sigur, tot el îi 
crăpase capul. Scheletul lui Foriş a fost identificat la Institutul 
Medico-Legal, în baza datelor antropometrice, a fost incinerat 
iar cenuşa a fost depusă într-o criptă la fostul Monument al 
Eroilor clasei muncitoare din actualul Parc Carol. Celelalte două 
schelete au fost îngropate fără niciun fel de ceremonial de 
aceeaşi echipă care le dezgropaseântr-un cimitir din Bucureşti. 
Ceauşescu nu a admis să se ia măsuri împotriva odiosului 
criminal care a fost Bodnarenco Pantelei Pantiuşa. Ba, mai mult, 


la mai puţin de un an de la aflarea faptelor sale mârşave, a fost 
decorat de Ceauşescu cu unul dintre cele mai înalte ordine ale 
României. El a ţinut ca personal să-i prindă de haină decorația, 
într-o ceremonie cu mai mulţi participanţi (membrii Biroului 
Politic, guvernului, etc). Prin gestul acesta a demonstrat că era 
de acord cu crimele lui Gheorghiu-Dej pe care le demascase, iar 
călăul, executorul multora din comenzile acelor ani, Pantiuşa, 
merita decoraţii şi gratulări oficiale. Pare de neînțeles atitudinea 
lui Ceauşescu, dar numai pentru aceia care nu ştiu că însuşi 
Ceauşescu a fost un criminal“. 


TUDOR POSTELNICU 


Ministru secretar de stat şi şef al Departamentului Securităţii 
Statului - avea în subordine şi serviciile secrete - nu făcea 
altceva pe linie de spionaj decât să semneze diverse ordine cu 
caracter administrativ privind avansările în grad, volumul 
fondurilor în lei sau valută ale DIE, trimiterea sau retragerea din 
misiuni a ofiţerilor afiaţi peste hotare, premierea de 23 august 
sau 30 decembrie etc. 

În ceea ce priveşte plicurile sigilate care treceau de la DIE 
către Ceauşescu, via cabinetul său, Postelnicu nu cunoştea 
conţinutul lor, el neavând competenţa legală de a cenzura 
asemenea corespondenţă specială destinată înaltelor foruri 
ceauşiste. 


GENERALUL NICOLAE DOICARU 


În baza dispoziţiei maiorului Nicolae Doicaru, şeful Regiunii de 
securitate Constanţa, în 1952 a fost arestat inginerul Gh. 
Topazlău, unul din conducătorii şantierului Canalului Dunăre- 
Mareaneagră. Timp de şase luni a fost supus unor anchete dure 
cu intenţia de a se scoate de la el mărturii în legătură cu 
„sabotajul” care s-ar fi desfăşurat pe şantier. Omul a reuşit să 
demonstreze că nu purta vina, că o mare parte din tehnica de 
lucru mai mult stătea decât funcţiona, datorită proastei calităţi 
şi a lipsei pieselor de schimb. În faţa acestei evidențe Doicaru s- 
a văzut nevoit să scrie pe dosar: „Să fie pus în libertate” omul 
nu are nicio vină. Dar lucrările la canal mergeau din ce în ce mai 

Răduică - Spionaj-contraspionaj, nr. 12, 1992, pag. 3. 


prost şi conducerea ţării simţea nevoia unei justificări. Dej a 
ordonat lui Pantiuşa, acesta lui Doicaru şi inginerul Topazlău s-a 
văzut din nou în anchetă. De astă dată împreună cu mulţi alţii. 
Anchetele dure, tip NKVD, au sfârşit prin a smulge mărturii de la 
cei arestaţi, inclusiv de la inginerul Topazlău, cum că ei sunt 
sabotori, aceasta fiind cauza pentru care lucrările nu înaintează 
şi că sabotau pentru că erau legionari. A urmat procesul cu 
sentinţele comandate şi cinci oameni, printre care şi inginerul 
ghinionist, au fost executaţi. Dacă după prima arestare maiorul 
Nicolae Doicaru (ulterior general-colonel şi erou al muncii 
socialiste) scrisese cu propria-i mână că inginerul Topazlău era 
nevinovat, acum a ţinut ca personal să comande plutonul de 
execuţie. Câtă satisfacţie o fi avut ştiind că face o aşa de mare 
bucurie stăpânilor săi. 

Doicaru vroia să se pună bine cu stăpânirea şi avea motive s- 
o facă, întrucât el fusese legionar. A fost şef de cuib legionar, cu 
cotizaţia la zi şi cu activitate pe măsura funcţiei ce o deţinea în 
organizaţie. El mai avea o proptea solidă şi pe linia NKVD-ului, 
ca urmare a devotamentului demonstrat la canal şi în alte 
partide. Pantiuşa a propus ca Doicaru să fie promovat la 
Bucureşti într-o funcţie superioară. Decizia trebuia să o ia Biroul 
Politic, care la precizarea lui Dej, că deşi a fost legionar, el a 
demonstrat că s-a desprins cu totul de acea organizaţie, 
împușcând cu mâna lui legionari, drept urmare propunerea s-a 
aprobat şi Doicaru a devenit adjunct al şefului Direcţiei de 
Informaţii Externe (DIE). Când nu mai era Gheorghiu-Dej, Vasile 
Patilineţ, secretarul CC al PCR, cu atribuţiuni asupra aparatului 
de securitate, i-a prezentat lui Ceauşescu fişa lui Doicaru din 
care rezulta că acesta a fost legionar şi a săvârşit grave abuzuri 
cât a lucrat la Constanţa. Printre altele i se imputa organizarea 
procesului, condamnarea şi executarea unor specialişti de la 
Canal. Ceauşescu văzând toate acestea a răspuns: „A executat 
ordine... Şi-a făcut datoria... a demonstrat ataşament faţă de 
partid...” L-a promovat în funcţia de adjunct al ministrului de 
Interne şi ceva mai târziu, de consilier personal al preşedintelui. 

Cum se justifică atitudinea lui ceauşescu? 

După ce a pus mâna pe frânele conducerii a ordonat 
cercetarea abuzurilor securităţii, inclusiv a cazului Lucrețiu 
Pătrăşcanu. Măsura luată de Ceauşescu avea un dublu scop: 
demascându-l pe Dej, îşi întărea propria sa poziţie, pozând în 


omul cu respect faţă de lege şi scăpa de Drăghici, ca fost 
instrument docil al lui Dej, care avea asupra lui Ceauşescu o 
ascendență vizibilă. Tactica i-a reuşit pe deplin, dar şi cu 
concursul lui Doicaru. Şi iată cum în plenara în care au fost 
demascate abuzurile securităţii şi ale lui Drăghici, Ceauşescu a 
fost pus la colţ de Drăghici, care l-a acuzat de crime odioase 
împotriva ţăranilor. „Eu am dat ordin unui subaltern să mă 
scape de un turc, care mă sâcâia şi nu-i vina mea că ăla l-a 
împuşcat Eu nu-i cerusem asta, dar tu ai dat ordin şi ai 
participat personal la uciderea a peste 70 de ţărani din judeţele 
Buzău şi Argeş...” Doicaru, invitat special la plenară, cu care 
Ceauşescu se pusese în prealabil de acord, a sărit în ajutorul 
acestuia, acuzându-l pe drăghici de tot ce-i trece prin cap. 
Martorii de la plenară spun că Ceauşescu îi sorbea vorbele, era 
de-a dreptul încântat de urzeala potrivnică lui Drăghici 
prezentată cu patos de Doicaru. Cine putea să cunoască mai 
bine faptele lui Drăghici decât subalternul său cu o funcţie atât 
de mare în Ministerul de Interne? 

Doicaru se pusese bine cu noul patron, aşa că putea sta 
liniştit, aşteptând reconfirmarea care nici nu a întârziat să vină. 
Mai întâi că pentru crimele de la Canal nu a fost nimeni 
sancţionat. Şi nici pentru altele, de altfel explicându-se că toate 
au intrat în prescripţie. S-au luat măsuri administrative; toţi 
ofiţerii (mai puţin Doicaru) găsiţi vinovaţi au fost trecuţi în 
rezervă. 

La numai trei luni după ce a fost schimbat şi numit în funcţia 
de ministru al Turismului, a fost degradat la gradul de soldat 
neinstruit şi scos din funcţie pentru vina că nu a sesizat intenţia 
fostului său subordonat, Mihai Pacepa, de a trăda. 

Nicolae Doicaru prins şi el în hăţişul conspirației, a devenit, 
imediat după evenimentele din 22 decembrie '89, prim- 
consilierul domnului Voican. Vechea securitate acreditase ideea 
că Doicaru era bănuit, încă din anii '70 că ar fi fost omul KGB- 
ului. Ulterior Doicaru s-a sinucis la... vânătoare. După alte 
păreri, este vorba de o crimă mascată. După revoluţie Gelu 
Voican ajunge vice prim-ministru, având sarcina de a se ocupa 
de fostul DSS%. 


% C, lulian - Spionaj-contraspionaj, nr. 17, 1992, pag. 2 


VASILE PATILINEŢ 


Vasile Patilineţ, aflat în conducerea partidului, ani de zile a 
răspuns în C.C. De Secţia M.A.I.-M. F. A., fiind mâna dreaptă a lui 
Drăghici, iar împreună i-au întărit legenda spionului Pacepa, l-au 
împins, l-au ajutat să urce scările ierarhice ale puterii. Patilineţ, 
omul care în tandem cu Drăghici a dat o lovitură nimicitoare 
Direcţiei de Informaţii din Marele Stat Major, Patilineţ care era 
încărcat cu povara a nenumărate fărădelegi ale securităţii 
împotriva poporului român. 

Generalul Nicolau a avertizat despre pericolul trimiterii lui 
Patilineţ ca ambasador în Turcia. Avertismentul a fost respins 
energic şi dur de către Petre Lupu, unul dintre locotenenţii 
ceauşi şti. Ce a căutat Patilineţ în Turcia? Se pare că nu vom 
afla niciodată cu exactitate, întrucât cei doi principali 
protagonişti, Ceauşescu-Patilineţ sunt morţi, iar instrucţiunile 
primite de Patilineţ de la şeful său în mod cert nu au fost scrise, 
ci s-au dat verbal între patru ochi, în grădina cu trandafiri. 
Patilineţ a fost plimbat prin diverse funcţii, numit în anii 1970 
ministru al economiei forestiere şi a materialelor de construcţii, 
deci undeva în eşalonul doi al puterii, fără a mai putea influenţa 
decisiv pârghiile puterii. După fuga lui Pacepa se prea poate să 
se fi dus la Ceauşescu ca să-şi ofere serviciile, subliniind că îl 
cunoaşte bine pe Pacepa şi eventual ar putea intra în contact cu 
el, ar putea negocia cu acesta. Pentru clan exista o bază de 
negocieri, şantajul: fiica lui Pacepa, Dana, era la Bucureşti. Nu 
este exclus să mai fi existat şi alte pârghii în mintea puternicilor 
zilei prin care să încerce să acţioneze împotriva lui Pacepa. In 
afară de aceasta, este cunoscut că s-a oferit un substanţial 
premiu în dolari pentru prinderea sau lichidarea fugarului. Cum 
a acţionat în mod concret Patilineţ la Ankara, de la venirea la 
post şi până la imprevizibila sa moarte în acel accident de 
maşină, nu se ştie, putându-se face doar presupuneri. Moartea 
ambasadorului român în Turcia ne demonstrează fără tăgadă că 
s-a lăsat antrenat în jocul serviciilor secrete, fără a dispune de 
vreo şansă de reuşită. 

Pacepa nu mai acţiona de mult pe cont propriu. Devenise de 
acum o rotiţă într-un angrenaj politic important. In spatele său 
acţiona de acuma un puternic serviciu secret care conducea cu 
mână sigură ostilitățile. 

Apărând la Ankara Patilineţ care nu a realizat nicio clipă 


măcar complexitatea jocului în care a intrat şi care încercând să 
se lege de Pacepa a deranjat jocul ocult al serviciilor secrete. Se 
poate presupune că Patilineţ mai mult ca sigur avea unele 
puncte vulnerabile bucurându-se de respectul serviciului secret 
străin: de pildă cadourile primite de la Pacepa, lucru ce putea fi 
exploatat de serviciul secret străin. Nu este exclusă ipoteza ca 
Patilineţ să se fi opus acestei tentaţii, ceea ce până la urmă ar fi 
atras condamnarea sa la moarte. 

Se ştie că ambasadorii români (şi în general lucrul este valabil 
la toţi înalții diplomaţi) la post în străinătate sunt supuşi la o 
serie de restricţii, au un anumit cod de comportament, impus de 
nişte reguli mai mult sau mai puţin stricte. Ne vom referi la una 
singură, dar pe care regulă Patilineţ, ambasadorul României la 
Ankara, a încălcat-o. Un ambasador la post în străinătate nu 
conduce singur un automobil. Automobilul de serviciu al 
ambasadei era condus de un şofer profesionist, de cele mai 
multe ori ofiţer de securitate. Explicaţia este simplă: ar fi 
neplăcut şi s-ar solda cu complicaţii, dacă un ambasador al unui 
stat în misiune ar provoca un accident de maşină care s-ar solda 
şi cu victime, toate din vina ambasadorului respectiv. Patilineţ 
începe să conducă singur maşina, fără şofer, călcând astfel 
regula impusă. De ce ne întrebăm? Pentru că avea de îndeplinit 
întâlniri conspirative, de mare importanţă la care nu era dorită 
nici măcar prezenţa şoferului, un ofiţer de securitate! Orice 
întâlnire Pacepa-Patilineţ era dăunătoare lui Ceauşescu. A avut 
loc un accident de maşină, care s-a soldat cu moartea 
ambasadorului român. Versiunea oficială a fost că ar fi făcut un 
infarct în timpul conducerii maşinii. Accidentul a fost fără 
îndoială montat, deducând faptul că Patilineţ a încercat să se 
bage prea adânc în activitatea ocultă a serviciilor secrete. A 
încercat să-l şantajeze pe Pacepa folosind existenţa fiicei sale la 
Bucureşti şi prin aceasta a deranjat nu atât pe Pacepa cât 
serviciul secret american, sau după altă ipoteză a existat chiar o 
tentativă ratată de recrutare a ambasadorului român şi acesta 
s-a opus şantajului, cert este că indiferent de scenariu, Patilineţ 
a trebuit să plătească cu viaţa. Este cert că Pacepa a fost 
amestecat; fiind unul şi principalul obiectiv al lui Patilineţ. S-a 
demonstrat astfel câtă dreptate a avut generalul Nicolau când a 
avertizat în legătură cu trimiterea lui Patilineţ ca ambasador în 
Turcia, că este un pericol pentru acesta. La scurt timp după 


moartea lui Patilineţ, şi-au mai pierdut viaţa alţi câţiva diplomaţi 
români aflaţi la post la Ankara, sau şi-au pierdut viaţa în mod 
ciudat după întoarcerea lor în ţară. Era în pericol secretul în 
legătură cu depunerile de fonduri în străinătate? A comis 
Patilineţ vreo indiscreţie faţă de un colaborator mai apropiat de 
la Ankara? Problema rămâne deschisă. 


GENERALUL MIHAI CARAMAN 


De numele generalului Mihai Caraman este legată una dintre 
cele mai reuşite afaceri de spionaj efectuată de serviciile 
secrete române între anii 1960-1969, având ca obiectiv 
pătrunderea sacrosanctului N.A.T.0O. Şi, într-adevăr, Caraman a 
reuşit o performanţă puţin obişnuită: înjghebarea unei reţele 
extraordinar de eficiente prin care s-au scurs informaţii deosebit 
de valoroase pentru Tratatul de la Varşovia. De fapt, Mihai 
Caraman fie că o ştia sau nu pe atunci, lucra mai mult pentru 
serviciile sovietice K.G.B. și G.R.U. Astăzi, când dosarele secrete 
ale războiului invizibil inerent celuilalt război, rece, încep să fie 
scoase la lumină şi de o parte şi de cealaltă, aflăm că antenele 
ce erau plasate în avant-posturile muncii informative sovietice, 
se aflau trei servicii, până la un timp satelite: al R.D. Germane, 
cehoslovac şi... românesc! 

Căderea reţelei Caraman „, după numele celui care i-a fost 
artizan, nu s-a datorat cum s-a crezut la vremea respectivă şi 
încă mult timp după aceea vreunei greşeli, ci trădări cauzate la 
origine de nişte mişcări făcute” undeva” în cadrul serviciilor 
secrete sovietice, la nivel de conducători de zone de acţiune. 
Amănunte şi detalii nu se ştie niciodată dacă se vor cunoaşte. ŞI 
poate că nici nu mai prezintă importanţă... 

Mihai Caraman a sosit la Paris, în decembrie 1958. Acoperirea 
sa era cea rezervată numai acelora care se bucurau de o 
trecere deosebită din partea conducerii organelor fostei 
Securităţi. Trebuie şi spunem că numai în cazul unor operaţiuni 
de extremi importanţi, ce implicau riscuri mari, se acorda 
acoperirea diplomatici. Într-adevăr, Mihai Caraman ocupa postul 
de prim secretar şi consilier economic comercial. Timp de 
unsprezece ani va conduce antena serviciilor speciale în Franţa. 

Celor care îi întâlneau pentru prima oară, Mihai Caraman le 
oferea imaginea unui bărbat înalt, cu corp atletic, elegant 
îmbrăcat şi cu o figură inteligentă şi plăcută. Locotenent-colonel 


la treizeci de ani, Mihai Caraman promitea o carieră strălucită. 
Provenea dintr-o familie cu suficientă stare materială, 
beneficiase de o cultură solidă şi vorbea o franceză fără cusur. 
Comportându-se disciplinat cu superiorii, îndeplinea ordinele aşa 
cum prevedea regulamentul, fără a ştirbi vanitatea acelora care 
urcaseră treptele ierarhice prea repede şi fără merite deosebite, 
poate doar decât cele de ordin politic... Energic şi exigent cu 
subordonații, se dovedise un bun organizator şi un om plin de 
dinamism. Sensibil la sexul frumos, nu-i erau indiferente toate 
acele „amănunte” ce fac viaţa frumoasă. 

În inexpugnabilul N.A.T.0., Caraman utiliza trei agenţi pe care 
îi recrutase: Imre Nahit, ofiţer turc, Robert Van de Wiele şi 
Francis Rousilhe, doi funcţionari francezi“. 

lanuarie 1960. Parisul era îngheţat şi posomorât. Pe străzile 
pe care se circula anevoie, o maşină ducea patru diplomaţi 
români la Primărie. Printre ei - Mihai Caraman. Cei patru aveau 
să-şi reprezinte ţara la una dintre recepţiile oficiale care 
marchează tradiţional Anul Nou. Festivitatea conta printre cele 
mai importante, nu din pricina bufetului, ci pentru că la ea 
participa întregul corp diplomatic. 

Recepție la Primăria Parisului. Maiestuoasa clădire, patinată 
de vreme, este luminată a giorno. Risipa de lumină este 
multiplicată de apele bijuteriilor ce scânteiază orbitor. Domni şi 
doamne îmbrăcaţi elegant formează un amalgam ce se mişcă 
pe fundalul unei muzici discrete. Convorbirile în toate limbile 
pământului sunt întretăiate de clinchetul cupelor de cristal pline 
cu şampanie. Consiliul municipal al Capitalei Franţei a primit 
corpul diplomatic. Este prezentă floarea diplomaţiei mondiale. 
Sălile sunt neîncăpătoare, atmosfera este destinsă, se discută, 
se fac noi cunoştinţe, se schimbă impresii, se leagă prietenii, 
chiar şi sentimentale... 

Mihai Caraman era mohorât; până atunci nu făcuse progrese 
în adevărata lui activitate. In şaptesprezece luni în care căutase 
să găsească agenţi de recrutat, nu izbutise nimic. Cei vreo zece 
posibili agenţi, care nici nu bănuiseră măcar că fuseseră 

urmăriţi, cântăriţi şi studiaţi cu minuţiozitate, nu-l satisfăcuseră. 
Cum însă reuniunile mondene sunt uneori terenuri prielnice 
pentru astfel de vânători, Caraman acceptă să-l însoţească pe 
ambasadorul Nicuţă la serata de la Primărie. 

În anul acela, autoritatea pariziană care invita la recepţia 
respectivă era Pierre Devraigne. Medic şef al centrului de luptă 
împotriva sterilităţii, era un practician renumit, care din martie 
1959 devenise preşedintele consiliului municipal, adică, 
întrucâtva, primarul Parisului, calitate în care îi primea acum pe 
diplomaţii străini. 

Secondat de un secretar, doctorul Devraigne veghea canid 
unul dintre invitaţi să nu se plictisească. Astfel l-a abordat pe 
Mihai Caraman, care era singur, şi i-a prezentat o vagă 
cunoştinţă, pe Robert Van de Wiele, funcţionar al N.A.T.0O. 

Lângă unul dintre bufete, în mijlocul unui grup de sud- 
americani zgomotoşi, un bărbat mic de statură, vioi, de circa 35 
de ani, se întreținea politicos cu un străin, foarte „latino- 
american”. Aşa cum se obişnuieşte, mai ales după o seară 
plăcută, la despărţire cei doi au făcut schimb de cărţi de vizită. 
Şi omul nostru plin de viaţă şi bine dispus, Robert Van de Wiele, 
a descoperit că prietenul său pe care îl credea columbian, este 
în realitate diplomat şi se numeşte... Mihai Caraman. 

Peste câteva zile, pe la începutul lui ianuarie 1961, a sunat 
telefonul în apartamentul lui Van de Wiele. Era Caraman. 

- Aş vrea să vă fac o invitaţie... Dar nu ştiu când sunteţi 
disponibil? 

- Sâmbătă. 

- Atunci de acord, la Prunier, la ora... 

Van de Wielhe avea o fire prietenoasă şi lega uşor contacte, 
mai ales acum, când se simţea foarte flatat de a fi în compania 
unui diplomat dintr-o ţară răsăriteană. 

Pentru ofiţerul de informaţii, obişnuit să analizeze cu 
luciditate şi obiectivitate calităţile şi mai cu seamă punctele 
slabe ale caracterului viitoarei sale victime, la sfârşitul recepţiei 
aproape că nu mai încăpea nicio îndoială că Van de Wielhe 
trebuia urmărit îndeaproape şi recrutat. 

A urmat o perioadă de tatonări, de rapoarte trimise de 
Caraman şefilor de la Bucureşti, cifrat, desigur, prin care îi ţinea 
pe aceştia la curent pas cu pas, cu progresele înregistrate în 
subjugarea victimei sale. 


La fiecare dintre întâlnirile sale cu funcţionarul N.A.T.O., 
ofiţerul român de informaţii dezvolta aceleaşi, idei: înţelegea, 
spunea el, că orânduirea, comunistă îi poate speria pe 
occidentalii care ţin la economia liberală cu avantajele ei. El 
credea, totuşi, că oamenii de dreapta şi de stânga erau mai 
puţin îndepărtați unii de alţii decât se părea şi că pot colabora la 
instaurarea unei societăţi mai drepte şi mai bune pentru toţi. Nu 
era vorba doar de a repartiza mai bine bogăţiile, domeniul 
rezervat economiştilor, ci fiecare poate veghea la salvarea 
autonomiei ţării sale, poate să o facă mai bine cunoscută altora 
care îşi fac o imagine falsă despre vecin. Asta ar însemna o pace 
fără însă a fi pusă în discuţie de marile puteri. Adevăratul 
duşman este expansionismul, cel al Statelor Unite, la fel de 
funest ca şi imperialismul Uniunii Sovietice. De când se afla în 
Franţa, el, Caraman, se considera destul de bine plasat ca să 
poată aprecia situaţia. Era evident că influenţa americană 
copleşea Europa. Totul se petrecea ca şi cum Washingtonul 
urmărea să canalizeze în folosul său politica externă a 
democraţiilor occidentale, ca să le transforme în sateliți care ar 
deveni, totodată, bazele lui... 

Abia după trei luni, când între cei doi s-a ajuns la un anumit 
grad de încredere, francezul i-a mărturisit între două păhărele 
de calvados lui Caraman, că lucrează de peste nouă ani, la 
N.A.T.O. Bineînţeles, Caraman, s-a arătat foarte surprins, şi chiar 
neîncrezător. Punctul critic a fost apoi trecut foarte repede, mai 
ales că legenda era convenţională: „totul pentru binele şi pacea 
între naţiuni” şi pentru a se înăbuși cel mai mic scrupul, a trecut 
repede dintr-un buzunar în altul circa un milion de franci vechi, 
în trei patru reprize - Domnule Wiele nu sunt pretenţios, aduceţi 
tot ce vă cade sub mână şi ce găsiţi la N.A.T.O., chiar dacă nu vi 
se pare interesant... 

Van de Wiele deţinea un post bine situat la serviciul de 
documentare, unde sorta materialele în pachete, sute de 
documente secrete sau confidenţiale care priveau fie bugetele 
militare ale Organizației, cât şi infrastructura sau lista 
funcţionarilor. Când serviciile secrete sovietice au început să 
primească materialele obţinute de Caraman, au rămas, se 
spune, surprinse. Depăşea orice imaginaţie. 

Van de Wiele a început să realizeze în ce afacere se băgase, 
de fapt aşa cum se întâmplă de obicei, abia atunci când agentul 


român a început să-l preseze, solicitându-i tot mai mult. Pentru 
„serviciile” 

sale primea lunar un milion de franci. Pentru a scăpa de cursa 
în care căzuse, nu a găsit altă soluţie decât să demisioneze la 
circa opt luni după prima lor întâlnire. După câteva luni de 
întrerupere a legăturii dintre cei doi, aceştia s-au reîntâlnit de 
două ori în 1962. In septembrie sau octombrie când a avut loc 
ultimul rendez-vous, într-un mic bar de lângă Madeleine, 
Caraman i-a cerut să-i prezinte un înlocuitor. 

Atunci Van de Wiele s-a gândit la unul dintre vechii săi foşti 
colegi din N.A.T.O. De la serviciul de documentare. Era vorba de 
o femeie în vârstă de 48 de ani, ce avusese o serie de probleme 
financiare şi pe care voia să le rezolve vânzând un tablou de 
valoare. Cei doi au pus la cale modalitatea de a fi abordată. ŞI 
soluţia a fost găsită, fiind cât se poate de simplă şi banală: 
Caraman a fost prezentat ca un eventual client amator să 
cumpere tabloul. 

Pentru agentul român tratativele şi discreţia ce au urmat nu 
au servit decât ca un pretext pentru a-şi studia victima şi a găsi 
fisura prin care s-o abordeze direct pe doamna D. Caraman a 
trecut la atac şi i-a propus direct să-i furnizeze informaţii privind 
N.A.T.O. Bineînţeles, în schimbul unei remuneraţii substanţiale! 
Brusc, surprinsă de întorsătura pe care o luaseră lucrurile, 
doamna D. S-a adresat Serviciului de securitate al N.A.T.O. 
(noiembrie 1962), care, la rândul său a încunoştinţat rapid D. S. 
T. -ul. 

Caraman nu ştia nimic de cele întâmplate şi a continuat să 
recruteze noi agenţi. In aceeaşi lună - noiembrie - a făcut 
cunoştinţă cu Francis Roussilhe, funcţionar şi el la N. A. T. O şi 
care figura pe lista dată de Van de Wiele ca posibil să fie 
recrutat. Caraman, prudent s-a dat drept negustor grec de 
conserve de pate de ficat de gâscă, o delicatesă mult apreciată 
de francezii gurmanzi. 

Anchetat de D. S. T., la 16 ianuarie 1963, Van de Wiele a fost 
eliberat după aceea. A găsit de cuviinţă să-l anunţe pe Caraman 
de cele ce i se întâmplase şi i-a cerut o întâlnire. Rande-vous-ul 
fiind supravegheat de D. S. T., la câteva zile a fost convocat din 
nou şi supus unor interogatorii strânse. Probabil fiind evidente, 
va fi judecat şi condamnat treisprezece luni mai târziu, la 2 
martie 1964, la un an închisoare cu suspendare, conform 


articolului 79 paragraful 6 din Codul Penal francez. 

Mai bine de un an şi jumătate se scursese de când se 
închegase „colaborarea” dintre Roussilhe şi Caraman. Timp în 
care „obiectivul” a fost studiat cu minuţiozitate. Şi roadele nu au 
întârziat să se arate. 

Roussilhe era mai tânăr cu un an decât Caraman. Corpolent, 
iubitor de trai bun şi mese copioase stropite cu vin de marcă, nu 
dispreţuia prezenţa femeilor tinere şi darnice, pe care înţelegea 
să le răsplătească generos. Pentru fizicul său - avea craniul ras 
- şi mai ales firea sa, colegii şi prietenii îl porecliseră Taras 
Bulba. 

Plăcându-i să se facă remarcat, să fie mereu şi pretutindeni în 
centrul atenţiei celor din jur şi al societăţii în general, putea fi 
găsit foarte uşor: în sindicate, societăţi de ajutor reciproc, 
asociaţii sportive (era un apreciat campion de tir şi de... Karate), 
iar cu ocazia sărbătorilor şi festivităților făcea afaceri frumuşele 
vânzând şampanie şi pate. Vă întrebaţi poate pentru ce făcea 
toate acestea: simplu, să strângă ban lângă ban, pentru a-şi 
realiza visul vieţii, o mică fermă în plaiurile sale natale, Lot. 

A intrat în serviciu la N.A.T.O. În 1952, bineînţeles pe bază de 
recomandare, ca ofiţer de securitate. Conştiincios şi remarcabil 
observator, a contribuit la identificarea şi prinderea unui ziarist 
italian ce confecţiona pentru serviciile secrete cehoslovace, 
documente false şi ştampile ale N.A.T.O. Afacerea a stârnit 
multă vâlvă la vremea respectivă când a avut loc procesul la 
Paris, la 6 martie 1958. Ca recompensă, a fost avansat şef al 
pazei şi mai târziu trecut într-o muncă administrativă, ca 
documentarist. 

Când N.A.T.0. În 1967, în urma împrejurărilor cunoscute 
datorate poziţiei Franţei, s-a mutat la Bruxelles, Roussilhe şi-a 
schimbat şi el domiciliul, păstrându-şi aceeaşi funcţie. Presa a 
relatat în acei ani cu multe amănunte procesul Roussilhe 
insistând asupra detaliilor cum acesta făcea comerţ cu pate de 
ficat adus din România. 

Începusem să spunem că agentul român se fixase asupra 
unui nume aflat pe lista posibililor colaboratori, înmânată de Van 
de Wiele. Pretextul contactării sale, de astă dată, a fost 
următorul: Caraman, pentru a evita orice risc, s-a prezentat sub 
numele de Michel contactându-l pe Roussilhe direct la domiciliul 
acestuia. l-a propus simplu să-i livreze cu regularitate diverse 


cantităţi de pate de ficat „extra”. Era în decembrie 1962. S-au 
derulat mai multe tranzacţii ce au adus beneficii francezului de 
peste 300 mii franci. Când a considerat că Roussilhe a 
„muşcat”, Caraman i-a propus direct să lucreze pentru el. 

Pentru primul document remis, aprimit 25.000 de franci vechi. 
Era în august 1963 şi materialul în ochii francezului, după 
propria sa părere nu prezenta o prea mare importanţă: descria 
conservarea alimentelor în stocurile strategice N.A.T.O. Din 
Europa. Probabil că şi-a spus, frecându-şi satisfăcut mâinile în 
faţa unui pahar de Bourbon: „cum aruncă pe fereastră banii 
serviciile secrete!” Dar nu era câtuşi de puţin aşa... 

Francisc Roussilhe nu-şi pusese asemenea probleme. Dosarul 
cerut de Caraman exista, aşa că l-a luat şi l-a scos pur şi simplu 
din sediul N.A.T.0O. În servietă. Ştia că nu riscă prea mult, pentru 
că serviciile de securitate ale Alianţei Atlantice îi cunoştea bine 
servieta, care adesea dimineaţa îi era plină cu pateu de ficat de 
gâscă. 

Nici colegii de serviciu ai lui Roussilhe, nici vecinii lui n-a 
observat atunci nimic suspect în comportarea lui. Psihologii în 
domeniul informaţiilor explică faptul: atunci când are loc o 
manipulare cu consimţământul victimei, primii ani ai delictului 
nu au importanţă pentru cel manipulat, ci, dimpotrivă, 
generează o stare de ameţeală, exaltă instinctul puterii propriu 
fiecărui individ. In acest răstimp, spionul e în strânsă legătură cu 
ofiţerul recrutor care-l teleghidează. El se bucură de o plăcere 
secretă: sentimentul de bucurie că înşală autorităţile şi legile, că 
influenţează evenimentele internaţionale, că se deosebeşte de 
cei creduli şi inconştienţi, fără să-l bănuiască cineva. Abia după 
aceea apar îndoielile, senzaţia morbidă că a fost doar un 
instrument, conştiinţa vulnerabilităţii şi, în sfârşit, frica. 

Roussilhe a operat astfel vreme de şase ani. Tot ce-i cădea 
sub mână era bun. Până în 1967, data mutării sediului N.A.T.O. 
Intr-o suburbie a oraşului Bruxelles, tehnica sa de escamotare a 
dosarelor era asemănătoare celei a lui Van de Wiele, 
predecesorul şi, fără îndoială, iniţiatorul său. Misiunea sa de 
documentarist consta în a asigura materialele pentru întocmirea 
studiilor şi dărilor de seamă necesare pentru înalții funcţionari ai 
ţărilor membre: scotea documentele originale din arhive, le 
fotocopia, le încredința persoanelor respective pe timpul 
discuţiilor, apoi, după ce ele se întorceau în serviciul lui, 


distrugea fotocopiile. La acest nivel deturna Roussilhe materialul 
pentru Caraman, scoţându-l în servietă. 

Multe dosare treceau prin mâna lui... De la rapoarte 
neînsemnate privind gestiunea cantinelor N.A.T.O. Până la dări 
de seamă stenografiate ale adunărilor Comitetului militar ce 
întruneau reprezentanţii forţelor americane, franceze şi engleze. 
Roussilhe nu neglija nimic. Nici buletinele interne editate de 
fiecare dintre ţările membre ale N.A.T.0O., nici materialele 
privind reuniunile secrete ale miniştrilor acestora, nici bilanţurile 
şi sintezele referitoare la bazele militare ale Alianţei Atlantice, 
nici planurile de apărare ale acesteia până în anul 1975. 

Cu un agent de asemenea calibru, Mihai Caraman era foarte 
mulţumit. Niciuna dintre dorinţele lui nu rămânea nesatisfăcută. 

Începând din 1964, Caraman a schimbat modul de retribuire a 
agentului său. Recompensele băneşte creşteau repede, de la 
700 de franci la început, au ajuns la 3000, apoi la 5000 de 
franci. Temându-se că Roussilhe o să-şi schimbe prosteşte 
nivelul de viaţă, ofiţerul român a hotărât să-l plătească în 
napoleoni, ceea ce constituia un calcul judicios: monedele de 
aur pot simboliza mai bine bogăţia decât bancnotele şi 
stimulează spiritul de economie. Până în 1967, Caraman nu a 
fost decepţionat. El îi înmâna direct banii lui Roussilhe la ieşirea 
din staţia de metrou „4 Septembrie”, schimbând uneori locul de 
întâlnire, dar alegându-l întotdeauna pe linia dintre Porte des 
Lilas şi Pont de Levallois. Tot atunci francezul îi înmâna şi 
microfilmul. 

„Banii sunt ca bălegaru, care nu slujeşte la nimic dacă nu e 
împrăştiat pe câmp”. Proverbul e cunoscut în provincia Lot, iar 
Roussilhe îl practica bine. El a început să investească în terenuri 
banii care se înmulţeau pe măsura trădării sale. In 1965, visul 
de a deveni proprietar prindea viaţă, funcţionarul N.A.T.0O. 
Cumpărând de la unchiul său proprietatea de la Gorse unde 
petrecuse trei ani pe vremea copilăriei şi terenul stâncos 
împreună cu petecul de pădure din vecinătate. E adevărat că l-a 
plătit foarte scump - cu 80.000 de franci, ceea ce a făcut gurile 
rele să bârfească spunând că „mulţi bani trebuia să mai aibă 
Roussilhe ca să-i arunce pe fereastră” şi „cu siguranţă că nu 
face afaceri doar cu pateu de ficat de gâscă”. 

Roussilhe a început o viaţă nouă în octombrie 1967, când 
N.A.T.O. Şi-a mutat sediul la Bruxelles. Lăsându-şi soţia şi copiii 


la Paris, funcţionarul francez a început să se afişeze tot mai 
frecvent în cabarete cu o funcţionară a Alianţei Atlantice; a 
devenit de o generozitate cu care până atunci nu-i obişnuise pe 
colegii săi cărora acum le oferea adesea şampanie la 
restaurantul Organizaţiei. 

În afara relaţiilor de serviciu, a devenit posomorât, ciudat, nu 
mai răspundea la salut, reacţiona agresiv şi imprevizibil, astfel 
că şi vecinii de la Paris găseau că s-a schimbat Caraman, fireşte, 
sursa vădită a acestor schimbări era totuşi singura faţă de care 
nu îşi schimbase comportarea. 

Se întâlneau frecvent începând din 1967, la Paris, unde 
ofiţerul român ceruse să aibă loc operaţia de înmânare a 
microfilmelor dosarelor N.A.T.0., când funcţionarul francez 
venea să-şi vadă familia. 

Legătura dintre cei doi a luat o turnură serioasă abia în 1964, 
când Caraman i-a înmânat lui Roussilhe un aparat „Minox”. Este 
vorba de o capodoperă a tehnicii, de dimensiunile unei brichete, 
ce se reglează automat şi poate executa şi fotografii de 
documente, dispunând de un obiectiv cu totul special. Prereglat, 
fără a mai folosi lanţul ce măsoară distanţa - cca. 30 de cm. - 
aparatul execută la lumina unei lămpi de birou, fotografii de o 
claritate ieşită din comun. E drept, costul său este destul de 
ridicat, dar nu există serviciu secret de pe glob care să nu-l aibă 
în dotare, în zeci de exemplare. 

De atunci, la fiecare 4 sau 5 săptămâni, Roussilhe era exact la 
orele 19 la ieşirea din staţia de metrou „Quatre-septembre” sau 
la o altă staţie, dar aparţinând aceleaşi linii, cu o servietă grea 
în mână, plină până la refuz cu documente strict secrete 
N.A.T.O. 

Caraman îşi făcea apariţia, după ce mai întâi se asigurase că 
francezul nu avea nicio „coadă” şi în învălmăşeala pasagerilor 
grăbiţi, îi lua geanta fără măcar să fi schimbat niciun cuvânt. 
Exact a doua zi, în aceleaşi condiţii, ea îi era remisă înapoi, de 
astă dată puţin mai grea, datorită bancnotelor sau monedelor 
de aur ce reprezenta plata spionului. Roussilhe punea la loc 
documentele şi se pregătea pentru o nouă recoltă. 

Documentele sustrase astfel se numărau cu miile şi se 
refereau la absolut toate problemele ce preocupau N.A.T.O.: 
reuniuni ale diverselor comisii, informaţii asupra personalului, 
etc. Fiecare lot furnizat era plătit cu 40-50 mii de franci vechi, 


din care valoare 80 în aur. La toate aceste sume se adăugau 
îndemnizaţiile în timpul concediilor când normal nu se mai lucra, 
precum şi banii necesari cumpărării unui automobil elegant. 
Roussilhe de jobul lui. După faze de teamă şi nesiguranţă, 
devenise  netemător şi încrezător în steaua sa. Noua 
îndeletnicire nu-i răpea mai mult de două ore de „muncă” pe 
săptămână. Cât priveşte banii, primea incomparabil mai mult 
decât salariul său. 

Roussilhe găsi că trebuie să-şi uşureze munca şi trecu la 
metode mai directe: utilizarea  Minox-ului. El fotografia 
documentele în biroul său, camuflat în spatele unui teanc enorm 
de cărţi şi dosare. Aparatul îl ascundea apoi într-un loc sigur, 
într-o cameră ce servea drept depozit şi în care avea acces mai 
multe persoane. Pentru a fi şi mai sigur, un fix de păr servea 
drept sigiliu şi marca faptul dacă cineva umblase acolo. 
Introducerea şi scoaterea microfilmelor nu constituia o 
problemă, dat fiind faptul că salariaţii nu erau niciodată 
percheziţionaţi. Şi chiar dacă ar fi fost aşa, un mosorel de 
dimensiunea unei monezi divizionare se putea ascunde cu 
uşurinţă. 

Despre adevărata identitate a lui Caraman şi mai ales a 
naturii serviciului său, Roussilhe nu avea să ştie decât foarte 
târziu. La drept vorbind nici nu-l interesa: primea banii cu 
regularitate, conform înţelegerii şi cu un efort minim. Nimic nu 
părea că va tulbura activitatea sa, iar banii se adunau în contul 
său la bancă, apropiind ziua în care va fi fericitul posesor al mult 
visatei ferme din Lot. 

Lovitura de teatru s-a produs în ultimele luni ale lui 1968, 
odată cu arestarea în septembrie a ofițerului turc Imre Nahit. 
Ajunşi în acest punct vom face o paranteză în derularea 
întâmplărilor, pentru a prezenta cum s-a ajuns aici şi care erau 
legăturile între serviciile secrete răsăritene ce activau în 
Occident. 

Un agent sovietic se predă 

Berlinul occidental, 9 octombrie 1967. La consulatul Statelor 
Unite situat pe Clay Alee nr. 170 o voce de femeie telefonează, 
solicitând urgent să vorbească cu viceconsulul James Martin, 
şeful antenei C.I.A. La Berlin. Perplexitate: cum de se ştia acest 
lucru. Pentru a da mai multă greutate spuselor sale, persoana 
de la celălalt capăt al firului oferă o serei de amănunte 


stupefiante: în linii mari, totul despre Martin. După această 
introducere ce avea rolul să demonstreze seriozitatea şi 
„greutatea” propunerii, necunoscuta intră în subiect: soţul ei 
deţine documente ce interesează Occidentul şi doreşte să le 
ofere spre examinare în chiar acea zi. 

După câteva ezitări, Hugh Clement, prim-secretar al 
viceconsulului Martin, acceptă propunerea necunoscutei şi 
stabileşte modul de contactare: soţul acesteia va fi acostat în 
Grădina zoologică din Berlin la intrarea în sera şerpilor şi va fi 
adus la hotelul Kempinski de o echipă de agenţi ce vor avea şi 
misiunea de a dejuca o eventuală încercare de urmărire. 

In după-amiaza acelei zile 5 oameni trecură la acţiune: doi o 
luară în direcţia Grădinii zoologice, cu mult timp înaintea orei 
fixate pentru întâlnire pentru a examina împrejurimile, iar trei în 
frunte cu Clement închinară la etajul doi de la hotelul Kempinski 
de pe Kurfurstendamm, camera 217. 

Lucrurile au decurs fără niciun incident: în camera de hotel îşi 
făcu apariţia un bărbat puţin agitat şi transpirat - urcase pe 
scară - care se prezentă simplu şi scurt: Evgheni Evghenievici 
Runge, locctenent-colonel în KGB, responsabil de organizarea şi 
gestiunea unei divizii a sectorului Europa din cadrul Centralei. 
Venise cu mâinile goale, dar îşi asigură interlocutorii că dispune 
de informaţii de cel mai înalt interes. Documentele se află într-o 
geantă lăsată la biroul de bagaje de la Aeroportul Internaţional 
Tempelhof. Se hotărâse să facă acest pas întrucât îşi dăduse 
seama că şefii săi, din motive necunoscute deocamdată pentru 
el, hotărâseră să-l lichideze. Nu avea timp mult la dispoziţie, 
locuinţa nu mai era în siguranţă şi trebuia să acţioneze 
neîntârziat. Solicită în schimb să i se asigure existenţa undeva 
peste ocean lui, soţiei Valentina, care telefonase şi copilului lor 
în vârstă de 8 ani, Andrei. 

Până să fie luată o hotărâre în acest sens, cei trei fugari au 
fost găzduiţi într-o pensiune discretă, supravegheați de C.I.A. 
Bineînţeles că acţiunea a primit aprobarea şi Runge a intrat pe 
filiera obişnuită a prelucrării timp de câteva săptămâni mai întâi 
în R. F. Germania şi apoi în S. U. A. Printre altele, el a furnizat şi 
datele unui important agent secret ce lucra în cadrul N.A.T.O. La 
serviciile financiare şi spiona pentru Est. 

Evgheni Ruge a făcut mai multe dezvăluiri anchetatorilor săi - 
nu numai celor americani, dar şi celor din serviciile franceze de 


contraspionaj chemaţi de la Paris în acest scop - cu privire la 
agenţii folosiţi de el. 

Pentru anihilarea ofiţerilor recrutori care manipulau în Franţa 
reţeaua de spionaj ce acţiona în folosul KGB-ului, americanii - în 
urma declaraţiilor lui Runge - i-au sfătuit pe ofiţerii francezi să 
investigheze în zona ambasadei României la Paris. 

Direcţia de supraveghere a Teritoriului (D. S. T.) şi Serviciul 
Francez de Contrainformaţii care funcţionează pe teritoriul 
Franţei au început o vastă operaţie de reexaminare a tuturor 
dosarelor emigranților din România şi de supraveghere a 
diplomaților români. 

La jumătate lui iulie 1969, un bărbat însoţit de o femeie şi de 
un copil se prezintă la ambasada Angliei. Ca şi Runge, venea să 
ceară azil politic şi era ofiţer al unui serviciu de spionaj dintr-o 
ţară răsăriteană. 

„Mă numesc Dan lacobescu, spuse el. Oficial, îndeplinesc 
funcţia de secretar trei al Misiunii române la UNESCO. Dar asta 
este acoperirea. In realitate, sunt ofiţer de informaţii cu gradul 
de căpitan în Securitatea română. În misiune de mai mulţi am în 
Franţa, urma să fiu rechemat la Bucureşti sub pretextul plecării 
în concediu. Nu mai pot rămâne aici. Mă tem pentru viaţa mea. 
Sunt la dispoziţia dumneavoastră”. 

Controlul rapid efectuat de englezi dovedi că transfugul nu 
minţise, cel puţin în ceea ce privea identitatea lui şi postul la 
UNESCO. Şi, deoarece era convenabil să i se acorde azilul cerut, 
înainte de a se cunoaşte mai multe cu privire la motivele 
dezertării lui, se hotărî să fie dus în Marea Britanie. 

Familia lacobescu trecu astfel Canalul Mânecii într-un charter 
cu turişti, escortată de doi agenţi ai serviciului englez de 
contraspionaj în străinătate. 

Şase zile mai târziu, la 20 iulie, Direcţia Supravegherii 
Teritoriale primea la Cartierul ei general din Paris un mesaj din 
partea autorităţilor britanice, care o informau că un diplomat 
român în post la Paris ceruse azil politic Angliei şi că fusese 
adăpostit în Scoţia. După cum se dădea de înţeles, transfugul 
accepta să fie interogat de francezi, astfel că era la dispoziţia 
lor. 

Ocazia era minunată şi nu trebuia scăpată. Comisarului Andre 
Guérin, care se ocupa de ancheta determinată de mărturisirile 
lui Rungen, i se păru că această cerere de azil political spionului 


român se încadrează perfect în cercetările pe care este 
însărcinat să le facă. Trei comisarii plecară în Scoţia să-l vadă pe 
lacobescu. Aceştia îi aştepta într-unul din micile castele din zonă 
cu Highlands. Mărturisirile lui au furnizat, de la bun început, 
date extrem de bogate. El a recunoscut că a practicat o 
activitate ilegală pe teritoriul francez, vreme de vreo 10 ani, a 
vorbit de existenţa unei reţele active şi bine structurate, 
cuprinzând mulţi spioni, afirmând că el era braţul drept al 
şefului reţelei şi manifestându-şi dorinţa de a le spune 
anchetatorilor săi cine sunt ofiţerii recrutori şi agenţii manevraţi, 
obiectivele, ţelurile atinse, incidenţele politice şi legăturile cu 
KGB- ul, deoarece el, a arătat el, „lucrăm pentru U.R.S.S.”. 

Când audierea unui transfug începe într-un ritm atât de 
susţinut, cel în cauză nu intenţionează să ascundă nimic. 
Căpitanul Dan lacobescu explică interlocutorilor săi motivele 
fricii care pusese stăpânire pe el. Totul începuse cu zece luni în 
urmă, în septembrie 1968, când Siguranţa Belgiană arestase la 
Bruxelles pe unul din agenţii manipulaţi de reţea, turcul Imre 
Nahit, infiltrat în N.A.T.O. Îngrijorarea echipei de ofiţeri recrutori 
români crescuse simţitor după o lună, când în R.F. Germania 
mai multe persoane bănuite de spionaj - printre care un fost 
contraamiral în N.A.T.O. Şi un general - mureau în mod 
misterios iar anchetele concluzionau că este vorba, fie de 
sinucideri pricinuite de depresiuni nervoase, fie de morţi 
accidentale. 

lacobescu le preciză trimişilor speciali ai D. S. T. Că reţeaua 
română lucra în colaborare cu agenţii germani care muriseră 
toţi, denunţaţi în Occident de un ofiţer superior sovietic, 
coordonator al informaţiilor primite de la ei. 

Şeful reţelei sale crezuse că el, adjunctul său, e vinovat de 
starea de spirit proastă a oamenilor săi, demoralizaţi de căderea 
confraţilor vest-germani, şi-l prevenise că va cere rechemarea 
lui la Bucureşti. 

Întocmai ca şi Runge în faţa agenţilor C.I.A., căpitanul Dan 
lacobescu din Securitate, făcu dezvăluiri amănunțite comisarilor 
de la D. S. T., veniţi special în Scoţia ca să-l interogheze. Aşa 
cum făgăduise, el spuse totul, inclusiv numele şi funcţiile foştilor 
săi colegi: Mihai Simula, născut la Huedin, secretar II la UNESCO, 
Mihail Georgescu, născut la Bucureşti, secretar Il la ambasadă, 
George lonescu, născut la Cornetu - Prahova, secretar II de 


ambasadă, Eugen Vişan, născut la Bucureşti, secretarii la 
ambasadă, Pavel Cismaru născut la Petroşani, secretar | la 
ambasadă, Constantin Minea, născut la Curtea de Argeş, 
secretar II la ambasadă, lon Păduraru născut la Casimcea, 
secretarii la UNESCO, Marin Negrea născut la Voila, secretar II la 
ambasadă, Mihai Ilie născut la bucureşti, prim-consilier la 
ambasadă şi în sfârşit, Mihail Caraman, şeful reţelei. Toţi erau 
tineri, cca. 30 de ani. Era un comando de şoc, ai cărui membri 
făcuseră cu toţii studii diplomatice înainte de a fi trimişi în 
Franţa, dar şi studii de ofiţeri de informaţii. 

Identitatea şi misiunea reală a acestor spioni legali, 
raporturile lor cu fiecare dintre agenţii manevraţi de ei, dovezile 
cu privire la activitatea lor, toate acestea au fost comunicate de 
D. S. T. judecătorului de instrucţie Michel Leloir. Toţi însă se 
bucurau de imunitate diplomatică, astfel că nu mai rămânea 
altceva de făcut decât să fie declaraţi indezirabili pe teritoriul 
francez şi expulzați. 

Afacerea spionilor români se singulariza prin dimensiuni. 
Niciodată până atunci contraspionajul francez nu avusese de-a 
face cu un contingent atât de numeros de ofiţeri recrutori 
străini, invulnerabili din pricina convențiilor internaţionale, 
demascaţi în bloc, într-o singură reţea. Afacerea, după cum am 
arătat, căpăta proporţii insolite, şi impunea cel puţin un protest 
formal. 

Mihai Caraman împlinise 30 de ani când se instală la Paris, în 
decembrie 1958, însoţit de soţia sa Maria. În cei peste 10 ani de 
serviciu în Franţa, el va ocupa pe rând trei locuinţe: pe rue de 
l'Exposition 7, o casă în vecinătatea ambasadei, apoi în rue 
Bremontier 17 şi, în sfârşit, în bulevardul Malesherbes 161. În 
umbra lui Constantin Nicuţă, ambasadorul Republicii Populare 
Române, Caraman va fi, în 1958, secretar l, însărcinat cu 
probleme economice. Sub oblăduirea aparentă a lui Victor 
Dimitriu şi apoi a lui Constantin Flitan, succesorii lui Nicuţă, el va 
deveni  prim-consilier. Aceasta era faţada. La adăpostul 
onorabilităţii ei, Caraman va crea şi exploata cea mai activă 
reţea de spionaj care a funcţionat vreodată în Franţa. 

Nimeni nu i-a dat vreo atenţie diplomatului român când a 
debarcat pe aeroportul Le Bourget Serviciile de securitate 
franceze aveau alte griji. Ţara trece printr-o criză gravă, sfâşiată 
fiind de războiul din Algeria care dura de patru ani. 


Generalul De Gaulle luase puterea la 3 iunie 1958, investit de 
Adunarea Naţională cu 239 de voturi contra 224. 

Arestarea spionului indicat de Runge a avut loc la 12 
septembrie 1968, la orele 18, la Bruxelles la sediul Organizaţiei 
Pactului Nord Atlantic. Patru agenţi ai serviciului de securitate 
au deschis cu un şperaclu uşa biroului unde lucra Imre Nahit, 
ofiţer de naţionalitate turcă, ce ocupa un grad înalt în ierarhia 
administrativă a N.A.T.0. Şi anume şef al controalelor financiare. 
Avea gradul A 7, fiind retribuit cu un salariu net de peste 10.000 
lire sterline pe an. 

Spre nenorocul său, agenţii l-au surprins în flagrant delict, 
având în mână clasicul Minox, iar pe biroul său de lucru 
documente ultrasecrete. Nu a avut ce să mai obiecteze. 
Incadrat de agenţi, a fost imediat predat celor împuterniciţi ai 
Siguranţei belgiene ce aşteptau afară într-o limuzină 
încăpătoare. Totul a decurs fără nici cel mai mic incident Spionul 
turc a recunoscut totul, motivându-şi trădarea prin nevoia de 
bani, în ciuda unui salariu neobişnuit de mare. În ultima 
perioadă se dovedise extrem de nervos şi începuse să bea. 

Nahit fusese pus sub urmărire încă de la jumătatea lunii iulie 
1968, după ce Runge divulgase americanilor identitatea sa. 
Agenţii N.A.T.O0. A instalat imediat camere de filmat şi 
microfoane în biroul său şi acasă, surprinzându-l fără echivoc pe 
Nahit în timp ce fotocopia fără să-şi dea seama, documentele 
Pactului. 

Filmele erau developate seara, acasă, în baia transformată în 
atelier fotografic. Microfilmele erau apoi disimulate în mici 
tuburi etanşe şi de două ori pe lună le depunea în anumite 
locuri, începând cu crăpături în ziduri, copaci, sub bănci în 
parcuri sau în bazinele de apă din W. C. -urile cafenelelor. În 
total peste 1500 microfilme! 

Predat ţării sale, de fapt al cărui reprezentant şi era, Nahit a 
fost judecat de un tribunal militar de la Ankara, care l-a 
condamnat la 20 de ani închisoare. 

Urmărindu-l pe Nahit, agenţii de securitate ai N.A.T.O. Au 
descoperit pe cel ce ridica materialul depus de acesta: Mihail 
Tincu, secretar Il la Ambasada română. Nu se ştia atunci, 
întrucât Nahit refuzase să-şi denunțe partenerul, că lucra de 
fapt pentru Caraman. Din acel moment funcţionarii Ambasadei 
au fost puşi sub o urmărire discretă. 


Să revenim la Roussilhe. Pe la începutul lui decembrie 1968, 
cu prilejul unei întâlniri într-o cafenea elegantă situată pe 
avenue Opera, Caraman i-a explicat francezului că este obligat 
să se întoarcă grabnic acasă şi că-i va face cunoştinţă cu 
succesorul său. Roussilhe s-a arătat surprins şi stânjenit, dar nu 
avea de ales, trebuia să continue jocul. A fost de acord şi la un 
semn al lui Caraman, cineva s-a ridicat de la o masă apropiată. 
Domnul Jean. S-au făcut prezentările de rigoare şi domnul Jean, 
alias Tomescu, secretar II la UNESCO, l-a înlocuit pe 
predecesorul său. Dar Roussilhe se legase de Caraman pe care-l 
considera tipul perfect al gentleman-ului. Jean era rece, năzuros 
şi ştia să ceară cât mai mult. Şi i-a furnizat în mai puţin de 6 
luni, 30 microfilme pentru care a primit aproximativ 2 milioane 
franci vechi. 

Tomescu nu era un novice în materie, dimpotrivă. Cu un an 
înainte de a-l înlocui pe Caraman la manipularea lui Roussilhe 
procedase la fel, succedându-i lui Dorobanţu la manipularea lui 
Rocheron. 

Originar din regiunea Bordeaux, înalt, bine clădit, cu frunte ce 
se pierdea într-un început de calviţie, Pierre Rocheron şi-a 
început cariera în administraţie ca inspector de poliţie în 1954 la 
informaţiile generale din Tunisia. Avea pe atunci 23 de ani. În 
1960 a fost admis prin concurs la E. N. A.; După terminarea 
şcolii şi-a ales cariera externelor şi în august 1963 a fost 
repartizat la Ambasada Franţei la Washington, mai întâi ca 
ataşat şi apoi ca secretar de ambasadă, era un bărbat 
inteligent, pasionat de munca de informaţii - denumire pudică şi 
profesională în acelaşi timp a spionajului - fapt care l-a 
determinat să-şi aleagă ca temă a proiectului de absolvire la E. 
N. A., acest subiect. In ciuda tuturor acestor calităţi evidente, nu 
dispunea de un caracter ferm şi nu avea, ceea ce se cheamă, 
noroc la bani. 

Fiind la post la Washington, pe când frecventa clubul corpului 
diplomatic, a cunoscut pe Dorobanţu, secretar Il la Ambasada 
română. De vârste apropiate, s-au simpatizat şi împrietenit. 
Dorobanţu era, bineînţeles agent al Securităţii. 

Timp de doi ani prietenia lor s-a rezumat la lucruri absolut 
fireşti şi colegiale. Într-un bar din Washington, pe care-l 
frecventa uneori, Pierre Rocheron a cunoscut-o pe Eva, o 
superbă femeie de culoare, ce trăia singură cu cei patru copii... 


Voia să se căsătorească cu ea dar până în ziua mult aşteptată 
întreținea cu ea o legătură pe cât posibil de discretă. 

Dificultăţile şi neplăcerile au început în 1965. Eva a rămas 
gravidă. Rocheron, care nu dispunea de mijloacele financiare 
care să-i permită un eventual voiaj în Mexic pentru un chiuretaj, 
s-a  destăinuit bunului său prieten Dorobanţu care i-a 
împrumutat 3000 de dolari. Şi aşa au început împrumuturile, 
bineînţeles contra unor chitanţe, căci Rocheron era tare 
strâmtorat. 

Intr-o zi, Dorobanţu i-a vorbit, la început pe ocolite, apoi 
direct, despre posibilitatea unei cooperări. Îi solicita mici servicii, 
documente la care naționalitatea sa... Blocul Răsăritean etc, etc. 
Nu-i permitea accesul. In schimb Eva era tot mai pasionată. 
Schimbul documentelor era realizat prin camuflarea acestora în 
reviste iar banii în plicuri, operaţie ce se făcea cu prilejul 
dejunurilor pe care le luau împreună. Astfel „cooperarea” a 
durat aproape 2 ani, practic până în august 1967 când Pierre 
Rocheron a revenit în Franţa. 

La Paris, Rocheron a primit un post la Banca Mondială şi 
aproape îl uitase pe prietenul său Dorobanţu. Într-o zi a primit 
un telefon la birou. Necunoscutul s-a prezentat a fi drept un 
prieten al lui Dorobanţu. Dorea un rendez-vous. Rocheron a 
refuzat, dându-şi seama de jocul ce-l aştepta. Necunoscutul nu 
s-a dat bătut şi a insistat să se întâlnească, şi astfel în cele din 
urmă au făcut cunoştinţă. Până în vara lui 1969, o dată pe lună, 
Rocheron îi va transmite lui Tomescu documentele secrete. 

Pretextând că România a început demersuri oficioase în 
vederea admiterii sale în cadrul Băncii Mondiale, Tomescu îi 
solicită lui Rocheron un studiu detaliat privind avantajele şi 
inconvenientele acestei posibile participări, studiu pe care dorea 
să-l prezinte în ţară. Dar cererile sunt curând extinse şi privitor 
la relaţiile economice cu ţările din Est în vara anului 1968, 
agenţii est-europeni ce acționau în Europa erau neliniştiţi. Ceva 
se întâmpla. Căderile se succedau într-un ritm neobişnuit De 
fapt se petreceau lucruri care te ameţeau la gândul că ar fi 
putut avea vreo legătură între ele. Şi totuşi... 

Dintr-o bază N.A.T.0. Aflată în apropiere de Neuburg (R.F.G.) 
a dispărut o rachetă Sidewinder. „Hoţii” o expediase în afara 
graniţelor - avea să se constate - din Hamburg, ca pe un simplu 
colet prin poştă. 


La 8 octombrie 1968, pe la amiază, secretarul generalului 
Wendiand, numărul doi al serviciilor de contraspionaj vest- 
germane, a intrat în biroul şefului său. Cu capul sprijinit de 
tăblia biroului, generalul părea că aţipise, doborât de oboseală. 
Dar nu dormea: era mort Decesul, conform versiunii oficiale, se 
datora unei „depresiuni nervoase”. „Analiza toxicologică a 
conţinutului stomacal a pus în evidenţă faptul că generalul 
absorbise conținutul câtorva tuburi cu barbiturice...”, se 
menţiona în raportul medicolegal. Dar, o mână de oameni ştia 
prea bine care era adevărata cauză a morţii ofițerului superior. 

La nici câteva ore mai târziu, o altă ştire ce avea să provoace 
senzaţie s-a răspândit ca fulgerul. Contraamiralul Luedke se 
sinucidea şi el, în acelaşi mod. Luedke fusese şef adjunct al 
serviciilor logistice ale S. H. A. P. E. (Cartierul general N.A.T.0. 
De la Bruxelles). Prin funcţia sa, avea acces la documentele cele 
mai secrete, denumite codificat „COSMIC” (ce cuprindea în 
special, printre altele, modalitatea eventuală de efectuare, în 
cazul unui conflict mondial, a unei mobilizări a ţărilor membre 
N.A.T.0O. 

Şi iarăşi... aparatul de fotografiat! La Bruxelles, Luedke trecea 
drept un om căruia îi plăcea să trăiască bine şi nu lăsa să-i 
scape nicio plăcere care se putea oferi unui bărbat de vârsta şi 
talia sa. Printre altele era pasionat de fotografie. Filmele găsite 
în locuinţa sa conţineau reproducerea unor documente 
ultraconfidenţiale ale N.A.T.O. Printre ele figurau domnişoare 
foarte puţin... îmbrăcate! 

Sarabanda sinuciderilor suspecte, o adevărată molimă, a 
continuat. Era rândul lui Hans Schenk, funcţionar la Ministerul 
Economiei din Bonn. Acest bărbat perfect-sănătos până atunci, 
în decurs de mai puţin de 24 ore, cade pradă unei depresiuni 
psihice ce-l va determina să-şi pună capăt zilelor, spânzurând-se 
în apartamentul său. Depresiune nervoasă... se va auzi 
pronunţându-se diagnosticul devenit, se pare, la moda. 

Edeltraut Grappentin era funcţionară la serviciul de presă al 
Guvernului. La începutul lunii noiembrie 1968 a fost atinsă de 
0... depresiune nervoasă! Şi, ca urmare, a absorbit o doză 
mortală de barbiturice. 

În aceeaşi perioadă colonelul Johannes Grimm a ales, la 
rândul său, pentru a se sinucide, un mijloc mai bărbătesc: un foc 
de revolver în tâmpla dreaptă. Şi el a fost victima diagnosticului 


la modă: depresiune nervoasă...! 

Dar această „epidemie”, mai mult decât ciudată, nu a scutit 
să-l contamineze nici pe Gerhard Boehm, un modest funcţionar 
la Ministerul Apărării. După ce scrie câteva rânduri de rămas 
bun soţiei sale, el se aruncă în Rin; nu ştia să înnoate. Corpul lui 
va fi regăsit abia după 10 zile. 

A venit apoi rândul unui funcţionar la Ministerul Agriculturii, 
Arnold Willerding; al unui portar la acelaşi minister, Bernard 
Dudek; al lui Ruedinger Herold, funcţionar al Ambasadei R. F. 
Germania la Haga. 

Cu un umor negru, ziarele vremii se întrebau dacă nu cumva 
era cazul să se întreprindă o anchetă în privinţa motivelor 
acestor sinucideri în serie, aparent datorate aceloraşi cauze: 
depresiune nervoasă, urmare a unui climat neprielnic şi a unei 
activităţi profesionale excesiv de... epuizante! 

In ianuarie 1969, comandantul Schiller a luat, într-o seară, la 
culcare, atât de multe somnifere, încât nu s-a mai sculat 
niciodată. Acest ofiţer de aviaţie în vârstă de numai 35 de ani 
avusese acces şi manipulase dosare strict secrete... în februarie, 
acelaşi ani, un caz de sinucidere prin spânzurare: Eric Wollf, 
ofiţer de telecomunicaţii în cadrul forţelor aeronavale. 

In iulie a fost arestat un industriaş extrem de bogat, miliardar 
din regiunea Ruhr-ului, pe nume Hans Heinz Post, în vârstă de 
46 de ani. Lucra pentru serviciile secrete est-europene. 

Dar epidemia de sinucideri misterioase, a fost urmată sau s-a 
produs aproape concomitent cu una din dispariţii tot aşa de 
misterioase. Astfel, pe la începutul lunii martie 1968, peste 20 
de persoane au dispărut în cursul nopţii, Frankfurt-ul. Hamburg- 
ul, Karisruhe şi Bonn-ul fiind oraşele în care locuiau şi aveau 
serviciu. Agenţii secreţi din Est s-au reîntors acasă. Semnalul 
transmis prin radio a fost cât se poate de anodin: „Congresul se 
distrează”. 

Toate aceste întâmplări aparent inexplicabile se datorează 
faptului că agenţii germani care muriseră fuseseră denunţaţi în 
Occident de un ofiţer superior sovietic, coordonator al 
informaţiilor primite de la ei. 

Pe la jumătatea lunii iulie 1969, un bărbat însoţit de o femeie 
şi un copil, se prezentară la Ambasada americană de la Paris. 
Solicitau azil politic; era căpitanul Dan lacobescu ce funcţiona ca 
secretar Ill al Misiunii române la UNESCO. Transportat în Anglia 


a fost supus unei anchete severe. Printre altele, a mărturisit că 
lucra în cadrul unei reţele române conduse de Mihai Caraman şi 
care colabora cu agenţi est-germani. De mai multe luni, 
lacobescu se simţea supravegheat de colegii săi. Şeful reţelei 
din care făcea parte, crezuse că el, adjunctul său, e vinovat de 
starea de spirit proastă a oamenilor săi, demoralizaţi de căderea 
confraţilor vest-germani şi-l prevenise că va cere rechemarea lui 
la Bucureşti, lucru care s-a şi întâmplat, pretextându-i-se că i s-a 
acordat concediul legal. 

Arestările au început în iulie 1969, primul căzut fiind Francis 
Roussilhe. 14 persoane au fost anchetate, dintre care 9 erau 
francezi, funcţionari la Externe, Economie, Finanţe, Armată, 
Poliţie şi N.A.T.0O., un funcţionar internaţional O. C. D. E., un 
scriitor şi 4 refugiaţi români, unul având o falsă identitate 
franceză. O femeie s-a sinucis. 

Operațiunile declanşate au fost urmate imediat de 16 
rechemări ale diplomaților români în ţară, de la Ambasada din 
Paris şi U. N. E. S. C. O. Şapte inculpări au fost pronunţate, 
dintre care şase de către Curtea de Siguranţă a Statului şi una 
pentru corupţie a unui funcţionar. Trei condamnări: 8 ani de 
închisoare pentru Van de Wiele, la 19 noiembrie 1970; 20 de ani 
pentru Roussilke la 20 ianuarie 1971 şi 3 ani închisoare cu 
suspendare pentru Rocheron, la 4 iunie 1971. La începutul verii 
lui 1969 Mihai Caraman se va întoarce la Bucureşti. 

Epilog: Profesionist de înaltă clasă, cu vechi state de serviciu, 
cum se obişnuieşte să se spună, Mihai Caraman nu este un 
necunoscut pentru cei ce studiază istoria serviciilor secrete. 
Rival al generalului Pacepa, după unele sure Mihai Caraman a 
fost marginalizat o lungă perioadă de timp, în ciuda faptului că 
s-a dovedit a fi un ofiţer destoinic de informaţii, după părerea 
unor autori. Până la sfârşitul lunii decembrie 1989, a fost 
adjunctul şefului Secţiei „F” care se ocupa de contrainformaţii 
externe. 

După înlăturarea lui Ceauşescu şi reorganizarea fostei 
Securităţi, Mihai revine în actualitate pentru o scurtă perioadă 
de timp, deşi era trecut de vârsta pensionării. A fost numit în 
fruntea Serviciului de Informaţii Externe pentru scurt interval, 
fiind înlocuit cu generalul loan Talpeş, fost consilier prezidenţial. 

În privinţa valorii informaţiilor furnizate de reţeaua Caraman 
există şi păsări contrare. De pildă generalul Dumitru |. Dumitru, 


într-un articol publicat în Spionaj - contraspionaj, afirmă că 
valoarea informativă a materialelor respective era depăşită, 
deoarece Caraman, aşa cum se ştie din presa franceză a 
timpului, fuseseră date în păstrare la arhivă, adică nu mai erau 
de actualitate. 

In acest spirit se formulau şi aprecierile scrise care, 
menţionând de regulă numai valoarea documentară a lor, au 
început să supere şi au contribuit la înăsprirea în continuare a 
relaţiilor dintre cele două organe. Ca o reacţie a nemulțumirii 
D.I.E., un colectiv numeros format din grade mari de la 
departamentul respectiv din Ministerul de Interne şi de la Secţia 
pentru probleme militare şi justiţie de la C.C. al P.C.R., a descins 
la Marele Stat Major să verifice şi să se convingă de realitate şi 
seriozitatea aprecierilor făcute asupra materialelor primite. Era 
urmarea consecinţei incompetenţei în plan militar a celor care 
obțineau şi mânuiau aceste materiale la Ministerul de Interne și 
care le atribuiau valori deosebite. Acel colectiv de control a 
cerut detalii, a investigat mulţi specialişti din Marele Stat Major 
şi din Ministerul Apărării Naţionale, a comparat cu materiale 
informative furnizate de sursele proprii ale Marelui Stat Major, 
transformând controlul respectiv de documentare într-o 
veritabili anchetă. Se pune chiar problema dacă nu cumva 
cineva are interesul şi compromită prestigiul organismului 
omniprezent condus de generalul Doicaru şi de umbra sa, 
generalul Pacepa. Dar lucrurile s-au lămurit repede. Aprecierile 
erau supărător de fundamentate, temeinic şi corect prezentate 
şi colectivul de control s-a retras ruşinat N-a căzut nici-un cap. 
Incă o dată Securitatea a fost înfrântă pe propriul ei teren. 


GENERALUL GHEORGHE MIREA 


Element extrem de destoinic, s-a făcut repede remarcat şi a 
avansat în grad, ajungând general maior. La sfârşitul anilor '50, 
un om de afaceri britanic pe nume Henry Jacober, care avusese 
în trecut legături comerciale cu România şi fusese recrutat de 
D.I.E. Ca agent, a solicitat urgent o întrevedere. Jacober i-a 
mărturisit lui Gheorghe Mirea, care se ocupa de el, că a informat 
serviciul de spionaj extern israelian referitor la contactul său cu 
spionajul român şi că urma să i se încredinţeze o misiune într-o 
operaţiune specială foarte secretă. Mesajul său consta în faptul 
că serviciul israelian era gata să plătească guvernului român o 


anumită sumă de bani, confidențială, pentru fiecare evreu lăsat 
să emigreze, totul fiind bazat pe o înţelegere nescrisă, amiabilă 
între Jacober şi Gheorghe Mirea. 

La început Bucureştiul a respins, considerându-l drept o 
provocare, dar Jacober a insistat. Câteva luni mai târziu, el a 
propus construirea unei ferme de pui, automatizată, în România, 
pe gratis, cu condiţia ca 500 de familii de evrei să capete 
permisiunea să emigreze. Conducătorul român de atunci, 
Gheorghe Gheorghiu-Dej a aprobat în cele din urmă propunerea 
ca experiment unic. Inainte de sfârşitul anului o fermă de pui 
modernă a fost instalată cu discreţie la Periş, pe proprietatea 
deţinută de Ministerul de Interne. Când Gheorghiu-Dej a făcut o 
vizită după câteva zile, i-a plăcut foarte mult şi a aprobat 
imediat 500 de cereri de vize de ieşire pentru evrei, dând ordin 
să se mai construiască încă cinci ferme de pui. 

Până la sfârşitul anului 1964, Ministerul de Interne devenise 
cel mai mare producător de carne de pasăre din România. 
Posedau feme de pui, ferme de curcani şi ferme de porci, 
producând zeci de mii de animale pe an, câteva ferme de vite şi 
alte ferme de animale, numărând aproximativ 100.000 de oi - 
toate fiind prevăzute cu abatoare automatizate, dotate cu 
congelatoare şi instalaţii de ambalare igienică a cărnii. 

Pentru transportul cărnii ambalate dispunea, de asemenea, 
de un parc de autocamioane TIR frigorifice, marca Mercedes. 

Pe la începutul anului 1965, o fabrică de fulgi de porumb 
construită de Kellog s-a adăugat sectorului alimentar al 
ministerului. 

Toate aceste ferme şi uzine de produse alimentare au fost 
plătite de către Henry Jacober, în schimbul vizelor de ieşire 
pentru evreii români. Ele au fost construite în aceeaşi zonă a 
Perişului şi deservite de deţinuţi politici, o sursă de la care 
ministerul de interne îşi putea lua veterinarii şi inginerii 
necesari. 

„Dacă nu poţi găsi în închisoare oamenii de care ai nevoie, 
atunci arestează-i pe cei de care ai nevoie şi apoi foloseşte-i” 
era răspunsul obişnuit dat de Gheorghiu-Dej, atunci când 
ministrul de interne, Alexandru Drăghici, se plângea că fermele 
reclamă mai multă forţă de muncă decât poate el să asigure. 
Adjunctului său, Alexandru Dănescu i s-a dat exclusiv sarcina de 
a se ocupa de ferme, a căror producţie era destinată numai 


exportului în Occident. Henry Jacober a ajutat acest export atât 
direct cât şi indirect. Începând din anii '60, numărul anual de 
vize pentru emigrare date evreilor români depindea în întregime 
de ouăle, puii, curcanii, porcinele şi fulgii de porumb ce se 
exportau în Occident an de an, D.I.E. S-a implicat tot mai mult în 
emigrarea evreilor. Trebuia nu numai să menţină „înţelegerea 
amiabilă Jacober-Mirea” dar să şi obţină cele mai bune rase de 
animale şi să le transporte în România cu avioane închiriate, 
plătite tot de Jacober. Valiza diplomatică transporta mai multă 
spermă de taur obţinută cu ajutorul şi banii lui Jacober, decât 
informaţii secrete. 

Totuşi, de departe cea mai spectaculoasă tranzacţie cu vite 
condusă de către DIE a avut loc între anii 1958 şi 1965 prin care 
se scoteau prin contrabandă din Danemarca, cu ajutorul lui 
Jacober, porci danezi Landrace, vii, necastraţi. Porcul Landrace 
alb, cu urechile pleoştite, ce putea fi întâlnit în europa Centrală 
şi de est, fusese transformat în Danemarca, într-un porc 
superior prin încrucişare selecționată. Porcii Landrace erau 
comercializaţi în Anglia, la Wietshire. Din aceştia se făcea şuncă, 
aceasta fiind dată comerţului exterior danez. Danemarca şi-a 
menţinut monopolul şi preţurile extrem de mari interzicând cu 
stricteţe exportul de porci Landrace pentru creştere. Totuşi, 
timp de şapte ani, DIE a adus prin contrabandă mii de purcei din 
danemarca. Aceştia erau anesteziaţi şi transportaţi la început în 
automobile diplomatice, apoi în valize diplomatice speciale, iar 
în cele din urmă în camionete TIR mari protejate de sigilii 
diplomatice. Până la începutul anului 1965, România producea 
50. 000 de porci Landrace pe an, toţi exportaţi în Occident în 
chip de şuncă şi slănină cu ajutorul lui Jacober. 

Inţelegerea confidențială Jacober-Mirea a fost ţinută în cel mai 
mare secret. Primul ministru, lon Gheorghe Maurer, care era de 
asemenea cel mai bun prieten al lui Gheorghiu-Dej, nu ştia 
absolut nimic despre această afacere. Ceauşescu însuşi a aflat 
de afacere abia în 1965, când a venit la putere după moartea lui 
Gheorghiu-Dej. El a denunţat-o ca fiind „scandaloasă”, a 
desfiinţat-o, a transferat fermele de animale în cadrul 
Ministerului Agriculturii, l-a concediat pe Mirea din DIE şi a redus 
drastic emigrarea evreilor. 

Doi ani mai târziu, lui Ceauşescu i-au venit alte gânduri şi a 
întrebat dacă Jacober mai trăieşte. La puţin timp, generalul 


Mirea a fost reînrolat în DIE, promovat în grad (general) şi 
funcţie, dându-se ordin în secret să ia din nou legătura cu 
Jacober. De această dată, totuşi schimbul nu mai consta în 
ferme de animale, ci din valută forte, dolari. Acum operaţiunea 
a devenit mai secretă ca oricând. 

După ce Jacober a murit de cancer, directorul adjunct al 
agenţiei de informaţii israeliene pentru imigrare, personaj 
născut în România şi având paşaport diplomatic israelian pe 
numele de Ytzhak Yesahanu, a devenit noul partener în 
înţelegerea confidențială. In 1972, după ce a pus mâna pe 
serviciul de spionaj, supraveghindu-l îndeaproape, Ceauşescu a 
hotărât să înlăture numele DIE din noua înţelegere confidențială 
Yesahanu-Mirea. O poveste menită să dezinformeze a fost 
împrăştiată cum că Mirea fusese scos din DIE. 

Noua şi nescrisa înţelegere confidențială Yesahanu-Mirea 
prevedea ca României să-i fie plătită o anumită sumă de bani 
gheaţa pentru fiecare individ în funcţie de vârstă, nivel de 
instruire, profesie, slujbă şi statut familial, pentru fiecare evreu 
căruia i se va permite să emigreze. În iulie 1978 de plată a fost 
între 2000 şi 50. 000 de dolari de persoană. În câteva cazuri 
individuale i s-a cerut lui Yesahanu să plătească până la 250. 
000 de dolari. Întâlnirile dintre Mirea şi Yesahanu aveau loc 
lunar la ambasadele României din Germania de Vest, Austria 
sau Elveţia, unde Mirea aducea listele cu numele evreilor cărora 
li se dăduse aprobarea să emigreze, iar Yesahanu oferea valize 
cu dolari. În 1974, una dintre aceste valize s-a pierdut la 
aeroportul din Zurich, unde a fost găsiţi până la urmă, după 
două zile. Era încă intactă, conţinând peste 1 milion de dolari. În 
decursul anilor, înțelegerea  Yesahanu-Mirea a adus 
Bucureştiului un venit net de milioane de dolari, precum şi 
nenumărate credite avantajoase pe termen lung către diferite 
bănci occidentale, cu dobânda plătită de Yesahanu. 

incurajat de rezultate, Ceauşescu a ordonat ca DIE să iniţieze 
o operaţiune similară pentru vânzarea etnicilor germani. Acesta 
i s-a părut potenţial chiar mai avantajoasă, România având 
aproximativ un milion de etnici germani în interiorul graniţelor 
sale. Vânzarea cetăţenilor români de etnie germană a fost 
aranjată în cadrul aceloraşi parametri, totul bazându-se pe o 
înţelegere personală între acelaşi Mirea şi „Eduard”, care se 
înfăţişa ca agent de spionaj infiltrat şi reprezentant personal alui 


Hans Dietrich Genscher, ministrul de interne vest-german, care 
a fost implicat direct în facilitarea operaţiunii de emigrare a 
germanilor din Europa de Est. Eduard a jucat în continuare acest 
rol secret chiar după 1977 când a spus că fusese ales în 
Bundestag. Valize pline cu dolari erau aduse lunar la Bucureşti 
cu liniile aeriene române TAROM, iar credite speciale cu o parte 
din dobândă plătită de Eduard, erau acordate pentru a menţine 
emigrarea. 

La sfârşitul lui 1977, Ceauşescu s-a hotărât să mai stoarcă un 
profit din comerţul său cu fiinţe omeneşti: i-a dat ordin lui 
Yesahanu să-i furnizeze arme occidentale în schimbul unei 
creşteri a emigrației evreilor. Un tanc american sau britanic era 
prima sa prioritate. 

După 1980 generalul Gheorghe Mirea a primit funcţia de 
director general adjunct la un institut, funcţie care-i servea 
drept paravan pentru a-şi duce mai departe activitatea sa 
ocultă. Cazul Pacepa avea să-i influenţeze hotărâtor cariera, 
fiind transferat la o şcoală de ofiţeri de lângă Bucureşti. 


GENERALUL IULIAN VLAD 


Este ultimul dintre promotorii învăţământului modern de 
poliţie, informaţii şi contrainformaţii din România. Şi-a început 
cariera în 1951 ca instructor cu probleme de învăţământ în 
cadrul Ministerului de Interne, parcurgând, ierarhic toate 
treptele de comandă pe această linie. In aceste funcţii face 
demersurile necesare şi obţine, cu sprijinul ministrului 
învăţământului, acad. Ilie Murgulescu introducerea 
învăţământului superior juridic în Şcoala Militară de ofițeri activi 
M. |. De la Băneasa (Bucureşti) a cărei comandă o preia în 1974. 
În 1977 având gradul de general-locotenent este numit secretar 
de stat la M. I. Calitate în care se ocupă de organizarea şi apoi 
dezvoltarea unităţilor de luptă antiteroriste (USLA) după modelul 
celor mai perfecţionate unităţi de profil din Occident. In acest 
scop, împreună cu un grup de ofiţeri, face o vizită de studiu şi 
schimb de experienţă în R.F.G. În 1984, avansat la gradul de 
general colonel, este numit adjunct al ministrului de interne, iar 
la 3 octombrie 1987, ministru secretar de stat şi şef al DSS. In 
timpul evenimentelor din decembrie 1989, din ordinul 
generalului Vlad, întregul efectiv al aparatului de securitate se 
alătură maselor  revoltate împotriva dictaturii familiei 


Ceauşescu. La 31 decembrie 1989 generalul Vlad este arestat şi 
întemnițat la Jilava iar un an şi jumătate mai târziu, condamnat. 

Personalitate controversată, generalul Vlad lulian trebuie să 
răspundă la întrebările: a servit sincer comunismul şi personal, 
lui Ceauşescu? Este implicat în masacrul din 22 decembrie? 
Timpul va răspunde. 

La sfârşitul anului 1993, Vlad lulian, grav bolnav, a fost pus în 
libertate, după ispăşirea unei părţi din pedeapsa acordată, după 
unele opinii pe nedrept. 


COLONELUL GHEORGHE ARDELEANU 


Pe numele adevărat Moise Bula, s-a născut la 26 martie 1938. 
A lucrat ca locţiitor al Direcţiei a 3-a Contraspionaj, apoi a fost 
mutat la U.M. 0544, unitatea „U” care se ocupa cu lansări şi 
infiltrări de agenţi în străinătate, sub diferite pretexte. 

Colonelul Ardeleanu a însoţit un important transport de 
lingouri de aur în Elveţia, efectuat cu cinci avioane AN-24, într-o 
singură zi, în 1986. În acelaşi an, după ce reţeaua de spionaj 
română din Germania a picat, Gh. Ardeleanu a fost transferat la 
USLA, unde a devenit comandant. A fost cunoscut ca un om dur 
care ameninţa cu „tăiatul gâtului”. Când intra în birou îşi arunca 
pantofii şi-i punea pe subalterni să-i lustruiască. Se manifesta cu 
o slugărnicie fără margini cu superiorii, dar mai ales cu 
perechea prezidenţială pe care a însoţit-o în Iran, în decembrie 
1989. S-a spus că cunoştea multe din secretele conturilor lui 
Ceauşescu. La întoarcere a luat parte la reprimarea 
demonstranţilor din Piaţa Universităţii, fiind comandantul 
dispozitivului de reprimare a manifestaţiei din 21 decembrie. 
Ajungând în Bucureşti, la Comitetul Central, striga ca un apucat: 
„Daţi-mi Gela”, „Daţi-mi Gela”. Gela este denumirea unei 
petarde cu care Gheorghe Ardeleanu a aruncat în demonstranţii 
de la Intercontinental. Se afla în conflict cu colonelul Trosca, 
care atunci când a fost trimis cu ABl-urile să apere M.Ap.N., s-a 
exprimat cam aşa: „Dacă nu mă mai întorc, împuşcaţi-l pe 
Ardeleanu”. La rândul său, Gh. Ardeleanu a prezentat la M.Ap.N. 
Un raport, din care reieşea că Trosca ar intenţiona să-l omoare 
pe dl. General Militaru. 

După ce pe 21 decembrie 1989 ordonase reprimarea 
manifestaţiilor din Piaţa Universității, colonelul Gheorghe 
Ardeleanu, la acea dată comandant al trupelor USLA, a fost 


solicitat ca martor în procesul generalului lulian Vlad, mărturie 
cerută de către apărare. 

În şedinţa publică a Curţii Supreme de Justiţie, Secţia Militară, 
colonelul Ardeleanu face următoarea declaraţie: 

„În perioada 13-20 decembrie 1989 am fost plecat din ţară în 
misiune în lran. Pe generalul Vlad l-am văzut în după-amiaza 
zilei de 21 decembrie 1989 în jurul orei 15, 30-16, 00 pe str. 
Oneşti în dreptul intrării B. Acesta m-a întrebat dacă am 
probleme şi răspunsul meu a fost negativ. Eu am stat în 
dispozitiv până după împrăştierea manifestanţilor, după care m- 
am retras la unitate de unde am revenit a doua zi, de astă dată 
cu efectivele îmbrăcate în uniformă. In ajun aceştia acționau în 
civil. După aflarea veştii în legătură cu generalul Milea am primit 
ordin de la generalul Vlad să mă retrag în unitate şi să iau 
măsurile care se impuneau pentru asigurarea pazei la 
ambasade, a securităţii aeroporturilor şi a sediilor noastre. La 
venirea din Iran locţiitorul la comandă mi-a spus că sunt 
evenimente la Timişoara, că e interzisă luarea legăturii cu 
această localitate şi că unitatea se află în situaţia II urmând să 
primească ordinul. În zilele de 21-22 decembrie 1989 nu s-au 
primit ordine ca USLA să acţioneze în alte localităţi. Atunci când 
mi-a dat dispoziţie să plec la unitate, generalul Vlad mi-a spus 
că are date că a doua zi vor veni mase importante de oameni, 
că nu vede ce se mai poate face şi că în rândul demonstranţilor 
au fost şi străini, chiar diplomaţi. În după-amiaza zilei de 22 
decembrie 1989 am primit ordin de la generalul Vlad să 
întocmesc şi să-i prezint un plan de capturare a lui Ceauşescu şi 
a soţiei acestuia, să am grijă de aeroporturile civile, pentru că în 
situaţia în care vor fugi, folosind vreunul din acestea, voi fi 
trimis în judecată”. 

În după-amiaza zilei de 22 decembrie 1989, Gheorghe 
Ardeleanu a intrat în Comitetul Central în camera unde se aflau 
componenţii noii puteri, anunţându-l pe Sergiu Nicolaescu că în 
curând urmează să se tragă în interiorul clădirii. 

După ce a participat efectivi la reprimarea manifestanţilor, 
colonelul Ardeleanu a primit titlul de luptător pentru victoria 
revoluţiei, trecând astfel în rândurile celor în care a ordonat să 
se tragă! 

Col. Gheorghe Ardeleanu este cel care în timpul 
evenimentelor din 1989 a trimis grupul Toţca la Ministerul 


Apărării Naţionale pentru a-i asigura protecţia. Totodată, el a 
participat la şedinţa de constituire a CFSN-ului din ziua de 22 
decembrie 1989. 

Colonelul Ardeleanu a fost numit, după decembrie 1989, 
vicepreşedinte al „Comisiei Superioare pentru Regulament şi 
Structură” în M.Ap.N. La data de 5 februarie 1991 a fost trecut 
în rezervă cu drept de pensie. Colonelul Ardeleanu a fost 
beneficiarul unui brevet de luptător pentru victoria revoluţiei, cu 
toate drepturile ce decurg din prevederile Legii nr. 42. 

În ziua de 15 iunie 1993, Gheorghe Ardeleanu, în vârstă de 55 
ani, a decedat în Spitalul orăşenesc” Ştei” din judeţul Bihor. 

Gheorghe Ardeleanu, fostul comandant USLA, n-a pus 
niciodată mâna pe o sapă şi nici n-a lucrat la prăşitul cartofilor. 
Povestea cu moartea sa, care s-ar fi datorat unei substanţe 
chimice contra gândacilor de Colorado pe „ogorul familiei” este 
pentru naivi. Insecticidul „Karate” (produs de firma engleză 
„ICI”) devine dăunător pentru om dacă este inhalat în spaţii 
închise, sau dacă este băut direct din sticlă. Bănuim că 
experimentatul colonel de la USLA nu s-a apucat să bea 
insecticidul (de bunăvoie) ca pe o răcoritoare. Este adevărat că 
medicii de la Spitalul din Ştei (fostul oraş Dr. Petru Groza) au 
făcut tot ce-au putut ca să-l salveze, dar - vorba aceea - ce mai 
poţi face când dl. Ardeleanu s-a dus direct pe câmp şi a fost 
sinucis cu „Karate”? 

Cu toate că, imediat după ce a ajuns la spital, colonelului 
Ardeleanu i s-a făcut o electrocardiogramă, doctorul Mihai 
Stanciu declară că nu a observat niciun fel de tulburare a 
ritmului cardiac. Tot el, prieten vechi al fostului comandant 
USLA, nu ştia absolut nimic despre o evenutală suferinţă 
cardiacă a colonelului Ardeleanu. 

Deplasându-se în Ştei, medicul legist din Oradea, Virgil 
Spiridon, a luat probe toxicologice, angajându-se ca, în decurs 
de câteva zile, să comunice directorului spitalului orăşenesc 
rezultatul analizelor. (!) La scurt timp după deces, medicul care 
l-a asistat, doctorul Galea, ne-a declarat că fostul comandant a 
murit în urma unei intoxicații puternice cu o substanţă toxică 
folosită la combaterea gândacilor de Colorado. Luni 14 iunie, el 
stropise cu substanţa de import „Karate” cartofii din grădina 
proprie. Inhalarea substanţei a dus la o intoxicație acută ce s-a 
manifestat prin insuficienţă respiratorie severă. Tratamentul 


medical specific, aplicat timp de o oră, nu a dat rezultate, 
colonelul Ardeleanu decedând marţi, la ora 13. 

Luând legătura cu directorul spitalului, doctorul Mihai Stanciu, 
acesta ne-a declarat, în cursul dimineţii de ieri, cu totul altceva. 
Cauza decesului este un infarct miocardic. 

În urma efectuării autopsiei, medicul legist Virgil Spiridon a 
constatat „un cord obosit, fleşcăit şi moale”. 

Personalul spitalului „Petru Groza” a confirmat decesul dar a 
refuzat să comenteze diagnosticul. 

Reporterul Vlad Pufu, luându-i un interviu gen. Militaru, acesta 
când a aflat de moartea colonelului Ardeleanu, a rămas 
stupefiat, după care s-a recules şi a făcut următoarea 
declaraţie: 

„Gheorghe Ardeleanu şi lulian Vlad sunt singurii oameni care 
puteau să dea un răspuns la tot ceea ce s-a întâmplat în 
decembrie 89. Imi pare rău că odată cu dispariţia lui Ardeleanu 
s-au înmormântat şi foarte multe răspunsuri despre acele 
evenimente decembriste. Cineva, probabil, a urmărit acest lucru 
pentru că vreodată col. Ardeleanu ar fi putut să vorbească. 

L-am cunoscut pe Ardeleanu şi nu cred că a fost atât de prost 
să nu-şi dea seama că se otrăveşte singur cu acea substanţă. In 
1990 m-am întâlnit cu el întâmplător, era împreună cu familia. 
Mi-a spus că este urmărit în permanenţă de cineva şi că în viitor 
o să ne întâlnim pentru a discuta câteva lucruri mai pe larg. 

Moartea lui Ardeleanu ar trebui să fie un semnal de alarmă 
pentru lulian Vlad. 

Cristian Botez, de la „România liberă”, a relatat următoarele:” 
Miercuri seara (17.06) la ora 20,10, era aşteptat să sosească pe 
aeroportul Băneasa, de la Oradea, corpul neînsufleţit al 
colonelului Gh. Ardeleanu, decedat marţi, la reşedinţa sa din 
comuna Petran (Bihor). Sicriul urma să fie însoţit de văduva 
colonelului, căreia itenţionăm să-i solicităm câteva lămuriri 
asupra cauzei decesului. În aşteptarea avionului am intrat în 
vorbă cu militarii din garda aeroporului, care ne-au spus că 
sicriul va fi păzit de un pluton de jandarmi... La ora 20,25, duba 
tip T.V., cu numărul 21-B-4826 părăseşte în trombă şi cu farurile 
aprinse aeroportul. Containerul funerar se afla înăuntru. Insoţită 
de un ARO 4x4, duba traversează Bucureştiul până la Cimitirul 
Militar Ghencea, unde sosiseră între timp alte maşini cu membrii 
şi apropiaţi ai familiei... Sicriul a fost depus la capela 


cimitirului... Unul dintre cunoscuţii familiei decedatului, dl. I. C., 
văzându-ne cu aparatul de fotografiat, s-a apropiat de noi cu un 
ziar fluturând în mână, manifestându-şi nemulţumirea faţă de 
„minciunile înşirate acolo”, spunându-ne totodată că fotografia 
publicată în respectivul ziar este trucatăântr-un mod grosolan. 

„Gheorghe Ardeleanu nu a primit certificat de revoluţionar” - 
a spus cetăţeanul. „Este vorba de altcineva... Cât timp a trăit nu 
a venit nimeni să-i ia interviuri, să-l întrebe ce s-a întâmplat. De 
aia a şi murit, de supărare. A făcut un atac. Chestia aia cu 
insecticidul e o minciună”. 

Ca şi Ceauşescu, avea mania să se spele pe mâini, ori de câte 
ori atingea o clanţă, temându-se să nu fie otrăvit. Este exclus ca 
el să fi fost atât de neglijent cu insecticidul „Karate”. Cel mai 
mult, fostul şef al USLA se temea de numeroşii agenţi aflaţi în 
străinătate, care l-au ameninţat că dacă îi desconspiră, va fi 
omorât. Pe cât i-a stat în putinţă, colonelul Ardeleanu le-a 
„spălat” dosarele, dar n-a reuşit chiar pentru toţi. 


SERVICIILE SECRETE AZI... 


România dispune în prezent de şapte servicii secrete. După 
unii autori, numărul ar fi mai mare. Acestea sunt: Serviciul 
Român de Informaţii (S.R.I.) condus de Virgil Măgureanu, 
adjunct general Cristea; Serviciul de Informaţii Externe, condus 
de generalul lon Talpeş; Serviciul de Informaţii al Ministerului de 
Interne (U.M. 0215); U.M. 0400 (Serviciul de Informaţii al 
Ministerului Justiţiei; Direcţia de Informaţii a Armatei şi Direcţia 
de contraspionaj a Armatei. Din punct de vedere teoretic 
atribuţiile fiecăruia sunt clar delimitate. În realitate ele 
desfăşoară activităţi de multe ori asemănătoare şi chiar 
identice. U.M. 0215 cuprinde Diviziunea Contraspionaj şi 
Diviziunea Informaţii. Aceasta din urmă, condusă de colonelul 
Condoiu (provenit din S.R.1.), face cam acelaşi lucru pe care le 
face şi S.R.|. -ul. Are un Serviciu de luptă şi intervenţie 
antihuliganică, altul care se numeşte Delicvenţă şi Parazitism, 
precum şi un serviciu de informaţii economice. Şi S.R.I. -ul 
desfăşoară activităţi identice. Persoane care au lucrat şi în S.R.I. 
și în U.M. 0215 spun că acestea se mai calcă pe picioare într-un 
domeniu: acela al supravegherii activităţii partidelor. În S.R.I. 
Există o diviziune specială, alcătuită din trei sute şi ceva de 
oameni, care se ocupă de partide. 


E condusă de un anume colonel Mureşan. Înainte a fost 
condusă de colonelul Dumitru Spătaru, unul din artizanii 
Berevoieştiului. Teoretic, se ocupă de partidele extremiste, 
practic de toate care sunt mai importante. Şi la 0215 exişti în 
cadrul diviziunii conduse de colonelul Condoiu, un asemenea 
serviciu. Prin 1991, D. V. Ursu l-a desfiinţat, dar el a fost refăcut 
apoi în mod cu totul secret, sub altă denumire. 

U.M. 0400 a Ministerului Justiţiei, unitate condusă de colonelul 
Pistol, trebuie, teoretic, să protejeze cadrele de penitenciare. Să 
le ferească, adică, de primejdia de a fi racolate. Practic, face 
acelaşi lucru ca şi U.M. 0215: culege informaţii din domeniul 
infracţional şi ie prezintă organelor de Poliţie. 

D.I.A. și S.I.E. Fac lucruri asemănătoare: culeg informaţii din 

afara ţării. 

Serviciul de Pază şi Protocol, unitate subordonată 
preşedintelui şi condusă de proaspătul general Iliescu, nu se 
ocupă numai cu protecţia demnitarilor şi paza obiectivelor. 
Culege informaţii despre personalităţi militare din S.R.I., M.L, 
S.I.E., M.Ap.N. verifică fidelitatea acestora (generalii mai 
importanţi cu funcţii de răspundere) şi avizează numirile în 
funcţii de la vârf. Niciun general nu scapă. De verificat, verifică 
şi cei de la Contraspionajul Militar în atribuţiile căruia intră 
filarea şi ascultarea cadrelor militare, precum şi a altor persoane 
importante pentru armată. 

De exemplu, ministrul Apărării Naţionale e verificat de S. P. P. 
E protejat însă informativ de contraspionajul militar şi din când 
în când, urmărit de S.R.I. Şi Virgil Măgureanu poate fi urmărit de 
contraspionii militari. 

S. P. P. -ul se subordonează preşedintelui S.R.I.-ul se află sub 
controlul Parlamentului, U.M. 0215 e a Ministerului de Interne, 
deci e sub controlul Executivului. De curând. La conducerea 
Ministerului de Interne sa aflat, generalul George loan Dănescu. 
În prezent M. | este este condus de dl. loan Tărăcilă. În fruntea 
U.M. 0215 se găseşte colonelul Dan Gheorghe, fost şef de 
divizie în S.R.I., apropiat colaborator al lui Virgil Măgureanu. La 
conducerea S.l.E. se află generalul loan Talpeş, fost consilier 
prezidenţial. Direcţia de contraspionaj militar este condusă de 
generalul Decebal Irina, promovat în funcţie de generalul Marin 
Pancea, fost personaj important la Preşedinţie, în prezent trecut 
în rezervă. 


Interesant de remarcat că toate aceste servicii nu 
colaborează între ele. Nu fac schimb de informaţii. S.R.I. -ul este 
deţinătorul bazei de date a fostei Securităţi. Centrul de 
Informare-Documentare deţine date necesare şi celorlalte 
organisme informative. Domnul Virgil Măgureanu, directorul nu 
aprobă să se dea ceva. Sau dacă totuşi consimte, verifică şi 
semnează personal. Aspectul acesta îi nemulţumeşte pe colegii 
de la Contrainformaţii militare sau de la U.M. 0215. 

Referitor la S.I.E. Este necesară o precizare: pe lângă 
spionajul economic, serviciul secret extern, a cărui activitate nu 
a fost prea mult afectată de schimbările intervenite după 
decembrie 1989, dispune de agenţi de influenţă în mass-media 
occidentală sau chiar în unele instituţii publice, de agenţi de 
supraveghere a opoziţiei din diaspora, de agenţi care au rolul de 
a o dezbina, de a o intoxica sau de a-i construi conducătorului 
statului o nouă imagine în lumea liberă. 

Cu excepţia spionajului, toate celelalte activităţi ţin de 
domeniul poliției politice, cu alte cuvinte sunt îndreptat 
împotriva drepturilor omului. In această categorie se află şi 
cazul B. B. C. -ului, în care se află introdus şi acţionează cel 
puţin un agent secret român. 

Ziarul „Adevărul” din 14 martie 1991 menţiona: în interviul 
acordat domnul Silviu Brucan afirmă că textul „scrisorii celor 
şase” a fost pus la dispoziţia Securităţii române de către un 
agent acoperit plasat în redacţia secţiei române a B. B. C. Zilele 
trecute autorul a făcut unele declaraţii. Iniţial a făcut să ajungă 
două exemplare ale „scrisorii celor şase” ambele conţinând 
aceeaşi eroare: (Grigore Răceanu era semnat |. Răceanu) un 
exemplar a fost pus la dispoziţia redacţiei române a B. B. C., cel 
de al doilea predat unui consilier de la Ambasada S. U. A. Din 
Bucureşti cu rugămintea expresă ca după transmiterea textului 
la Departamentul de Stat originalul să fie distrus. După câteva 
zile remarcând că mass-media nu a difuzat nimicşi-a imaginat 
că scrisoarea transmisă la B. B. C. A încăput pe mâna Securităţii 
şi a redactat al treilea text neconţinând de astă dată eroarea 
menţionată, pe care l-a expediat Biroului Associated Press din 
Viena. Ulterior, deci cu întârziere. Secţia română a B. B.C. A 
transmis textul „scrisorii celor şase” dar nu în integralitatea lui. 
La ancheta făcută de Securitate, It col. Rădulescu i-a prezentat 
domnului Silviu Brucan primele două texte, cele conţinând 


eroarea amintită. Nu încape nicio îndoială că un redactor B. B. 
C. A pus la dispoziţia Securităţii române acest text. Că cel de al 
doilea exemplar al scrisorii nu a fost distrus de consilierul 
american şi a putut fi astfel însuşit de către un funcţionar 
român, agent şi el al Securităţii. 

Deocamdată păstrând firul relatării, trebuie să remarcăm că 
S.I.E. Instituţie căreia îi aparţin aceştia este realmente interesat 
să nu fie divulgaţi pentru a-i putea utiliza în continuare. 

Este adevărat sau nu că în decembrie 1989 au dispărut 
dosare? După intrarea trupelor sovietice în Cehoslovacia în 
1968, ofiţerii din ţara agresată care au avut drept misiune 
urmărirea agenţilor KGB au fost împuşcaţi de ruşi în faţa 
fişetelor cu dosare. Amintirea a rămas trează. Din 22 până în 25 
decembrie 1989 ofiţerii de securitate care aveau sarcini similare 
la noi au distrus numeroase dosare ale unor corespondenţi de 
presă, tehnicieni şi alţi agenţi care lucrau pentru KGB şi fuseseră 
urmăriţi. Se lansase, şi nu întâmplător, zvonul că vor veni 
trupele sovietice „să ne salveze de terorişti”. În felul acesta s-a 
încercat protejarea ofiţerilor şi a celor care au contribuit la 
strângerea acestor materiale. Au mai fost probabil furate de 
persoane sus-puse unele dosare care le priveau sau care li vizau 
pe potenţialii adversari.” 

Domnul general (r) Nicolae Militaru se bucura de o atenţie 
deosebită din partea Direcţiei a IV-a de Contrainformaţii militare 
a Departamentului Securităţii Statului”. Numele lui conspirativ 
era Milică. Făcea parte din grupul conspirativ Corbii, bănuit că 
se afla sub controlul KGB-ului şi urmărea înlăturarea clanului 
Ceauşescu de la conducerea statului român. Din grup măi 
făceau parte: general maior Ştefan Kostyal (cu numele 
conspirativ Corbul), căpitanul de rangul | Radu Nicolae, (Rodion), 
general de armată lon loniţă, ambasadorul Vasile Patilineţ, 
general maior Dumitru Pletos (Petre). Generalul Nicolae Militaru 
avea la sediul Direcţiei a IV-a un vraf de dosare de circa un 
metru înălţime. Toată activitatea lui zilnică. - ieşiri din casă, 
întâlniri, piaţa, convorbiri telefonice - era înregistrată pe hârtie, 
pe momente operative, cu exactitate militară. De mai multe ori 
- se cunoaşte - acesta s-a întâlnit în Parcul Herăstrău cu lon 
Iliescu. De întocmirea dosarelor se ocupa un grup de ofiţeri 


5 lon Bodunescu, lon Rusu-Sirianu: Descifrarea unei istorii 

format din locotenent colonel Mircea Tănăsescu, şeful biroului 
care se ocupa de „rezervişti” - ofiţeri superiori trecuţi în rezervă 
- maior Aurel Georgescu, maior Nicolae losub, căpitan 
Alexandru Constantin, aflat sub directa îndrumare a generalului 
locotenent Gheorghe Vasile, şeful Direcţiei a IV-a. Aceştia se 
ocupau şi de una din fiicele generalului Militaru, înregistrată cu 
numele conspirativ Irina. În primăvara anului 1989, aceşti ofiţeri 
i-au făcut o percheziţie, în combinaţie cu Miliția economică şi cu 
un ofiţer de la Direcţia a Vl-a de cercetări penale a D.S.S.-ului. In 
urma percheziţiei, la domiciliul acesteia s-a găsit valută. A fost 
anchetată, i s-a întocmit dosar penal, apoi a fost tot timpul 
supravegheată. În ziua de 21 decembrie 1989, grupul de ofiţeri 
care se ocupa de „corbi” a fost trimis de generalul Gheorghe 
Vasile la Direcţia a Vl-a de cercetări penale, în Calea Rahovei, 
unde au anchetat revoluționarii arestaţi în cursul zilei în Piaţa 
Universităţii. Au „lucrat” toată noaptea. A doua zi dimineaţa, 
ofiţeri s-au întors la sediu. Acolo au urmărit la televizor 
desfăşurarea evenimentelor. Când a apărut pe micul ecran 
generalul Militaru şi s-a adresat armatei, au intrat în panică. Au 
realizat că dacă acesta va prelua conducerea armatei, atunci 
vor fi traşi la răspundere pentru activitatea lor ostilă până atunci 
faţă de general. Imediat a trecut la arderea dosarelor 
compromiţătoare pentru ei (şi pentru general), într-un butoi 
metalic, în balconul din curtea interioară a sediului. Au păstrat 
doar dosarul în care erau consemnate convorbirile telefonice. În 
data de 30 decembrie 1989, locotenent colonel Mircea 
Tănăsescu a fost chemat la Ministerul Apărării Naţionale de 
către ministrul Militaru. Acesta s-a interesat de dosarul lui. Nu 
ştia că a avut mai multe. Tănăsescu a raportat că dosarele au 
fost distruse, păstrându-se doar cel cu convorbirile telefonice. 
Militaru a pus mâna pe acest dosar. O perioadă de timp după 
aceea, ofiţerii au fost chemaţi, chiar şi noaptea, şi interogaţi de 
ministru în legătură cu conţinutul dosarelor. A mers până acolo 
încât a trimis ofiţerii de contrainformaţii să caute rămăşiţe ale 
dosarelor în butoiul metalic şi să-i aducă monstre pentru a se 
convinge că dosarele au fost distruse. In 15 februarie 1990, 
Militaru i-a trecut pe toţi în rezervă. Pe 16 şi-a semnat demisia. 

